
Predgovor bosanskom izdanju 


Dok ovo pišem, prošlo je skoro jedna decenija od objavljivanja prvog 
izdanja ove knjige, na njemačkom jeziku. Kroz to se vrijeme svijet 
na više načina duboko promijenio. Ipak, tragično je kako se u nekim 
vidovima malo toga promijenilo na ovome našemu svijetu. Berlinski je 
zid pao prije više od jedne decenije, a s njim i temelji skoro poluvjekovnog 
hladnog rata između Istoka i Zapada. Time nije ni izdaleka svanula 
nova era razumijevanja među ljudima i otvaranja privrede bivšeg 
Sovjetskog Saveza i zemalja Istočne Europe nezamislivom napretku. 
Umjesto toga, svjedoci smo propadanja, osiromašenja i, na Balkanu, 
ratnog stanja. 


Pomnim će čitaocima ovoga teksta vjerovatno upasti u oči neke 
sablasne i jezive paralele. Balkan je ponovno poprište strateških tenzija 
i ratovanja za tuđe interese, ratovanja između postojećih moćnih 
političkih interesa jako udaljenih od Zagreba, Sarajeva i Prištine. 
Ubistvo habzburškog nadvojvode Franza Ferdinanda u Sarajevu 
1914. godine obično se u većini historijskih knjiga prikazuje kao djelo 
usamljenog zaluđenog fanatika. Međutim, pomno istraživanje pozadine 
Gavrila Principa otkriva njegova tajna putovanja u London i Pariz u 
sedmicma prije toga ubistva koje je pokrenulo cijeli lanac događaja 
poznatih pod nazivom Prvi svjetski rat. 1914. godine Balkan je bio 
pijun u daleko većoj šahovskoj igri globalnih središta moći. 


Slično tome, 1990. godine britanska premijerka Margaret Thatcher 
i francuski predsjednik Francois Mitterrand udružili su snage u 
očajničkom pokušaju da spriječe konačno ujedinjenje dviju njemačkih 
država. Nedugo nakon toga eksplodirala je bačva baruta na Balkanu i 
pretvorila se u skoro neprestano ratovanje. 


Kako trebamo shvatiti neuspjeh vlada Evropske zajednice da zaustave 
brutalno i besmisleno krvoproliće na svojim istočnim granicama? Razlog 
tome zasigurno ne leži u nedostatku razumijevanja ili poznavanja 
problema. Niti u nedostatku ekonomskih sredstava. Da bismo počeli 
shvaćati odgovor na to naizgled jednostavno pitanje, moramo se vratiti 
u prvu deceniju 20. vijeka i danas nedovoljno poznatom engleskom 


geografu koji je osnovao disciplinu poznatu pod nazivom geopolitika. 


Ovdje svakako treba napomenuti da se jedan mladi američki 
predsjednik, sa završetkom hladnoga rata koji je trajao više od četiri 
decenije, u provođenju svoje vanjske politike posvetio nastojanjima 
da okonča postavke politike hladnog rata i njezinih geopolitičkih 
pretpostavki. Taj se isti predsjednik otvoreno usprotivio anglo- 
američkim vposebnim odnosima iz vremena hladnog rata i pokušao 
graditi vanjsku politiku utemeljenu na idealima nacionalne odlučnosti 
koja je bila usađena u ranu historiju Amerike. Također je značajno da je 
taj isti predsjednik postao predmetom nemilosrdnog osobnog i političkog 
napada kao ni jedan drugi američki predsjednik od Johna Kennedvja. 
Međutim, rijetki su ljudi shvaćali da ti napadi na Williama Jeffersona 
Clintona imaju korijene u najvišim vrhovima britanskih sredstava 
javnog informiranja i vanjsko-političkog ustroja, za koje je geopolitika 
svetinja. 


Ova će knjiga pokušati predočiti dalekosežne posljedice u svijetu 
u kojemu ta geopolitička doktrina već dugo vremena usmjerava tok 
najvažnijih političkih događaja, uključujući Prvi svjetski rat, Drugi 
svjetski rat i, u novije vrijeme, hladni rat i vrijeme poslije hladnoga rata 
koje upravo traje. 


Autor nema namjeru povećavati pesimizam u pogledu događaja 
koji su daleko izvan kontrole običnih ljudi. Niti ima namjeru širiti 
netrpeljivostprema bilo kojemu narodu ili državi. Naprotiv, rasvjetljujući 
skrivene političke poteze koji leže u pozadini velikih događaja naše 
novije historije autor ima namjeru objasniti skrivenu zajedničku nit 
koja spaja vodeće krugove moći s Istoka i sa Zapada do današnjih dana 
- njihovu odlučnost da zadrže stečene interese privilegirane manjine ili, 
kako su to nazivali stari Grci, oligarhije, odnosno sistem u kojemu moć 
pripada isključivo onima koji kontroliraju bogatstvo društva. 


Polako izviru pojedinosti o strahovitoj pljački i otimačini u bivšem 
Sovjetskom Savezu tijekom više od jednoga desetljeća, uz pomoć 
nekompetentne politike velikih međunarodnih organizacija, a koju su 
počinili oni ljudi koje se obično naziva ruskim voligarsimac. Na sličan 


način u Evropskoj zajednici po svim velikim pitanjima odluke donosi 
šačica moćnih interesnih skupina - predstavnika specijalnih interesa 
šačice velikih banaka i divovskih multinacionalnih korporacija, bilo da 
se bave hranom, energijom ili industrijom. Način na koji se zajednički, 
iako oprečni ciljevi tih dviju skupina oligarhijskih interesa, onih s Istoka 
i onih sa Zapada, međusobno isprepliću oko neprestano mijenjajućih 
geopolitičkih planova u Europi, bit će tema jedne druge knjige. Postoji 
nada da će ova knjiga poslužiti kao polazište, koje će izazvati dublja 
propitivanja i razmišljanja o načelima skrivenim iza događaja tokom 
posljednjih stotinu godina, do raspada Sovjetskog Saveza, događaja 
koji se vrlo često prikazuju kao da nisu povezani s nikakvim dubljim 
zajedničkim uzrokom. Ako autor u tome uspije, onda se trud više nego 
isplatio. 


E William Engdahl, novembra 1999. 


Ovu knjigu posvećujem: 


O. 7. Rishofju (1876.-1956.), koji 
mi je usadio prvu ljubav za historiju, 
Fredericku R. Willsu (1928.-1992.), 
koji se služio historijom u nastojanju 

da je promijeni nabolje i svojoj supruzi 
Inge, čija je strpljiva podrška omogućila 
stvaranje ove knjige. 


Predgovor 


Svijet je u ovome stoljeću pretrpio dva svjetska rata, a svaki je bio 
razorniji od svih prijašnjih ratova. Od službenoga završetka Drugog 
svjetskog rata i uspostave novoga svjetskoga poretka, utemeljena na 
monetarnom sporazumu koji su američki i britanski pregovarači sastavili 
1944. godine u Bretton Woodsu, svijet je poprište skoro neprestanih ratova 
i sukoba, čije širenje sprječava samo realnost nuklearnog doba, a koji su 
po ljudskim žrtvama daleko pogubniji od dvaju svjetskih ratova ovoga 
stoljeća. Tako je 16. januara 1991. godine počelo razmještanje vojnih 
snaga najvećih razmjera u historiji zračnog ratovanja. Službena je meta 
tih stotina modernih zrakoplova, čije se naoružanje procjenjuje na pola 
miliona tona bombi, u napadu koji su predvodile Sjedinjene Američke 
Države, bila mala zemlja od 16-ak miliona stanovnika, čija je površina 
tek neznatno veća od Kalifornije. Odluka za brzo poduzimanje rata punih 
razmjera protiv Iraka nije posljedica iračkog pokušaja da zauzme Kuvajt, 
2. avgusta 1990. godine. Korijeni se rata u Zaljevu moraju sagledavati u 
historijskim događanjima od prije jednoga stoljeća pa i ranije. 

Danas je skoro nemoguće prisjetiti se sveopćega izljeva optimizma 
kojim je dočekan pad Berlinskog zida u novembru 1989. godine. Balkan je 
opet poprište cijeloga niza okrutnih i krvavih ratova koji stvaraju tragičan 
nemir u cijeloj Europi. Zapadna Europa i sama posrće u gospodarskoj 
recesiji, čak depresiji, zbog neprestanih napada na stabilnost njezinih 
valuta, zbog novih agresivnih trgovinskih sankcija na poljoprivredne 
proizvode, čelik i druge izvozne proizvode. Procvat industrijskog ulaganja, 
čiji su nadolazak mnogi očekivali s nadolaskom demokratije u istočnim 
zemljama, još se nije dogodio. Na jednaki se način i privreda Sjedinjenih 
Američkih Država, kao i privreda većine zemalja engleskoga govornog 
područja, nalazi u najdubljoj krizi od 1930-ih godina, a na obzorju joj se ne 
nazire kraj. Kako je moguć takav obrat stanja u tako kratkom vremenskom 
razdoblju od samo tri godine? Postoji uistinu jedna jedina zajednička nit 
koja povezuje današnje tragične događaje u Arapskom zaljevu, nemire na 
Balkanu i u kontinentalnom dijelu Europe s jedne strane i događaje koji 
su doveli do dva pretrpljena svjetska rata u ovome stoljeću s druge strane. 
Povijesna događanja prikazana u ovoj knjizi nisu uobičajen prikaz historiji 
kakav donosi većina povijesnih udžbenika. Mnogima će se ovaj prikaz 

historiji činiti neuvjerljivim, čak fantastičnim. Stvarna su tema ove knjige 
nevidljivi konci koji povezuju naizgled sasvim različite događaje tokom 
razdoblja od jednoga stoljeća pa i dulje. Naša je interpretacija "činjenica" 
opisanih u ovome prikazu historije naizgled prijeporna. Čitatelj mora sam 
prosuditi je li naša interpretacija historije uvjerljiva. 


E William Engdahl, januar 1993. 


12 


PRVO POGLAVLJE 
Tri stupa Britanskog Carstva 


Carstvu je potrebna nova strategija 


Ne postoji ni jedna pojedinost koja je tako snažno utjecala na povijesna 
događanja posljednjih stotinu godina kao borba za osiguranje kontrole 
nad svjetskim zalihama nafte. Namjera je ove knjige da na svjetlo dana 
iznese događanja putem kojih interesi, koji su uglavnom pod kontrolom 
dviju država - Engleske i, kasnije, Sjedinjenih Američkih Država - već 
dulje od jednoga stoljeća određuju političku i gospodarsku moć oko tog 
prirodnog bogatstva - nafte. Britanija je krajem 1890-ih godina bila u 
svakom pogledu vodeća politička, vojna i gospodarska sila svijeta. 


Britansko je zlato, pod budnim i ljubomornim okom Engleske banke" 
(Bank of England), bilo osnovom za ulogu britanske funte kao izvora 
svjetskih kredita od 1815. godine. Pruska je vojna nadmoć predstavljala 
stvarni ključ za poraz Napoleonove vojske kod Waterlooa. Ali, Wellington 
i Britanci pripisali su sebi zasluge za tu pobjedu, a s njom i lavovski dio 
svjetskih zaliha zlata, koje su se potom slile u London. "Dobar kao funta" 
bila je ustaljena izreka toga doba. Po jednom zakonu donesenom 22. juna 
1816., zlato je proglašeno jedinom mjerom vrijednosti u Britanskome 
Carstvu. Tokom više od 75 godina nakon toga datuma britanska je 
vanjska politika bila sve više zaokupljena punjenjem britanske riznice - 
trezora Engleske banke, novoiskopanim zalihama svjetskoga zlata, bilo iz 
Australije, Kalifornije ili Južne Afrike. Usporedo s tom politikom namicanja 
vrijednih minerala za svoje trezore, Britanija je vodila politiku "strateškog 
nijekanja" vrijednosti istih takvih zaliha zlata drugih, suparničkih država, 
kad god je to bilo moguće. 


+ Nazive središnjih nacionalnih banaka, osim Deutsche Bank, u knjizi 
navodimo u prijevodu radi lakšeg snalaženja. 


Nakon 1815. godine britanska je nadmoć na svjetskim morima bila 
neupitna. Britanski su brodovi prevozili britanski čelik, ugalj i izvoznu 
robu mančesterske tekstilne industrije. Engleska je industrijska proizvodnja 

desetljećima bila vodeća u svijetu. 


Ali, koliko god je izvana imala status vodeće sile svijeta, Britanija je 
iznutra propadala. Što su britanske trgovinske kuće davale više kredita 
za svjetsku trgovinu, a banke londonskog Cityja za gradnju željeznica u 
Argentini, Sjedinjenim Državama i Rusiji, to su se više urušavali domaći 
gospodarski temelji engleske nacionalne države. Nitko nije shvaćao koliko 
je okrutno pravovaljana bila povezanost između ta dva paralelna procesa 
toga doba. 


Od Bečkog kongresa 1814.-1815. godine, koji je utvrdio granice 
postnapoleonske Europe, pomoću diplomatskih poteza britanskog ministra 
vanjskih poslova lorda Castlereagha, Britansko se Carstvo nametnulo kao 
vodeća pomorska sila, u zamjenu za "ustupke" dane habsburškoj Austriji i 
ostalim silama kontinentalne Europe, a ti su ustupci zapravo bili u korist 
Britanije. Cilj im je bio podijeliti sile središnjeg dijela kontinentalne 
Europe, držati ih podijeljene i preslabe, kako ne bi bile prijetnja britanskoj 
globalnoj ekspanziji. 

Tako je britanska prevlast na moru, i s njom prevlast u svjetskoj 
pomorskoj trgovini, nakon Waterlooa, postala jednim od triju stupova 
novog britanskog carstva. Industrija kontinentalne Europe i većine ostatka 
svijeta bila je prisiljena prihvaćati trgovinske uslove utvrdivane u Londonu, 
a postavljao ih je Loyds, konzorcij za osiguranje pomorske trgovine i za 
bankarstvo. Dok je Mornarica britanskog Kraljevskog veličanstva, tada 
najveća u svijetu, kontrolirala najveće svjetske morske puteve i tako 
pružala besplatno "osiguranje" britanskim trgovinskim brodovima, flote 
konkurencijskih zemalja bile su primorane osiguravati svoje brodove 
od gusara, prirodnih katastrofa i ratnih djelovanja, i to kod najvećeg 
londonskog konzorcija za osiguranje, Loydsa. 


Za financiranje većine svjetske pomorske trgovine bili su potrebni 
krediti i mjenice banaka londonskog Cityja. Privatna londonska banka, 
Engleska banka, koja je i sama bila tvorevina prestižnih financijskih 
kuća londonskog "Cityja", a to je naziv za financijski okrug Londona - 
banaka poput Barings, Hambros, Rothschilds - sračunatim je potezima 
manipulirala najvećim svjetskim zalihama zlata, što joj je omogućavalo da 
u bilo koje vrijeme nemilosrdno preplavi engleskim proizvodima bilo koje 
konkurentsko tržište. Britanska neupitna dominacija u međunarodnom 
bankarstvu bila je drugim stupom engleske imperijalne moći nakon 1815. 
godine. 

Treći je stup, koji je bio sve značajniji kako je stoljeće odmicalo, bila 
britanska geopolitička dominacija na području glavnih svjetskih sirovina 
- pamuka, metala, kave, uglja i, krajem stoljeća, novog "crnog zlata" - 


nafte. 


Slobodna trgovina" i sredstva britanske moći 


Godine 1820. britanski je Parlament donio jednu carinsku deklaraciju 
koja će dovesti do niza promjena, a jedna od posljedica tih promjena bit 
će, skoro cijelo stoljeće kasnije, izbijanje Prvog svjetskog rata i sve njegove 
posljedice. 

Da bi udovoljio interesima moćne londonske grupacije brodara i 
bankara, okupljene oko Engleske banke i Alexandera Baringa iz trgovačke 
banke Baring Brothers, Parlament je donio Carinsku izjavu (Statement of 
Principle), sazdanu na konceptu koji je nekoliko desetljeća ranije utemeljio 
škotski ekonomist Adam Smith, na tzv. "apsolutnoj slobodnoj trgovini". 


Tu je carinsku deklaraciju Parlament ozakonio 1846. godine svojim 
opozivom zaštite engleske poljoprivrede, tj. čuvenog "Zakona o žitu" 
(Corn Laws). Opoziv toga zakona temeljio se na proračunima moćnih 
financijskih i trgovinskih interesa londonskoga Cityja da im prevlast u 
svijetu daje odlučnu prednost koju trebaju iskoristiti do krajnjih granica. 
Ako već vladaju svjetskom trgovinom, "slobodna trgovina" će samo 
osigurati jačanje te vlasti na štetu trgovina drugih, manje razvijenih 
zemalja. 


Pod apsolutnom vlašću slobodne trgovine britanske su trgovinske banke 
gomilale ogromne zarade od trgovine opijumom iz Indije, Turske i Kine, 
a britansko je Ministarstvo vanjskih poslova potpomoglo tim bankarskim 
interesima tako što je, za vrijeme britanskih Opijumskih ratova, javno 
zatražilo od Kine da otvori svoje luke za "slobodnu trgovinu". 


Godine 1843. osnovan je novi propagandni tjednik tih moćnih 
trgovinskih i financijskih interesa londonskoga Cityja, The Economist, 
čija je jasna zadaća bila da agitira za opoziv Zakona o žitu. 

Britanska je torijevska stranka, pod vodstvom Sir Roberta Peela, 
progurala taj sudbonosni Opoziv Zakona o žitu u svibnju 1946., od kada 
je sve krenulo nizbrdo, ne samo u britanskoj nego i u svjetskoj historiji. 
Opoziv je otvorio vrata poplavi jeftinih poljoprivrednih proizvoda, što 

je uništilo ne samo engleske zemljoradnike nego i zemljoradnike drugih 
zemalja. Jednostavna je izreka trgovaca, "kupi jeftino - prodaj skupo", 
podignuta na razinu državne privredne strategije. Potrošnja je postala 
jedinim ciljem proizvodnje. 

Britanska poljoprivreda i zemljoradnici bili su uništeni nestankom 
protekcionističkog Zakona o žitu. Irski su zemljoradnici osiromašeni jer 
je njihovo izvozno tržište, kao rezultat opoziva Zakona o žitu, naglo i 
drastično snizilo cijene prehrambenih proizvoda. Izravna je posljedica te 
britanske politike "slobodne trgovine" bila masovna glad i iseljavanje irskih 
seljaka i njihovih obitelji krajem 1840-ih godina, tokom tragične irske 
krumpirove gladi iz 1845/46. i njezinih posljedica. Engleska je politika 
prvenstva prema Irskoj zabranjivala razvoj jake i samodostatne industrije 
i zahtijevala da Irska ostane u gospodarskom sužanjstvu kao žitnica koja 
će opskrbljivati Englesku. Sada je i ta žitnica bila uništena uspostavom 
slobodne trgovine. 


Nakon 1846. hinduski su seljaci iz britanske indijske kolonije, koji 
su radili za mizerne nadnice, postali konkurencijom britanskim i irskim 
zemljoradnicima na tržištu borbe za britanskog "potrošača". Nadnice su 
u Britaniji počele padati usporedo s opadanjem cijene kruha. Engleski 
je Zakon o siromašnima (Poor Laws) jamčio naknadu radnicima koji 
zarađuju ispod razine preživljavanja, a mjera za tu naknadu bila je cijena 
jednog pšeničnog kruha. Tako je s padom cijene kruha opadao i životni 
standard u Engleskoj. 


Opoziv Zakona o žitu zapravo je u cijelom Britanskom Carstvu širom 
otvorio vrata "politici jeftine radne snage". Nakon početne poplave niskih 
cijena hrane u Engleskoj, u cijeloj toj situaciji profitirale su jedino divovske 
međunarodne londonske trgovinske kuće i trgovačke banke koje su ih 
financirale. Raslojavanje je u britanskom društvu raslo. Sve se više odvajao 
mali broj vrlo bogatih od rastuće mase vrlo siromašnih, kao zakonita 
posljedica "slobodne trgovine"1. 


E. Peshine Smith, američki ekonomist toga doba i oštar protivnik 
britanske slobodne trgovine, ovako je sažeo posljedice hegemonije 
slobodne trgovine Britanskoga Carstva nad svjetskim gospodarstvom 
1850-ih godina: "To je politika koja i još uvijek kontrolira zakonodavstvo 
Velike Britanije. U praksi, ona poima državu u cjelini kao divovskog 
trgovca koji trguje s cijelim svijetom, koji posjeduje ogromne zalihe robe;,; 
ne za upotrebu, nego za prodaju, nastoji tu robu proizvoditi jeftino kako bi 

je prodavala ispod cijene ostalih trgovaca; a na nadnice koje plaća vlastitom 
narodu gleda kao na gubitak profita države."2 


Peshine Smith uspoređivao je tu britansku doktrinu "države kao 
divovskog trgovca", ideju Adama Smitha i drugih, s drugim idejama 
nacionalnih ekonomija koje su se pojavljivale na europskom kontinentu 
1850-ih godina, osobito s njemačkom carinskom unijom (Zollverein) i 
drugim vidovima politike nacionalne ekonomije Friedricha Lista.3 


"Njihovu će politiku diktirati instinkti proizvođača a ne potrošača. 
Njima će ukupna proizvodnja, a ne postotak trgovinskog profita, biti 
pokazatelj nacionalnog boljitka. Tako su velike države kontinentalne 
Europe - Francuska, Rusija i Njemačke države - ujedinjene u Zollverein ili 
Carinsku Uniju, odbacile ideju koja već dugo vlada u engleskoj trgovinskoj 
politici. Što je Engleska dobila tom politikom opisao je jedan od njezinih 
učenih i cijenjenih pisaca Joseph Kay, koji o toj državi govori kao o državi 
u kojoj je aristokracija bogatija i moćnija nego u ijednoj drugoj državi na 
svijetu, u kojoj su siromašni obespravljeniji, bjedniji i brojniji u usporedbi 
s drugim slojevima, nereligiozniji i puno neobrazovaniji od siromašnih 
slojeva bilo koje europske države, a jedini su izuzetak necivilizirane države 
Rusija, Turska, porobljena Italija, loše voden Portugal i revolucionarizirana 
Španjolska'."4 

Tako je 1851. godine počela kampanja za oblikovanje vladajuće 
engleske ideologije, uz primjenu nemoralno lažne maltuzijanske tvrdnje 
o prenaseljenosti, umjesto da priznaju namjernu politiku premalih 
ulaganja u nove tehnologije proizvodnje. Toj je političkoj doktrini, koja 
je racionalizirala tu brutalnu ekonomsku politiku, dano ime engleski 
liberalizam. U biti, engleski je liberalizam, kako je bio definiran krajem 19. 
stoljeća, opravdavao pojavu sve moćnijeg imperijalnog elitnog sloja, koji 
je vladao u ime "primitivnih neobrazovanih masa" kojima se nije moglo 
povjeriti da vladaju u svoje vlastito ime. 

Ali, glavni je cilj liberalne elite britanske Vlade i javnoga života 19. 
stoljeća bio očuvanje i podržavanje interesa isključivo privatne moći. U 
drugoj polovici 19. stoljeća ta je privatna moć bila koncentrirana u rukama 
malog broja bankara i institucija londonskog Cityja. 


17 


E William Engdahl: Stoljeće rata 


Britansko "neformalno carstvo" 


Ta je manipulacija u obliku slobodne trgovine temeljem britanske 
ekonomske strategije već više od stotinu i pedeset godina. Britanski je 
genij sadržan u njezinoj kameleonskoj sposobnosti da tu politiku prilagodi 
promjenjivoj međunarodnoj ekonomskoj stvarnosti, Ali srž te politike i 
dalje je "apsolutna slobodna trgovina" Adama Smitha, kao oružje protiv 
suverenih nacionalnih ekonomskih politika suparničkih sila. 


Krajem 19. stoljeća britanska je elita počela intenzivnu raspravu O 
tome kako održati svoje globalno carstvo. Usred krilatica o novom dobu 
"antiimperijalizma", s kojima je započela posljednja četvrt 19. stoljeća, 
Britanija je poduzela korake za uspostavu savršenijeg i daleko učinkovitijeg 
oblika održavanja svoje vodeće uloge u svijetu putem sredstva koje će 
dobiti ime "neformalno carstvo". Zadržala je ključne imperijalne posjede u 
Indiji i na Dalekom istoku, a njezin je kapital u golemim količinama počeo 
teći osobito u Argentinu, Brazil i Sjedinjene Države, stvarajući ekonomsku 
ovisnost koja je na puno načina učinkovitija od formalnih kolonijalnih 
prava. 


Ideja o posebnim ekonomskim odnosima s "državama partnerima", 
pojam "sfera utjecaja", kao i "diplomacija ravnoteže moći", bili su izdanci 
toga složenoga tkanja britanskog "neformalnog carstva" krajem prošloga 
stoljeća. 

Od engleske pobjede nad španjolskom Armadom 1588. godine, 
Britanija je dobro koristila svoj poseban otočni položaj, odvojen od 
kontinentalnog dijela Europe. Bila je pošteđena izdataka za održavanje 
velike kopnene vojske za obranu svojih interesa, što joj je omogućilo da 
se usredotoči na ovladavanje morima. Britansko pljačkanje dobara dalekih 
dijelova svijeta omogućilo joj je i održavanje ravnoteže moći na europskom 
kontinentu, jer je stvarala ili financirala koalicije protiv bilo koje države 
koja je, u bilo kojem povijesnom razdoblju, bila na putu ovladavanja 
europskim teritorijem, koji se protezao od Rusije do Španjolske. 


Nakon Bečkoga kongresa iz 1815. godine u reorganizaciji Europe, 
koja je uslijedila nakon poraza Napoleona, Engleska je usavršila ciničnu 
diplomatsku strategiju poznatu pod nazivom "ravnoteža moći" (Balance 
of Power). Elita Ministarstva vanjskih poslova Njezinog veličanstva nikad 
nije priznala da je britanska ravnoteža moći bila uvijek strogo definirana 
iz uporišta moći ili središnje tačke, Londona, kao na vagi, s dodatnim 

utezima koji su izjednačavali suprotne strane središnje "tačke ravnoteže", 
kako bi Engleska izbacila iz igre suparničke privredne sile isključivo u 
korist Engleske. 


Nakon 1815. godine poseban se "genij" engleske vanjske politike 
sastojao u njezinu umijeću promjene savezničkih odnosa, ako je potrebno 
i preko noći, kako se mijenjalo njezino poimanje europske ili globalne 
strateške moći. Engleska je diplomacija njegovala tu ciničnu doktrinu, koja 
je nalagala da Engleska nikad ne održava sentimentalne ni moralne odnose 
s drugim državama kao suverenim poštovanim partnerima, nego da razvija 
svoje "interese". Engleska je strategija savezništva bila diktirana onim 
što je ona sama, u bilo kojem trenutku, smatrala ostvarenjem definicije 
engleskih "interesa". Pokazatelji takvih dramatičnih promjena savezništava 
su promjene od neprijateljskih odnosa s Francuskom u Africi do "Entente 
Cordiale" nakon obračuna kod Fašode 1898. godine, ili pak promjena 
odnosa prema Osmanlijskom Carstvu nakon više desetljeća duge engleske 
potpore osmanlijskoj Turskoj u sprječavanju širenjenja Rusije. U Britaniji 
i Indiji ti su potezi bili poznati pod imenom "velika igra". 

Tokom posljednjega desetljeća 19. stoljeća engleski je kapital sve više 
pritjecao u pomno odabrane zemlje s pomanjkanjem kapitala, poput 
Argentine, gdje su se tim kapitalom financirale i gradile željeznice i 
infrastruktura, kojima je potom upravljala Engleska, a vlade zemalja 
domaćina tu su ulogu Engleske obično poticale velikodušnim koncesijama. 
Engleski je kapital korišten i za razvijanje parobrodskih linija i luka 
tih zemalja. Tako je gospodarstvo Argentine i drugih "država partnera" 
učinkovito pretvarano u privredne sužnjeve, a njihove su trgovinske i 
financijske uslove diktirale britanske trgovinske kuće i trgovačke financijske 
banke, iz londonskog Cityja. Tako su države partneri spoznavale da su 
Britancima predale kontrolu nad svojim gospodarskim suverenitetom 
puno učinkovitije nego da su britanske trupe okupirale Buenos Aires i 
provodile ubiranje poreza za Britansko Carstvo. 


Tokom 1880-ih godina nove su argentinske željeznice dovozile 
argentinsku robu, osobito govedinu i pšenicu, do izvoznih luka. Izvoz 
se udvostručio, a vanjski je dug Argentine, uglavnom prema londonskim 
bankama, porastao za 700%. Argentina je bila dužnički vazal Britanskog 
Carstva; "imperijalizam za male pare", kako je to nazvao jedan komentator. 
Namjera britanske politike očito nije bila razvijati suverena industrijska 
gospodarstva putem svojih odnosa s državama partnerima. Namjera je 

zapravo bila nametnuti kontrolu uz najmanja moguća ulaganja i ujedno 
osigurati da druge, suparničke sile, ne dobiju značajnijih sirovina ni drugih 
dobara privredne moći. 

U to su vrijeme, 1882., britanske trupe okupirale Egipat, prvenstveno 
s ciljem da osiguraju morske puteve za Indiju - ne smije se dopustiti 
da Sueski kanal padne u suparničke francuske ruke! Britanska je vojna 
okupacija tako uništila svu strukturu egipatske države da su britanski 
vojnici, nakon 1882. godine, postali stalno prisutni u toj čvorišnoj tački 
Carstva između Londona i Indije. 

Na sličan je način cilj britanske prisutnosti u Južnoj Africi najprije bio 
osigurati južni put za Indiju, radi sprječavanja mogućnosti da suparničke 
sile osiguraju baze na tom području, što bi bila moguća prijetnja s boka 
britanskoj pomorskoj trgovini" Britanska kontrola nad Južnom Afrikom 
1840-ih i 1850-ih godina nije bila formalna. Umjesto toga Britanija 
je postupno odsijecala bursku republiku od Indijskog okeana. Počela 
je pripojenjem Natala 1843. godine, čime je istisnula Bure iz Zaljeva 
Delagoa, a potom je intervencijom spriječila ujedinjenje burskih republika 
pod Pretoriusom 1869. godine. Cilj joj je bio osigurati, uz najmanja 
moguća sredstva, britansku prevlast na cijelom području južnoga dijela 


Afrike. 

Primarni je cilj britanskog imperijalizma 19. stoljeća bio osiguranje 
monopola za britansku kontrolu trgovine. 

U to je vrijeme i britanska tajna služba (Secret Intelligence Service) 
poprimila neobičan oblik. Za razliku od carstava Francuske i drugih 
zemalja, Britanija je svoje carstvo iz vremena poslije Waterlooa uobličivala 
putem jako sofisticirane suradnje između najvećih bankara i financijera 
londonskog Cityja, ministara u Vladi, direktora ključnih industrijskih 
poduzeća koja su, po procjeni Britanije, bila od strateške važnosti za 
nacionalne interese, i direktora špijunskih organizacija. 


Jedan primjer toga ustroja bio je moćnik trgovačkog bankarstva 
londonskog Cityja, Sir Charles Jocelyn Hambro, koji je bio na položaju 
direktora Engleske banke od 1928. do svoje smrti 1963. godine. Tokom 
Drugog svjetskog rata Hambro je bio izvršni direktor Službe za specijalne 
operacije britanske tajne policije (Special Operations Executive - SOE) 
u Ministarstvu gospodarskog rata britanske vlade, koje je u vrijeme rata 
rukovodilo gospodarskim ratom protiv Njemačke. Ta je organizacija 

obučavala kadar koji će poslije rata postati američka Središnja obavještajna 
služba - CIA (Central Intelligence Agency) i elitni dio tajne službe, a među 
njima su bili William Casey, Charles Kindelberger, Walt Rostow i Robert 
Roosa, koji je kasnije postao zamjenikom ministra financija u Vladi 
predsjednika Kennedyja i partnerom elitnih poslovnih ljudi s Wall Streeta 
- Brown Brothers, Harriman. 


Umjesto tradicionalnog načina rada tajnih službi - pribavljanja podataka 
iz stranih prijestolnica putem špijunskih agencija, direktor je britanske 
tajne službe - SIS-a (Secret Intelligence Service), i sam bio dijelom tajne 
mreže, slične slobodno-zidarskoj, u koju je bila utkana ogromna moć 
britanskog bankarstva, pomorske trgovine, velikih industrijskih kompanija 
i Vlade. Kako je ta organizacija bila tajna, postizala je ogromnu moć nad 
lahkovjernim i naivnim gospodarstvima stranih zemalja. U razdoblju 
slobodne trgovine, nakon 1846., ta je tajna povezanost privatne trgovinske 
moći s Vladom bila tajnom britanske hegemonije. Britanska vanjska 
trgovina nije bila utemeljena na njegovanju dobrosusjedskih odnosa 
sa stranim zemljama, nego na sračunatim "interesima" koji su nalagali 
promjene savezništava i, po potrebi, naglo mijenjanje država saveznica. 


Velika kriza iz 1873. godine 


Međutim ranih je 1870-ih godina, nakon financijske panike, u 
Engleskoj počela duboka gospodarska kriza, kao izravna posljedica 
uvođenja britanske slobodne trgovine. Doktrina je slobodne trgovine 
bila sazdana na pretpostavci da će britanski utjecaj dovesti do toga da ta 
dogma postane gospodarskom politikom svih vodećih trgovinskih zemalja 
u svijetu. Ali takvo jedinstvo nije nikada postignuto. 


Nakon velike panike u londonskom bankarskom sistemu, 1857. 
godine, bankarski je ustroj londonskog Cityja, uključujući direktora 
Engleske banke, odlučilo uvesti novu politiku radi sprječavanja daljnjeg 
odljeva zlata iz londonskih banaka. Ta je panika iz 1857. uslijedila zbog 
navale stranih zemalja na međunarodne zalihe zlata koje je držala Engleska 
banka. Ta je navala dovela do sloma bankovnih kredita u Cityu i u cijeloj 
zemlji. Kao odgovor na tu krizu engleske su vlasti osmislile politiku koja 
je rezultirala jednostavnom, ali opasnom, pojavom bankarske prakse - 
središnje banke. 


Engleska je banka privatni holding, koji u to vrijeme nije bio u rukama 

Vlade nego financijskih interesa Cityja, shvatila da će se odljev zaustaviti 
ako samo povisi kamatnu stopu središnje banke na dovoljno visoku razinu, 
tj. na razinu stopa suparničkih trgovinskih zemalja, koje možda odvlače 
britanske zalihe zlata. I, ako se kamatne stope povećaju na odgovarajuću 
razinu, da će zlato s vremenom početi, iz Berlina, New Yorka, Pariza i 
Moskve, pritjecati natrag u trezore banaka londonskog Cityja. 


Ta je kamatna politika bila moćnim oružjem središnjega bankarskog 
sistema, što je Engleskoj banci dalo odlučujuću prednost nad suparničkim 
bankama. Nisu se obazirali na to da lihvarski visoke kamatne stope dovode 
do strahotne krize u britanskoj industriji i poljoprivredi. Vodeća značajka 
britanske ekonomske politike, osobito nakon opoziva Zakona o žitu 1846. 
godine, nije bila industrija ni poljoprivreda, nego financije i međunarodna 
trgovina. U namjeri da osiguraju prevlast britanskog međunarodnog 
bankarstva, ti su bankari bili spremni žrtvovati domaću industriju i 
ulaganja. Slično se dogodilo i u Sjedinjenim Državama 1960-ih godina, 
nakon ubojstva predsjednika Johna F. Kennedyja. 

Ali, posljedice te nove kamatne politike Engleske banke na britansku 
industriju vratile su se kao bumerang kad je Velika kriza zahvatila Britaniju 
1873. godine i trajala do 1896. 


Počela je financijskom krizom u engleskom bankarskom svijetu, kako 
se urušavala piramida inozemnih kredita za gradnju željeznica u Sjevernoj i 
Južnoj Americi, i Britansko Carstvo je ušlo u stanje koje je kasnije nazvano 
Velikom krizom. Kao odraz rastuće nezaposlenosti i bankrota u industriji 
tokom te krize, cijene su u Britaniji od 1873. do 1896. neprekidno padale 
i nominalno su pale za skoro 50%. Došlo je do sveopće nezaposlenosti. 


Nedostatak investicijskog kapitala u britanskoj industriji bio je vidljiv 
već na Međunarodnoj izložbi 1867. godine. Proizvodi sasvim novih 
strojarskih industrija, čak i tekstilne, iz Njemačke i drugih zemalja, vidljivo 
su zasjenjivali stagnirajuću tehnologiju britanske industrije, koja je samo 
dva desetljeća ranije bila vodeća u svijetu. U tom se razdoblju smanjio 
britanski izvoz željeza, čelika, uglja i drugih proizvoda. Bila je to prekretnica 
u britanskoj historiji, koja je pokazala da je uvođenje "slobodne trgovine" 
od prije nekoliko desetljeća, zajedno s opozivom Zakona o žitu, osudilo 
englesku industrijsku tehnologiju na propadanje, kako bi financijski 
interesi postigli prevlast u poslovnoj politici Carstva. 


Bilo je vidljivo da je 1890-ih godina završilo razdoblje britanske 

premoći nad drugim industrijskim zemljama u svijetu. 


Dogma Britanskog Carstva iz 19. stoljeća o slobodnoj trgovini i njezine 
maltuzijanske postavke, bile su s vremenom osuđene na propast. Ta se 
dogma temeljila na kanibalizaciji gospodarstava sve većeg dijela svijeta 
radi njezina održavanja. Samo četvrt stoljeća nakon opoziva Zakona o 
žitu Britansko Carstvo je potonulo u najveću i najdužu ekonomsku krizu 
u svojoj historiji. Nakon 1873. godine britanska su nastojanja da proširi 
virus "engleske bolesti", tj. "kozmopolitski gospodarski model" apsolutne 
slobodne trgovine Adama Smitha, imala vidljivo manjeg uspjeha. Zemlje 
kontinentalne Europe, predvođene Njemačkom, uvele su niz zaštitnih 
mjera za svoja nacionalna gospodarstva, što im je omogućilo najveći 
industrijski razvitak u posljednjih 200 godina. 


To je pripremilo teren za novu raspravu među britanskom elitom o 
tome kako održati Carstvo i moć u svijetu koji se brzo mijenjao. U tu je 
raspravu 1882. godine uvedena geopolitika nafte. Sada se rasprava vodila 
oko toga kako održati britansku pomorsku nadmoć. 


Bilješke: 


1. Komentirajući britansku slobodnu trgovinu, 1851. godine, američki je ekonomist Henry C. 
Carey, tvorac nacionalne privredne strategije Abrahama Lincolna, izjavio: "Tako ovdje imamo 
sistem koji je nerazborit i neprirodan, a osim toga, teoriju izmišljenu s ciljem da se na nju 
prebace bijeda i siromaštvo, što je neizbježan rezultat toga sistema. Za bijedu u Irskoj optužuje 
se prenaseljenost, iako milijuni hektara najplodnije zemlje u Engleskom Kraljevstvu čekaju 
isušivanje kako bi postali najplodnijom zemljom na svijetu, i iako je irski narod osuđen tratiti 
mnogostruko više rada nego što bi inače platio za svu odjeću i željezo koje potroši. Prenaseljenost 
je izgovor za sva zla toga podloga sistema i tako će biti sve dok tom sistemu ne dođe kraj. Da 
bi se zadržalo to stanje, cijena se rada u Engleskoj mora neprestano održavati na tako niskoj 
razini da bi Engleska bila konkurentna Hindusima, Nijemcima i Amerikancima, uz sve nedaće 
prijevoza i carina." 


Carey dodaje: "Engleska je tako dugo imala monopol nad proizvodnjom mašina da je postigla 
sposobnosti s kojima se nije lahko natjecati; u isto je vrijeme tom nepravednom podjelom 
među svojim stanovništvom držala cijenu rada i kapitala na razini nižoj... nego u susjednim 
zemljama. Njezina su poduzeća bila divovska i uvijek spremna potopiti sve one koji su mogli 
postati konkurencijom; neprestane su mijene u njezinu monetarnom ustrojstvu (Engleska banka 
manipulira zalihama zlata, WE.J, kao neminovne posljedice kolonijalnoga sistema, same po 
sebi bile dovoljne da dovedu do propasti u svim zemljama koje su s njom povezane. " 


Carey navodi iskustvo Amerike, gdje je 1837. godine počela bankarska panika i gospodarska 
kriza. Američki su se krediti nakon 1820-ih godina sve više prebacivali u ruke banaka 
londonskoga Cityja, a sve više su se udaljavali od Listovog poimanja nacionalne ekonomije. 

U Britaniji, pod utjecajem slobodne trgovine na rad, on kaže: "Umjesto muškaraca zapošljavaju 
se žene, a umjesto žena, djeca od jako rane dobi; a radno je vrijeme tako jako produženo da je 
apsolutno morao intervenirati Parlament." On kritiziva "strašne posljedice koje su nastale zbog 
nastojanja da se monopoliziranjem proizvodnje mašina izvuče od svijeta što više novca. Moralne 
su posljedice jednako loše kao i fizičke. Prijevara svake vrste postala je sveopćom pojavom u 
svijetu. U pamuk se stavlja brašno. Kvaliteta se željeza i svih drugih proizvoda smanjuje na 
razinu koja je dovoljna da u ostalim zemljama spriječi proizvodnju tih roba za domaće potrebe 
tih zemalja." 


Carey navodi opoziv Zakona o žitu iz 1846. godine kao otvaranje širokoga puta toj politici: 
"Sada pogledajmo rezultate (misli na Uredbu o opozivu Zakona o žitu iz 1846. godine), vidljive 
u neposrednoj ovisnosti Engleske. S tim je velikim povećanjem uvoza hrane iz inozemstva došla 
propast irskom narodu. Kako mu je bilo uskraćeno baviti se proizvodnjom i trgovinom (takva 
je bila engleska ekonomska politika), irski je narod bio prisiljen živjeti samo od poljoprivrede 
i imao je neku bijednu egzistenciju sve dotle dok je njegova susjeda (Engleska) bila spremna 
donekle nadoknađivati utrošeni rad plaćanjem većih cijena za njegove proizvode od cijena koje 
bi ti proizvodi postigli drugdje." 

"S opozivom Zakona o žitu, taj je izvor presušio", nastavlja Carey, 'a rezultat je stanje bijede, 
siromaštva i gladi, koje je prisililo (irskog) zemljoposjednika da izdržava ljude, bez obzira na 
to rade li ili ne; i došlo je do neke vrste ponovne uspostave ropstva u toj nesretnoj zemlji. Od 
velikog izvoznika hrane postala je veliki uvoznik. Veliko tržište indijskog kukuruza sada je bila 
Irska, zemlja u kojoj je proizvodnja hrane skoro jedino zanimanje. Cijeli sistem ima za cilj 
povećanje broja ljudi koji su posrednici između proizvođača i potrošača" tako je Irska prisiljena 
utrošiti godišnje više rada nego što bi bilo potrebno da proizvede, u trostruko većoj količini, svo 
željezo i da pretvori u odjeću sav pamuk i vunu koji se proizvedu u Engleskoj", Carey, Henry 
C: "The Harmonv of Interests: Agricultural, Manufacturing + Commercial" (Sklad interesa: 
poljoprivrednih, industrijskih i trgovinskih), 1851., J. S. Skinner, Philadelphia, str. 60-65. 


2. Smith, E. Peshine: "A Manual of Political Economy" (Priručnik političke ekonomije), George 
P Putnam C' Co., New York, 1853., str. 149-152. 


3. List, Friedrich: "The National System of Politcal Economy" (Nacionalni sistem političke 
ekonomije), Longmanns, Green O" Co., London, Izdanje 1885., reprint: Augustus M. Kellev, 
New York, 1966. 


4. Smith, naglašeno u izvorniku - WE. 

DRUGO POGLAVLJE 


Granice su povučene: Njemačka i 
geopolitika "velikog rata?" 


Njemački "Wirtschaftswunder" 


Nakon 1873. godine rastuća je razlika između uništenoga gospodarstva 
Britanskog Carstva i novonastalih gospodarstava kontinentalne Europe, 
iznad svega Njemačkog Reicha, stvorila temelje za izbijanje Velikog 
svjetskog rata 1914. godine. Nafta je već imala središnju ulogu u tom 
sukobu, do te mjere da je malo tko izvan uske elite londonskih i njujorških 
bankara i financijera to shvaćao. Ljudi izvan toga kruga shvatili su to 
mnogo godina kasnije. 


Pred početak posljednjega desetljeća 19. stoljeća, britanska je bankarska 
i politička elita počela izražavati prve znakove uzbune zbog dva posebna 
vida impresivnog industrijskog razvoja u Njemačkoj. Prvi je bio pojava 
nezavisne, moderne njemačke trgovačke i vojne pomorske flote. Od 1815. 
godine i Bečkog kongresa, engleska je mornarica bila neupitan vladar 
mora. Druga je strateška uzbuna zazvonila zbog ambicioznog njemačkog 
projekta gradnje željeznice koja bi u konačnici spajala Berlin s Bagdadom, 
što je tada pripadao Otomanskom Carstvu. 


Na oba ta područja, pomorskoj snazi i izgradnji željeznice od Berlina 
do Perzijskog zaljeva, nafta je bila odlučujuća, iako skrivena, pokretačka 
snaga i za englesku i za njemačku stranu. Još uvijek možemo vidjeti zašto 
su za anglosaksonske krugove moći, na prijelazu stoljeća, ta dva događaja 
bila stvarni casus belli. 


Tokom 1890-ih godina britansku je industriju, količinom i kvalitetom 
tehnološkog razvoja, pretekla zapanjujuća pojava industrijskog i 
poljoprivrednog razvitka u Njemačkoj. Dok su Sjedinjene Države 
bile uvelike usredotočene na unutarnju ekspanziju nakon Građanskog 
rata, tokom posljednjega desetljeća prošloga stoljeća na industrijski se 
razvitak Njemačke sve više gledalo kao na "prijetnju" britanskoj globalnoj 
hegemoniji. 

Već 1870-ih godina, desetljeća su postupnog usvajanja ekonomskih 
reformi Friedricha Lista, stvaranje moderne infrastrukture željezničkog 

prijevoza i carinska zaštita za rastuću domaću industriju počela pokazivati 
zapažene rezultate, osobito u kontekstu političkog ujedinjenja Njemačkog 
Reicha nakon 1871. godine. 


Do oko 1850-ih godina glavna je značajka ekonomske politike u 
Njemačkoj bila imitiranje naizgled uspješnoga britanskog gospodarskog 
modela, a na njemačkim se sveučilištima na ekonomiju slobodne trgovine 
britanskih ekonomista poput Adama Smitha i Davida Ricardoa gledalo 
kao na Sveto pismo. Ali, nakon što je Engleska 1870-ih godina zapala 
u dugotrajnu krizu, koja je pogodila i Njemačku i Austriju, Njemačka 
je sve više počela spoznavati ozbiljne nedostatke vjernog slijeđenja 
"britanskog modela". Kako se Njemačka u izgradnji nacionalne industrije 
i poljoprivredne proizvodnje sve više okretala jednom obliku nacionalne 
ekonomske strategije, a sve više se udaljavala od britanske "slobodne 
trgovine", postigla je izvanredne rezultate. 


Kao pokazatelj toga odmaka od engleskog modela, od 1850. godine do 
pred Prvi svjetski rat, 1913., njemačka se proizvodnja povećala pet puta. 
U istom se razdoblju proizvodnja po glavi stanovnika povećala za 250%. 
Narod je doživljavao rast životnoga standarda, jer su se plaće u industrijskoj 
proizvodnji realno udvostručile između 1871. i 1913. godine. 


Ali, središte je njemačke industrijske revolucije bilo u velikom napretku 
tehnološkoga razvoja. Njemačka je, na nacionalnoj razini, uspostavila 
sistem tehničkih škola (Technische Hochschulen) i viših škola, po uzoru na 
francusku Ecole Poly-technigue, za obrazovanje znanstvenih i inžinjerskih 
stručnjaka za potrebe industrije, kao i sistem "Handelshochschulen", škola 
organiziranih uz potporu raznih gospodarskih i industrijskih komora, za 
obrazovanje budućeg poslovnog osoblja. K tome su njemačka univerziteta 
u izborima predmeta stavila težište na prirodne nauke. Mašinstvo i 
nauka u Njemačkoj počeli su cvjetati. Ujedno je osnovan i nacionalni 
sistem "Fachschulen", škola za obrazovanje stručnih zanatlija. Rezultat 
je bio ogromno povećanje tehnološke sposobnosti njemačkog radnog 
stanovništva nakon 1870-ih godina. 


Još 1870-ih godina velika su britanska industrijska poduzeća zasjenjivala 
svoje mlade konkurente u Njemačkoj. Ali to će se stubokom promijeniti 
u sljedeća tri do četiri desetljeća. U desetljećima prije 1914., u pogledu 
goriva za svjetsku industriju i transport, ugalj je bio bez premca. Godine 
1890. Njemačka je proizvela 88 miliona tona uglja, dok je Britanija 
proizvela više od dvostruko, 182 miliona tona. Do 1910. godine njemačka 

je proizvodnja zadivljujuće porasla na 219 miliona tona, dok je engleska 
proizvodnja u to vrijeme neznatno prednjačila, 264 miliona tona. 

U središtu njemačkoga razvoja bio je čelik, zajedno s naglom pojavom 
električne energije i hemijskih postrojenja, koji su bili drugi po veličini. Uz 
primjenu izuma za proizvodnju čelika Gilchrista Thomasa, koji je koristio 
rude iz područja Lorraine bogate fosforom, njemačka se proizvodnja čelika 
povećala 1.000 % u dvadeset godina, od 1880. do 1900., i u velikoj je 
mjeri pretekla englesku proizvodnju čelika. Još 1890. godine Britanija 
je prednjačila pred Njemačkom po proizvodnji sirovog željeza, koja je 
iznosila 7,9 miliona tona, naspram njemačkih 4,6 miliona tona. Ali, već 
1910. godine njemačka je proizvodnja sirovoga željeza bila za 50 % veća 
od britanske - 14,6 miliona tona naspram 10 miliona tona. U isto vrijeme 
troškovi proizvodnje željeza u Njemačkoj su smanjeni na jednu desetinu 
troškova iz 1860-ih godina. Godine 1913. Njemačka je talila skoro 
dvostruko više sirovoga željeza nego britanske ljevaonice.1 


Početnaje "pokretačka snaga" prvoga njemačkog "Wirtschaftswundera"" 
bila željeznička infrastruktura, koja je transportirala taj rastući tok 
industrijskih dobara. A početna je ekspanzija njemačkoga željezničkog 
sistema počela 1840-ih i 1850-ih godina, najprije pod utjecajem Listovog 
Zollvereina, a njegov je nacionalni plan razvoja željeznica, uz državnu 
potporu razvoju infrastrukture, u potpunosti udvostručio broj kilometara 
izgrađenih željeznica od 1870. do 1913. godine. 


Nakon izuma proizvodnje akumulirane električne energije i njezina 
prijenosa na velike udaljenosti, na poticaj Oskara von Millera i drugih, 
njemačka je industrija električne energije od svojih početaka 1895., kad je 
upošljavala 26.000 ljudi, prerasla u industriju koja je, 1913. godine, držala 
polovicu međunarodne trgovine električnih dobara. Njemačka je hemijska 
industrija, pod vodstvom velikih istražitelja poput Justusa von Liebiga i 
drugih, od industrije koja je bila slabija od francuske i engleske, prerasla u 
vodeću industriju u svijetu po proizvodnji analinskih boja, farmaceutskih 
proizvoda i umjetnih gnojiva. 

Von Liebig i drugi uvode znanstvenu hemiju u poljoprivredu pa je i to 
u tom razdoblju dovelo do ogromnoga porasta poljoprivredne proizvodnje 
u Njemačkoj. Od stanja koje je u ranim desetljećima devetnaestoga 
stoljeća bilo doslovno očajno, s pojavama gladi i loših žetava, kad je 
izgledalo jeftinije uvoziti žito iz Rusije ili čak Argentine, Njemačka je 
1890-ih godina došla do stanja ponovnog uvođenja zaštitne carine radi 

sprječavanja uvoza jeftinog žita. 

Mehanizacija je u poljoprivredi počela pokazivati znakove napretka. 
Broj se žetelica od 20.000 iz 1882. godine povećao na 300.000 1907. 
godine. Usprkos često slabijem pjeskovitom tlu, razvoj je umjetnoga gnojiva 
poboljšao urod. Kao rezultat, urod se žita do Prvog svjetskog rata povećao 
za 80% u usporedbi s razdobljem prije 1887. godine, kad se to gnojivo 
počelo po prvi put primjenjivati u znatnijim količinama. Radi usporedbe, 
Rusija je na početku rata, kad je imala tri miliona hektara obrađene zemlje 
više od Njemačke, proizvodila 19 miliona tona žita manje nego Njemačka. 
Godine 1913. Njemačka je proizvodila 95% vlastitih potreba mesa, iako se 
od 1870. godine potrošnja mesa po glavi stanovnika udvostručila, dok je 
Britanija 1913. godine uvozila 45% svojih potreba mesa. 


Usporedo s razvitkom industrije i poljoprivrede, Njemačka je od zemlje 
iseljavanja, početkom 19. stoljeća, krajem toga stoljeća postala zemlja s 
velikim prirastom stanovništva. Između 1870. i 1914. godine broj se 
stanovnika povećao za skoro 75 %, s 40.000.000 na više od 67.000.000. 


Velika su industrijska postrojenja rasla nakon 1880-ih godina, zajedno 
s velikim bankama poput Deutsche Bank, po modelu poznatom pod 
imenom "Grossbanken" ili jednostavno "njemački model", tj. model 
zajedničkoga vlasništva između velikih banaka i ključnih industrijskih 
poduzeća.2 


Njemački je "Wirtschaftwunder" nastao u razdoblju nakon 1870. 
godine. Uvelike hvaljen industrijski oporavak od ratnog uništenja i svjetske 
krize iz kasnih 1950-ih godina predstavljao je, u velikoj mjeri, oporavak na 
temeljima postavljenim tokom razdoblja od 1880-ih godina do 1914. 


Berlinska bankarska panika 


Razvoj nezavisne nacionalne ekonomske politike u Njemačkoj dobio je 
svoj drugi poticaj, što je ironično, iz posljedica bankarske panike. Godine 
1890., kao rezultat nedavne propasti prestižne londonske trgovinske 
banke Baring Brothers, što je bila posljedica njezinih velikih gubitaka na 
investicijama i špekulacijama obveznicama u Argentini i veza njemačkog 
bankarstva s tim špekulacijama, dogodila se berlinska bankarska panika; 
počele su se rušiti domino kockice međunarodne financijske piramide. 


Berlin i njemački investitori općenito bili su 1880-ih godina uhvaćeni 

u klopku međunarodne manije špekulacija oko izgradnje željeznica. S 
propašću elitne banke Baring Bros., s nekih 75.000.000 dolara investiranih 
u razne argentinske obveznice, srušila se i iluzija svakoga Nijemca o čudima 


financijskih špekulacija. 


Kao posljedica financijskoga sloma Argentine, velikog izvoznika 
pšenice u Europu, njemačko je poduzeće Ritter čX Blumenthal, koje 
se bavilo trgovinom žita, napravilo glup potez pokušaja "kornera", tj. 
kupnje ukupnog žita na tržištu u spekulativne svrhe, s namjerom da zaradi 
na posljedicama financijskih tegoba u Argentini. To je samo povećalo 
financijsku paniku u Njemačkoj, jer im je plan propao, što je odvelo u 
bankrot uglednu privatnu bankovnu kuću Hirschfeld čz Wolf i prouzročilo 
velike gubitke za Rheinisch-Westphalische Bank. To je izazvalo još veću 
navalu štediša na njemačke banke i dovelo do pada Berlinske burze, što je 
trajalo do jeseni 1891. 


Kao odgovor na tu krizu, kancelar je imenovao Istražiteljsku komisiju od 
28 uglednih osoba, pod predsjedanjem Dr. Richarda Kocha, predsjednika 
banke Reichsbank, da istraži uzroke i predloži zakonske mjere koje će 
spriječiti pojavu sličnih panika u budućnosti. Kochova je Komisija bila 
sastavljena od širokog i reprezentativnog kruga njemačkoga gospodarskog 
sloja, s predstavnicima iz industrije, poljoprivrede, univerziteta, političkih 
stranaka, kao i bankarstva i financija. 

Rad je te Komisije rezultirao najoštrijim zakonskim aktima toga doba, 
u bilo kojoj zemlji, kako bi spriječio financijske špekulacije. Većinu je 
njihovih prijedloga Reichstag uvrstio u Zakon o novčanim transakcijama 
(Exchange Act), donesen u junu 1896., i u Depotgesetz, donesen u julu 
te godine. Spekulacije su žitom bile zabranjene. Mogućnosti špekulacija 
na burzi bile su oštro ograničene. Jedan od rezultata toga ograničenja je 
relativna odsutnost burzovnih špekulacija, što je glavna značajka koja od 
tada utječe na njemački gospodarski život. 


Njemački Zakon o novčanim transakcijama iz 1896. godine 
definitivno je uspostavio jedan oblik organizacije financija i bankarstva 
u Njemačkoj, drukčiji od engleskog ili američkog, tj. anglo-saksonskog 
bankarskog sistema. To nije sve. Mnoge su londonske financijske kuće 
nakon 1890-ih godina smanjile svoje poslovanje na restriktivnom 
njemačkom financijskom tržištu, kao rezultat tih mjera, što je smanjilo 
utjecaj financijske moći londonskog Cityja na njemačku gospodarsku 
politiku. Značajno je da su još uvijek donekle vidljive te temeljne razlike 

između anglo-saksonskog bankarskog i financijskog sistema s jedne 
strane i "njemačkog modela", koji se uvelike primjenjuje u Njemačkoj, 
Nizozemskoj, Švicarskoj i Japanu, s druge strane.3 


Potreba gradnje brodarske i željezničke infrastrukture 


Dok je tako engleska industrijska i financijska politika, osobito nakon 
1873. godine, poticala zaostajanje u razvoju industrijske tehnologije, 
njemačka je politika poticala sasvim suprotan smjer. Do 1900. su godine 
te razlike između tih dviju zemalja bile svima vidljive. Ali, u godinama 
prije 1914., sve se veći jaz između Njemačke i Engleske očitovao u pogledu 
dvaju posebnih vidova zadivljujućeg razvoja njemačkoga gospodarstva. 
Iznad svega se radilo o pojavi Njemačke kao vodeće moderne brodarske 
zemlje, koja je u konačnici postala prijetnjom desetljećima dugoj engleskoj 
prevlasti na moru. 

Sve dok Njemačka nije posjedovala vlastitu modernu trgovačku flotu 
i dok nije imala mornaricu koja će tu flotu štititi, ta zemlja nije bila 
gospodarom vlastite ekonomije. Engleska je i dalje bila vladarom svjetskih 
okeana i to je stanje kanila zadržati. U tim je uslovima sve veći broj ljudi 
u Njemačkoj dizao glas protiv stanja u kojemu će njemački gospodarski 
život biti stalno podložan manipulacijama strane brodarske moći u 
pogledu temeljnih uslova međunarodne trgovine, koja je bila od životnoga 
interesa. 


Godine 1870. ukupna je flota Njemačkog Reicha imala jedva 640.000 
tona. U to je vrijeme njemačka trgovačka flota bila peta po veličini u 
svijetu, iza britanske, američke, francuske i norveške. Do 1914. godine 
njemačka je flota postala druga po veličini u svijetu, odmah iza engleske, i 
dalje je napredovala. 


Njemački je izvoz 1870. godine ovisio o zaštitnim carinama i 
brodovima drugih zemalja, osobito Engleske. Do 1914. godine to se 
drastično promijenilo. Već 1901. godine 52.000 brodova, s 9.000.000 tona 
nosivosti, isplovljavalo je iz njemačkih luka, pod njemačkom zastavom. Do 
1909. godine te su brojke narasle na 65.000 brodova s ukupno 13.000.000 
tona nosivosti pod njemačkom zastavom. U to je vrijeme čak 70% ukupne 
njemačke trgovine ovisilo o moru. Jasno je da je kontrola te trgovine 
bila od životne važnosti za gospodarsku sigurnost Njemačke. Ali, takav 
razvoj događaja nije bio s veseljem dočekan u londonskim financijskim i 


30 


brodarskim krugovima. 


Istovremeni je razvoj na polju njemačke industrije čelika i strojarstva 
bio izravno povezan s izgradnjom moderne trgovačke flote. Zamjena 
jedara parnim pogonom i drvenih brodskih trupova najprije željeznim 
pojačanjem a kasnije čeličnim trupovima, omogućila je njemačkoj floti 
da postane veća i učinkovitija. Godine 1891. njemačka se flota mogla 
pohvaliti trima parobrodima s preko 7.000 tona nosivosti. Godine 1914. 
pod njemačkom je zastavom plovilo pet parobroda čija je nosivost bila 
iznad 20.000 tona, devet nosivosti između 15 i 20.000 tona i 66 nosivosti 
između 7.000 i 10.000 tona. 


U to se vrijeme njemački pomorski transport razvijao nevjerovatnom 
brzinom i učinkovitosti. Godine 1914. dva su velika poduzeća - Hamburg- 
American i North German Lloyd, držala oko 40% ukupne njemačke 
trgovačke mornarice. Tajna spektakularnoga razvitka toga doba bila je 
organizacija, ekonomija razmjera i naglasak na izgradnji najučinkovitijih i 
najmodernijih brodova. 

Jedan je francuski promatrač toga doba, komentirajući nevjerovatan 
uspjeh njemačkog pomorskog transporta u to vrijeme, rekao: "Upravo ta 
količina brodovlja omogućuje brzu amortizaciju kapitala i, kao posljedicu, 
Škartiranje' brodova koji su zastarjeli, neprestano pomlađivanje plovećega 
stroja. U njemačkoj mornarici nećete naći plovila stara trideset ili četrdeset 
godina. Ono što njemačka industrija, točnije metalurgija, elektrotehnika 
itd., ulože kroz standardiziranu proizvodnju, to se njemačkoj trgovačkoj 
grani vrati kroz učestalost i redovitost plovidbe". I dodaje: "U slučaju 
Nijemaca, gradnja brodova ne slijedi trgovinu, nego ide ispred nje i na taj 
je način oživotvoruje".4 

Nakon konačnog pripojenja Hamburga Njemačkom Reichu 1888. 
godine, Hamburg i kasnije Bremen-Bremerhaven, postali su središtima 
izgradnje najmodernije i najučinkovitije lučke opreme u cijeloj Europi, što 
je u te sjeverne luke privuklo željeznički transport većega dijela središnje 
Europe, da bi se brodovima odvozio na svjetska tržišta. Uspostavom 
izgradnje infrastrukture na državnoj razini, što je potaknulo najjeftiniji 
mogući prijevoz, Njemačka je, tokom jednog i pol desetljeća prije 1914. 
godine, proširila svoju brodarsku prisutnost po cijelome svijetu, čak i na 
tradicionalno monopolistička tržišta engleskog brodarstva i britanskih 
kolonija i na tradicionalno britanske "interesne sfere", poput Egipta ili čak 
Sjeverne i Južne Amerike. 

Godine 1897., malo više od godinu dana nakon što je Reichstag donio 
restriktivne zakone o financijskim špekulacijama, admiral von Tirpitz je 
najavio prvi njemački program za izgradnju mornarice, koji je Reichstag 
odobrio 1898. godine, nakon kojega je, 1900. godine, donesen još jedan 
zakon kojim je udvostručen broj brodova što ih je Njemačka planirala 
izgraditi. 

Godine 1906. Engleska je izgradnjom broda Dreadnaught lansirala 
superiornu, novu klasu ratnih brodova s velikim topovima. Taj je brod bio 
brži i nosio je više naoružanja od bilo kojega ratnog broda toga vremena. 
Njemačka je, kao reakciju na engleski projekt, donijela malo publicirani 
zakon koji je nalagao obnovu njemačke mornaričke flote svakih 20 
godina. 1909. godine, na zaprepaštenje Britanaca, Njemačka je lansirala 
svoju seriju Nassau koja se sastojala od četiri broda koji su bili napredniji 
od Dreadnaughta, a i te su brodove uskoro i britanski i njemački 
brodograditelji nadmašili novim serijama,  Super-Dreadnaughtima. 
Britanija nije ni u snu mogla zamisliti da bi Njemačka mogla izgraditi tako 
modernu flotu u vlastitim brodogradilištima, u tako kratkom vremenu. 
Tokom jednog predavanja na Oxfordskom sveučilištu 1951. godine, 
govoreći o pozadini Prvoga svjetskoga rata iz 1914. godine, Sir Llewellyn 
Woodward je kratko izjavio: "Njemačka je, kao i svaka druga sila, imala 
pravo graditi flotu kakvu je htjela. U pitanju je svrsishodnost i realističan 
proračun. Njemačka ratna flota nije mogla biti ništa drugo do prijetnja 
Velikoj Britaniji, vodećoj pomorskoj sili."5 

Oko 1910. godine nekima je u Engleskoj postalo jasno da će biti 
potrebne drastične mjere da Engleska iziđe na kraj s tim strašnim 
njemačkim gospodarskim napretkom. Kao što ćemo nadalje vidjeti, 
po prvi se put nafta pojavila kao značajan čimbenik u geopolitičkom 
planiranju rata. 

TREĆE POGLAVLJE 


Počinje globalna bitka za kontrolu nafte 


Britanski admiral vidi dalje od ulja za svijeće 


Godine 1882. crni teški mulj koji danas zovemo naftom nije imao 
nikakve tržišne vrijednosti, osim kao gorivo za nove mineralne uljne 
svijeće, novost koju je u Berlinu izumio njemački proizvođač svijeća 
Stohwasser. To se gorivo tada zvalo "kameno ulje", jer je curilo iz stijena 
u nekim naftnim područjima poput Titusvillea u Pensilvaniji, Bakua u 
Rusiji ili u Galiciji, koja je sada dijelom Poljske. 1870. godine John D. 
Rockefeller osnovao je poduzeće Standard Oil Co., radi pokrivanja tog 
tržišta uljnih svijeća i raznih uljnih "ljekarija" u Sjedinjenim Državama. 
Stroj na unutarnje sagorijevanje još nije bio unio revoluciju u svjetsku 
industriju. 


Ali, postojao je barem jedan čovjek koji je shvatio vojno-stratešku 
važnost nafte za prevlast na svjetskim morima u budućnosti. Počevši u 
septembru 1882. godine, u obliku javnog obraćanja, britanski je admiral 
lord Fisher, tada kapetan Fisher, nastojao dokazati svima u britanskoj Vladi 
koji su ga bili voljni slušati da Britanija mora u svoju mornaričku flotu 
umjesto pogona na ugalj uvesti pogon na naftu. Od 1870. godine ruski 
su parobrodi na Kaspijskom jezeru koristili teško naftno gorivo koje su 
Rusi zvali "mazut". Fisher i još nekoliko dalekovidnih pojedinaca počeli 
su propagirati uvođenje toga novoga goriva. Uporno je tvrdio da će pogon 
na naftu omogućiti Britaniji da zadrži odlučujuću stratešku prednost za 
nadmoć na moru u budućnosti. 


Fisher je dobro poznavao kvalitativnu nadmoć nafte kao goriva nad 
ugljom i znao je da razmišlja ispravno. Ratni brod s diesel motorom na 
naftni pogon ne ispušta nadaleko vidljiv dim, dok se dim s broda na ugalj 
vidi i na udaljenosti od 10 kilometara. Dok je brodu na ugalj potrebno 
4 do 9 sati da postigne punu brzinu, naftnom je motoru trebalo samo 
30 minuta, a najjaču je snagu mogao postići za 5 minuta. Za osiguranje 
naftnog goriva za jedan ratni brod bio je potreban rad 12 ljudi po 12 sati. 
Da bi se postigla jednaka energija za brod na ugalj, bio je potreban rad 500 
ljudi po 5 dana. Da bi se postigla jednaka konjska snaga, za brod na naftni 

pogon bila je potrebna jedna trećina težine stroja i skoro jedna četvrtina 
dnevne tonaže goriva, što je kritičan čimbenik za neku flotu, bilo trgovačku 
ili vojnu. Promjer djelovanja flote na naftni pogon bio je do četiri puta veći 
od promjera djelovanja nekog broda na ugalj jednake nosivosti.1 


Ali u to su vrijeme Fishera njegovi kolege smatrali ekscentričnim 
sanjarom. 


U međuvremenu, 1885. godine, njemački je inženjer Gottlieb Daimler 
izumio prvi u svijetu motor na naftni pogon za pokretanje cestovnog 
vozila. Iako se na automobil sve do prijelaza stoljeća gledalo kao na igračku 
krajnje bogatih, mnogi su, osim admirala Fishera i njegova kruga, počeli 
šire shvaćati privredne potencijale naftne ere. 


D'Arcy shvaća tajnu gorućih stijena 


Do 1905. godine britanske su tajne službe i Vlada konačno shvatili 
stratešku važnost novoga goriva. Britanski je problem bio u tome što 
Britanija nije imala vlastite nafte. Morala se za opskrbu naftom oslanjati 
na Ameriku, Rusiju i Meksiko a to je stanje bilo neprihvatljivo za 
mirnodopska vremena i nemoguće u slučaju većega rata. 


Prethodne je godine, 1904., kapetan Fisher unaprijeđen u prvog 
gospodara mora, vrhovnog komandanta britanske mornarice. Odmah je 
ustanovio odbor sa zadaćom da "razmotri i preporuči način na koji će 
britanska mornarica osigurati opskrbu naftom". 


Britanska je prisutnost u Perziji i u Arapskom zaljevu, koji je tada još 
bio dijelom Osmanlijskog Carstva, bila u to vrijeme prilično ograničena. 
Persija nije bila formalnim dijelom Britanskog Carstva. Nekoliko je godina 
Britanija držala konzulate u Bushireu i Bandar Abbasu, kao i brodove svoje 
mornarice u Perzijskom zaljevu, kako se druge zemlje ne bi počele baviti 
mišlju da zađu u strateške vode koje su bile tako blizu najdragocjenijem 
britanskom izvoru pljačke - Indiji. Godine 1892. lord Curzon, kasnije 
kraljevski namjesnik za Indiju, pišući o Perziji, rekao je: "Davanje neke 
luke u Perzijskom zaljevu Rusiji, od bilo koje sile, smatrat ću namjernom 
uvredom Velikoj Britaniji i okrutnim narušavanjem statusa guo, kao i 
izazivanjem međunarodnog rata"2 


Ali 1905. godine Vlada Njezinog veličanstva posredstvom zloglasnog 
britanskog "asa špijuna" Sidneyja Reillyja pribavila je izvanredno značajno 

isključivo pravo na predjelima za koje se tada vjerovalo da sadrže ogromne 
netaknute zalihe nafte na Bliskom istoku. Početkom 1905. godine 
Obavještajna služba Njezina veličanstva poslala je Reillyja (čije je pravo 
ime bilo Sigmund Georgijevič Rosenblum, rođen u Odessi u Rusiji), na 
zadatak da od ekscentričnog australskog geologa amatera i inženjera po 
imenu William Knox d'Arcy iznudi prava na eksploataciju mineralnih 
dobara Perzije. 

D'Arcy, odani kršćanin koji je duboko proučavao historiju, bio 
je uvjeren da priče o "stupovima vatre" na svetim mjestima staroga 
perzijskoga boga vatre Ormuzda dolaze od svećenika Zoroastera koji pale 
naphta - ulje - koje istječe iz stijena na tim posebnim mjestima. Proveo je 
godine lutajući predjelima na kojima su nekada bili stari perzijski hramovi 
tražeći naftu. Puno je puta putovao u London kako bi osigurao financijsku 
potporu za svoja istraživanja, a potpora je britanskih bankara bivala sve 
manja. 

Negdje 1890-ih godina novi je perzijski kralj Reza Khan Pahlavi, 
čovjek koji je odlučio modernizirati područje danas poznato kao Iran, 
posjetio D'Arcyja, kao inženjera koji je temeljito poznavao Iran, i zamolio 
ga da pomogne Perziji u gradnji željeznica i uvođenju industrije. 

Godine 1901., u znak zahvalnosti za usluge koje je pružio Perziji, šah 
mu je za nagradu dao "ferman", tj. kraljevsku povlasticu, koja je D'Arcyju 
dala "potpunu vlast i neograničenu slobodu, na rok od šezdeset godina, da 
po vlastitoj volji kopa, buši i ruje po perzijskom podzemlju; kao rezultat 
njegova rada sva podzemna dobra koja nađe, bez iznimke, bit će njegovo 
neotuđivo vlasništvo". 


D'Arcy je platio iznos u vrijednosti od 20.000 dolara u gotovini i 
suglasio se da će plaćati šahu 16% "tantijema" od prodaje ukupne nafte 
koju pronađe. Tako je taj ekscentrični Australac priskrbio jedan od 
najvrjednijih zakonskih dokumenata toga vremena, koji je jamčio njemu i 
"svim njegovim nasljednicima, opunomoćenicima i prijateljima" isključivo 
pravo na eksploataciju naftnih potencijala Perzije do 1961. godine. 
Njegovo se prvo uspješno otkriće nafte dogodilo u oblasti Shushtar, 
sjeverno od Perzijskoga zaljeva.3 


Sidney Reilly je uspio pronaći D'Arcyja 1905. godine, u trenutku kad 
se D'Arcy spremao, prije povratka u rodnu Australiju, potpisati zajednički 
projekt za istraživanje nafte s Francuzima, preko pariške bankarske grupe 

Rothschild. 


Reilly je prerušen u svećenika i lukavo glumeći D'Arcyju jako pobožna 
čovjeka, nagovorio D'Arcyja da svoja isključiva prava na perzijske zalihe 
nafte prepusti, ugovorom, jednoj britanskoj kompaniji za koju je tvrdio 
da je dobro "kršćansko" poduzeće, tj. Anglo-Persian Oil Company. 
Britanska je vlada dovela škotskog financijera Lorda Strathcona, kao 
glavnog dioničara kompanije Anglo-Persian, a stvarna je uloga Vlade u 
toj kompaniji zatajena. Tako je Reilly osigurao Britaniji prvi veliki izvor 
nafte. 


Željeznicom od Berlina do Bagdada 


Godine 1889. jedna je skupina njemačkih industrijalaca i bankara, 
na čelu koje je bila Deutsche Bank (Njemačka banka), dobila koncesiju 
od osmanlijskih vlasti za gradnju željeznice kroz Anadoliju, od glavnoga 
grada Istambula. Taj je ugovor proširen deset godina kasnije, 1899., kad 
su otomanske vlasti dale toj njemačkoj skupini odobrenje za sljedeću fazu 
provedbe projekta poznatog pod imenom Projekt za izgradnju željeznice 
Berlin-Bagdad. Ovaj je drugi sporazum uslijedio nakon posjeta njemačkog 
cara Wilhelma II. Istambulu, 1898. godine. Tih su godina odnosi između 
Njemačke i Turske jako dobili na važnosti. 


Njemačka je odlučila izgraditi jake privredne odnose s Turskom, počevši 
1890-ih godina, kao put za razvitak potencijalno velikih novih tržišta na 
Istoku za izvoz njemačkih industrijskih proizvoda. Željeznica Berlin- 
Bagdad trebala je postati okosnicom sjajne i ostvarive privredne strategije. 
U pozadini su se nazirala naftna bogatstva i Britanija se usprotivila tome 
projektu. Tragična su događanja na Bliskom Istoku 1990-ih godina izravno 
povezana sa sjemenom netrpeljivosti iz toga doba. 

Više od dva desetljeća pitanje je izgradnje moderne željeznice koja bi 
povezivala kontinentalnu Europu s Bagdadom bilo predmetom razdora 
u središtu njemačko-engleskih odnosa. Po procjeni direktora Deutsche 
Banke, Karla Helffericha, koji je u to vrijeme bio nadležan za pregovore 
oko projekta bagdadske željeznice, ni jedno drugo pitanje nije dovelo 
do tako velikih napetosti između Londona i Berlina tokom razdoblja 
od jednog i pol desetljeća, koje je prethodilo 1914. godini, osim možda 
pitanje rastuće njemačke pomorske flote.4 

Godine 1888., pod vodstvom Deutsche Banke, jedan je konzorcij 
dobio koncesiju za izgradnju i održavanje željeznice koja povezuje Haidar- 
Paschu, blizu Istambula, i Angoru. Kompanija je dobila ime Anatolian 
Railway Company (Anatolska željeznička kompanija). Osim Nijemaca 
dioničari su joj bili i Austrijanci i Talijani, a mali dionički kapital imali su i 
Englezi. Izgradnja je tako dobro napredovala da je ta dionica završena prije 
roka, pa je izgradnja nastavljena sve do Konje prema jugu. 


Do 1896. godine otvorena je željeznička linija koja je povezivala 
Berlin i Koniju, smještenu duboko u unutrašnjosti Turske, na anatolskim 
visoravnima. Dio pruge dugačak nekih 1.000 kilometara bio je izgrađen 
za manje od 8 godina u tom gospodarski pustom predjelu. Na vidiku 
te moderne transportne infrastrukture pojavile su se stare bogate doline 
rijeka Tigrisa i Eufrata. Sva željeznička infrastruktura koja je do tada bila 
izgrađena na Srednjem Istoku, bila je britanska ili francuska. Sve su to 
bile jako male dionice u Siriji i drugdje, koje su povezivale ključne lučke 
gradove. Nije bilo ni jedne koja bi ogromnim predjelima u unutrašnjosti 
otvorila put za modernu industrijalizaciju. 


Po prvi je puta željeznica osigurala Istambulu i Otomanskom Carstvu 
vitalnu modernu gospodarsku povezanost s cijelom njihovom unutrašnjosti 
u Aziji. Kad željeznička linija dođe do Bagdada i malo dalje do Kuvajta, 
bit će to najjeftinija i najbrža veza između Europe i cijeloga Indijskog 
potkontinenta, svjetska željeznička veza prvoga reda. 

S engleske je strane baš u tome i bio problem. "Ako se projekt 'Berlin- 
Bagdad! ostvari, ogromno će područje, koje proizvodi gospodarska 
bogatstva svih vrsta i koje se ne može napasti s mora, biti ujedinjeno pod 
njemačkom vlasti," upozorio je R. G. D. Laffan, koji je u to vrijeme bio 
stariji vojni savjetnik pri srpskoj vojski. 

"Rusija će time biti odsječena od svojih zapadnih prijatelja, Velike 
Britanije i Francuske", dodaje Laffan. "Njemačkoj i turskoj vojsci bit će na 
dometu naši interesi u Egiptu, a iz Perzijskog će zaljeva biti ugroženo naše 
indijsko carstvo. Luka Alexandretta i kontrola u Dardanelima ubrzo će 
Njemačkoj omogućiti ogromnu pomorsku moć na Mediteranu."5 

Laffan je ciljao na britansku strategiju sabotiranja pruge Berlin-Bagdad. 
"Samo jednim pogledom na zemljovid svijeta vidi se lanac zemalja koje 
se prostiru od Berlina do Bagdada. Njemačko Carstvo, Austro-Ugarsko 
Carstvo, Bugarska, Turska. Samo jedan mali komad zemlje presijeca taj 

put i sprječava spajanje dvaju krajeva toga lanca. Taj se mali komad zove 
Srbija. Srbija, mala ali prkosna, stoji na putu između Njemačke i velikih 
luka Istambula i Soluna i drži vrata za Istok "Srbija je uistinu bila prva crta 
obrane naših istočnih posjeda. Ako bude poražena ili uvučena u sistem 
Berlin-Bagdad', naše će veliko, ali slabo zaštićeno carstvo uskoro osjetiti 
udar njemačkog prodora na Istok." 


Nije dakle iznenađujuće što je iza ogromnih nemira i ratova po Balkanu 
tokom desetljeća prije 1914. godine, uključujući Turski rat, Bugarski rat i 
neprestane nemire u tom području, engleska ruka vodilja aktivno poticala 
sukobe i ratove, s ciljem uništenja saveza između Berlina i Istambula, a 
osobito prekida izgradnje željeznice Berlin-Bagdad, upravo onako kako je 
to Laffan natuknuo. Ali, bilo bi pogrešno na projekt izgradnje željeznice 
Berlin-Bagdad gledati kao na "njemački" udar protiv Engleske. Njemačka 
je u više navrata tražila suradnju Engleske na tom projektu. Od 1890- 
ih godina, kad je postignut sporazum s turskom vladom oko izgradnje 
posljednjih 2.500 kilometara željezničke pruge kojom bi se završila 
izgradnja sve do Kuvajta, Deutsche Banka i berlinska vlada nebrojeno su 
puta nastojali pridobiti sudjelovanje Engleske u gradnji i financiranju toga 
ogromnog projekta. 


U novembru 1899., nakon svoje posjete Istambulu, njemački je kralj 
Wilhelm II. posjetio kraljicu Viktoriju u dvorcu Windsor kako bi lično 
posredovao u pridobivanju Engleske da sudjeluje u tome značajnom 
projektu. Njemačka je jako dobro znala da Britanija ima interese u 
Perzijskom zaljevu i Suezu, radi obrane svoga Puta za Indiju, kako se to tada 
zvalo. Bez znatne engleske potpore bilo je jasno da će se projekt suočiti s 
velikim poteškoćama, ne samo političkim i financijskim. Veličina završnog 
dijela željeznice bila je izvan mogućnosti njemačkih banaka. Čak i tako 
velika banka kao što je Deutsche Bank nije to mogla sama financirati. 


Međutim, Engleska je sa svoje strane sljedećih petnaest godina nastojala 
na sve moguće načine usporiti i omesti izgradnju te željeznice, a u isto je 
vrijeme stalno podgrijavala nadu da će sporazum ipak biti postignut i time 
držala Njemačku u neizvjesnosti. Ta je igra trajala doslovno do izbijanja 
rata, u avgustu 1914. 

Ali, Njezino je kraljevsko britansko veličanstvo u završnoj fazi 
pregovora oko bagdadske željeznice držalo u rukama adut. Bila je to 
njezina veza s korumpiranim kuvajtskim šeikom. Godine 1901. engleski 
su ratni brodovi u kuvajtskim vodama naložili turskoj Vladi da od tada 

zaljevsku luku smještenu malo niže od Shaat al Araba, koja je u vlasti 
plemena Anaza, na čelu kojega je bio šeik Mubarak al-Sabah, ima smatrati 
"britanskim protektoratom". 


U tom je trenutku Turska bila gospodarski i vojno preslaba učiniti bilo 
što osim upućivanja slabog protesta zbog de facto britanske okupacije toga 
dalekog dijela Osmanlijskog Carstva. Kuvajt je u britanskim rukama bio 
brana uspješnom završetku željeznice Berlin-Bagdad, tj. njezinu mogućem 
izlasku na Perzijski zaljev i dalje. 


Godine 1907. šeika Mubaraka Al-Sabaha, okrutnog čovjeka koji je 
navodno prigrabio vlast u tom području 1896. godine nakon što je ubio 
svoja dva polubrata dok su spavali u njegovoj palači, uvjerili su da zemlju 
na području Bander Shwaikh preda, u obliku "vječne rente", "cijenjenoj 
carskoj engleskoj Vladi". Taj je dokument supotpisao major C. G. Knox, 
politički zastupnik carske engleske Vlade u Kuvajtu. Navodno je taj šeikov 


potpis začinjen velikodušnim količinama engleskog zlata i pušaka. 


U oktobru 1913. godine potpukovnik Sir Percy Cox, priskrbio je pisani 
dokument od vječno zahvalnoga šeika, kojim šeik pristaje da neće dati 
nikakvih koncesija na naftu ni zemlju "nikome osim osobi koju imenuje i 


preporuči britanska Vlada".6 


Godine 1902. bilo je poznato da područje Osmanlijskog Carstva 
poznato pod imenom Mezopotamija - današnji Irak i Kuvajt, sadrži 
naftna bogatstva. Koliko je te nafte bilo i koliko je ona bila dostupna, još 
se nagađalo. To je otkriće dovelo do ogromne globalne bitke za globalnu i 
gospodarsku kontrolu koja će se nastaviti do kraja 20. stoljeća. 


Godine 1912. Deutsche Banka je, u toku financiranja bagdadske 
željeznice, dobila koncesiju od otomanskoga cara, kojom je poduzeću 
Bagdad Rail Co. dano puno "pravo prolaza" do svih zaliha nafte i minerala 
na širini od 20 kilometara s obje strane željezničke pruge. Pruga je već bila 
došla sve do Mosula, u današnjem Iraku. 


Te iste 1912. godine njemački industrijalci i Vlada shvatili su da je 
nafta gorivo njihove privredne budućnosti, ne samo za kopneni prijevoz 
nego i za pomorski. U to je vrijeme i Njemačka bila uhvaćena u koštac 
velikog američkog trusta Rockefeller Standard Oil Company. Njegova 
je podružnica, Deutsche Petroleum Verkaufgesellschaft, držala u rukama 
91% ukupne prodaje nafte na njemačkom tržištu. Deutsche Bank je 
držala manjinski dio dionica od 9% u poduzeću Deutsche Petroleum 

Verkaufgesellschaft, što je bilo nedovoljno za donošenje odluka. 


U to vrijeme, 1912. godine, Njemačka nije imala nezavisnu, sigurnu 
opskrbu naftom. 


Ali, geolozi su otkrili naftu u onome dijelu Mezopotamije koji se danas 
zove Irak, između Mosula i Bagdada. Planirana je pruga toga završnoga 
dijela željeznice Berlin-Bagdad trebala prolaziti upravo kroz to područje, 
za koje se vjerovalo da sadrži velike zalihe nafte. 


Nastojanja 1912. i 1913. godine da berlinski Reichstag donese 
zakon kojim bi se osnovalo njemačko državno poduzeće za istraživanje 
i eksploataciju novootkrivenih nalazišta nafte, neovisno o američkom 
društvu Rockefeller, bila su zavlačena i odgađana sve dok ih izbijanje 
Prvog svjetskog rata u avgustu 1914. godine nije skinulo s dnevnoga reda. 
Plan je Deutsche Banke bio da se mezopotamska nafta prevozi kopnom, 
tj. bagdadskom željeznicom, izvan dometa moguće pomorske blokade od 
Britanaca, što bi Njemačku učinilo neovisnom glede naftnih potreba. 


Novi Dreadnaughti 


Ali, tek su se 1909. godine počeli ostvarivati planovi admirala Fishera 
za gradnju britanske mornarice na naftni pogon. Njemačka je upravo 
bila lansirala prvi od niza brodova koji su bili napredniji od engleskog 
Dreadnaughta. Njemački je brod Von der Tann imao motore jakosti 80.000 
konjskih snaga koji su, dok su još plovili na ugalj, postizali zastrašujuću 
brzinu od 28 čvorova. Samo su dva britanska broda bila u stanju postići 
tu brzinu. Britanska je flota na ugalj dosegla krajnju tehnološku granicu 
pa je britanska prednost na moru bila odlučno ugrožena brzo rastućim 
njemačkim gospodarskim čudom. 

Godine 1911. mladi je Winston Churchill naslijedio lorda Fishera 
na mjestu glavnog komandanta ratne mornarice. Churchill je odmah 
započeo kampanju za ostvarenje Fisherovih zahtjeva glede mornarice na 
naftni pogon. Iznoseći Fisherove argumente, Churchil je istaknuo da za 
brodove jednake veličine nafta omogućuje veću brzinu i, po jedinici težine, 
daje odlučujuću prednost u području djelovanja, bez ponovnog uzimanja 
goriva. 


Godine 1912. Sjedinjene Države su proizvodile više od 63% svjetske 
nafte, Baku u Rusiji je proizvodio 19%, a Meksiko oko 5%. Britanska 

kompanija Anglo-Persian Exploration Co. još nije proizvodila veće 
količine nafte, ali je već tada strategija britanske Vlade imala odluku da 
je britanska prisutnost u Perzijskom zaljevu od bitne važnosti za njezine 
nacionalne interese. Kao što smo već vidjeli, nezaustavljiva njemačka 
gradnja željeznice Berlin-Bagdad igrala je značajnu ulogu u donošenju te 


odluke. 


U julu 1912., na Churchillovo inzistiranje, britanska je Vlada 
pod vodstvom premijera Asguitha imenovala Kraljevsku komisiju za 
naftu i stroj na naftni pogon. Umirovljeni je lord Fisher bio imenovan 
predsjednikom te Komisije. 


Početkom 1913. godine, tajnim djelovanjem, opet na poticaj 
Churchilla, britanska je Vlada kupila većinski paket dionica poduzeća 
Anglo-Persian Oil (danas British Petroleum). Od toga je dana nafta postala 
središtem britanskih strateških interesa.7/ 


Ako je Engleska mogla ne samo osigurati svoje izravne potrebe nafte 
za prijevoz i energetsku tehnologiju budućnosti, nego i osporiti svojim 
suparnicima dostup zalihama nafte u svijetu, što je možda bilo od veće 
važnosti, onda je mogla i zadržati vodeću ulogu u sljedećem desetljeću. 
Ukratko, kad se već engleska stagnirajuća industrija nije mogla natjecati 
s njemačkim Daimlerovim motorima, onda će Engleska kontrolirati 
sirovinu bez koje Daimlerovi motori ne mogu raditi. Što je sve ta engleska 
politika značila za tok svjetske historije, tek će postati jasno. 


Sudbonosni put u Pariz Sir Edwarda Greya 


Zašto bi Engleska riskirala svjetski rat 1914. godine s ciljem zaustavljanja 
razvoja njemačkog industrijskoga gospodarstva? 


Pravi je razlog engleske objave rata u avgustu 1914. godine u suštini 
ležao u "staroj tradiciji britanske politike, pomoću koje je Engleska 
postigla status velike sile i pomoću koje je nastojala zadržati taj status," 
izjavio je njemački bankar 

Karl Helfferich 1918. godine. "Engleska je uvijek gradila svoju politiku 
protiv politički i gospodarski najjače zemlje europskoga kontinenta", 
naglasio je. 

"Sve otkako je Njemačka postala politički i gospodarski najjačom silom 
kontinentalne Europe, Engleska se osjećala ugroženom od Njemačke više 

nego od ijedne druge zemlje, u smislu svoga globalnoga ekonomskog 
položaja i svoje pomorske prevlasti. Od tog su trenutka englesko-njemačka 
mimoilaženja postala nepremostiva i nije bilo moguće postići sporazum ni 
u jednom pitanju". Helfferich žalosno spominje točnost Bismarckove izjave 
iz 1897. godine: "Jedini uslov koji bi doveo do poboljšanja njemačko- 
engleskih odnosa, bio bi da mi zauzdamo svoj gospodarski razvitak, a to 
nije moguće."8 

U aprilu 1914. engleski kralj George i njegov ministar vanjskih 
poslova Edward Grey na neuobičajen su se način sastali s francuskim 
predsjednikom Poincareom u Parizu. Bila je to jedna od rijetkih prilika 
kad je Sir Edward Grey napuštao Britanske otoke. Pridružio im se ruski 
ambasador u Francuskoj Iswolski, i tom su prilikom te tri sile sklopile 
tajno vojno savezništvo protiv njemačko-austro-ugarskih sila. Grey 
namjerno nije unaprijed obavijestio Njemačku o tome tajnom savezništvu 
po kojemu će Engleska ući u bilo koji rat u kojemu bi sudjelovala bilo 
koja od pomno sazdane mreže saveznica, koju je Engleska izgradila protiv 
Njemačke.9 


Britanske su vlasti davno prije 1914. godine donijele zaključak da je 
rat jedini put kojim se situacija u Europi može "dovesti pod kontrolu". 
Britanski su interesi nalagali, prema njihovoj logici ravnoteže moći, 
promjenu tradicionalne "proosmanlijske i antiruske" savezničke strategije 
iz 19. stoljeća u "prorusku i antinjemačku" strategiju već 1890-ih godina, 

kad je izgledalo neizbježnim nadolazeće savezništvo između francuskog 
predsjednika Gabriela Hanotauxa i ruskog ministra financija Sergeja 
Wittea, u kontekstu pojave industrijski jake Njemačke. 


Fašoda, Witte, veliki projekti i velike pogreške 


Strah od rastuće njemačke privredne prijetnje bio je, krajem 1890-ih 
godina, uistinu tako jak među vodećim krugovima britanskog ustroja 
da je Britanija napravila drastične promjene u svojoj desetljećima dugoj 
strategiji odnosa sa zemljama europskoga kontinenta, u jakim nastojanjima 
da europska stremljenja unazadi u korist Engleske. 


Povod koji je iskristalizirao tu promjenu savezništava bilo je, začudo, 
jedno vojno sučeljavanje, oči u oči, oko Egipta, gdje su i Engleska i 
Francuska povijesno imale velike interese preko poduzeća Suez Canal 

Company. Godine 1898., francuske su se trupe, u svom pohodu Saharom 
prema istoku, pod zapovjedništvom pukovnika Jeana Marchanda, susrele 
s britanskim snagama pod zapovjedništvom generala Kitchenera. Obje 
su strane jedna drugoj naložile da se povuku, dok se konačno, nakon 
savjetovanja s Parizom, nije povukao Marchand. Fašodska kriza je, kako je 
kasnije nazvana, završila ustvari anglo-francuskim savezništvom ravnoteže 
moći, protiv Njemačke, kojom je Francuska glupo prepustila najveću 
priliku da industrijalizira Afriku. 

Odluku o slanju francuskih ekspedicijskih snaga pod zapovjedništvom 
Marchanda u Fašodu radi izravnog vojnog sučeljavanja s Engleskom 
u Africi donio je ministar kolonija Theophile Delcasse. Britanija je 
stalno napredovala do tačke u kojoj je de facto okupirala Egipat i Sueski 
kanal, premda su Francuzi polagali pravo na to područje još od vremena 
Napoleona. Od 1882. godine britanske su trupe "privremeno" zaposjedale 
Egipat, a britanski su službenici provodili vlast s ciljem da "zaštite" 
francuske i engleske interese u kompaniji Suez Canal. Engleska je krala 
Egipat Francuzima. 


Delcasse je djelovao protivno interesima Francuske i protivno 
izričitom političkog planu francuskog ministra vanjskih poslova Gabriela 
Hanotauxa. Hanotaux, koji nije bio u Vladi tih šest kritičnih mjeseci kad je 
donesena glupa fašodska odluka, imao je ideju o razvitku i industrijalizaciji 
francuskih kolonija u Africi. Kao umjereni republikanac, poznat kao 
anglofob, Hanotaux je gajio ideju ujedinjena francuske Afrike, čija bi 
središnja točka razvoja bila jezero Chad, s željeznicom koja bi povezivala 
unutrašnjost od Dakara u francuskom Senegalu do francuskog Djiboutija 
na Crvenom moru. Ta se ideja u Francuskoj spominjala kao Transsaharski 
željeznički projekt. On bi transformirao ukupan saharski dio Afrike, od 
Zapada do Istoka. Također bi zapriječio najvećim britanskim strateškim 
interesima da uspostave kontrolu nad cijelim područjem od Afrike, preko 
Egipta, do Indije. 

Hanotaux_ je pažljivo njegovao politiku normalizacije odnosa 
između Francuske i Njemačke, što je bila najveća prijetnja britanskim 
mahinacijama pod nazivom ravnoteža moći. Početkom 1896. godine 
njemački je ministar vanjskih poslova pitao francuskog ambasadora 
u Berlinu bi li Francuska razmislila o zajedničkoj akciji u Africi radi 
ograničavanja neutaživih apetita Engleske. Potrebno je pokazati Engleskoj 
da više ne može iskorištavati antagonizam između Francuske i Njemačke s 


45 


E William Engdahl: Stoljeće rata 


ciljem da zgrabi što god joj se prohtije". 

Potom je u Francuskoj izbila poznata Dreyfusova afera. Njezin je 
direktni cilj bio prekinuti delikatna nastojanja Hanotauxa da stabilizira 
odnose s Njemačkom. Jedan je francuski vojni kapetan, po imenu 
Dreyfus, bio optužen i suđen zbog špijunaže u korist Njemačke. Hanotaux 
je na početku toga procesa, 1894., intervenirao i s pravom upozorio da će 
afera Dreyfus dovesti do "prekida diplomatskih odnosa s Njemačkom, čak 
i rata". Puno godina kasnije Dreyfus je oslobođen krivnje i otkriveno je 
da je grof Ferdinand Walsin-E-sterhazy, kojega je platila bankarska obitelj 
Rothschild, fabricirao dokaze protiv Dreyfusa. Godine 1898. Hanotaux 
više nije bio u Vladi, naslijedio ga je savitljivi anglofil Theophile Delcasse. 


Nakon Fašode, 1898. godine, Britanija je lukavo  nagovarala 
Francusku, čiji je ministar vanjskih poslova bio Delcasse, da se odrekne 
važnih kolonijalnih i gospodarskih interesa u Egiptu i da se usredotoči na 
francusku politiku protiv Njemačke, u kojoj je Britanija potajno pristala 
podržavati francusko polaganje prava na pokrajinu Alsace-Lorraine, kao i 
francuske ambicije u onim područjima koja nisu bila od vitalnog interesa 
za britanske ciljeve. Opisujući te britanske diplomatske mahinacije 
oko Fašode nekoliko godina kasnije (1909.), Hanotaux je primijetio: 
Historijska je i dokazana činjenica da je na svako kolonijalno širenje 
Francuske Engleska gledala sa strahom i zabrinutosti. Engleska je dugo 
vremena mislila da na području prevlasti na moru ne treba razmišljati 
ni o kakvom drugom suparniku osim o sili kojoj je priroda podarila tri 
morske obale: Kanal La Manche, Atlantski okean i Mediteransko more. A 
kad je Francuska nakon 1880. godine, potaknuta okolnostima i genijem 
Julesa Ferrvja, počela ponovno obnavljati svoje raskomadano kolonijalno 
područje, naišla je na jednak otpor. U Egiptu, u Tunisu, na 

Madagaskaru, u Indokini, čak i u Kongu i Okeaniji, uvijek se sukobljava 
samo s Engleskom". 


Nakon Fašode stvorena je Antanta, koja je u konačnici postala službenim 
dokumentom putem tajnog sporazuma između Francuske i Britanije, koji 
je potpisao Delcasse, Hanotauxov nasljednik, 1904. godine. Njemačka 
je gospodarska prijetnja bila ljepilom koje je povezalo ta dva neprirodna 
saveznika. Komentirajući kasnije taj tužan obrat događaja, Hanotaux je 
opisao način na koji su Britanci s uspjehom nametnuli Francuskoj novu 
vanjsku politiku sljedećim riječima: "divan izum britanskog diplomatskog 
genija da podijeli svoje neprijatelje". 

Britanija je tokom sljedećih deset godina napravila još jedan dubok 
obrat u svojoj politici geopolitičkog savezništva, kojim je tok događaja 
u Rusiji preokrenula u svoju korist. Počevši od 1891. godine, Rusija 
je otpočela ambiciozan program industrijalizacije donošenjem strogih 
zaštitnih carina i programa za izgradnju željezničke infrastrukture. Godine 
1892. čovjek koji je bio nadležan za program izgradnje željeznica, grof 
Sergej Witte, postao je ministrom financija. Witte je imao bliske odnose s 
francuskim ministrom Hanotauxom i oko izgradnje željezničkog sistema u 
Rusiji razvili su se pozitivni temelji za francusko-ruske odnose. 

Najambiciozniji projekt koji je u to vrijeme pokrenut u Rusiji, bila je 
izgradnja željeznice koja će povezivati zapadni dio Rusije s Vladivostokom 
na Dalekom istoku, Transsibirski željeznički projekt, s prugom dugom 
8.600 kilometara, koja će promijeniti ukupnu rusku privredu. Bio je 
to najambiciozniji željeznički projekt na svijetu. Witte je i sam duboko 
Proučavao njemački gospodarski model Friederichs Lista, a na ruski je 
jezik već bio preveo Listovo djelo Nacionalni sistem političke ekonomije, 
koje je Witte nazvao "rješenjem za Rusiju". 

Witte je govorio o željezničkom projektu kao o projektu koji će 
podignuti kulturno zaostale dijelove u unutrašnjosti Rusije. "Željeznica 
je kao kvasac koji dovodi do kulturne fermentacije među stanovništvom. 
Čak i ako na svom putu prolazi kroz predjele nastanjene potpuno divljim 
ljudima, za kratko će ih vrijeme uzdići na razinu potrebnu za održavanje 
željeznice", rekao je 1890. Središnji je dio Witteova plana bio razvitak 
mirnih i korisnih odnosa s Kinom, neovisno o britanskoj kontroli kineskih 
luka i morskih puteva, preko kopnenih puteva koje će otvoriti sibirska 
željeznička pruga. 

U svojstvu ministra financija, od 1892. do njegova smjenjivanja u 
vrijeme sumnjivo tempirane ruske "revolucije" 1905. godine, Witte je 
drastično promijenio situaciju u Rusiji. Od nekadašnje "itnice" za britanske 
kompanije koje su trgovale žitom, Rusija je postala potencijalno moderna 
industrijska zemlja. Željeznice su započele najveću industrijalizaciju 
zemlje i dovodile do transformacije cijeloga niza s njom povezanih sektora, 
poput čelika i drugih. Nadalje, Witte je svog prijatelja i bliskog suradnika, 
znanstvenika Dimitrija Mendeljejeva, utemeljitelja ruske agrohemije 
zasnovane na idejama Nijemca Justusa Liebiga, imenovao šefom novog 
Ureda za standardiziranje mjera, u koji je uveden metrički sistem radi 
daljnjeg olakšavanja trgovine s državama kontinentalne Europe. 

Britanija se energično protivila Witteovoj gospodarskoj politici 
i projektu Transsibirske željeznice svim sredstvima koje je imala na 
raspolaganju, uključujući i pokušaje upliva na reakcionarnu rusku vlastelu 
povezanu s engleskim trgovcima žitom. Ubrzo nakon početka provedbe 
projekta Transibirske željeznice, jedan je britanski komentator izrazio 
tada prevladavajuće gledište britanskog ministarstva vanjskih poslova 
i londonskog Cityja. Govoreći o novom ruskom projektu izgradnje 
željeznice, poduprtom francuskim financijskim sredstvima, koji će u 
konačnici željeznicom povezati Pariz s Moskvom i Vladivostokom, 
Colghum je izjavio: "Ta pruga neće biti samo jedan od najvećih trgovinskih 
puteva koje je svijet ikada vidio, nego će postati i političkim oružjem u 
rukama Rusa, čiju je snagu i značaj teško procijeniti. Ona će od Rusije 
napraviti jedinstvenu državu kojoj više neće biti potrebno prolaziti kroz 
Dardanele ili Sueski kanal. Dat će joj gospodarsku neovisnost pomoću 
koje će postati jača nego je ikada bila ili sanjala da će postati". 

Desetljećima je britanska saveznička strategija ravnoteže moći u Europi 
bila građena na potpori Osmanlijskom turskom Carstvu, kao dijelu onoga 
što su britanski stratezi zvali Velikom igrom - sprječavanja razvitka Rusije 
u jaku i industrijaliziranu zemlju. Do tog je vremena potpora Turskoj, 
koja je držala za Rusiju po život važan dostup njezinim vodama kroz 
Dardanele, bila vitalnim dijelom britanske geopolitike. Ali, kako su krajem 
stoljeća i početkom 1900-ih godina privredne veze između Njemačke i 
Osmanlijskog Carstva jačale, tako je jačalo i britansko okretanje prema 
Rusiji, a protiv Turske i Njemačke. 


Trebalo je nekoliko ratova i kriza, ali, nakon neuspjelog britanskog 
pokušaja da spriječi gradnju ruske Transsibirske željeznice do Vladivostoka, 
koju su Rusi većim dijelom dovršili 1903. godine, Rusija je bila jako 
ponižena u Rusko-japanom ratu 1905. godine, u kojemu je Britanija stala 
na stranu Japana, protiv Rusije. Nakon 1905. godine, Witte je bio prisiljen 
dati ostavku na mjesto predsjednika Vijeća ministara u vladi cara Nikole 
H. Njegov je nasljednik bio na stajalištu da Rusija mora uspostaviti odnose 
s Britanijom, nakon čega je Britancima predao prava na Afganistan i veliki 
dio Perzije i ujedno pristao u značajnoj mjeri potkresati ruske ambicije u 
Aziji. 

Tako je 1907. godine englesko-francusko-ruska Trojna Antanta u 
potpunosti uspostavljena. Britanija je stvorila mrežu tajnih savezništava 
koja su okruživala Njemačku i postavila temelje za svoj nadolazeći vojni 

obračun s Kaiserovim Reichom. Sljedećih sedam godina bile su godine 
pripreme za konačno eliminiranje njemačke prijetnje, 10 

Nakon što je Britanija učvrstila svoju novu strategiju okruživanja 
Njemačke i njezinih saveznica, strategiju Trojne Antante, u "mekom 
trbuhu" Središnje Europe, na Balkanu, potaknut je niz regionalnih kriza 
i ratova. U takozvanom Prvom balkanskom ratu iz 1912. godine, Srbija, 
Bugarska i Grčka, uz tajnu potporu Engleske, objavile su rat osmanlijskoj 
Turskoj. Kao rezultat toga rata, Turska je ostala bez većine svojih posjeda 
na području Europe. Uslijedio je, 1913. godine, Drugi balkanski rat, 
koji se vodio oko ratnoga plijena iz Prvog balkanskog rata, u koji je ušla 
i Rumunjska da pomogne slomiti Bugarsku. Pripremao se teren za veliki 
britanski rat u Europi. 


Dana 28. jula 1914., tri mjeseca nakon pariških razgovora Edwarda 
Greya, jedan je Srbin ubio u Sarajevu nadvojvodu Franza Ferdinanda, 
nasljednika austrijskog prijestolja, što je izazvalo predvidivo tragičan niz 
događaja koji su doveli do Prvog svjetskog rata (Velikog rata). 


Bilješke: 
1 Mohr, Anton: "The Oil War", Harcourt Brace € Co., New York, 1926. 2. Ibid. str. 124. 


3 Hanigen, Frank C.: "The Secret War"; The Jobn Day €" Co., New York, ' 1934. 

4 Helfferich, Karl: "Der Weltkrieg: Vorgeschichte des Weltkrieges", Ullstein C" Co., Berlin, 
1919., str. 120-165. 

5. Lafan, R. G. D.: "The Serbs: The Guardians of the Gate", 1917. Ponovno tiskano u Dorset 
Press, New York, 1989., str. 163-164. Naglasio autor - w.e. 

6 Abu-Hakima, Ahmed Mustafa: "The Modem History of Kuwait", Luzak €" Co. Ltd, 
London, 1983., str. 188-197. 

/. Hanigen, op. cit., str. 22-23. 

8. Helfjerich, op. cit., str. 165-166. 

9. Wells, H. G.: "Experiment in Autobiography", The Macmillan Co., New Ydrk, 1934., str. 
658-659. 

10. Materijal je za ovaj dio uvelike uzet iz neobjavljenih rukopisa: "The Dreyfus Affair", 
autorice Dane Sloan, januara 1977., New York i "Fašoda: The African Negotiation" autora 
Gabriela Hanotauxa, La Revue Des Deux Mondes, februar 1909., Pariz. Materijal o Witteu 
uzet je od Barbare Frazier, "The Railroad Plan of Scientist Mendelevev and Statesman Witte 
to Civilize Russia", The New Federalist, 10. juna 1991., Leesburg, Virginia; Von Laue, T. H. 

ČETVRTO POGLAVLJE 


Nafta postaje oružje, a Bliski istok bojno 
polje 


Bankrotirana Britanija ide u rat 


Jedna od bolje čuvanih tajni o svjetskome ratu iz 1914.-1918. godine, 
je da su britanska riznica i ukupne financije Britanskog Carstva, uoči 
avgusta 1914. godine, kad je Britanija objavila rat protiv Njemačkog 
Carstva, bile u bankrotu. Jedno je ispitivanje tadašnjih financijskih odnosa 
glavnih zaraćenih strana otkrilo veliku pozadinu tajnih kredita, zajedno 
s detaljnim planovima o prebacivanju sirovina i materijalnog bogatstva 
cijeloga svijeta, nakon rata, osobito iz onih područja Osmanlijskog Carstva 
za koje se vjerovalo da imaju značajne zalihe nafte. 

Većina priča kaže da je obarač kojim je odapet Veliki rat povukao jedan 
ubojica Srbin - terorista, koji je 28. juna 1914. u bosanskom glavnom 
gradu Sarajevu ubio nadvojvodu Franza Ferdinanda, nasljednika austro- 
ugarskoga prijestolja. Nakon mjesec dana intenzivnih pregovora Austrija 
je, 28. jula, objavila rat maloj državi Srbiji, smatrajući je odgovornom 
za ubojstvo prijestolonasljednika. Austrija je dobila jamstvo da će joj 
Njemačka pomoći u slučaju da Rusija stane na stranu Srbije. Sljedećeg je 
dana, 29. jula, Rusija izdala zapovijed za mobilizaciju svoje vojske za slučaj 
da rat postane neizbježan. 


Istoga je dana njemački Keiser uputio telegram caru Niko-' moleći ga da 
ne mobilizira vojsku, nakon čega je car trenutačno opozvao svoju zapovjed. 
30. jula rusko je Visoko vojno zapovjedništvo nagovorilo neodlučnoga cara 
da ponovo izda naredbu za mobilizaciju. 31. jula njemački je ambasador u 
St. Petersburgu uručio ruskome caru njemačku objavu rata protiv Rusije, 
a potom navodno briznuo u plač i istrčao iz prostorije. 

Njemačko je vojno zapovjedništvo, od ranije pripravno na mogući rat 
i na istočnom i na zapadnom frontu, provelo Plan Schlieffen. Kako su 
Francuska i Rusija imale zajednički plan obrane, Njemačka je odlučila da 
Francusku treba poraziti brzo, ispravno procijenivši da će Rusiji trebati 
više vremena za mobilizaciju. Njemačka je 3. avgusta 1914. objavila 

rat Francuskoj i njemačka je vojska ušla u Belgiju na putu da napadne 
Francusku. 


Tada, 4. avgusta 1914., samo osam dana nakon što je Austrija objavila 
rat Srbiji, Britanija je obznanila da je objavila rat Njemačkoj. Razlog koji 
je Britanija navela, bila je britanska odlučnost da brani neutralnu Belgiju. 
Stvarni je razlog bio daleko od duha susjedskog milosrđa. 


Britanska je odluka, u avgustu 1914. godine, da ude u rat protiv 
Njemačke na europskom kontinentu, bila, blago rečeno, neobična, 
imajući na umu činjenicu da su britanska riznica i sistem funte bili de facto 
u bankrotu. Nedavno otvorena za javnost interna prepiska dužnosnika 
britanske riznice, britanskog ministra financija Llovda Georgea, izaziva 
još više pitanja. U januaru 1914., punih šest mjeseci prije nominalnog 
casusa belli u Sarajevu, britanski je ministar zatražio od višeg dužnosnika 
britanske riznice Sir Georgea Paisha, da napravi točno izvješće o stanju 
sveznačajnih britanskih zaliha zlata. 


Godine 1914. standard zlatne funte bio je oslonac svjetskoga 
monetarnog sistema. Ustvari, funta je već više od 75 godina bila tako 
prihvaćena u međunarodnoj trgovini i finansijama da je i ona sama bila 
smatrana "jednako dobrom kao zlato". Godine 1914. funta je igrala 
jednaku ulogu kao i američki dolar prije 15. avgusta 1971. 

Povjerljiva prepiska Sir Georgea otkriva razmišljanja na najvišim 
razinama londonskoga Cityja iz toga vremena: "Još jedan utjecaj koji 
raspiruje zagovaranje reforme bankarstva, leži u rastućoj trgovačkoj i 
bankarskoj moći Njemačke i u rastućoj nelagodi u slučaju da dođe do 
navale na londonske zalihe zlata upravo pred početak ili na početku 
velikoga sukoba između tih dviju zemalja". To ;e tajno izvješće napisano 
više od šest mjeseci prije ubojstva austrijskoga prijestolonasljednika u 
Sarajevu. 


Paish potom govori o svojoj zabrinutosti zbog rastuće poslovne 
sposobnosti velikih njemačkih trgovačkih banaka nakon balkanske krize iz 
1911.-12., koja je dovela do gomilanja zaliha zlata u njemačkim bankama. 
Sir George je upozorio svog ministra, Llovda Georgea, da bi svaka moguća 
navala na londonske banke, u tim uslovima, "mogla ozbiljno ugroziti 
naciju glede namicanja novca za vođenje velikog rata."1 


Dana 22. maja 1914. stariji dužnosnik britanske riznice, Basil Blackett, 
sastavio je još jedan povjerljivi memorandum za ministra Llovda Georgea. 

Tema je toga memoranduma bila "Učinci rata na naše zalihe zlata". 
Blackett piše, a čitatelj otkriva: "Nemoguće je, naravno, jasno predvidjeti 
kakvi bi bili učinci sveopćeg europskog rata u koji bi bila uključena većina 
kontinentalnih zemalja, uključujući i Veliku Britaniju, što ostavlja samo 
New York (pod pretpostavkom da Sjedinjene Države budu neutralne) kao 
jedino veliko dostupno tržište novca na svijetu, s kojega bi se zlato moglo 
privuci na poprišta rata."2 

U svjetlu britanske odluke da ude u rat, toga sudbonosnoga 4. avgusta, 
jednako zapanjuje i sadržaj pisma koje je Sir George Paish uputio Llovdu 
Georgeu, s nadnevkom: 2 sata ujutro, subota, 1. avgusta 1914: "Dragi 
gospodine Ministre, kreditni sistem na kojemu je sazdano poslovanje ove 
zemlje, u potpunosti je krahirao i od krajnje je važnosti da se poduzmu 
koraci radi ispravljanja toga zla, bez odgode; u protivnom se ne možemo 
nadati da ćemo moći financirati velik rat ako na njegovu samom početku 
naše najveće kuće budu prisiljene bankrotirati."2 


Engleska je banka hitno suspendirala plaćanja u zlatu (zlatnim i 
srebrnim polugama), u skladu sa Zakonom o bankama iz 1844. godine. 
Tom su odlukom velike količine zlata dospjele u ruke Engleske banke, 
kako bi britanska Vlada mogla financirati kupnju hrane i ratnog materijala 
za novoobjavljeni rat protiv Njemačke. Umjesto zlata, britanski su građani 
dobivali novčanice Engleske banke, kao legalno sredstvo plaćanja za 
vrijeme trajanja posebnih okolnosti. Do 4. avgusta britanski je financijski 
ustroj bio spreman Za rat. 

Ali, tajno će se oružje pokazati kasnije, u obliku posebnog odnosa 
riznice Njezina veličanstva s njujorškim koncernom Morgan, kao što 
ćemo uskoro vidjeti. 


Nafta u Velikome ratu 


Između 1914., kad je rat počeo, i 1918., kad je završio, nafta se 
definitivno pokazala pravim ključem za uspjeh revolucije u vojnoj strategiji. 
Era zračnog ratovanja, pokretnih tenkovskih borbi i bržeg pomorskog 
ratovanja ovisila je o obilnoj i sigurnoj opskrbi tim novim gorivom. 

Engleska, čiju je vanjsku politiku vodio Sir Edward Grey, nekoliko je 
mjeseci prije avgusta 1914. ubrzala događaje koji će postati najkrvavijim 
i najrazornijim ratom u novijoj vijesti. prema službenim podacima broj 

poginulih izravno u ratu ili umrlih neizravno od posljedica rata bio je 
između 16.000.000 i 20.000.000 ljudi, od kojih su velika većina bili 
civili. Samo je englesko carstvo pretrpjelo više od 500.000 mrtvih i skoro 
2.500.000 ranjenih u tom četverogodišnjem "ratu kojim će završiti svi 
ratovi". 

Međutim rijetko se govori o činjenici da strateški i geopolitički ciljevi 
Engleske, dobrano prije 1914., nisu bili samo slomiti njezina najvećega 
industrijskog suparnika, Njemačku, nego, kroz pobjedu u tom ratu, 
osigurati neupitnu britansku kontrolu nad dragocjenim prirodnim 
dobrom - naftom, koja se do 1919. godine pokazala kao strateška sirovina 
za gospodarski razvitak u budućnosti. Bio je to dio onoga što su neki 
stratezi engleskog ustrojstva nazivali Velikom igrom, stvaranjem novoga 
britanskog carstva, čija će hegemonija biti neupitna do kraja stoljeća, tj. 
novog svjetskog poretka pod vodstvom Britanije. 

Jedna studija o najvećim ratnim poprištima iz Prvog svjetskog rata, 
između 1914. i 1918. godine, otkriva do koje je mjere osiguranje izvora 
nafte već tada bilo u središtu vojnih planova. Nafta je otvorila put 
zastrašujućoj novoj pokretljivosti nodernoga ratovanja. Primarni je zadatak 
njemačkog prodora u Rumunjsku, pod feldmaršalom von Mackernenom, 
bio reorganiziranje kompanije Steaua Romana, nekad engleskih, 
nizozemskih, francuskih i rumunjskih postrojenja za preradu, proizvodnju 
i odvod nafte, u jedinstveno poduzeće. Tokom rata Rumunjska je bila 
jedini siguran izvor nafte za sve njemačke zračne snage, tenkove i brodove. 
Britanski je prodor u Dardanele, katastrofalan poraz u Gallipoliju, izveden 
s ciljem da se zauzmu zalihe nafte u ruskom Bakuu, kako bi se osigurala 
nafta za ratne potrebe Engleske i Francuske. Osmanlijski je sultan zabranio 
prijevoz ruske nafte kroz Dardanele. 


Godine 1918. bogata su naftna polja Bakua, na Kaspijskom jezeru, bila 
ciljem jakih vojnih i političkih borbi sa strane Njemačke, kao i Engleske, 
koja je preduhitrila Nijemce i držala ih pod okupacijom nekoliko kritičnih 
sedmica u avgustu 1918., što je njemačkom vojnom zapovjedništvu 
zapriječilo put do opskrbe naftom. To je bio odlučujući zadnji udarac 
protiv Njemačke, koja je nakoliko sedmica kasnije zatražila mir, samo 
nekoliko mjeseci nakon što se činilo da je Njemačka porazila Savezničke 
snage. Pokazalo se da je nafta u središtu geopolitike. 


Krajem Prvog svjetskog rata ni jednoj većoj sili nije promakao vitalan 
strateški značaj toga novoga goriva - nafte, za vojnu i gospodarsku 

sigurnost u budućnosti. Već je na kraju Velikoga rata 40% britanske 
mornaričke flote bilo na naftni pogon. 1914., na početku rata, francuska 
je vojska imala samo 110 kamiona, 60 traktora i 132 zrakoplova. Četiri 
godine kasnije, 1918., Francuska je imala 70.000 kamiona i 12.000 
zrakoplova, a Britanija i, u posljednjim mjesecima rata, Amerika stavile su 
u ratne operacije 105.000 kamiona i preko 4.000 zrakoplova. Posljednje 
su englesko-francusko-američke ofenzive na zapadnom frontu trošile 
neshvatljivih 12.000 barela nafte dnevno. 


U decembru 1917. francuske su se zalihe nafte tako smanjile da je 
general Foch urgirao kod predsjednika Clemenceaua da pošalje hitan poziv 
predsjedniku Woodrowu Wilsonu. "Prekid opskrbe naftom prouzročit će 
trenutačnu paralizu naših vojnih snaga i možda nas prisiliti na uslove 
mira kakvi ne bi odgovarali Saveznicima", napisao je Clemenceau Wilso- 
"Sigurnost je saveznika neizvjesna. Ako saveznici ne žele izgubiti rat, onda, 
u trenutku velike njemačke ofenzive, ne smiju dopustiti da Francuska 
ostane bez nafte koja je u budućim borbama potrebna kao krv." 


Rockefellerov je Standard Oil reagirao na Clemenceauov apel i opskrbio 
naftom snage maršala Focha. Zbog nedovoljnih količina rumunjske nafte, 
kao i zbog nemogućnosti pristupa nafti Bakua, usprkos rusko-njemačkom 
sporazumu iz Brest-Litovska o prekidu rata, njemačke snage nisu bile u 
mogućnosti poduzeti uspješnu završnu ofenzivu 1918. godine, jer nije bilo 
nafte za kamione koji su trebali dostaviti potreban ratni materijal. 


Britanski je ministar vanjskih poslova lord Curzon s priličnom točnošću 
prokomentirao: "Saveznici su uplovili u pobjedu na valovima nafte. S 
početkom su rata nafta i njezini proizvodi počeli zadobivati najveće moguće 
značenje, s njom se rat vodio i ona je omogućila pobjedu. Kako bi mogli, 
bez nafte, osigurati pokretljivost flote, transport vojske i proizvodnju 
nekoliko vrsta eksploziva?" To je izgovorio prilikom pobjedničkog ručka 
21. novembra 1918., deset dana nakon Dana primirja kojim je završio 
Prvi svjetski rat. Francuski je senator Henry Berenger, direktor francuskog 
ratnodopskog Glavnog odbora za naftu, dodao da je nafta "krv pobjede. 
Njemačka se previše hvalila svojom superiornošću u željezu i uglju, ali nije 
vodila dovoljno računa o našoj superiornosti u nafti."3 

S tom novom ulogom nafte u ratu sada ćemo slijediti tokom poslijeratne 
versajske reorganizacije, s posebnom pozornošću na britanske ciljeve. 


Liga naroda, koju je osnovala Britanija na versajskoj Mirovnoj 

konferenciji 1919., postala je sredstvo koje će dati oblik međunarodne 
legitimnosti goloj imperijalističkoj okupaciji teritorija. Za financijski je 
ustroj londonskoga Cityja gubitak stotina tisuća britanskih života, radi 
ovladavanja tokom svjetskog gospodarskog razvitka u budućnosti, osobito 
u pogledu novog bogatstva - nafte, bila naizgled mala cijena. 


Engleski tajni rat na Istoku 


Ako išta može razotkriti skrivene planove britanskih savezničkih sila, u 
Prvome svjetskome ratu, protiv centralnih sila okupljenih oko Njemačke, 
Austro-Ugarske i osmanlijske Turske, onda je to tajni diplomatski 
sporazum potpisan u jeku rata, 1916. godine. Potpisnice su bile Britanija, 
Francuska i kasnije Italija i carska Rusija. Nazvan Sporazumom Sykes- 
Picot, po imenima dvojice dužnosnika, engleskom i francuskom, koji su 
ga sastavili, taj je sporazum odavao izdaju i nakanu Engleske da nakon 
rata prigrabi najveću kontrolu nad neistraženim naftnim potencijalima u 
Arapskom zaljevu. 


Dok je Francuska bila zaokupljena Njemačkom u krvavom i 
beskorisnom pokolju duž francuske Linije Maginot, Britanija je premjestila 
strahotno velik broj svojih vojnika, više od 1.400.000, na Istočno bojište. 

Javno objašnjenje koje je Britanija dala za to neobično gomilanje 
dragocjenog i nedostatnog ljudstva na istočnim obalama Mediterana i u 
Perzijskom zaljevu, bilo je da to će se time osigurati učinkovitije ratne 
operacije Rusije protiv Centralnih sila i omogućiti prolaz ruskom žitu 
kroz Dardanele na putu do Zapadne Europe, kojoj je žito bilo prijeko 
potrebno. 


Međutim u stvarnosti to nije bilo baš tako. Nakon 1918. Engleska je 
i dalje držala skoro milijun svojih vojnika po cijelome Srednjem istoku. 
Perzijski je zaljev 1919. postao "Englesko jezero". Ljuti su Francuzi mlako 
protestirali da su Britanci iskoristili pat poziciju i odnijeli pobjedu protiv 
slabijega Turskog Carstva, dok su njihove snage krvarile na Zapadnom 
frontu. Francuska je izgubila skoro 1.500.000 vojnika i imala je 2.600.000 
teških ranjenika. 

U novembru 1917., nakon što su boljševici u Rusiji preuzeli vlast, 
Lenjinovi su komunisti među dokumentima carskoga Ministarstva 
vanjskih poslova otkrili jedan tajni dokument i odmah ga objavili. Bio 

je to plan Velikih sila kojim je zacrtano Osmanlijsko Carstvo nakon rata 
- raskomadano u korist pobjedničkih sila. Detalji su toga plana razrađeni 
u februaru 1916. i tajno ratificirani od strane vlada relevantnih zemalja u 
svibnju 1916. Javnost nije imala pojma o toj tajnoj ratnoj diplomatskoj 
aktivnosti. 


S britanske je strane taj dokument sastavljao Sir Mark Sykes, savjetnik 
za istočna pitanja lorda Kitchenera iz Kartuma, ministra rata. Dokument 
je imao za cilj osigurati privolu Francuske za ogromno prebacivanje 
britanskih snaga s europskog bojišta na Srednji istok. Za dobivanje 
tog ustupka od Francuske Sykes je imao ovlasti ponuditi francuskom 
pregovaraču, Georgesu Picotu, nekadašnjem glavnom konzulu u Bejrutu, 
velike poslijeratne ustupke u arapskom dijelu Osmanlijskoga Carstva. 


Francuska je trebala dobiti potpunu kontrolu nad područjem pod 
nazivom "Zona A", koje je obuhvaćalo Širu Siriju (Siriju i Libanon), 
uključujući veće gradove u unutrašnjosti: Aleppo, Hama, Homs i Damask, 
kao i naftom bogati Mosul na sjeveroistoku, s naftnim koncesijama koje 
je u to vrijeme držala Deutsche Banka u poduzeću Turkish Petroleum 
Gesellschaft. Ta je francuska kontrola na jeziku priznala arapsku 
"neovisnost" od Turske, pod francuskim "protektoratom". 


Po sporazumu Sykes-Picot Britanija je trebala dobiti kontrolu nad 
"Zonom B", jugoistočno od francuske zone, na području današnjega 
Jordana, istočnog i većeg dijela ostalog područja Iraka i Kuvajta s Basrom 
i Bagdadom. Nadalje su Britaniji pripale luke Haifa i Acre i pravo na 
izgradnju željeznice od Haife kroz francusku zonu do Bagdada, kao i pravo 
da tu željeznicu može koristiti za prijevoz vojske. 


Italiji je obećan ogroman dio planinske obale turske Anatolije i 
Dodekanski otoci, a carska je Rusija trebala dobiti područja osmanlijske 
Armenije i Kurdistana, jugozapadno od Jerevana.4 

Od tih je tajnih Sykes-Picotovih paragrafa Britanija napravila 
proizvoljnu raspodjelu koja je uglavnom prisutna do dana današnjega, 
uključujući stvaranje Sirije i Libanona kao francuskih "protektorata", kao 
i Trans-Jordana, Palestine (Izraela), Iraka i Kuvajta kao engleskih dijelova. 
Persija je, kao što smo već vidjeli, bila pod potpunom engleskom kontrolom 
još od 1905., a Saudijska Arabija je u tom trenutku smatrana nevažnom za 
britanske strateške interese, što je bila jedna od rijetkih velikih pogrešaka, 
koju će Britanci shvatiti kasnije, na svoju veliku žalost. 

Britanija je bila prisiljena, zbog svoje relativno slabe moći nakon 
katastrofalnog neuspjeha njezina pohoda na Gallipoli 1915. godine, dati 
Francuskoj naftne koncesije u Mosulu, osim što je priznala ranije francuske 
posjede na Levantu. Ali, britanski je gubitak naftnih bogatstava u Mosulu 
bio samo privremen taktički potez u njezinu dugoročnom planu stjecanja 
kontrole nad svjetskim zalihama nafte, kao što ćemo vidjeti. 


Dvaput prodali istoga konja" 


Kad su pojedinosti sporazuma Sykes-Picot objelodanjene, najveća su 
neugodnost Britancima bila istovremena i otvoreno proturječna obećanja 
koja je Engleska dala arapskim poglavarima radi postizanja arapske pobune 
protiv turske vlasti tokom rata. 

Britanija je zadobila neprocjenjivu vojnu potporu arapskih snaga 
kojima je zapovijedao šerif Husein ibn Ali, hašemitski emir Meke i čuvar 
svetih muslimanskih mjesta Meke i Medine. Britanija je uvjerila arapske 
snage, koje su služile pod zapovjedništvom T. E. Lawrencea ("Lawrencea 
od Arabije"), da će za njihovu pomoć u poražavanju Turaka Engleska 
poslije rata osigurati puni suverenitet i neovisnost Arapa. Ta su uvjeravanja 
bila sadržana u nizu pisama koja je napisao Sir Henry McMahon, engleski 
visoki povjerenik u Egiptu, šerifu Huseinu od Meke, koji se u to vrijeme 
sam proglasio vodom Arapa. 


Lawrence je bio potpuno svjestan britanske prijevare Arapa u to 
vrijeme. "Riskirao sam prijevaru", priznao je nekoliko godina kasnije u 
svojim memoarima, "zbog uvjerenja da je pomoć Arapa bila neophodno 
potrebna za našu jeftinu i brzu pobjedu na Istoku, i da je bolje da pogazimo 
svoju riječ i pobijedimo, nego da izgubimo". Nadahnuće Arapa bilo je 
našim glavnim oruđem za dobivanje rata na Istoku. Zato sam ih uvjerio da 
Engleska drži svoju riječ u slovu i duhu. U tom su uvjerenju obavljali svoje 
lijepe zadatke; ali, naravno, umjesto da budem ponosan na ono što smo 
zajedno uradili, bio sam neprestano i krajnje posramljen."5 


Jedan dio te "jeftine i brze pobjede" bio je gubitak 100.000 arapskih 
života. Ali, Britanija je ubrzo iznevjerila svoja obećanja potezom kojim je 
za svoje interese prigrabila ogromna naftna i politička bogatstva arapskog 
Srednjeg istoka. 


Kao sol na ranu, kad je objelodanjeni sporazum Sykes-Picot otkrio 

upravo suprotno obećanje Francuskoj na području Srednjeg istoka, Velika 
Britanija i Francuska izdale su novu Englesko-francusku deklaraciju 7. 
novembra 1918., četiri dana prije europskog potpisivanja primirja, tj. 
završetka rata s Njemačkom. Nova je Deklaracija proklamirala da se 
Engleska i Francuska bore za "potpuno i konačno oslobođenje naroda tako 
dugo obespravljenih od strane Turaka i za uspostavu nacionalnih vlada i 
organa vlasti čija će vlast proizlaziti iz volje i slobodnog izbora domaćega 
stanovništva."6 


Taj se plemeniti cilj nije nikada ostvario. Kad su svečani zavjeti iz 
Versaillesa potpisani, Britanija je, sa svojom vojskom od oko milijun 
vojnika u tom području, uspostavila vojnu kontrolu i nad francuskom 
zonom Srednjeg istoka. 


Dana 30. septembra 1918. Francuska je već pristala na britanske uslove 
za stvaranje onoga što se zvalo "zonama privremene vojne okupacije". Po 
tome će sporazumu Britanija okupirati tursku Palestinu, a taj će se ustroj 
zvati Upravljanje okupiranim neprijateljskim teritorijem, zajedno s ostalim 
dijelovima britanske sfere. 

Svjesni činjenice da Francuska, poslije iscrpljujućega rata u Europi, 
nije u stanju prebaciti značajnije vojne snage u svoja područja Srednjeg 
istoka, Britanija je velikodušno ponudila da ona, tj. Britanija, preuzme 
vrhovnu vojnu upravu nad cijelim područjem, a general Sir Edmund 
Allengv, glavni komandant egipatskih ekspedicijskih snaga, postao je de 
facto vojni diktator nad cijelim arapskim Srednjim Istokom nakon 1918. 
godine, uključujući i francusku sferu. U jednom privatnom razgovoru u 
Londonu, u decembru 1918. godine britanski je premijer Lloyd George 
rekao francuskom premijeru Clemenceauu da Britanija želi da Francuska 
pripoji "Mosul Iraku i Palestinu od Dana do Beershebe pod britansku 
upravu". Zauzvrat je Francuskoj rečeno da su joj osigurana preostala prava 
na područje šire Sirije i polovica udjela u eksploataciji mosulske nafte, kao 
i jamstvo britanske potpore u Europi u poslijeratnom razdoblju, u slučaju 
da Francuska bude ikada morala "odgovoriti" na njemačko djelovanje na 
Rajni.7 

Taj je intimni dogovor izvršio pripreme za duboke i tragične događaje 
koji će se zbiti kasnije. 

Čudno pismo Arthura Balfoura lordu Rothschildu 


Da bi poslijeratni britanski planovi za ponovno iscrtavanje vojnog i 
gospodarskog zemljovida Osmanlijskog Carstva bili potpuni, uključena je 
jedna neobična nova pojedinost. Ta je pojedinost još neobičnija ako znamo 
da su pobornici stvaranja židovske domovine u Palestini bili engleski 
"cionisti nežidovi", među kojima je bio i Lloyd George.8 


U najmračnijim danima Velikoga rata, 2. novembra 1917., kad su 
se ruske snage na strani englesko-francuskog savezništva slamale pod 
gospodarskim rasulom i boljševičkim preuzimanjem vlasti, u vrijeme 
kad američka moć još nije bila u potpunosti uključena u europskom ratu 
na strani Britaniji britanski je ministar vanjskih poslova, Arthur Balfour, 
poslao Walteru lordu Rochschildu, predstavniku Engleske federacije 
cionista, sljedeće pismo: 

"Dragi Lorde Rothschilde, veliko mi je zadovoljstvo prenijeti Vam, 
u ime Vlade Njegova Veličanstva, sljedeću izjavu potpore židovskim 
cionističkim stremljenjima, koja je podnesena Kabinetu i odobrena 
od Kabineta: "Vlada Njegova Veličanstva povoljno gleda na uspostavu 
nacionalne domovine židovskog naroda u Palestini i nastojat će poduzeti 
sve Što je u njezinoj moći da postignu taj cilj, uz jasno podrazumijevanje 
da se ne smije učiniti ništa što bi oskvrnulo građanska i vjerska prava 
postojećih nežidovskih zajednica u Palestini ili prava i politički status koji 
Židovi uživaju u bilo kojoj drugoj zemlji". Bit ću Vam zahvalan ako s ovom 
izjavom upoznate Cionističku federaciju. Iskreno Vas pozdravljam. Arthur 
James Balfour." 9 


To je pismo bilo osnovom na kojoj je nakon 1919. uspostavljen 
mandat britanske Lige naroda nad Palestinom i pod čijom će rukom 
vodiljom biti sazdane promjene od globalnih posljedica. Skoro usputno 
spominjanje "postojećih nežidovskih zajednica u Palestini" od strane 
Balfoura i Kabineta odnosilo se na više od 85% tadašnjih stanovnika, koji 
su bili palestinski Arapi. Godine 1917. Židovi su u Palestini činili manje 
od 1% stanovnika. 

Upada u oči i činjenica da je to bila prepiska između bliskih prijatelja. 
I Balfour i Walter lord Rothschild bili su članovi jednoga novog 
imperijalističkog krila u Britaniji, koje je nastojalo stvoriti trajno globalno 
carstvo, utemeljeno na savršenijim metodama društvene kontrole. 


Također upada u oči činjenica da lord Rothschild govori ne kao 

direktor neke međunarodne organizacije Židova nego kao član Engleske 
federacije cionista, čiji je predsjednik u to vrijeme bio Chaim Weizmann. 
Tu je organizaciju u osnovi stvorio Rothschildov novac, koji je od 1900. 
godine također potpomagao iseljavanje stotina Židova koji su bježali iz 

Poljske i Rusije u Palestinu, putem Židovskog udruženja za naseljavanje, 
čiji je doživotni predsjednik bio engleski lord Rothschild. Engleska je 
velikodušno ponudila zemlju koja je bila daleko od njezinih obala, dok u 
istom tom razdoblju progonjene židovske izbjeglice nije dočekivala nimalo 
raširenih ruku na svojim obalama. 


Ali, od očite hipokrizije Balfourova pisma bila je važnija britanska 
geopolitika koja se skrivala iza Balfourova pisma. Nije nevažno da je 
nova židovska domovina pod pokroviteljstvom Britanije bila geografski 
smještena na jednom od strateški najvažnijih dijelova duž glavne arterije 
proširenog Britanskog Carstva iz razdoblja nakon 1914., na osjetljivom 
položaju na putu za Indiju i u odnosu na novoosvojena arapska naftna 
područja osmanlijske Turske. Naseljavanje manjine u Palestini, pod 
britanskim protektoratom, tvrdili su Balfour i drugi u Londonu, dat će 
Londonu stratešku mogućnost od ogromnoga značaja. Bio je to, najblaže 
rečeno, ciničan potez Balfoura i njegova kruga. 


Balfour podržava novi koncept Carstva 


Počevši po prilici negdje ranih 1890-ih godina, jedna je skupina 
engleske političke elite, uglavnom s privilegiranih fakulteta Oxforda i 
Cambridgea, osnovala nešto što će postati najutjecajnijom političkom 
mrežom u Britaniji tokom sljedeće polovice stoljeća a i dulje. Ta je skupina 
zanijekala svoje postojanje u obliku formalne skupine, ali se njezini tragovi 
mogu naći oko uspostave novoga časopisa Carstva, Ihe Round Table 
(Okrugli stol), utemeljenog 1910. 


Ta je skupina zastupala stajalište kako je potrebno uspostaviti jedan 
rafiniraniji i djelotvorniji sistem globalnoga carstva s ciljem da se 
hegemonija anglo-saksonske kulture djelotvorno održi u ovome i nastavi 
u idućemu stoljeću. 


U vrijeme osnivanja ta je skupina, koju katkada nazivaju "Okruglim 
stolom", bila izričito protiv Njemačke, a za stvaranje i održavanje 
Britanskoga Carstva. U jednom svom članku u časopisu The Round 

Table, u avgustu 1911., tri godine prije nego što je Engleska objavila 
rat Njemačkoj, utjecajni je Philip Kerr (lord Lothian) izjavio: "Danas 
postoje dvije vrste međunarodnog morala, britanski ili anglo-saksonski 
i kontinentalni ili njemački. Oba ne mogu prevladati. Ako Britansko 
Carstvo ne bude dovoljno jako da uistinu utječe radi poštenih odnosa 
među narodima, pobjedit će reakcionarni uzusi njemačke birokracije, a 
onda će biti samo pitanje vremena kad će i samo Britansko Carstvo postati 
žrtvom neke međunarodne 'otimačine' po uzoru na agadirski incident. 
Ako britanski narod ne bude dovoljno jak da nazadnim suparnicima 
onemogući da ga napadnu i da u tom napadu uspiju, morat će prihvatiti 
političke norme agresivnih vojnih sila. "10 


Umjesto skupe vojne okupacije britanskih kolonija zastupali su 
represivniju toleranciju koja će se uobličiti oko stvaranja britanskog 
"Komonvelta nacija", kojima će se dati privid neovisnosti, što će ujedno 
omogućiti Engleskoj da smanji troškove održavanja skupih vojnih 
okupacijskih snaga u dalekim krajevima, od Indije do Egipta, a sada i po 
cijeloj Africi i Srednjem istoku. Katkada se za opis te promjene koristio 
izraz "neformalno carstvo". 


'Ta je nova skupina bila okupljena oko utjecajnog londonskog Timesa, 
a u njoj su bili i vrlo utjecajni ljudi kao što su Albert lord Grey, povjesničar 
i član Britanske tajne službe Arnold Tovnbee, kao i H. G. Wells, 
Alfred lord Milner iz projekta za Južnu Afriku, kao i zagovornik nove 
grane nauke zvane geopolitikom, Halford J. Mackinder s Londonskog 
konomskog fakulteta (London School of Economics). Glavni im je 
institut za istraživanja postao Kraljevski institut za međunarodne odnose 
(Royal Institute for International Affairs) - Chatham House, osnovan u 
hodnicima Versaillesa 1919. 


Ideja o stvaranju Palestine pod židovskom vlasti, koja će biti zahvalna 
Engleskoj za svoju krhku egzistenciju i okružena balkaniziranom 
skupinom posvađanih arapskih zemalja, bila je dijelom zamisli novoga 
Britanskog Carstva koju je ta skupina stvorila. U vrijeme Versajske 
mirovne konferencije, Mackinder je u jednome svome komentaru opisao 
viziju koju je njegova utjecajna skupina imala o ulozi koju će britanski 
protektorat nad Palestinom igrati u britanskom stvaranju globalnoga 
carstva nakon 1918., koje će biti oblikovano oko nove Lige naroda, čija 
pravila uspostavlja Britanija i kojom vlada Britanija. 


Mackinder je opisao način na koji oni dalekovidniji članovi britanskoga 

ustroja gledaju na svoj projekt stvaranja Palestine 1919. "Ako ovaj svijet 
neizbježno treba biti glavnim boravištem ljudskoga roda na ovome planetu 
i ako Arabija, kao zemlja kroz koju prolaze putevi iz Europe za Indiju i 
sa Sjevera na Jug, treba postati središtem toga svijeta, onda Jeruzalem, taj 
gradić na brdu, ima strateški položaj u odnosu na svjetsku stvarnost koji se 
u suštini ne razlikuje od njegova savršena položaja koji je imao u Srednjem 
vijeku ni od njegova strateškoga položaja između staroga Babilona i 
Egipta." 

Zabilježio je da "Sueskim kanalom prolazi velik promet između Indije 
i Europe na puškometu vojsci stacioniranoj u 


Palestini, a Jaffa već gradi glavnu željezničku prugu kroz nizinske 
obalne predjele, koja će povezati južni sa sjevernim dijelom središnjega 
područja". 

Komentirajući osobit značaj razmišljanja koje se krilo iza prijedloga 
koji je Balfour 1917. godine uputio lordu Rothschildu, Mackinder je 
zabilježio: "Židovska nacionalna država u Palestini bit će jednim od 
najznačajnijih ishoda rata. Sada možemo sebi priuštiti da o toj temi 
govorimo otvoreno" nacionalna domovina u prostornom i povijesnom 
središtu svijeta dat će Židovu 'određenje' (hik) "Neki pokušavaju praviti 
razliku između židovske vjere i hebrejske nacije, ali u uvriježenom gledištu 
o njihovu širem identitetu zasigurno nema puno razlike".11 


Njihov je velebni plan bio povezati ogromne engleske kolonijalne 
posjede, od rudnika zlata i dijamanata Cecila Rhodesa i Rothschildove 
kompanije Consolidated Gold Fields (Konsolidirana zlatna polja) u Južnoj 
Africi prema sjeveru do Egipta i vitalnog pomorskog puta kroz Sueski 
kanal pa nadalje kroz Mezopotamiju, Kuvajt i Perziju do Indije na istoku. 

Britansko osvajanje njemačke kolonije Tanganjike (Njemačke Istočne 
Afrike) u centralnoj Africi, 1916. godine, nije bilo odlučujućom bitkom 
koja je dovela Nijemce za pregovarački stol; tim je osvajanjem, ustvari, 
stavljena završna vitalna karika u lancu uspostave britanske imperijalne 
vlasti, od Rta dobre nade do Kaira. 


Ona velika sila koja je u stanju kontrolirati taj ogroman prostor 
kontrolirat će i najvrednije strateške sirovine svijeta, od zlata, koje je 
osnova međunarodnog zlatnog standarda za svjetsku trgovinu, do nafte, 
novoga izvora energije modernoga industrijskog doba 1919. 


Ta geopolitička stvarnost jednako je na djelu i 1990-ih godina kao 

što je bila 1919. Uz takvu mogućnost kontrole, svaka bi država na kugli 
zemaljskoj potpala pod žezlo Britanskog Carstva. Do svoje smrti, 1902. 
godine, Cecil Rhodes bio je najveći financijski potporanj te nove elitne 
skupine "neformalnog carstva". 


Burski je rat (1899.-1902.) bio rezultat projekta te skupine financiran 
i lično potaknut od Rhodesa, s ciljem da Engleska preuzme potpunu 
kontrolu nad ogromnim mineralnim bogatstvima TIransvala, koji je u 
to vrijeme bio pod vlašću Burske manjine nizozemskog podrijetla. Sam 
rat, tokom kojega je Winston Churchill postao javno zapažen, potaknuli 
su Rhodes i Alfred Milner, kao i drugi članovi toga kruga, s ciljem da 
omoguće potpunu kontrolu Britanije nad tim područjem, koje se u to 
vrijeme smatralo najvećim proizvođačem zlata na svijetu. 


U Transvalu su otkrivene najveće zalihe zlata na svijetu od vremena 
kalifornijske zlatne groznice iz 1848. Dohvatiti se toga zlata bilo je od 
primarne važnosti za London, koji je kanio zadržati ulogu kapitola 
svjetskoga financijskog sistema i svoj zlatni standard. I lord Milner i Jan 
Smuts i Rhodes pripadali su skupini zagovornika novoga Carstva koja je 
porazila nezavisne Bure i stvorila Ujedinjenu Južnu Afriku, kao dio Velike 
igre.12 


Tako je Britanija 1920. uspjela uspostaviti potpunu kontrolu nad 
cijelom južnom Afrikom, uključujući nekadašnju njemačku Jugozapadnu 
Afriku, kao i ogromna novootkrivena naftna bogatstva nekadašnjeg 
Osmanlijskog Carstva, a sve to pomoću britanske vojne prisutnosti, 
dvostrukih obećanja i uspostave Britanskoga protektorata nad Palestinom 
kao novom židovskom domovinom. Ali, nisu svi računi bili još sređeni 
1920. godine. Britansko Carstvo je izišlo iz rata jednako bankrotirano kao 
na početku rata, ako ne i gore. 

PETO POGLAVLJE 


Zajednički i oprečni ciljevi: 
Anglo-američka borba 
za hegemoniju nad naftom 


Morgan financira britanski rat 


Britansko je carstvo izišlo iz pregovora s Versajske konferencije 1919. 
kao vodeća supersila svijeta, u svakom vidljivom pogledu. Međutim, jedna 
mala pojedinost, koja je tokom vođenja rata od 1914.-1918. bila gurnuta u 
pozadinu, bila je ta da je Britanija postigla pobjedu posuđenim novcem. 


Američki su štedni ulozi, koji su dosezali milijarde dolara, u organizaciji 
Morganove kompanije s Wall Streeta, J. P. Morgan SX_ Co., odigrali 
odlučujuću ulogu u britanskoj pobjedi. U vrijeme Versajske mirovne 
konferencije, 1919., Engleska je bila dužna Sjedinjenim Državama 4,7 
milijardi dolara ratnoga duga, domaće joj je gospodarstvo bilo u dubokoj 
poslijeratnoj krizi, industrija u raspadu, a inflacija je podigla cijene na 
domaćem tržištu za 300% tokom četiriju ratnih godina. Britanski se 
nacionalni dug povećao više od devet puta, za oko 924%, od 1913. 
do svršetka rata 1918., i dosegao u to vrijeme ogromnu brojku od 7,4 
milijarde funti. 


Britansko Carstvo je izišlo kao pobjednik na versajskim pregovorima, 
a Sjedinjene Države, ili u najmanju ruku neki moćni međunarodni 
bankarski i industrijski krugovi, pojavili su se s jasnim ciljem da su oni, 
a ne više Britanija, najmoćnija svjetska gospodarska sila svijeta početkom 
1920-ih godina. Sljedećih se nekoliko godina vodila oštra i skoro krvava 
bitka za premoć između britanskih i američkih interesa u svijetu, radi 
rješavanja toga pitanja. 

Početkom 1920-ih godina sva tri stupa engleske imperijalne moći: 
kontrola nad svjetskim pomorskim putovima, kontrola nad svjetskim 
bankarstvom i financijama i kontrola nad strateškim sirovinama, bila je 
ugrožena novonastalim američkim "internacionalističkim" ustrojem. Kako 
ju je godinama obučavao London, ta je američka "anglofilska" skupina 
odlučila da više neće biti poslušni učenici Londona. Tjekom sljedećega 

desetljeća vodila se oštra bitka između zajedničkih i oprečnih ciljeva 
Britanije i Sjedinjenih Država. U tom je sukobu posijano sjeme Drugog 
svjetskog rata. 


Ulozi su bili ogromni. Hoće li Sjedinjene Države izbiti na površinu kao 
vodeća svjetska politička velesila zahvaljujući svom ekonomskom statusu? 
Ili će, nakon Versaillesa, ostati koristan ali vidno mladi partner u anglo- 
američkom kondominiju pod prevlasti Britanije? Drugim riječima, hoće li 
nakon Versaillesa London i dalje biti sjedištem novoga svjetskoga carstva 
ili će to postati Washington? Godine 1920. odgovor na to pitanje još nije 
bio jasan. 

Poruka koju je 1921. godine britanski ambasador u Washingtonu 
poslao londonskom Ministarstvu vanjskih poslova, pokazuje jačinu te 
anglo-američke borbe za prevlast: "Glavna je ambicija ove realistične 
škole američkih političara priskrbiti Americi položaj vodeće države svijeta 
i vodeći položaj među zemljama engleskoga govornoga područja. Da bi 
to postigli, nakanili su sagraditi najjaču ratnu mornaricu i trgovačku 
mornaricu. Također su nakanili spriječiti povrat naših dugova putem 
izvoza naše robe u Ameriku i čekaju priliku da nas tretiraju kao vazalnu 
državu sve dok ne vratimo svoje dugove"1 


Od 1870-ih godina Sjedinjene Države su bile najvažnije britansko 
inozemno investicijsko tržište, putem izgradnje željeznica i drugih 
investicija, preko odnosa koje je Britanija izgradila s odabranim njujorškim 
bankarskim kućama. Sukladno tome, u oktobru 1914., britansko 
Ministarstvo rata odaslalo je posebnog predstavnika u neutralnu Ameriku 
da dogovori kupnju ratnog materijala i drugih vitalnih proizvoda za, kako 
se tada činilo, relativno kratak rat. 


U januaru 1915., četiri mjeseca nakon početka Velikoga rata, britanska 
je Vlada imenovala jednu privatnu njujorsku bankarsku kuću, J. P. Morgan 
S Co., svojim ekskluzivnim zastupnikom za kupnju svega potrebnog 
ratnog materijala u neutralnim Sjedinjenim Državama. Morgan je također 
imenovan za ekskluzivnog zastupnika Britanije za sve novčane ratne kredite 
koje je Britanija uzimala od američkih banaka. Ubrzo je Britanija zauzvrat 
postala i jamcem za kupnju ukupnog ratnog materijala za sve kredite 
Francuske, Italije i Rusije, za potrebe rata protiv njemačko-austrijskih sila 
u Europi. Bila je to divovska piramida kredita, na čijem je vrhu sjedila 
utjecajna američka kuća Morgan. Nikada se ranije u historiji jedna jedina 
bankarska kuća nije kockala na tako velike i globalno riskantne uloge. 

Britansko Carstvo i sama Britanija bili su praktički u bankrotu u 
trenutku izbijanja rata 1914. godine, kao što smo već vidjeli. Ali, britanski 
su financijski dužnosnici vjerovali u potporu Sjedinjenih Država i 
anglofilskih krugova njujorškog bankarstva. 


Uloga je Morgana i njujorške financijske zajednice bila od ogromne 
važnosti za ratne ciljeve sila Antante. Po jednom ekskluzivnom dogovoru, 
ukupna nabavka američkog naoružanja, ratnog materijala, kao i potrebnih 
količina žita i ostalih namirnica za Britaniju, Francusku i druge savezničke 
sile u Europi išla je preko kuće Morgan. Morgan je koristio i svoju 
londonsku podružnicu, Morgan Grenfell čz Co., čiji je stariji partner E. C. 
Grenfell bio direktor Engleske banke i blizak prijatelj britanskog ministra 
financija Llovda Georgea. Morganov je ured u Parizu, Morgan Harjes ČEZ 
Cp., uglavnom zatvarao krug u Europi. 


Takva je moć u rukama jedne jedine financijske kuće, kad se uzme u 
obzir doseg britanskih ratnih potreba, bila bez presedana. 

Morgan je, spovlasticom isključivog zastupnika za cijelu skupinu zemalja 
Antante, postao stvarnim arbitrom budućeg američkog industrijskog i 
poljoprivrednog izvoznog gospodarstva. Morgan je odlučivao tko hoće a 
tko neće dobiti visoko profitabilne i pozamašne narudžbe za potrebe rata 
protiv Njemačke. 


Kuće poput DuPont Chemichals prerasle su u multinacionalne divove 
zahvaljujući svojim privilegiranim vezama s Morganom. Morganovi 
"prijatelji" bili su proizvođači oružja Remington i Winchester. Na Srednjem 
su zapadu Sjedinjenih Država narasle i velike trgovinske kompanije žitom, 
koje su hranile Morganove kupce u Europi. Bili su to incestoidni odnosi 
jer je većina kredita koje je Morgan privatno uzimao za Britance i Francuze 
dobivena od podružnica DuPonta i prijatelja, kao protuusluga za ulazak na 
ogromno europsko tržište oružja. 


Uloga je te privatne bankarske kuće bila nevjerovatna, tim više što je 
u to vrijeme Bijela kuća pod vodstvom predsjednika Woodrowa Wilsona 
proklamirala strogu neutralnost. 


1880.-1914. SLIKE 


Ali ta je neutralnost postala tanano prekrivena prijevara jer tokom 
sljedećih godina milijarde dolara vitalnih ratnih materijala i kredita 

otplovljavale na britansku obalu. Kao jedini predstavnik Morgan je 
uzimao proviziju od 2% na neto cijenu svih odaslanih dobara. Posao je 
tako narastao da je Morgan angažirao E. R. Stettiniusa, koji će kasnije 
postati američkim ministrom vanjskih poslova, kao svoga starijeg partnera 
da vodi ratne nabavke toga posla koji je postajao kolosalan. 


Sva je ta djelatnost strogo kršila međunarodni zakon u pogledu 
neutralnih zemalja, koji je zabranjivao zaraćenim stranama gradnju 
opskrbnih baza u neutralnim zemljama. U jednoj je kasnijoj istrazi 
američkog Senata sam Morgan optužen za prekomjernu zaradu i za 
usmjeravanje poslova nabavke ratnih potrepština na one firme u kojima su 
njegovi partneri imali interese. Do godine 1917. britansko je Ministarstvo 
rata odaslalo narudžaba u ukupnoj vrijednosti od više od 20.000.000.000 
dolara, sve preko kuće Morgan. U taj iznos nisu uključeni izravni krediti 
koje su podigle Britanija, Francuska i njihove saveznice, opet preko 
Morgana i njegova njujorškoga financijskog koncerna. 


Godine 1915. američki je ministar financija McAdoo uspio uvjeriti 
nervoznoga predsjednika Wilsona da su ti privatni američki krediti 
potrebni radi "održavanja američkog izvoza". Izvoz je nastavljen. 1915. 
godine američki se izvoz u Britaniju povećao za 68% u odnosu na 1913. 
godinu. Do američkog ulaska u rat 1917. na strani Britanije sile Antante 
podigle su kredita u iznosu od oko 1.250.000.000 dolara od Privatnih 
kuća Morgan, Citibank i drugih velikih njujorških investicijskih kuća, 
što je bila zastrašujuća svota u to vrijeme. Morganov odnos s financijskim 
moćnicima novoosnovane Njujorške banke za federalne rezerve (New York 
Federal Reserve Bank), pod vodstvom nekadašnjega Morganova bankara, 
guvernera Benjamina Stronga, bio je od presudne važnosti za uspješno 
mobiliziranje privatne financijske moći. Čak je i u tim uslovima tome 
riskantnom poslovanju nekoliko puta zaprijetila propast. 


Prijetnja od britanskog sloma u januaru 1917., nakon što je Rusija 
istupila iz rata zbog ratom izazvane privredne iscrpljenosti, bila je više nego 
dovoljan poticaj Morganu i njegovu njujorškom financijskom krugu da 
poduzme združenu propagandu i druga sredstva. 

Učinili su to uz pomnu potporu najviših dužnosnika britanske tajne 
službe i prijateljskih američkih novina, nakon čega je postalo jasno da 
ništa do američkog ulaska u rat neće spriječiti opasnost koja je u Europi 
prijetila Morganu i njegovim europskim partnerima. Pobrinuli su se da 
Amerika ude u rat na "pravoj" strani, u obranu britanskih interesa. Da nisu 

uspjeli, Morgan čC Co., kao i Britanija, bili bi 1917. suočeni s potpunom 
financijskom propašću. 

Na sreću za Morgana i za London njemački je general Erich Ludendorff 
osigurao osnovu za sprječavanje financijskoga kraha anglo-američkih 
interesa. U februaru 1917. Njemačka je objavila neograničen podmornički 
rat, kao pokušaj da, između ostaloga, presiječe put američkim tankerima 
koji su britanske saveznike u Europi opskrbljivali naftom. Potonuće 
američkih brodova bilo je izgovorom koji je novinama povezanim s 
Morganom bio dovoljan da zatraže kraj američke neutralnosti.2 


Kad je Kongres Sjedinjenih Država objavio rat protiv Njemačke, 
2. aprila 1917., njujorški su financijski krugovi, uz potporu guvernera 
Njujorške banke za federalne rezerve Stronga, poduzeli najveću financijsku 
operaciju u historiji. 

Da predsjednik Woodrow Wilson nije bio prisiljen potpisati Zakon o 
federalnim rezervama (Federal Reserve Act), 23. decembra 1913., pitanje 
je bi li Sjedinjene Države ikada stavile u pogon tolika sredstva za jedan 
rat u Europi. Da nije bilo toga novog zakona, pitanje je bi li i Britanija u 
avgustu 1914. poduzela tako smione pothvate protiv suparničkih carstava 
na europskom kontinentu. Kuća Morgan i moćni međunarodni financijski 
interesi londonskog Cityja odigrali su presudnu ulogu u stvaranju Sistema 
federalnih rezervi Sjedinjenih Država, u mjesecima prije samog izbijanja 
europskog rata. 

Potpuno suprotno od Njemačke, čiji je Reichstag 1890-ih godina 
strogo ograničio financijske špekulacije, skupinu koja je 1913. godine 
oblikovala Zakon o federalnim rezervama činili su, do zadnjeg čovjeka, 
elitni krugovi kuće Morgan, a sve u korist novonastajuće uloge New Yorka 
kao međunarodnoga sjedišta kapitala. Njujorški su bankari počinjali 
usvajati stil britanskih imperijalnih financijskih krugova. 


U avgustu 1917. Federalne rezerve su poduzele prodaju Kredita za 
slobodu (Liberty Loans) i obveznica radi financiranja ratnih troškova 
američke vlade. Američke su obveznice, koje su u to vrijeme prodavane 
privatnim investitorima u toj velikoj mobilizaciji "patriotizma", prodavane 
preko Morgana i vodećih njujorških investicijskih kuća. Ukupna vrijednost 
tih Kredita za slobodu i obveznica iznosila je zastrašujućih 21.478.000.000 
dolara do juna 1919. Nikada ranije u historiji nisu mobilizirana tako velika 
sredstva u tako kratkom vremenu. Morganova je provizija bila uistinu 

pozamašna. 


Godine 1920. Morganov je partner Thomas W. Lamont s očitim 
zadovoljstvom primijetio da su, kao rezultat četverogodišnjega rata i 
uništenja svjetskih razmjera, "nacionalni dugovi u svijetu porasli za 
210.000.000.000 dolara ili za oko 475% u posljednjih šest godina i da je, 
kao prirodna posljedica, višestruko porasla raznolikost državnih obveznica 
i broj njihovih kupaca". Lamont je dodao: "Ti su rezultati vidljivi na svim 
investicijskim tržištima svijeta, ali vjerojatno nigdje u tako velikoj mjeri 
kao u Sjedinjenim Državama."3 

Sad kad su Morgan i s njim povezani investicijski krugovi New Yorka 
okusili ulogu vodeće svjetske financijske sile, činilo se da su spremni učiniti 
sve kako bi tu ulogu i zadržali. 


Morganovi su ljudi, uključujući Thomasa Lamonta i pajdaša s Wall 
Streeta Bernarda Barucha, bili za stolom versajskih sjednica iza zatvorenih 
vrata na kojima je napravljen "račun" za Veliki rat. Zajednički su ustanovili 
posebnu stalnu Komisiju za ratne štete da utvrdi točne iznose koje će 
Njemačka platiti za ratne štete silama Antante. 


Kao dobri konzervativni bankari, Morgan i njegovi prijatelji nisu mogli 
dopustiti da se ratni dugovi britanske Vlade i savezničkih sila jednostavno 
zaborave u euforiji mira, premda su neki članovi britanske Vlade, A. J. 
Balfour i drugi, dali naslutiti da bi se takva velikodušnost mogla dogoditi. 
Morgan 8 Co. potiho su prebacili svoje privatne kredite dane britanskoj 
Vladi na opći dug američke državne blagajne, čim su Sjedinjene Države 
službeno ušle u rat, i time ustvari britanski dug prebacili na teret američkih 
poreskih obveznika poslije rata. Usprkos tome, Morganovi su se interesi 
pobrinuli da dobiju velik zalogaj iz poslijeratne versajske ratne odštete. 
Kako je američki ratni dug premašivao sve svote do tada poznate u 
historiji Sjedinjenih Država, zamaglila se razlika između Morganovih 
interesa i interesa američke države. Američka se Vlada sve više pretvarala 
u instrument za jačanje nove moći njujorških međunarodnih bankarskih 
kuća. 


Njujorške banke postaju prijetnjom londonskom Cityju 


Tokom versajskih pregovora osnovana je jedna nova institucija za anglo- 
američku koordinaciju strateških poslova. Lionel Curtis, dugogodišnji 

član tajnog Okruglog stola ili kruga pobornika "novoga Carstva" oko 
Balfoura, Milner i drugi predložili su organiziranje Kraljevskoga instituta 
za međunarodne odnose, za vrijeme jednog privatnog skupa koji se održao 
usred versajskih pregovora, u hotelu Majestic, 30. maja 1919. Na tom su 
osnivačkom sastanku bili Philip Kerr (lord Lothian), lord Robert Cecil 
i drugi članovi Okruglog stola. Prvi je nominalni zadatak toga novoga 
instituta bio da napiše "službenu" historija Versajske mirovne konferencije. 
Institut je dobio početna sredstva od 2.000 funta od Thomasa Lamonta i 
J. P. Morgana. Prvi je profesionalni zaposlenik toga Instituta bio Arnold 
J. Tovnbee. 


Taj je isti krug u Versaillesu odlučio osnovati i američku podružnicu 
toga londonskog Instituta, koja će dobiti ime Njujorško vijeće za 
inozemne odnose (New York Council on Foreign Relations), radi da 
se prikriju njegove tijesne veze s britanskim Institutom. U početku je 
Njujorško vijeće bilo sastavljeno skoro u potpunosti od Morganovih ljudi 
i financirano Morganovim novcem. Osnivači su se nadali da će ta veza 
poslužiti za ujedinjenje američkih interesa s engleskim interesima nakon 
Versaillesa. Međutim, to se ipak neće dogoditi tokom sljedećih nekoliko 
godina.4 

Bilo je potrebno cijelo desetljeće, tj. 1920-e godine, često žučljivih, 
skoro ratnih sukoba oko uslova vraćanja ratnih dugova, trgovinskih 
sporazuma, pomorskih dogovora, pariteta novoga zlatnog standarda, što je 
najznačajnije, oko kontrole netaknutih naftnih područja svijeta, dok anglo- 
američki kondominij nije poprimio današnje oblike i dok nije zaživjela 
politika sloge između krugova Morganova Vijeća za inozemne odnose 
i londonskog Kraljevskog instituta. Godine 1922. John Foster Dulles, 
odvjetnik s Wall Streeta, ključni sudionik na versajskim pregovorima, 
autor Članka 231. Versajskog sporazuma o sramotnoj njemačkoj "klauzuli 
ratne krivice", pisao je u časopisu Vijeća za inozemne odnose, Foreign 
Affairs, o razmišljanjima Morgana i njegovih njujorških bankara. Bilo je 
jako jednostavno, rekao je: "Ne može biti rata bez gubitaka. Gubici se 
mjere u dugovima. Dug poprima različite oblike - unutarnji, ratne štete, 
među Saveznicima itd., i obično je u obliku obveznica ili novčanica". 


Dulles je izračunao da Britanija i druge sile Saveznice duguju 
Sjedinjenim Državama 12.500.000.000 dolara po kamatnoj stopi od 5%. S 
druge strane, Britaniji, Francuskoj i drugim zemljama Antante Njemačka, 
prema zahtjevima iz Versaillesa, duguje 33.000.000.000 dolara. 

'Te su brojke u to vrijeme bile izvan dometa ljudske mašte. Ta je svota, 
132 milijarde zlatnih maraka, konačno utvrđena u svibnju 1921. godine. 
Njemačkoj je dan ultimatum da u roku od šest dana prihvati tu odluku, a 
ako odbije, industrijska će Ruhrska pokrajina biti vojno okupirana. Ovo će 
se drugo pitanje, pitanje Ruhrske pokrajine, uskoro ponovno pojaviti, a u 
njegovoj je pozadini odlučujuću ulogu igrala globalna bitka za naftu. 

Njemačka je, kao glavna meta versajskih pregovora, izgubila i značajne 
izvore sirovina, jer su joj u Versaillesu oduzeti svi kolonijalni posjedi. 
Oduzet joj je i udio od 25% dionica u poduzeću Turkish Patroleum 
Gesellschaft, koji je u konačnici predan Francuskoj i Engleskoj. 

Američki je Kongres odbio potpisati Versajski sporazum i onaj njegov 
dio koji se zvao Liga naroda, koja je taj sporazum trebala provoditi, 
ali su Morgan i osovina Njujorške banke za federalne rezerve nastavili 
vladati financijskom sudbinom Europe u poslijeratnom razdoblju. 
Teret njemačkoga duga za ratne štete, zajedno s međusobnim dugovima 
država "pobjednica" - ratnim dugovima Francuske, Italije i Belgije prema 
Britaniji, a Britanije prema Sjedinjenim Državama, prevladavao je 
ukupnom svjetskom financijskom i monetarnom politikom od 1919. pa 
sve do sloma na Wall Streetu u oktobru 1929. 


Cijela je piramida postversajskih međunarodnih financija bila 
podignuta na zdanju kaznene strukture ratnih dugova. Morgan i u to 
vrijeme moćne njujorške banke odbili su prihvatiti kompromis po pitanju 
ratnih dugova. 

'Teret ukupnih europskih ratnih dugova bio je tako velik da su njegova 
godišnja potraživanja na području svjetskog financijskog sistema tokom 
1920-ih godina bila veća od ukupne godišnje vanjske trgovine Sjedinjenih 
Država. Njujorški su međunarodni bankarski krugovi preusmjerili tokove 
svjetskoga kapitala u opsluživanje toga zastrašujućeg duga. Opsluživanje 
je duga provođeno na uštrb krajnje potrebnih investicija za izgradnju i 
modernizaciju ratom opustošenih gospodarstava Europe. 


J. P. Morgan ČE Co. bili su u prednosti nad uništenim gospodarstvom 
Europe, kojemu su njujorški krediti mogli diktirati uslove. Po njima 
je zarada od kredita danih europskim zemljama bila veća od dobiti od 
investicija u gospodarski razvitak Amerike poslije rata. Njujorški su 
financijski interesi oko Morgana i Njujorške banke za federalne rezerve, 
kojom je rukovodio Morganov čovjek Benjamin Strong, namjerno 

održavali niske kamatne stope u Americi. Kao posljedica to ga američki su 
krediti preplavili poslijeratnu Europu i ostatak svijeta, gdje je premija na 
rizik kreditnih sredstava bila veća nego u Americi, dok su London i novi 
guverner Engleske banke Montagu Norman nervozno promatrali dotok 
američkog kapitala na tradicionalno njihova tržišta. 


Anglo-američko je suparništvo na tom vitalnom bankarskom području 
u ranim poslijeratnim godinama doseglo zabrinjavajuću tačku u trenutku 
kad su Sjedinjene Države, 1924. godine, zaprijetile da će kooptirati bogata 
područja zlata i sirovina Britanskog Carstva, koje je Britanija priskrbila 
samo dva desetljeća ranije putem krvavog Burskog rata. 


Krajem 1924. vlada Južne Afrike pozvala je jednu međunarodnu 
komisiju, na čelu koje je bio američki financijski stručnjak Edwin W. 
Kemmerer, profesor na Sveučilištu Princeton, da je savjetuje treba li se 
Južna Afrika vratiti zlatnom standardu, bez obzira na to hoće li mu se 
vratiti Britanija ili neće. Godine 1924., zbog posljedica rata, Britanija se 
još nije bila u stanju vratiti zlatnom standardu a da ne pretrpi ozbiljne 
privredne poteškoće, jer je u to vrijeme još uvijek imala milijun i pol 
nezaposlenih. 

Kemmerer je rekao Južnoafrikancima da trebaju uspostaviti izravne 
financijske veze s njujorškim bankama i zaobići svoju tradicionalnu 
ovisnost o Londonu. Kao što je moćnim financijskim interesima 
londonskog Cityja bilo dobro poznato, to bi Sjedinjenim Državama 
otvorilo vrata da pridobiju ono što je Engleska osigurala ratom, a s tim bi 
Sjedinjene Države zadobile i prevlast nad svjetskim zalihama zlata, a time 
i vlast nad svjetskim kreditiranjem. London je brzo djelovao da spriječi te 
posljedice, ali rana nije tako brzo zacijelila.5 


Britanski su se interesi okoristili od uvelike razglabanog američkog 
povlačenja, tokom Versaillesa, u neoizolacionizam- Američki Kongres nije 
prihvatio Wilsonovu potporu britanskoj ideji o stvaranju Lige naroda, kao 
ni većinu značajki novog svjetskog poretka koji je proizišao iz kartažanskih 
versajskih vijećanja. Kad se Amerika povukla u pozadinu, Britanija je 
dobila priliku poduzeti agresivne pothvate za uspostavu svoje vitalne 
dugoročne hegemonije u Europi, Africi i na Srednjem Istoku. 


Ali, sve je više postajalo jasno da moćni američki bankarski i naftni 
krugovi nisu ni izdaleka izolacionistički. Britanska će sila morati tu 

Engleska kreće u osvajanje nafte 


Tinta se na Versajskom sporazumu još nije ni osušila kad su moćni 
američki naftni interesi kompanija Rockefeller Standard Oil shvatili da su 
ih njihovi britanski saveznici lukavo istisnuli iz raspodjele ratnoga plijena. 
Na novozacrtanim su područjima Srednjeg Istoka, kao i na tržištima 
poslijeratne Europe, zavladali interesi britanske Vlade preko njezina 
tajnog posjedovanja poduzeća Royal Deutch Shell i Anglo-Persian Oil 
Company. 

U aprilu 1920., bez sudjelovanja Amerike, u San Remu u Italiji 
sastali su se ministri zemalja članica Savezničkog vrhovnog vijeća, da 
razrade pojedinosti o tome koje će interese svaka pojedina zemlja dobiti 
na području bivšeg Osmanlijskog Carstva. Britanski premijer Lloyd 
George i francuski Premijer Alexander Millerand sastavili su Sporazum 
iz San Rema, po kojemu je Francuska dobila 25% nafte koju Britanija 
eksploatira u Mezopotamiji (Iraku), a u isto je vrije, me dogovoreno da će 
Mezopotamija postati Britanskim mandatom pod okriljem novoosnovane 
Lige naroda. 


Francuzima je dan udio od 25% dionica u starom poduzecu Turkish 
Petroleum Gesellschaft, koji je nekad pripadao njemačkoj Deutsche 
Bank, a taj je udio "dobiven" od Nijemaca u Versaillesu, kao dio ratnoga 
plijena. Kontrola nad preostalim dijelom od 75% koncesije nepregledne 
mezopotamske nafte bila je izravno u rukama britanske Vlade posredstvom 
poduzeća Anglo-Persian Oil Company i Royal Dutch Shell. Francuska 
je Vlada sljedeće godine osnovala novo državno poduzeće, Compagnie 
Franc, aise des Petroles (CFP), pod vodstvom francuskog industrijalca 
Ernesta Merciera, radi unapređivanja svojih interesa u Mezopotamiji. 


Sir Henri Deterding, naturalizirani britanski državljanin, koji je bio na 
čelu Royal Dutch Shella i u tom svojstvu služio kao osoba od posebnog 
povjerenja u britanskoj tajnoj službi, osigurao je bitnu kontrolu nad 
ogromnim netaknutim zalihama nafte u Mosulu i Mezopotamiji tako što 
je Francuskoj obećao, za njezine potrebe, udio u susjednoj francuskoj Siriji. 
Sam Sporazum iz San Rema bio je djelo Sir Johna Cadmana, koji je u to 
vrijeme bio na čelu Imperijalnog odbora za naftnu politiku (Petroleum 
Imperial Policv Committee), a kasnije na čelu kompanije Anglo-Persian 
Oil, koja je bila u rukama britanske Vlade. Cadman i Deterding su sami 

sastavili Sanremski sporazum. Ne iznenađuje činjenica da je njime uvelike 
ojačana hegemonija britanske Vlade nad naftom. 


Po Sporazumu iz San Rema Britanija je "dala" Francuskoj 25% od 
ukupne nafte izvađene u Mezopotamiji. Francuska je zauzvrat dala 
velikodušna prava britanskim naftnim kompanijama da rukovode 
naftovodom koji je prolazio kroz francusku Siriju do naftne luke na 
Mediteranu. Naftovod i sve "to je bilo s njim povezano bilo je oslobođeno 
francuskog poreza. Cadman je izračunao da će nepostojanje dovoljnih 
francuskih naftnih kapaciteta ustvari osigurati britanski monopol nad 
nadolazećim naftnim bogatstvima na cijelom Srednjem istoku. Sanremski 
je sporazum imao i jednu klauzulu koja je Britaniji davala mogućnost da 
sa svojih područja odstrani sve strane koncesije. 


Osim toga, San Remo je potvrdio i sporazum po kojemu će Francuska 
uskladiti svoju politiku s Engleskom glede svojih naftnih odnosa i s 
Rumunjskom i s boljševičkom Rusijom. Posljedice će ovoga sporazuma 
uskoro postati jasne. U situaciji kad je Francuska bila gospodarski 
daleko iscrpljenija ratom nego Britanija, Sanremski je sporazum izgledao 
kao državni udar od strane Londona, koji je trebao priskrbiti potporu 
Francuske za globalni naftni dominion koncentriran oko naftnih 
bogatstava arapskoga Srednjeg Istoka, dijela starog Osmanlijskog Carstva. 


Churchill i Arapski ured 


U martu 1921. Sir Winston Churchill, ministar vanjskih poslova za 
kolonijalne odnose Britanskog kraljevskog veličanstva, pozvao je 40-ak 
vrhunskih britanskih stručnjaka za Bliski istok u Kairo radi razmatranja 
konačnih političkih podjela na novoosvojenim područjima toga dijela 
svijeta. Od članova toga skupa stvoren je Odjel za Srednji istok britanskog 
Ministarstva kolonija (British Colonial Office Middle East Department), 
koji je zapravo naslijedio Arapski ured osnovan 1916., a na tom su skupu 
bili prisutni svi vrhunski britanski arabisti, uključujući Churchillova 
prisnog prijatelja T. E. Lawrencea, Sir Percyja Coxa, Gertrude Bell i druge, 
Po projektu dogovorenom u Kairu, Mezopotamija je preimenovana u Irak 
i dana sinu hašemitskog vladara Huseina ibn Alia od Meke, Feisal bin 
Huseinu. Britanske su kraljevske zračne snage bile stalno stacionirane u 
baku, a uprava je Feisalova Iraka stavljena pod stvarnu kontrolu dužnosnika 
kompanije Anglo-Persian Oil. 

Kad je američko Ministarstvo vanjskih poslova uložilo službenu 
predstavku u ime američkog poduzeća Standard Oil, koje je željelo imati 
udjela u koncesijama na Srednjem istoku, britanski je ministar vanjskih 
poslova otresito odgovorio, preko britanskog ambasadora u Washingtonu, 
21. aprila 1921., da se američkim kompanijama neće dati nikakve 
koncesije na britanskom Srednjem Istoku.6 


Sanremski je sporazum potpalio oštru bitku između britanskih i 
američkih interesa za kontrolu svjetske nafte, bitku koja je bješnjela svih 
1920-ih godina i igrala odlučujuću ulogu u oblikovanju američkih i 
britanskih diplomatskih i trgovinskih odnosa prema boljševičkom režimu 
u Sovjetskom Savezu u kritičnim prvim godinama pod Lenjinovom vlašću 
i kasnije pod Staljinovom. 


Uznemireni su se američki naftni i bankarski interesi bojali da je 
Britanija bila već dobrano na putu osiguranja globalnog monopola nad 
naftom na uštrb Sjedinjenih Država. Deterdingov je Royal Dutch Shell 
već stegnuo željezni obruč oko ogromnih naftnih koncesija u nizozemskoj 
Istočnoj Indiji, u Perziji, Mezopotamiji (Iraku) i na većini područja 
Srednjega istoka. 

Latinska je Amerika tada postala poprištem oštre borbe između 
britanskih i američkih interesa tokom 1920-ih godina. 


Bitka za kontrolu Meksika 


Nedugo nakon otkrića ogromnih zaliha nafte u meksičkom 
priobalnom gradu Tampico u Meksičkom zaljevu 1910. godine, američki 
je predsjednik Wilson poslao američke trupe u Meksiko. Stvarni cilj nije 
bio poraziti meksički režim kao takav, nego britanske interese koji su stajali 
iza toga režima. Godine 1912., koristeći kao izgovor jedan mali incident 
u kojemu su američki marinci bili pritvoreni dok su bili u luci Tampico, 
predsjednik je Wilson izdao zapovijed američkoj mornaričkoj floti da 
zauzme Vera Cruz. Američki su se marinci iskrcali pod paljbom i zauzeli 
meksičku carinarnicu, u okršaju u kojemu je poginulo 20 Amerikanaca i 
200 Meksikanaca. 

Cilj im je bio srušiti režim generala Victoriana Huerte, kojega je na 
vlast dovela i financirala naftna kompanija Mexican Eagle Petroleum. 
Predsjednik te kompanije Weetman Pearson, kasnije lord Cowdray, 

bio je promicatelj engleske naftne politike, koji je radio i za britansku 
tajnu službu i prisno surađivao s Deterdingom i Shellom u pridobivanju 
meksičkih naftnih potencijala za britanske interese. Do Wilsonove invazije 
kompanija Mexican Eagle uspjela je dobiti koncesije za polovicu meksičke 
nafte. 


S jasnim izgledima za nadolazeći rat s Njemačkom, Britanija je 
taktično odlučila odmaknuti se od Huertova režima pa je vladu generala 
Venustiana Carranza odmah priznao, kao zakonitu, predsjednik Wilson. 
Rockefellerova je kompanija Standard Oil opskrbljivala Carranzu oružjem 
i novcem, uključujući i 100.000 dolara u gotovini i velike kredite za 
gorivo. Tako je američka naftna moć otela Meksiko britanskoj naftnoj sili. 
U to je vrijeme Tampico imao zavidne izvore nafte u svjetskim razmjerima, 
od kojih je samo jedan, Cerro Azul crpio rekordnih 200.000 barela nafte 
dnevno. 


Kad je potom Carranza odlučio djelovati u obranu meksičkih 
nacionalnih gospodarskih interesa, a ne interesa američkih naftnih 
kompanija, postao je metom jake kampanje u kojoj je Standard Oil 1916. 
godine financijski podupirao putujućeg bandita Pancha Villu protiv 
Carranza. 


General Pershing je, upravo pred američki ulazak u rat u Europi, poslan 
s trupama u Meksiko na kratak i neuspješan zadatak. Kako je ulazak 
Amerike u rat na strani Britanije postao neizbježan, Britanija i Amerika 
uzajamno su odlučile bojkotirati Meksiko pod vlašću Carranza. Na sreću 
Meksika ratne su obveze dale Meksiku predaha od anglo-američke borbe 
za naftu, tako da je Carranza ostao predsjednikom do 1920., kad je, nakon 
Versaillesa, ubijen. 


Ali je među naslijeđem koje je Carranza ostavio za sobom bio i prvi 
meksički državni Ustav, donesen 1917., koji je sadržavao i jedan poseban 
članak, Članak 27., po kojemu je Država imala "izravno vlasništvo nad 
svim mineralima, naftom i svim ugljikovodicima, u čvrstom, tekućem 
ili plinovitom stanju" Jedini temelj na kojemu su stranci mogli dobiti 
koncesije za eksploataciju nafte bio je da u potpunosti prihvate meksičke 
zakone u svojemu poslovanju, bez upliva stranih vlada. Bez obzira na to, 
britanski su i američki interesi 1920-ih godina nastavili oštru bitku, iza 
kulisa, za meksičku naftu, a bitka je trajala sve do kasnih 1930-ih godina, 
kad je odlučna nacionalizacija sve strane imovine od strane Cardenasove 
vlade navela britanske i američke naftne moćnike da bojkotiraju Meksiko 

sljedećih 40 godina. 


Tajna britanske kontrole nad naftom 


Od vremena otkrića velikih naftnih polja 1910. godine pa sve do 
polovice 1920-ih, britanska je kompanija Mexican Eaele Petroleum Ltd., 
čiji je predsjednik bio Weetman Pearson (lord Cowdray), imala mogućnost 
eksploatacije velikih količina meksičke nafte, predstavljajući se kao branik 
naspram zahtjeva američkih Rockefellerovih naftnih kompanija. 


Pearson je radio za britansku obavještajnu službu, kao i sve druge 
značajnije britanske naftne kompanije. Godine 1926. prodao je svoj 
udio u kompaniji Mexican Eagle Deterdingovoj kompaniji Roval Dutch 
Shell. Pearson je postao lord Cowdray, a njegova su bogatstva od meksičke 
nafte uložena u zaštićeni trust, Pearson Group, koji je i danas jedan od 
najmoćnijih koncerna u Britaniji. U njegovom su vlasništvu londonski 
časopisi Economist i Financial Times, kao i značajan udio u londonsko- 
njujorško-pariškoj trgovačkoj banci Lazard Freres. 

U globalnoj potrazi za velikim zalihama nafte, politika je britanskog 
Ministarstva vanjskih poslova, britanske obavještajne službe i britanskih 
naftnih interesa bila isprepletena na tako tajan i tako djelotvoran način 
kao ni u jednoj drugoj zemlji u to vrijeme, uz mogući izuzetak boljševičke 
Rusije.7 

Početkom 1920-ih godina britanska je Vlada kontrolirala zastrašujući 
arsenal naizgled privatnih kompanija, koje su u stvarnosti služile izravnim 
interesima Vlade Njegova veličanstva, s ciljem da uspostavi dominaciju 
i u konačnici kontrolu nad svim poznatim velikim predjelima za koje se 
vjerovalo da sadrže značajne zalihe nafte. Četiri su kompanije odigrale 
bitnu ulogu, a sve su bile integralnim područjem djelovanja britanske 
obavještajne službe. 


Royal Dutch Shell, usprkos svom nazivu, prešao je potajno u ruke 
osoba bliskih britanskoj Vladi. Deterding, koji je bio Nizozemac, prvi je 
put shvatio potencijal nafte dok je bio službenik u Sumatri u nizozemskoj 
Istočnoj Indiji i uzdigao se do mjesta predsjednika jedne male nizozemske 
kompanije za proizvodnju nafte za svijeće koja je koristila indonezijsku 
naftu, a zvala se Royal Dutch Oil Company. 


Godine 1897. Deterding je shvatio veliku važnost činjenice da kontrolira 

ogromnu prekomorsku trgovinu i uspostavio je strateško savezništvo s 
jednom brodarskom kompanijom. Svoju je kompaniju, Royal Dutch Oil 
Co., udružio s kompanijom Shell Transport čz Trading Co., koja je imala 
sjedište u Londonu, a bila je u vlasništvu snalažljivog engleskog brodarskog 
magnata Marcusa Samuela lorda Bearsteda, čovjeka koji je sagradio prvi u 
svijetu brod za prijevoz nafte, tanker. To je savezništvo dovelo do stvaranja 
najmoćnijeg svjetskog trusta, velikim dijelom i stoga što je uživalo 
tajnu potporu britanske Vlade. Uskoro je nadmašilo vodeću grupaciju 
Rockefeller Standard Oil, čak i u Americi, preko kompanija California Oil 
Fields Ltd. iz Kalifornije i Roxana Petroleum Co. iz Oklahome, a obje su 
bile u potpunosti u stranom vlasništvu, tj. u vlasništvu kompanije Shell, te 
stoga nisu potpadale pod američki zakon protiv trustova, koji je postavljao 
ograničenja Rockefellerovu Standard Oilu u Sjedinjenim Državama. 


Zajedno s osnivanjem kompanije Anglo-Persian Oil, radi eksploatacije, 
isključivo za interes britanske Vlade, izvora nafte u Perziji i na Srednjem 
istoku, britanske su vlasti osnovale još jednu sličnu kompaniju, malo 
poznatu, ali usko povezanu s britanskim Ministarstvom vanjskih poslova 
i tajnom službom po cijelome svijetu, kako bi uspostavile kontrolu nad 
zalihama nafte koje budu otkrivene u budućnosti. To je poduzeće nazvano 
d'Arcy Exploitation Company. 

Bitka za naftu poprimila je značajno političko obilježje u ranim 1920- 
im godinama, a u središtu te politike bila je britanska d'Arcy Exploitation 
Company. "Zastupnici poduzeća d'Arcy Exploitation Company u 
Srednjoj Americi ili Zapadnoj Africi, Kini ili Boliviji su, čini se, u prvom 
redu zastupnici britanske Vlade", primijetio je jedan suvremenik.8 

Konačno, četvrta je jedinica u tom naftnom ratu, koji je britanska 
Vlada u to vrijeme vodila po cijelome svijetu, bilo jedno nominalno 
kanadsko poduzeće na čijem je čelu bio izvjesni Mr. Alves, a zvalo se 
British Controlled Oilfields ili BCO. I kompanija BCO tajno je bila 
u vlasništvu britanske Vlade Njegova veličanstva, kao i Shell i druge 
kompanije. Alvesov je zadatak bio da u Srednjoj i Južnoj Americi priskrbi 
za Britaniju ključna nova naftna područja, osujećujući planove američkih 
Rockefellerovih kompanija. 

Alves je 1918. godine priskrbio priznanje britanske Vlade za Tinoca 
u Kostariki a zauzvrat je BCO kao nagradu dobio naftnu koncesiju za 
područje od 7 miliona hektara blizu granice s Panamom i blizu važne 
Zone Kanala. Sjedinjene države su već bile odbile priznati Tinocu, a 


81 


E William Engdahl: Stoljeće rata 


1921. godine, kad je "izbila"? pogranična razmirica između Paname i 
Kostarike, Sjedinjene Države su intervenirale (ta je intervencija nazvana 
"ratom igračkama") na strani novoga kostarikanskog režima koji je odmah 
proglasio "ništavnima" sve dotadašnje koncesije koje je izdao srušeni 
Tinocov režim, osobito koncesije dane BCO-u. Američke su naftne 
kompanije odmah dobile znatne koncesije, a novi je kostarikanski režim 
stekao mogućnost dobivanja velikih kredita od njujorških banaka, pod 
dobrim kreditnim uslovima. 


U tom se trenutku BCO preselio južnije, u Maracaibo u Venezueli, gdje 
su, 1922. godine, otkrivena ogromna nova nalazišta nafte blizu ušća rijeke 
Orinoco. Alves je za BCO osigurao najveće izvore nafte na tom području. 
Odmah iza toga došao je Royal Dutch Shell i uspostavio, potpuno u svom 
vlasništvu, Venezuelan Oil Concessions Ltd. i Colon Development Co. 
Rockefellerova Standard Oil Company se, naravno, preko Standard Oil 
Company iz Venezuele, ubrzo i sama počela boriti za prevlast u toj zemlji, 
koja će ranih 1920-ih godina postati jednom od najvažnijih naftnih 
zemalja u svijetu. 

Uz jedinstvenu tajnu potporu svoje vlade, kojoj su po cijelome svijetu 
stajale na raspolaganju usluge britanske tajne službe, Britanci su postigli 
znatne uspjehe. Godine 1912., uoči Velikog rata, Engleska je kontrolirala 
samo 12% svjetske proizvodnje nafte, putem britanskih kompanija. 
Godine 1925. kontrolirala je većinu budućih svjetskih zaliha nafte. 


U jednom članku u britanskom bankarskom časopisu Sterling's 
Journal, od septembra 1919., Sir Edward Mackay Edgar ovako je prikazao 
ukupnu situaciju: 


"Rekao bih da su dvije trećine naprednijih polja Srednje i Južne 
Amerike u britanskim rukama. Alvesova je grupacija (British Controlled 
Oilfields), čiji posjedi prekrivaju praktički dvije trećine Karipskog mora, 
u potpunosti britanska, a dje; luje po ustroju koji jamči da će kontrola 
njezinih pothvata zauvijek ostati u britanskim rukama. Ili, uzmite opet 
onu najveću od svih naftnih organizacija, grupaciju Shell. Ona ima 
isključivo vlasništvo ili kontrolu nad interesima svih važnih naftnih polja 
na svijetu, uključujući i Sjedinjene Države, Rwsiju, Meksiko, nizozemsku 
Istočnu Indiju, Rumunjsku, Egipat, Venezuelu, Trinidad, Indiju, Cejlon, 
Malajske države, Sjevernu i južnu Kinu, Siam, zemlje oko Malajskog 
tjesnaca i filipine. Morat ćemo pričekati nekoliko godina prije nego što 
počnemo ubirati u punini plodove ove situacije, ali ta će berba s vremenom 

biti velika, o tome ne može biti dvojbe. Amerika će uskoro morati kupovati 
od britanskih kompanija i plaćati, u dolarima, u progresivno sve većim 
iznosima, naftu bez koje neće moći živjeti, a koju neće moći opskrbiti iz 
vlastitih zaliha."9 

Ali 1922. godine jedan je neočekivani udar iznudio proces koji je 
nekoliko godina kasnije doveo do "primirja" u anglo-američkom sukobu 
iz postversajskog razdoblja. Jedna je prijeteća nova kombinacija, koja je 
dolazila s Istoka, prisilila Washington i London da skuju kondominij 
globalne moći, u kojemu je nafta ostala strateškim središtem te moći do 
dana današnjega. Moramo otići u Genovu i vidjeti kako je ta situacija 
oblikovala događaje koji su prouzročili posljedice globalnih razmjera. 

Opet se pojavljuje Njemačka koja stoji na putu planovima britanske 
politike i prisiljava Englesku da tješnje surađuje sa svojim suparnicima u 
Washingtonu. 

ŠESTO POGLAVLJE 


Englezi i Amerikanci zbijaju redove 


Konferencija u Genovi 


16. aprila 1922. u denoveškom hotelu Villa de Alberti njemačka 
je delegacija na Konferenciji o poslijeratnoj međunarodnoj ekonomiji 
ispustila bombu čiji su valni udari doprli preko Atlantika na drugu 
obalu. Bila je to politička bomba. Njemački ministar vanjskih poslova, 
Walther Rathenau, obznanio je okupljenim ministrima drugih zemalja, 
u prisutnosti ruskog ministra vanjskih poslova Čičerina, da su Njemačka 
i Rusija potpisale bilateralni sporazum po kojemu se Rusija suglasila 
oprostiti svoje ratne štete Njemačkoj u zamjenu za pristanak Njemačke 
da, između ostaloga, proda industrijsku tehnologiju Sovjetskom Savezu. 


Sporazum iz Rapalla, kako je nazvan, prema jednom selu blizu Genove 
gdje su ga Nijemci i Sovjeti okončali, šokirao je izaslanike u Villa de 
Alberti. Što je najvažnije, doveo je do trenutačne panične reakcije, osobito 
među britanskim i francuskim izaslanicima. 


Đenoveška je konferencija sazvana na zahtjev Britanije, kako bi se 
postiglo nekoliko strateških ciljeva za Britaniju u postversajskom razdoblju 
ranih 1920-ih godina. Planirana joj je zadaća bila postaviti temelje za 
ponovnu uspostavu međunarodnog zlatnog standarda iz predratnih 
vremena, sa sjedištem u Londonu. Drugo, pozivanjem boljševičke Rusije 
(koja je bila izopćenik u međunarodnoj zajednici otkako je nova boljševička 
vlada samoinicijativno poništila sve dugove carske Vlade), Britanci su kanili 
iskoristiti tu konferenciju za ponovnu uspostavu diplomatskih odnosa sa 
Sovjetskom Rusijom. Zanimljivo je da su Britanci uspjeli uvjeriti američku 
Vladu da ne sudjeluje na denoveškoj konferenciji na službenoj razini, što je 
ostavilo još više prostora prevlasti Britanije na Konferenciji. 


Britanski zaokret prema Moskvi nije bio malen potez. Ponovnom se 
uspostavom diplomatskih odnosa namjeravalo otvoriti vrata unosnim 
trgovinskim poslovima, koji bi omogućili Royal Dutch Shellu i British 
Petroleumu kontrolu nad ruskim ratom uništenim naftnim poljima u 


Bakuu. 

Dok je s jedne strane tajno financirao bjelorusku kontrarevoluciju, 
koja je započela 1918. godine, zajedno s ministrom kolonija Winstonom 
Churchillom, direktor Shella Deterding potiho je otišao u Francusku i od 
Francuza kupio koncesije na naftu Bakua iz vremena prije ruske revolucije, 
predviđajući neizbježan krah gospodarski izoliranog i ratom jako uništenog 
sovjetskog režima. 


Bilo je to vrijeme poznate Zavjere Lockhart, u kojoj su britanski izaslanik 
u Moskvi Sir Robin Bruce Lockhart, kao i Sidnev Reilly, u odsutnosti, 
osuđeni na smrt, zbog toga što su u avgustu 1918. pokušali izvesti atentat 
na Lenjina. Bilo je to ujedno i vrijeme kad su Britanci i saveznici iskrcali 
svoje vojne snage u Arhangelsku. U vrijeme dok je Churchill bio ministar 
kolonija, britanska je politika podržavala rusku Vladu u izgnanstvu, na 
čelu koje je bio sumnjivi Boris Savinkov, bivši ministar rata u nesretnom 
režimu Kerenskoga. Savinkov je u to vrijeme bio ovisnik o morfiju. Uz 
potporu Churchilla i britanske vlade, Deterding (Shell) je još 1920. godine 
dostavio velike svote novca bjeloruskoj kontrarevoluciji pod vodstvom 
generala Wrangela i Denikinea, admirala Kolčaka i drugih. Deterding je 
osnovao poduzeće Anglo-Caucasian Company, predviđajući da će baš on 
prigrabiti naftna bogatstva Bakua. U jednom je trenutku Deterding, koji 
je postajao sve očajniji, dostavio novac za osnivanje separatističkog pokreta 
u Bakuu, koji je, kada preuzme vlast, trebao odobriti naftne koncesije 
Deterdingu.1 

Četiri godine nastojanja, tajnih i otvorenih, da se sruši novi boljševički 
režim, nisu dale rezultata. Godine 1922. Britanci su promijenili taktiku, 
s ciljem da presijeku ono što je London vidio kao pragmatičniju, ustvari 
očajničku, gospodarsku politiku koja je dolazila iz Lenjinove Moskve, 
preko Novog ekonomskog programa iz 1921. godine. 


Sinclair i američka ponuda 


Moćni su američki naftni krugovi, uključujući i Rockefellerovu 
grupaciju Standard, 1922. godine bili jednako odlučni, kao i Deterding i 
Britanci, priskrbiti monopol na eksploataciju i kontrolu ogromnih ruskih 
naftnih polja. 

Britancima se 1922. činilo da su uslovi za zbližavanje s Rusijom savršeni. 
Glavni je vidljivi britanski suparnik za dobivanje koncesija za rusku naftu, 
američko poduzeća Sinclair Petroleum Company, čiji je vlasnik bio Harry 

Sinclair, bio navodno upleten u jedan pogodno tempiran skandal koji je 
buknuo u Sjedinjenim Državama, a radilo se o zakupu državnog posjeda 
Wyoming Teapot Dome Naval Reserve. 


Harry Sinclair, koji je sebe predstavljao kao "neovisnog" naftaša iz 
Oklahome, bio je ustvari pogodan "posrednik" za naftne i bankarske 
interese Standard Oila za dobivanje onih tržišta na kojima bi izravna 
ponuda Standarda mogla izazvati sumnju, osobito od strane moćne 
suparničke britanske grupacije Shell. Ranih 1920-ih godina Sinclair 
nije bio "svojeglavi" samostvoreni čovjek kakvim se želio prikazati. U 
Upravnom je odboru njegove Sinclair Refining Company bio Theodore 
Roosevelt mladi, sin bivšega američkog predsjednika Roosevelta. Njegov 
brat Archibald Roosevelt bio je potpredsjednik kompanije Sinclair Oil. U 
njegovu je odboru bio i William Bruce Thompson, direktor Rockefellerove 
banke Chase Bank iz New Yorka, a to je bila banka Standard Oila. 


Harry Sinclair sastao se početkom 1920-ih godina s Leonidom 
Krasinom, sovjetskim predstavnikom u Londonu. Kao rezultat tih 
razgovora, on je, zajedno s američkim senatorom Albertom Fallom 
i Archibaldom Rooseveltom, otputovao u Moskvu, gdje su postigli 
sporazum za dobivanje koncesije za eksploataciju cijenjenih polja Bakua, 
prava na eksploataciju naftnih nalazišta na Sahalinskim otocima i na 
osnivanje zajedničkog poduzeća sa sovjetskom Vladom, na osnovi 50- 
50%, u kojoj bi ruska Vlada imala jednak udio u dobiti od prodaje ruske 
nafte po cijelome svijetu. 

Grupacija Sinclair se suglasila uložiti ni manje ni više nego 115 miliona 
dolara u taj projekt i osigurati veliki američki kredit za rusku Vladu. 
Moskva je znala za Sinclairove bliske odnose s predsjednikom Hardingom 
i republikanskom Vladom u Washingtonu. Za davanje američkoga kredita 
bilo je potrebno diplomatsko priznanje Rusije od strane Sjedinjenih 
Država, čime bi se završila međunarodna izolacija Sovjetskog Saveza. 
Sinclair se složio, a Harding je bio privoljen složiti se i priznati sovjetsku 
vlast. 

Ali, iznenada je počeo izbijati na površinu jedan skandal u Wyomingu, 
navodno uz tajni poticaj predstavnika Deterdingove suparničke grupacije 
Shell, u koji su navodno bili upleteni Sinclair, Fali i čak predsjednik 
Harding, a radilo se o davanju u zakup unosnih naftnih polja, koja su se 
nalazila na zemljištu koje je bilo u državnom vlasništvu u Teapot Dome 
u američkoj državi Wyoming. U medijskim skandalima i kongresnim 

istragama koje su uslijedile nije ni spomenuta čudna podudarnost da se 
taj skandal pojavio upravo u trenutku kad su Sinclair i Sjedinjene Države 
uspjele dobiti koncesiju na ogromna naftna bogatstva Bakua i time 
preduhitriti Deterdinga i Britance.2 


Harding se upravo pripremao objaviti diplomatske i trgovinske odnose 
između Sjedinjenih Država i Sovjetske Rusije kad su afera Teapot Dome 
i umiješanost Harrvja Sinclaira osvanuli na naslovnici novina Wall Street 
Journal 14. aprila 1922. Za godinu je dana i sam Harding umro u čudnim 
okolnostima. Predsjednik Coolidge je odbacio Sinclaira i projekt Baku, 
a s njima i svaku mogućnost priznavanja Rusije. Bilo je nemalih sumnji 
da je spretna ruka britanske tajne službe bila na djelu u sprječavanju tog 
američkog pokušaja da ostvari prevlast u eksploataciji ruske nafte. 


Njemačka nastoji zaobići Britance 


U takvom se okruženju odvijala Đenoveška konferencija, sazvana s 
ciljem da britanski interesi odnesu pobjedu, tj. zgrabe ogromna sovjetska 
prirodna bogatstva nakon što su američka nastojanja u tom pravcu 
propala. 


Ali, za vrijeme denoveških razgovora, koji su trajali nekoliko sedmica, 
Rathenau i sovjetski ministar vanjskih poslova Georgij W. Čičerin potpisali 
su jedan opsežan sporazum bez prethodnog znanja britanske, francuske i 
američke Vlade. 


Poslovanje sa Sovjetskim Savezom nije ni u kojem slučaju bio primarni 
izbor Rathenaua. Prije toga je u puno navrata molio i predlagao britanskim 
i drugim savezničkim vladama, u početku u svojstvu njemačkog ministra 
za gospodarsku rekonstrukciju nakon Versaillesa, da dopuste njemačkom 
gospodarstvu da stane na svoje noge, kako bi zaradom od izvoza Njemačka 
mogla plaćati ogromne ratne štete. Njegove su molbe bile svaki puta 
odbijene. Kao sol na ranu, godine 1921. britanska je Vlada uvela 
prohibitivnu zaštitnu carinu od 26% na sav uvoz iz Njemačke i time još 
više onemogućila njemačka nastojanja da izradi neki realističan program 
otplate duga. 


S tom englesko-francuskom šakom pod nosom, Rathenau, potomak 
ugledne njemačke inženjerske obitelji i bivši predsjednik velikoga 
njemačkog električnog poduzeća AEG, odlučio je sagraditi strategiju koja 

će njemačkoj industriji dopustiti da se ponovno uzdigne unapređenjem 
izvoza teške industrije u Sovjetsku Rusiju. 


Od Versajskog sporazuma financiranje je deficita bila prijeka potreba 
njemačke Vlade u uslovima uništenoga njemačkog poslijeratnog 
gospodarstva. Reichsbanka je ustvari tiskala novac za pokriće državnoga 
deficita, što je dovelo do situacije u kojoj je količina novca u opticaju rasla 
brže od proizvodnje u njemačkom gospodarstvu tokom 1920-ih godina. 
Neizbježan je rezultat bila inflacija, a drugih mogućnosti nije bilo, osim 
nacionalnog gospodarskog samoubojstva. 


Rathenau je dobro znao da su sami troškovi neuspješnoga rata već 
posijali sjeme opasne inflacije u gospodarstvu. Godine 1919. paritet je 
zlata prema njemačkoj marki već bio pao na polovicu predratnoga pariteta. 
Službene su statistike pokazivale da je rat izazvao povećanje cijena na veliko 
od 150%, a cijene na crnom tržištu bile su još više. Rat se financirao putem 
ogromne zaduženosti države kod njemačkog stanovništva. Za razliku od 
Britanije, koja je imala mogućnost financirati svoje ratne troškove iz 
inozemnih izvora, osobito od J. P. Morgana čz Company iz New Yorku, 
Njemačkoj nisu bila dostupna ta velika kreditna tržišta. 


Nadalje, nakon rata savezničke su zemlje pobjednice sistemski oduzele 
Njemačkoj vitalna gospodarska dobra. Sve njezine vrijedne kolonije, 
osobito Tanganjiku i Jugozapadnu Afriku, uzeli su Britanci. Nestalo je i 
rastućih gospodarskih tržišta Osmanlijskog Carstva, koja su se otvarala 
gradnjom bagdadske željeznice. U samoj je Njemačkoj izgubljen 
najvrjedniji izvor željezne rude potrebne za industriju čelika, u pokrajini 
Alsace-Loraine i u istočnim predjelima, uključujući Šleziju, bogatu 
mineralima i poljoprivredom. Kao posljedica Versaillesa, Njemačka je 
izgubila 75% svoje željezne rude, 68% cinka, 26% uglja. Nestalo je 
i alzaške tekstilne industrije i rudnika potaše (tj. pepeljike ili kalijeva 
karbonata). Savezničke su sile u Versaillesu oduzele Njemačkoj cijelu 
njezinu trgovačku flotu, petinu riječne flote, četvrtinu ribarske flote, 
5.000 lokomotiva, 150.000 željezničkih vagona i 5.000 kamiona. Sve se to 
opravdavalo dijelom ubiranja još neutvrđenih njemačkih ratnih "odšteta". 

U svibnju 1921. sastao se Saveznički odbor za naknadu šteta i sastavio 
ono što je nazvano Londonskim ultimatumom, tj. "konačan" plan isplate 
na ime šteta, koji se zahtijevao od Njemačke. Njime je utvrđen njemački 
dug za ratne štete pobjedničkim saveznicima u astronomskom iznosu od 
132 milijarde zlatnih maraka, svota za koju je čak i britanski stručnjak 

za naknadu šteta, John Mavnard Kevnes, rekao da je tri puta veća od 
maksimuma koji Njemačka uopće može platiti. Tome se dugu imala 
pripisivati godišnja kamata po stopi od 6%. Carina od 26% na ukupnu 
prijavljenu vrijednost njemačke izvozne robe morala se plaćati savezničkom 
predstavniku za naplatu šteta u Berlinu, a sve je to bilo popraćeno s bezbroj 
teških uslova, poput nekoliko različitih pristojbi za "jamstvo". Komisija za 
naknadu šteta imala je pravo jednostrano zatražiti plaćanje bilo u naturi 
kojega dijela naknade šteta. 


"Londonski ultimatum" nije bio ultimatum samo po nazivu. Uslov je 
bio da njemački Parlament u potpunosti prihvati te nevjerovatne uslove 
u roku od šest dana ili će savezničke snage okupirati i pod svoju kontrolu 
staviti industrijsko središte Njemačke - Ruhrsku pokrajinu. Ne iznenađuje 
da je Reichstag prihvatio taj strahotni ultimatum s tek neznatnom većinom 
glasova. 


Uznemirujući je vid Sporazuma iz Rapalla, za neke utjecajne krugove 
u Londonu, ustvari bilo ono što je on podrazumijevao. Velike količine 
njemačkih mašina i opreme, čelika i druge tehnologije, trebale su biti 
prodane Rusiji za obnovu i izgradnju naftnih polja u Bakuu. 


Zauzvrat je Njemačka izgradila mrežu, u zajedničkom njemačko- 
sovjetskom vlasništvu, središta za distribuciju nafte i benzina u Njemačkoj, 
radi prodaje sovjetske nafte, pod tvrtkom DEROP (Deutsche-Russische 
Petroleumgesellschaft). To je imalo još jednu prednost, tj. omogućavalo je 
Njemačkoj da se izvuče iz željeznih okova britanskih i američkih naftnih 
krugova, koji su nakon Versaillesa imali potpun monopol nad prodajom 
nafte u Njemačkoj. Rathenau nije nikada odbio zahtjeve Londonskog 
ultimatuma za naknadu štete. Ali je nastojao iznaći praktična rješenja da 
bi se ti zahtjevi ispunili. 


Vojna okupacija Ruhrske pokrajine 


Odgovor na Rapallski sporazum stigao je vrlo brzo. Dva dana nakon 
objave toga sporazuma, 18. aprila u Genovi, njemačkom je izaslanstvu 
predana saveznička protestna nota, stoga što je Njemačka postigla 
sporazum s Rusijom "iza leda" Odboru za naknadu šteta. 


Zatim, 22. juna 1922., malo više od dva mjeseca nakon objavljivanja 
Sporazuma iz Rapalla, Walther Rathenau je ubijen dok je odlazio od kuće 

u berlinskom Griinewaldu. Za ubojstvo su optužena dvojica desničarskih 
ekstremista, koji su kasnije identificirani kao članovi promonarhističke 
Organizacije C", što je prikazano kao pokazatelj rastućega vala 
ekstremizma i antisemitizma. Ali, u Njemačkoj su kružila izvješća o 
"stranim interesima", a neki su govorili da Britanija, ili britanski interesi, 
stoje iza atentatora. U svakom slučaju, otišao je najistaknutiji državnik i 
graditelj Sporazuma iz Rapalla, a država je bila uzdrmana do temelja. 


Ubojstvo Rathenaua bilo je samo početak strahota kakvima je rijetko 
koja nacija bila podvrgnuta prije i poslije toga. 

Britanija se pobrinula da se javno distancira od francuske revanšističke 
politika Poincareova režima, ali je Engleska iza kulisa razradila svoj guid 
pro guo. Francuska je imala prepustiti Britancima svoja prava na francuska 
područja u Mosulu, koja su joj pripala za vrijeme tajnih dogovora Sykes- 
Picot 1916. godine. Zauzvrat je Britanija, kao što smo spomenuli ranije 
(3. poglavlje), dala Francuskoj neslužbena uvjeravanja da neće učiniti ništa 
osim verbalnoga protesta glede francuske okupacije Ruhrske pokrajine. 
Britanskoj je politici ravnoteže moći svakako išlo na ruku da Francuska 
preuzme ulogu kaznene ekspedicije koja će podjarmiti Njemačku.5 


Poincareovu je režimu trebao samo vjerodostojan izgovor. 26. decembra 
1922., na predviđeni dan godišnjeg sastanka Savezničkog odbora za 
naknadu šteta u Londonu, francuski je predsjednik Poincare objavio da 
je Njemačka prekršila stroge rokove Versajskog sporazuma tako što nije 
isporučila Francuskoj dogovorenu količinu drva za telegrafske stupove, a i 
isporuka je uglja malo kasnila. 


Stvarni uzroci weimarske hiperinflacije 


U junu 1922., nakon ubojstva Rathenaua, tečaj je zlatne marke na 
međunarodnom tržištu tako pao da je dosegnuo razinu od 493 marke za 
jedan američki dolar. Povjerenje u političku stabilnost Njemačke palo je u 
nove postversajske dubine. Reichsbanka je počela dramatično povećavati 
količinu novca, u očajničkom pokušaju da udovolji nepodnošljivim 
londonskih zahtjevima za naknadu štete i da u isto vrijeme na domaćem 
tržištu zadrži razinu zaposlenosti i jaku izvoznu industriju koja je 
opsluživala nametnute troškove naknade štete. U decembru je tečaj marke 
pao na zabrinjavajuću razinu od 7.592 marke za 1 dolar. 

Potom je, 9. januara 1923., Odbor za naknadu štete izglasao, s 3 prema 
1 glasu (Britanija je formalno u zapisniku bila suprotstavljena Francuskoj, 
Belgiji i novoustoličenoj Mussolinijevoj Vladi u Italiji), da se Njemačka 
oglušila na plaćanje svojih obveza za naknadu štete. 11. januara Poincare 
je izdao zapovijed vojnim snagama Francuske, uz simbolično sudjelovanje 
Belgije i Italije, da udu u Essen i druge gradove njemačke industrijske 
pokrajine Ruhr i da je silom zauzmu. Engleska ja hipokritički osudila 
okupaciju, iako je i sama 1921. godine prijetila da će baš to učiniti. 

Kao odgovor njemačka je Vlada pozvala svoje građane da poduzmu 
sveopći pasivan otpor okupaciji. Naložila je svim njemačkim službenicima, 
uključujući i osoblje Reichstaga, da odbiju prihvatiti naredbe okupacijskih 
vlasti. Radnici su odbili raditi u čeličanama i tvornicama Ruhrske 
pokrajine. Da bi izdržavala obitelji rudara štrajkaša i drugih radnika, Vlada 
je pribjegla još većem tiskanju novca. Okupirano je područje bilo samo 100 
kilometara dugo i nekih 50 kilometara široko, a na njemu je živjelo 10% 
ukupnog njemačkoga stanovništva, proizvodilo je 80% njemačkog uglja, 
željeza i čelika i imalo udio od 70% u njemačkom robnom prometu. 

Francuska je okupacija dovela industrijsku proizvodnju Njemačke do 
skoro potpunog zastoja. Tek su krajem 1923. francuske trupe i inženjeri 
uspjeli vratiti proizvodnju Ruhra na razinu od jedne trećine proizvodnje 
iz 1922. Više od 150.000 Nijemaca bilo je deportirano iz Ruhrske 
okupacijske zone nekih je 400 bilo ubijeno, a više od 2,000 ranjeno. 


Gospodarska je šteta njemačkoga otpora bila neprocjenjiva. Francuske 
su okupacijske snage gospodarski odsjekle Ruhr od ostatka Njemačke. 
Zaplijenjena su sredstva podružnica banaka Deutsche Bank i Reichsbank 
i oprema tvornica i rudnika. Njemačka je obustavila sva plaćanja na ime 
naknade štete Francuskoj, Belgiji i Italiji za vrijeme trajanja otpora, ali je 
savjesno nastavila s isplatama i isporukama u naturi Britaniji. 


Kao posljedica, Njemačka je valuta bila potpuno uništena. Kao što smo 
već napomenuli, već je krajem 1922. marka počela padati, kad je postalo 
jasno da Francuska pod Poincareom kani provesti vojnu okupaciju. Do 
januara, nakon okupacije Ruhra, marka je pala na 18.000 za 1 dolar. 
Pokušaji Reichstaga da po svaku cijenu obrani svoju valutu donekle su 
održali marku do maja, a tada su sve mogućnosti bile iscrpljene. U svibnju 
su posljedice ruhrskih gospodarskih gubitaka postale tako katastrofalne da 
je Berlin bio prisiljen odustati od nastojanja da spasi valutu. 

Od toga je trenutka situacija bila potpuno izvan kontrole. Do jula je 
marka padala geometrijskom progresijom do razine od 353.000 za jedan 
dolar. U avgustu je dosegla nevjerovatnu razinu od 4.620.000 za jedan dolat 
Padanje se nastavilo do 15. novembra, kad je dosegla 4.200.000.000.000 
za jedan dolar. Do toga vremena nešto slično tome nije se pojavilo u 
ekonomskoj historiji ni jedne nacije. 


Sa zakašnjenjem od nekoliko mjeseci, njemačke su cijene na veliko sve 
više počele odražavati krah valute. Od indeksa 100 u julu 1922., malo 
nakon ubojstva Rathenaua, cijene su porasle nekih 30 puta do okupacije 
Ruhrske pokrajine krajem januara 1923., na razinu od 2.785. Do jula 
su narasle do nevjerovatne razine od 74.787 u usporedbi s razinom od 
100 od prije godinu dana. Do septembra je razina bila 23.949.000, i 
konačno u novembru 750.000.000.000. Uništena je ušteđevina cijelog 
stanovništva. Životni se standard urušio. Dok je nekolicina uspjela na 
početku nagomilati velika bogatstva, ogromna je većina potonula u bijedu. 
Državne obveznice, bankovni ulozi, sve je postalo bezvrijedno. Cijeli je 
stabilni srednji sloj zemlje osiromašen. 


U septembru 1923. Vlada je, sada pod vodstvom koalicije na čelu 
koje je bio Gustav Stresemann, naložila obustavu pasivnog otpora. U 
novembru 1923. potpisan je formalni sporazum s Francuskom i drugim 
okupacijskim snagama. Hiperinflacija je dosegnula vrhunac. Bio je 
to pokušaj smekšavanja Njemačke, a izgledao je kao jedva dočekano 
olakšanje. 


U oktobru 1923. američki je ministar vanjskih poslova Charles Evans 
Hughes, bivši glavni savjetnik firme Rockefeller Standard Oil, predložio 
predsjedniku Calvinu Coolidgeu nov plan daljnjeg ubiranja piramide 
dugova za naknadu šteta, koja je bila uzdrmana šokom iz Rapalla u aprilu 
1922. Hughes je uspio progurati imenovanje bankara generala Charlesa C. 
Dawesa, koji je bio povezan s grupacijom J. P. Morgana i čija je dotadašnja 
karijera bila obilježena korupcijom i skandalima isplata za potporu 
Republikanskoj stranci u Illinoisu. 


U svojstvu predsjedavajućega Dawes je tijelu koje će biti nazvano 
Dawesov odbor 9. aprila 1924. iznio svoj plan Savezničkom odboru za 
naplatu štete. Njegov su plan odmah prihvatile sve strane, uključujući i 
iscrpljenu njemačku Vladu. Poincare je izgubio na izborima u Francuskoj 
u svibnju, a kabinet se Edouarda Heriota odmah suglasio s Dawesovim 
planom za naknadu štete. Dana 1. septembra službeno je počela provedba 

Dawesova plana za naknadu štete. Taj je plan bio prvi veliki znak rastućeg 
anglo-američkog jedinstva radi zbijanja redova i udruživanja snaga u 
postversajskom razdoblju. London je pametno odlučio da je bolje da 
Amerikanci zauzmu središte pozornice, a oni će zadržati svoj snažan utjecaj 
na američku politiku iza kulisa.7 


Dawesov je plan značio preuzimanje potpune porezne i financijske 
kontrole anglo-američkih bankarskih krugova nad Njemačkom. Ta je 
kontrola bila daleko učinkovitija od Poincareovih vojnih snaga; ali, da 
bi se ona uvela, bilo je potrebno provesti vojnu intervenciju i izazvati 
hiperinflacijsku krizu. 


U novembru 1923. njemački je bankar Hjalmar Schacht imenovan 
povjerenikom za valutu. Schacht, koji je u to vrijeme održavao blisku 
prepisku s Montaguom Normanom, guvernerom Engleske banke, uveo 
je zloglasnu rentnu marku kao pokušaj da stabilizira marku kojoj je 
podloga bila procijenjena vrijednost nekretnina. Na dan kad je rentna 
marka objavljena, 20. novembra, umro je Rudolf Havenstein, koji je bio 
predsjednikom Reichsbanke od 1908., a bio je to prvi od nevjerovatnoga 
niza čudnih slučajeva smrti. Stresemann i ministar financija Rudolf 
Hilferding bezuspješno su pokušavali privoljeti Havensteina da odstupi s 
toga položaja. Ubrzo je postalo jasno zašto se on opirao. 


Dana 4. decembra 1923. odbor je guvernera Reichsbanke velikom 
većinom glasova izabrao Karla Helffericha, bivšeg direktora Deutsche 
Banke i tvorca projekta bagdadske željeznice iz vremena prije rata, za 
Havensteinova nasljednika. Ali, Stresemann i Vlada imali su drugoga 
kandidata. Dana 18. decembra 1923. Stresemannov je kandidat i prijatelj 
anglo-američkih Morganovih interesa, Hjalmar Schacht, imenovan 
predsjednikom Reichsbanke. Time je pročišćen put za provedbu Dawesova 
Plana. Nekoliko mjeseci nakon toga, Helfferich je poginuo u sumnjivoj 
željezničkoj nesreći.8 

Njemačka je po Dawesovu Planu plaćala ratne štete pet godina, do 
1929. Krajem 1929. bila je dužna više nego prije početka otplate. Bio je 
to plan organizirane pljačke od strane međunarodne bankarske zajednice, 
koju su predvodili London i New York. U Njemačkoj su osnovani specijalni 
fondovi za jamstvo isplate ratnih šteta. U Berlinu je postavljen glavni 
zastupnik za ratne štete, S. Parker Gilbert, partner J. P. Morgana i štićenik 
Owena D. Younga, sa zadaćom da prikuplja uplate za anglo-američke 
banke. U toj situaciji skoro nultog rizika londonske su i njujorške banke 

počele davati Njemačkoj jako unosne kredite, od novca koji se u obliku 
ratnih šteta reciklirao i s provizijom i kamatama vraćao natrag u njujorške 
i londonske banke. Bila je to golema međunarodna kreditna piramida, na 
čijem su vrhu sjedile londonske i, u konačnici, njujorške banke. 


Između 1924. i 1931. Njemačka je platila 10.5 milijardi maraka 
ratnih šteta, a pozajmila je 18.6 milijardi maraka iz inozemstva. Njemački 
je oporavak nakon 1923., pod rukom vodiljom Montagua Normana 
i njegova kolega u Reichsbanci, Hjalmara Schachta, bio u potpunosti 
ovisan o kreditima Anglo-Amerikanaca. Nije bilo strahova iz Rapalla koji 
bi uznemirivali anglo-američki poredak, tj., do kraha piramide iz 1929., 
kad se naglo zaustavio dotok kredita iz njujorških i londonskih banaka u 
Njemačku radi obrtanja novca stečenog naplatom ratnoga duga.9 


Angloamerička crvena crta 


Ali, do tada je bila razriješena bitka anglo-američkih sila za prevlast na 
polju svjetskih financija i gospodarstva. Naftni su ratovi, koji su potresali 
svijet više od jednog desetljeća, konačno razriješeni "obustavom vatre", 
koja je rezultirala stvaranjem neshvatljivo moćnog anglo-američkog 
naftnog kartela, kasnije nazvanog "Sedam sestara". Taj je mirovni sporazum 
službeno postignut 1927., u Achnacarrvju, škotskom dvorcu Sir Henrija 
Deterdinga iz Shella. Sastali su se John Cadman, predstavnik kompanije 
britanske Vlade Anglo-Persian Oil Co. (British Petroleum) i Walter Teagle, 
kao predsjednik Rockefellerova Standard Oila iz New Jersevja (Exxon), 
navodno radi lova na tetrijebe, a ustvari zato da osnuju najmoćniji 
gospodarski kartel u modernoj historiji. Sedam sestara je postalo ustvari 
jedna institucija. 


Njihov je tajni savez u službenom obliku izgledao kao "Sporazum 
članica iz 1928." ili "Sporazum iz Achnacarrvja". 


Britanski su se i američki magnati dogovorili prihvatiti postojeću 
podjelu tržišta i udjela, tajno utvrđivati svjetsku kartelsku cijenu nafte i 
okončati destruktivnu konkurenciju i rat cijena posljednjega desetljeća. 
Njihove su vlade iste te godine samo potvrdile taj privatni dogovor, 
koji je dobio ime "Sporazum crvene crte". Od toga vremena, uz manje 
prekide, svjetske se zalihe nafte nalaze pod čvrstom anglo-američkom 
hegemonijom. Na svaku je prijetnju razbijanja te hegemonije nemilosrdno 
odgovoreno, kao što ćemo vidjeti kasnije. 

Godine 1927. Britanija i oslabljena Francuska pristale su pripustiti 
Amerikance na Srednji istok i u tom su smislu revidirale svoje tajne 
sporazume iz vremena rata. Povučena je crvena crta od Dardanela preko 
Palestine do Jemena, pa opet natrag prema gore kroz Perzijski zaljev, koja 
je obuhvaćala Tursku, Siriju, Libanon, Saudijsku Arabiju, Jordan, Irak i 
Kuvajt. Unutar te crte, naftni su moćnici triju zemalja razradili željeznu 
podjelu teritorija, koja je uglavnom održana do dana današnjega. U Iraku: 
kompanije Anglo-Persian, Royal Dutch Shell i francuska Compagnie 
Francaise des Petroles, kojoj je ranije "dan" udio Deutsche Banke u 
kompaniji Turkish Petroleum Gesellschaft iz 1914., zajedno s grupacijom 
Rockefeller, dobile su "koncesije" od Iraka za isključivu eksploataciju 
iračke nafte na rok od 75 godina. Kuvajt je dan kompaniji Anglo-Persian i 
kompaniji Gulf Oil, koja je pripadala američkoj obitelji Mellon. 10 

Do 1932. godine svih je sedam velikih kompanija u anglo-američkoj 
sferi - Esso (Standard of N. J.), Mobil (Standard of N. Y.), Gulf Oil, Texaco, 
Standard of California (Chevron), kao i Royal Dutch Shell i Anglo-Persian 
Oil Co. (British Petroleum) - pripadalo kartelu iz Achnacarrvja. 


Kartel je potom osmislio strategiju svojega odnosa prema kompanijama 
koje nisu u kartelu, takozvanim "autsajderima". Prema uslovima njihova 
dogovora "podrazumijeva se da je poželjno pretvoriti nekontrolirane 
nečlanove u kontrolirane članove; u skladu s tim, kupnja od strane 
"članica" (tj. kompanija koje pripadaju kartelu iz Achnacarrvja - napomena 
izdavača) onih koji su izvan "članstva" mora se preporučiti kao doprinos 
poboljšanju stabilnosti tržišta." Kartel je također bio pripravan obračunati 
se i s onim autsajderima koji su bili manje poslušni, kao što ćemo uskoro 
vidjeti. 11 

U nafti su se definitivno učvrstile tetive anglo-američkih "posebnih 
odnosa". Put je bio čist za velike nove pothvate. 


Deterdingov, Montagu Normanov i Schachtov 
projekt Hitler" 


Nestabilni je međunarodni monetarni poredak, koji su nakon 
Versaillesa londonski i njujorški bankari nametnuli poraženoj Centralnoj 
Europi, doživio 1929. godine nagli, iako predvidiv, kraj. Montagu 
Norman, u to vrijeme najutjecajniji svjetski središnji bankar, guverner 

Engleske banke, ubrzao je slom burze na Wall Streetu u oktobru 1929. 
Norman je bio zatražio od guvernera Njujorške banke za federalne rezerve, 
Georgea Harrisona, da podigne američke kamate. Harnson se složio i 
sljedećih je mjeseci uslijedio najdramatičniji financijski i gospodarski krah 
u historiji SAD-a. 

Početkom 1931. Montagu Norman i mali krug u britanskom ustrojstvu 
imali su planove za promjenu političkih tokova u Centralnoj Europi na 
krajnje zapanjujući način. 

U to je vrijeme najveća austrijska bankarska institucija bila Creditanstalt 
u Beču. Usko povezana s austrijskom podružnicom Kuće Rothschild 
(House of Rothschild), Creditanstalt je tokom 1920-ih godina rasla jednim 
nezdravim procesom pripajanja malih problematičnih banaka. Najveće 
je pripajanje nametnuto Creditanstaltu tokom kraha burze u oktobru 
1929., kad su vlasti zatražile da preuzme bečku banku Bodenkreditanstalt, 
kreditnu banku za nekretnine, koja je i sama već bila progutala nekoliko 
drugih nezdravih banaka tokom nekoliko ranijih godina. 


Početkom 1931., banka Creditanstalt_ izgledala je kao jedna od 
najmoćnijih banaka u svijetu. U stvarnosti je bila jedna od najslabijih. 
Strahotni su versajski uslovi, nametnuti od Britanije, Francuske i Sjedinjenih 
Država, likvidirali Austro-Ugarsko Carstvo, što je austrijsko gospodarstvo 
izoliralo od vrijednih gospodarskih veza i sirovina u Mađarskoj i zemljama 
Istočne Europe. Austrijsko se industrijsko gospodarstvo nije nikada 
oporavilo od uništenja iz Prvog svjetskog rata. Industrija je imala istrošene 
tvornice, zastarjelu opremu i ogromne, neplative ratne kredite. Posljedice 
su političkih okolnosti u Austriji 1920-ih godina dovele do toga da velik 
dio nesolventne austrijske industrije prijeđe u ruke stalno rastućega 
Creditanstalta. 


Tako su početkom 1931. Austrija općenito, a bečki Creditanstalt osobito, 
bili slaba spona u lancu međunarodnih kredita izgrađenom na nezdravim 
temeljima koje je postavila njujorška bankarska kuća J. P. Morgan zajedno 
s Engleskom bankom i londonskim bankama. Creditanstalt nije bio u 
stanju iz uništenog austrijskoga gospodarstva pribaviti dovoljne količine 
kapitala za svoju djelatnost pa je postao uvelike ovisan o jako kratkoročnim 
pozajmicama iz Londona i New Yorka za financiranje svojega poslovanja. 
Sama je Engleska banka bila ustvari značajan kreditor Creditanstalta. 


U martu 1931., francuska Vlada i ministar vanjskih poslova Briand 

odlučno su se izjasnili protiv najavljenih pregovora između Berlina i Beča 
oko osnivanja austrijsko-njemačke trgovinske i carinske unije, što je bio 
zakašnjeli pokušaj ublaživanja rastuće svjetske privredne krize, koja je došla 
iz Amerike nekoliko mjeseci ranije. Francuska je navodno naložila svojim 
bankama da prekinu kratkoročne kreditne linije Creditanstaltu u namjeri 
da jako pritisnu austrijsku Vladu. Tog se maja, nakon što su u bečkim 
novinama osvanule glasine o navali štedisa na Creditanstalt, dogodila 
kreditna kriza koja je uzdrmala cijelu Europu. Austrijska narodna banka 
i u konačnici austrijska država morale su priteći u pomoć Creditanstaltu, 
što je završilo najvećim bankarskim krahom u historiji. Naknadna su 
ispitivanja otkrila da ta kriza nije trebala poprimiti tako dramatične 
razmjere. To su namjerno učinili neki londonski i njujorški financijeri, 
koji su pripremali dramatičan obrat u geopolitici Furope.12 

Krajem 1920-ih godina utjecajni su krugovi u Britaniji i Sjedinjenim 
Državama već bili donijeli odluku o radikalnom putu za Njemačku. 

Bankari J. P. Morgana već su se bili uvjerili koliko su korisni politički 
obrati za osiguranje vraćanja kredita kad su dali izuzetno važan inozemni 
kredit fašističkom režimu talijanskog vlastodršca Benita Mussolinija. U 
novembru 1925. talijanski je ministar financija Volpi di Misurata objavio 
da je Mussolinijeva Vlada postigla spofazum o vraćanju talijanskog ratnog 
duga Britaniji i Sjedinjenim Državama, utvrđenog u Versaillesu. Sedmica 
dana nakon toga, J. P. Morgan čC Co., koji je bio financijski zastupnik 
Mussolinijeve Vlade u Sjedinjenim Državama, najavio je davanje presudno 
važnog kredita od 100.000 dolara Italiji radi "stabiliziranja lire". 


Morgan je ustvari odlučio stabilizirati Mussolinijev fašistički režim. Na 
zahtjev kompanije J. P Morgan če Co. i Montagua Normana, moćnoga 
guvernera Engleske banke, Volpi di Misurata je 1926. godine ustanovio u 
Italiji jedinstvenu središnju banku, Talijansku banku, koja će kontrolirati 
državnu monetarnu politiku i još bolje osigurati vraćanje inozemnih 
kredita. Mussolini se dokazao kao savršen vlastodržac za discipliniranje 
talijanskih sindikata, smanjenje plaća i provedbu dovoljno jakih mjera 
štednje, što je bilo jamstvo za davanje inozemnih kredita ili su Morganovi 
ljudi u New Yorku barem tako mislili. 

Čovjek koji je vladao monetarnom politikom Sjedinjenih Država u 
to vrijeme, bivši Morganov bankar Benjamin Strong, bliski prijatelj i 
suradnik engleskog moćnika Montagua Normana, sastao se s Volpijem 
i guvernerom Talijanske banke Bonaldom Stringherom, radi utvrđivanja 

konačnih pojedinosti oko talijanskog programa "stabilizacije". Od Poljske 
do Rumunjske, tokom 1920-ih godina, jedna te ista kombinacija moćnih 
ljudi -J. P Morgan čl Co., Montagu Norman i Njujorška banka za federalne 
rezerve - organizirala je učinkovitu gospodarsku kontrolu nad većinom 
zemalja kontinentalne Europe, pod izgovorom uspostavljanja "kreditno 
sposobnih" nacionalnih politika, što je bila neformalna predvodnica uloge 
Međunarodnog monetarnog fonda iz osamdesetih godina. Njujorške su 
banke bile izvorom značajnog kratkoročnog kapitala za te zajmove, a 
Engleska banka je radi nametanja te politike pružala političko iskustvo, 
zajedno s ustrojem britanskog Ministarstva vanjskih poslova.13 


Najusklađenija su nastojanja toga anglo-saksonskoga kruga tokom 
1920-ih godina bila usredotočena na Njemačku. Nakon uspješnog 
nametanja Hjalmara Schachta za predsjednika Reichsbanke 1923. 
godine i Schachtove provedbe strahotnoga Dawesova Plana otplate ratne 
štete, koji je izradila skupina oko banke Morgan ČE Co., njemačko je 
gospodarstvo 1920-ih godina postalo ovisno o kratkoročnim pozajmicama 
od londonskih i njujorških banaka i njihovih suradnica u Parizu. Za banke 
su ti kratkoročni njemački krediti bili najunosniji na cijelom svjetskom 
financijskom tržištu toga doba. Mnoge su njemačke banke, a tako i 
četvrta po veličini - Danat (Darmstadter und Nationalbank Kommandit- 
Gesellschaft), postale u velikoj mjeri ovisne o kratkoročnim njujorškim i 
londonskim kreditima, i to uz kazneno visoke kamatne stope. Weimarska 
je hiperinflacija uvelike uništila kapital i zalihe najvećih njemačkih banaka 
tokom prve polovice toga desetljeća. Tako su kredite u Njemačkoj 1920- 
ih godina davale one banke koje su imale kritično malen temeljni kapital 
za slučaj nevraćanja kredita ili bilo kakve druge krize. U vrijeme kraha 
njujorške burze 1929.-30., Njemačka je bila u jedinstvenom položaju 
među svim većim europskim industrijskim zemljama. Dugovala je 
međunarodnim bankarskim kreditorima svotu koja se procjenjivala na 16 
milijardi njemačkih maraka, sve u takvim kratkoročnim kreditima. 


Tu je nezdravu bankarsku strukturu trebalo samo malo pogurnuti pa 
da se u potpunosti sruši. Poguravanje je došlo od Njujorškie banke za 
federalne rezerve i Engleske banke i jednim je nizom poteza, 1929. godine, 
podiglo njihove kamate, nakon više od dvije godine do tada neviđenih 
tržišnih špekulacija, tokom kojih su slijedile politiku sve nižih i nižih 
kamatnih stopa. Predvidivi je krah na njujorškoj i londonskoj burzi doveo 
do masovnog povlačenja američkih i britanskih bankarskih sredstava iz 

Njemačke i Austrije. Do 13. maja 1931. fitilj je bio spreman za potpalu. 


Toga je dana krahirala velika bečka banka Creditanstalt. Francuzi su 
bili odlučili "kazniti" Austriju zbog ulaska u pregovore o carinskoj uniji 
s Njemačkom tako što su joj nametnuli valutne sankcije. Creditanstalt 
je bila jedna od Rothschildovih banaka s jakim vezama s francuskim 
bankarstvom. Kako su francuska sredstva povučena iz Austrije, to je 
srušilo krhki Creditanstalt, najveću austrijsku banku, koja je imala velike 
udjele u oko 70% austrijske industrije. U pokušaju da zaustave navalu na 
Creditanstalt, austrijske su banke najavile povlačenje svih svojih sredstava 
iz njemačkih banaka. Creditanstalt je bila slaba spona koja je pokrenula 
lančani krah bankarskih sistema u cijeloj Srednjoj Europi. 


Bankarsku krizu koja je uslijedila, kao i gospodarsku krizu i s njom 
povezana tragična događanja u Austriji i Njemačkoj, diktirali su, do 
zadnjega slova, Montagu Norman iz Engleske banke, George Harrison, 
guverner Njujorške banke za federalne rezerve i Kuća Morgan i prijatelji 
s Wall Streeta. Donesena je odluka da se obustave svi krediti Njemačkoj, 
iako bi i minimalna obrtna sredstva u toj ranoj fazi vjerojatno bila pomogla 
da kriza ne izmakne kontroli. 


Umjesto toga, kapital se počeo odlijevati iz Njemačke u sve većim 
količinama. Po nalogu Montagua Normana i Georgea Harrisona iz New 
Yorka novi je predsjednik Reichsbanke, Hans Luther, poslušno odlučio ne 
učiniti ništa kako bi spriječio krah velikih njemačkih banaka. Neposredna 
je posljedica kraha bečke banke Creditanstalt bio krah njemačke Danat- 
Banke. Toga je maja Danat-Banka, koja je bila jako ovisna o stranim 
kreditima, izgubila skoro 100 miliona njemačkih maraka depozita. 
Sljedećega je mjeseca Danat Banka izgubila 848 miliona maraka ili 40% 
svih depozita, dok je Dresdner Banka izgubila 10%, a čak je i Deutsche 
Banka izgubila 8% svojih depozita. Krajem juna, Morganova je banka 
Bankers' Trust, presjekla kreditnu liniju Deutsche Banki. 


Guverner Njujoške banke za federalne rezerve George Harrison, 
zatražio je od direktora Reichsbanke Hansa Luthera da uvede oštre mjere 
kreditne štednje i stegu na njemačkim tržištima kapitala, tvrdeći da je to 
jedini način zaustavljanja odljeva stranog kapitala. To je osiguralo krah 
ukupnoga njemačkog bankarskog sistema i industrije i najdublju moguću 
krizu. 


Harrison je optužio Njemačku za tu krizu, Montagu Norman ga 

je podržao, a pridružio im se i guverner Francuske banke. Kao rezultat 
toga, Hans Luther je odbio očajničke pokušaje Bruninške vlade da ga u 
posljednjem trenutku prisili da zatraži hitan stabilizacijski kredit od drugih 
središnjih banaka, radi ublaživanja nacionalne bankarske krize. Kad je 
konačno kapitulirao i zatražio pomoć od Montagua Normana, Norman 
mu je zalupio vrata pred nosom. Od tada Njemačka nije imala ni jednog 
kreditora za slučaj krajnje nužde. 


U julu 1931., oko dva mjeseca nakon početka sloma bečke banke 
Creditanstalt i odljeva kapitala iz Njemačke, bazelski je list Nazionalzeitung 
objavio da je Danat-Banka "u poteškoćama", što je u toj naelektriziranoj 
klimi bilo dovoljno da izazove potpunu paničnu navalu na tu banku. 
Predsjednik je te banke, Goldschmidt, kasnije optužio Reichsbank da 
je selektivno odlučila ubrzati pad njegove banke diskriminirajućom 
raspodjelom kredita. Bankarska kriza i krah industrije koji je uslijedio, 
doveli su do "najteže zime u zadnjih sto godina". Bilo je to plodno tlo za 
radikalne političke alternative. 


U martu 1930., nekoliko mjeseci prije nego što su angloamerički 
bankari presjekli kredite Njemačkoj, predsjednik Reichsbanke Hjalmar 
Schacht iznenadio je vladu predajom svoje ostavke. Stvarni je razlog 
njegovoj ostavci bio u ponudi hitnog stabilizacijskog kredita od 500 
miliona maraka, a njemačkoj je vladi tu ponudu dao švedski industrijalac 
i financijer Ivar Kreuger, čuveni švedski "kralj šibica". Kreuger i njegovi 
američki bankari, Lee Higginson ČE Co., bili su glavni kreditori Njemačke 
i drugih zemalja koje su bile odsječene od londonskih i njujorških banaka. 
Ali, Kreugerova je kreditna ponuda s početka 1930. imala eksplozivne 
i neprihvatljive političke posljedice za dugoročnu strategiju prijatelja 
Montagua Normana. Njemački je ministar financija Rudolf Hilferding 
prisiljavao Schachta koji je, po uslovima Dawesova Plana naplate štete, 
morao odobriti sve inozemne kredite, da prihvati Kreugerov kredit. 
Schacht je odbio i 6. aprila uručio predsjedniku države, von Hinderburgu, 
svoju ostavku. Shacht je bio pozvan na drugu dužnost. 


Nekoliko je mjeseci nakon toga, početkom 1932., sam Kreuger 
pronađen mrtav u svojoj hotelskoj sobi. Službena je autopsija zabilježila da 
je uzrok smrti bilo samoubojstvo, ali je temeljita istraga švedskih istražitelja 
nekoliko desetljeća kasnije zaključila da je Kreuger bio ubijen. Osobe koje 
su od Kreugerove smrti trebale najviše profitirati bile su u Londonu i New 
Yorku, premda će istina vjerojatno ostati zakopana zajedno s Kreugerom. S 

njim je završila i njemačka nada u pomoć. Njemačka je bila u potpunosti 
odsječena od izvora međunarodnog kreditiranja.14 

Što se tiče Schachta, nakon podnošenja ostavke nije ni najmanje 
besposličario. Svu je svoju energiju posvetio organiziranju financijske 
potpore za čovjeka koji je, prema dogovoru između njega i njegova bliskog 
prijatelja Normana, guvernera Engleske banke, bio rješenje za njemačku 
krizu. 


Od 1926. Schacht je tajno podupirao radikalni pokret Adolfa Hitlera, 
NSDAP. Nakon ostavke na položaj predsjednika Reichsbanke Schacht 
je djelovao kao ključna osoba za vezu između moćnih ali skeptičnih 
njemačkih industrijskih moćnika, takozvanih "Schlotbarona" iz Ruhrske 
pokrajine, i stranih financijskih moćnika, osobito Lorda Normana iz 
Engleske banke. 


Britanska je politika u toj konstelaciji bila stvoriti "projekt Hitler", pod 
punom svijesti o tome kakav će biti njegov konačan geopolitički i vojni 
smjer. Kao što je pukovnik David Stirling, utemeljitelj britanske elitne 
jedinice Specijalne zračne službe (Special Air Service), pripovijedao u 
jednom privatnom razgovoru skoro pola stoljeća kasnije: "Najveća greška 
koju smo mi Britanci napravili je da smo mislili da možemo nahuškati 
Njemačko Carstvo protiv Ruskog Carstva da međusobno iskrvare do 
smiti". 


Britanska je potpora "rješenju Hitler" dosegla najviše razine. Britanski 
je premijer Neville Chamberlain postao ozloglašen zbog svoje politike 
popuštanja, u Munchenu 1938., nakon koje je Hitlerova vojska napravila 
pohod na Sudet na istoku. Philip Kerr (lord Lothian), član Okruglog 
stola Cecila Rhodesa, kojega smo ranije upoznali, bio je bliski savjetnik 
Nevillea Chamberlaina. Lothian je podupirao projekt Hitler, kao član 
zloglasne Clivedenove postave u engleskim krugovima, kao što je radio 
i lord Beaverbrook, najutjecajniji britanski novinski magnat toga doba, 
koji je imao u rukama Daily Express i Evening Standard, s ogromnim 
nakladama. Ali, najveći je pobornik Hitlerova pokreta u Britaniji u to doba 
bio možda engleski kralj, Edward VIII, kasnije vojvoda od Windsora, 
poslije abdiciranja. 

Ali, izvjesne utjecajne osobe iz američkoga ustroja nisu baš bile 
neupućene u namjere Hitlerova pokreta. Već su od rane faze u taj projekt 
bili uključeni vodeći krugovi Wall Streeta i američkog Ministarstva 

vanjskih poslova. Čak prije propalog minhenskog "puča u pivnici" (beer 
hali Putsch) iz 1923., službenik američkog ministarstva vanjskih poslova 
stacioniran u Munchenu u službi versajske okupacije Njemačke, Robert 
Murphv, koji je kasnije bio središnja figura u poslijeratnoj Bilderberškoj 
skupini, lično se sastao s mladim Hitlerom, s kojim ga je upoznao general 
Erich Ludendorff. Murphv, koji je ranije bio u službi Allena Dullesa 
u Bernu za vrijeme Prvog svjetskog rata, gdje je skupljao podatke o 
Njemačkom Reichu, bio je tada u Munchenu s još jednim utjecajnim 
dužnosnikom američke Vlade, Trumanom Smithom, koji je radio pri 
Obavještajnoj službi američke vojske koja je okupirala Njemačku. 

U svojim memoarima Smith se sjeća svog dolaska u Munchen krajem 
1922. "Dugo sam razgovarao o nacional-socijalizmu s konzulom u 
Munchenu, gospodinom Robertom Murphvjem (koji je kasnije postao 
vrlo ugledan američki ambasador), generalom Erichom Ludendorffom, 
prijestolonasljednikom Rupertom od Bavarske i Alfredom Rosenbergom. 
Ovaj je posljednji kasnije postao politički filozof nacističke stranke. Za tog 
posjeta često sam viđao i Ernsta F. S. ("Putzia") Hanfstaengla, člana poznate 
minhenske umjetničke obitelji. "Putzi" je bio harvardski student i kasnije 
je postao Hitlerov direktor za strani tisak" Moj je razgovor s Hitlerom 
trajao nekoliko sati. Dnevnik koji sam vodio u Munchenu pokazuje da 
sam bio duboko impresioniran njegovom osobom i držao mogućim da će 
on odigrati važnu ulogu u njemačkoj politici." 

U izvješću koji je napisao svojim pretpostavljenima u Washingtonu u 
novembru 1922. Smith je, glede svoje procjene male Hitlerove skupine, 
napisao sljedeću preporuku. Govoreći o Hitleru, Smith je rekao: "Njegov 
je temeljni cilj srušiti marksizam" i pridobiti radništvo za nacionalističke 
ideale države iimovine. Sukob stranačkih interesa je "pokazao nemogućnost 
Njemačke da se kroz demokraciju izvuče iz sadašnjih poteškoća. Njegov 
pokret ima za cilj uspostavu državne diktature neparlamentarnim 
sredstvima. Kad to postigne, zahtijeva da se reparacijski zahtjevi smanje na 
moguću brojku, a kad to bude učinjeno, dogovorena će svota biti plaćena 
do zadnjeg feninga, što je stvar nacionalnog ponosa. Da bi to postigao, 
diktator mora uvesti sveopće prikupljanje sredstava za otplatu ratnih šteta 
i provesti ga svim sredstvima države. Tokom razdoblja provedbe otplate 
duga, njegova moć ne smije biti osujećena nikakvim zakonodavstvom ni 
narodnom skupštinom". 


Kako bi bio siguran da su njegovi kolege u vašingtonskoj ispostavi 

vojne tajne službe shvatili o čemu se radi, Smith je dodao svoju osobnu 
procjenu Hitlera: "U privatnom se razgovoru pokazao kao jak i logičan 
govornik, što, pomiješano s fanatičnom gorljivošću, ostavlja vrlo dubok 
dojam na neutralnog slušatelja."15 


Već kasne jeseni 1931. jedan je čovjek stigao iz Njemačke na londonsku 
željezničku stanicu Liverpool Street. Zvao se Alfred Rosenberg. Rosenberg 
se sastao s glavnim urednikom utjecajnog londonskog dnevnika Times, 
Geoffreyjem Dawsonom. Times je sljedećih mjeseci dao Hitlerovu 
pokretu neprocjenjiv pozitivan međunarodni publicitet. Ali najvažniji 
sastanak koji je Rosenberg imao za vrijeme svog prvog posjeta Engleskoj 
1931. bio je sastanak s Montaguom Normanom, guvernerom Engleske 
banke i uvjerljivo najutjecajnijom osobom u svjetskim financijskim 
krugovima toga doba. Norman je, prema riječima njegova povjerljivog 
osobnog tajnika, mrzio tri stvari: Francuze, katolike i Židove. Normanu i 
Rosenbergu nije bilo teško naći zajedničku temu za razgovor. ROsenberga 
je Normanu predstavio Hjalmar Schacht. Od njihova prvog susreta 1924. 
godine Schacht i Norman uspostavili su prijateljstvo koje je trajalo do 
Normanove smrti 1945. 


Rosenberg je zaključio svoj sudbonosan posjet Londonu susretom s 
vodećom osobom londonske Schroeder Banke, koja je bila povezana s 
bankom J. H. Schroeder u New Yorku i s bankom J. H. Stein baruna 
Kurta von Schroedera, a ova je druga imala sjedište u Kolnu. Čovjek iz 
banke Schroeder s kojim se Rosenberg sastao u Londonu bio je F.C. 
Tiarks, koji je također bio član uprave Engleske banke i bliski prijatelj 
Montagua Normana. 


Kako su barun von Schroeder i Hjalmar Schacht odlazili vodećim 
njemačkim industrijskim i financijskim osobama da osiguraju potporu za 
NSDAP nakon 1931., prvo je pitanje nervoznih i skeptičnih industrijalaca 
bilo: "Kako međunarodni financijski krugovi, osobito Montagu Norman, 
gledaju na mogućnost da Hitler dođe na vlast u Njemačkoj?" Je li Norman 
u tom slučaju spreman uskočiti s financijskim kreditom Njemačkoj? 
Činjenica je da je u tom kritičnom trenutku, kad je Hitlerova stranka 
NSDAP dobila malo više od 6 miliona glasova na izborima 1930. godine, 
međunarodna potpora Montagua Normana, Tiarksa i prijatelja iz Londona 
bila odlučujuća. 

Dana 4. januara 1932., u vili baruna Kurta von Schroedera u Kolnu, 
Adolf Hitler, von Papen i kelnski bankar von Schroeder tajno su dogovorili 

financiranje, sve do Hitlerova dolaska na vlast, Hitlerove stranke NSDAP, 
koja je u to vrijeme bila de facto u bankrotu i s velikim dugovima. Još su se 
jedanput sastali Hitler i von Papen, 4. januara 1933. u von Schroederovoj 
vili u Kolnu, kojom prilikom je okončan plan rušenja slabe Schleicherove 
vlade i formiranja desničarske koalicije. 30 januara 1933. Adolf Hitler je 
postao kancelarom Njemačkog Reicha. 


Alfred Rosenberg je zadnji puta posjetio London u svibnju 1933., 
ovoga puta kao jedna od najbliskijih figura nove Hitlerove Vlade. Otišao 
je direktno u ladanjsku kuću Sir Henrija Deterdinga u Buckhurst Parku u 
Ascotu, direktora Royal Dutch Shella i najutjecajnijeg poslovnog čovjeka 
u svijetu. Prema izvješćima engleskoga tiska, njih su dvojica imala tople 
i plodne razgovore. Rosenberg je po prvi put sreo Deterdinga za vrijeme 
svoga prvog putovanja u London, 1931. Royal Dutch Shell imao je prisne 
kontakte s njemačkom strankom NSDAP, za koju je davao potporu. Dok 
su detalji ostajali u tajnosti, pouzdana su britanska izvješća iz toga vremena 
tvrdila da je Deterding dao znatnu financijsku potporu za Projekt Hitler u 
njegovoj kritičnoj ranoj fazi. 

Dok je Engleska banka čvrsto odbijala dati pfenig kredita Njemačkoj 
u kritičnom razdoblju 1931. i na taj način ubrzala bankarsku krizu i krizu 
nezaposlenosti koja je vodećim krugovima u Njemačkoj učinila očajne 
alternative poput Hitlera čak zamislivima, čim je Hitler učvrstio vlast, 
početkom 1933., taj je isti Montagu Norman pohitao nepristojnom 
brzinom nagraditi Hitlerovu Vladu po život važnim kreditom Engleske 
banke. Norman je u svibnju 1933. napravio specijalni posjet Berlinu radi 
dogovora o daljnjoj tajnoj financijskoj stabilizaciji novoga režima. Hitler 
je uzvratio tako što je Normanova dragog prijatelja, Schachta, imenovao 
ministrom gospodarstva i predsjednikom Reichsbanke. Na ovoj je drugoj 
dužnosti Schacht ostao do 1939.16 

SEDMO POGLAVLJE 


Nafta i novi svjetski poredak iz Bretton 
Woodsa 


Iz pepela rata izranja "novo carstvo" 


Godine 1945., nakon šest godina rata koji je zahvatio cijelu kuglu 
zemaljsku i za sobom ostavio 55 miliona mrtvih, svijet je u mnogim 
svojim značajkama bio osjetno drukčiji. Međutim, ta je godina, 1945., za 
velik dio svijeta, a najviše za Istočnu Europu i manje razvijene zemlje južne 
hemisfere, označila tek prijelaz u novi oblik kroničnog rata, uglavnom 
gospodarskog. 


Godine 1919., nakon Mirovne konferencije u Versaillesu, Britansko 
Carstvo je dostiglo svoje najšire granice i prekrivalo jednu četvrtinu ukupne 
površine zemaljske kugle. Bilo je to Carstvo "na kojemu sunce nikad ne 
zalazi". Samo trideset godina kasnije, 1949., to se carstvo raspadalo na 
svim krajevima, jer su kolonije zahtijevale neovisnost od ugnjetavačke 
matične države. Britansko Carstvo je prolazilo kroz muke pobuna kakve 
nije doživjelo vjerojatno ni jedno carstvo u historiji. 


Nakon pobune Indijske kraljevske mornarice u februaru 1946., 
poslijeratni je laburistički premijer Clement Atlee imenovao vikonta 
Mountbattena iz Burme za posljednjeg kraljevskog namjesnika u Indiji, 
sa zadatkom da organizira najbrže moguće povlačenje engleskih snaga 
i državnih službenika. Mountbattenova je podjela ogromnog Indijskog 
potkontinenta 


u čudne dijelove Istočnog i Zapadnog Pakistana, s pretežno 
muslimanskim stanovništvom, između kojih se nalazila Indija, završila 15. 
avgusta 1947., pet mjeseci nakon njegova dolaska u Indiju. U sljedećih 
je pet godina Britanija već predala vlast nad kolonijama velikoga dijela 
svoga Carstva u Africi, na Pacifiku i na Mediteranu. Nije to učinjeno iz 
osjećaja dobrotvornosti ni naglog naleta strasti za načelom samoodređenja 
podređenih naroda, nego zapravo zbog nezaustavljive potrebe, koju je 
nalagao promijenjeni oblik poslijeratnoga dominiona kasnih 1940-ih i 
ranih 1950-ih godina. 


107 


E William Engdahl: Stoljeće rata 


Zbog posljedica rata bili su uništeni trgovinski mehanizmi Carstva 
koji su nekada oblikovali temelje britanske financijske moći. Ogromne su 
prekomorske investicije odavno bile prodane radi namicanja sredstava za 
ratne troškove. Engleske su domaće tvornice i postrojenja bili dotrajali i u 
rasulu, čak ni opskrba strujom nije više bila pouzdana, stambeni je fond 
bio oronuo, a narod iscrpljen. Do završetka rata britanski se izvoz otopio 
na bijednih 31% od predratnog izvoza iz 1938. 

Britanija je poslije rata bila u potpunosti ovisna o pomoći Sjedinjenih 
Američkih Država. Sa svoje strane, Sjedinjenim je Državama, točnije 
rečeno internacionalističkim elementima ustroja na američkoj Istočnoj 
obali postajalo jasno da im je, žele li ovladati svijetom poslije rata, 
potrebno ogromno svjetsko iskustvo Britanije i saradnja Londona. Već 
dobro poznati novi koncept Carstva, koji su početkom ovoga stoljeća, 
prije Prvog svjetskog rata, kao što smo ranije napomenuli, uveli lord 
Lothian, lord Milner, Cecil Rhodes i krug oko Okruglog stola, velikom 
je brzinom postajao stvarnost. Poslije 1945. Britanija će neizravno imati 
globalni utjecaj putem razvijanja i produbljivanja "posebnih odnosa" sa 
Sjedinjenim Državama. 

Sjeme je tih "posebnih odnosa" pomno zasijano već nakon Versaillesa 
istovremenim utemeljenjem Kraljevskoga instituta za međunarodne 
poslove (Royal Institut of International Affairs) i njujorškoga Vijeća za 
inozemne odnose (Council on Foreign Relations), koji će biti provodnici 
rasprava o strateškoj politici. 


Tokom rata dodana je jedna nova pojedinost. Dok su se Engleska 
i Sjedinjene Države suglasile za punu integraciju svojih vojnih 
zapovjedništava, američke su tajne službe, koje su bile još u povojima, pod 
vodstvom Ureda za strateške usluge (Office of Strategic Services - OSS), 
uglavnom djelovale iz jednog zapovjednog stožera u Londonu, u potpunoj 
suradnji s britanskim Uredom za specijalne operacije (Special Opera tions 
Executive - SOE). Iz tih je ratnih veza s Britanijom izravno poslije rata 
izrasla američka Središnja obavještajna služba (Central Intelligence Agencv 
- CIA), i cijela lepeza tajnih institucija američke Vlade. Posljedice su toga 
za daljnju američku politiku bile jednako velike koliko i tragične. 

Prijelomni trenutak za preusmjeravanje američke energije i politike u 
vremenu neposredno nakon rata bilo je britansko miješanje u unutarnju 
američku politiku. Krajnje proračunatim potezom Winston Churchill je 
posjetio Fulton u državi Missouri, rodnoj državi predsjednika Trumana, 

s ciljem da održi svoj čuveni govor o "željeznoj zavjesi", što je i učinio 5 
marta 1946. Obično se ne govori o onome što je Churchill tim svojim 
sračunatim govorništvom priskrbio za poslijeratni položaj Britanije. Nema 
dvojbe da je Staljin uistinu kršio, u slovu i duhu, nekoliko sporazuma koje 
je tokom rata sklopio s Churchillom i Rooseveltom, ali je Churchillov cilj 
u Fultonu bio da izigra naivnog i neiskusnog američkog predsjednika i 
pridobije ga za nove anglo-američke "posebne odnose". 


Ubrzo nakon Churchillova posjeta, tokom kojega je namjerno izgubio 
75 dolara na pokeru s Trumanom, bivši je engleski premijer vidljivo 
preokrenuo tok događaja u korist Engleske. Iz mreže agenata OSS-a 
obučenih u Londonu tokom rata, osnovan je prototip CIA-e. Američka 
se obrambena politika temeljila na zajedničkim tajnama američkih i 
britanskih tajnih i vojnih službi. Truman je počeo iz svojih ureda čistiti 
sve antibritanske elemente, osobito ministra za poljoprivredu i anglofoba 
Henrva Wallacea, a američke su i britanske tajne službe ponovno 
uspostavile bliske odnose na svim područjima. 


Dolarski standard, veliki naftaši i njujorške banke 


Anglo-američki su naftni interesi izišli iz Drugog svjetskog rata 
znatno moćniji nego što su bili prije rata. U završnim je dogovorima 
oko poslijeratnog novog svjetskog poretka u monetarnim i gospodarskim 
odnosima, koji su 1944. skovali britanski i američki pregovarači u 
Bretton Woodsu u državi New Hampshire, anglo-američka hegemonija 
na svjetskom tržištu nafte igrala središnju ulogu u razmišljanjima Lorda 
Keynesa i njegova američkog pandana Harrva Dextera Whitea, pomoćnika 
američkog ministra financija. 


Sistem iz Bretton Woodsa trebao je biti izgrađen na "trima stupovima". 
Prvi je stup bio Međunarodni monetarni fond, u kojemu će zemlje članice 
svojim sredstvima ustanoviti fond za hitne potrebe u slučajevima problema 
platne bilance; drugi je stup bila Svjetska banka, koja će zemljama 
članicama davati kredite za velike javne radove; treći je stup bio Opći 
sporazum o carinama i trgovini (General Agreement on Tariffs and Trade 
- GATT), sa zadaćom da podešava program "slobodne trgovine". 


Lord Keynes i njegovi američki pandani spretno su osmislili nekoliko 
klauzula kojima je bio cilj osigurati poslijeratnu anglo-američku 
hegemoniju nad svjetskim monetarnim i trgovinskim sistemom. U 

prvome redu, unutar MMEF-a i Svjetske banke Sjedinjene Države i 
Britanija dobile su stvarnu glasačku kontrolu. Drugo, sporazumom iz 
Bretton Woodsa stvoren je sistem nazvan Zlatnim sistemom (Sistemom 
zlatne podloge). Po tom je sistemu valuta svake zemlje članice bila fiksirana 
za američki dolar. Utvrđena je pak službena vrijednost dolara na razini od 
35 dolara za finu uncu (31,1035 grama) zlata, a taj je tečaj uspostavio još 
predsjednik Roosevelt 1934. godine, u vrijeme najdublje svjetske krize, a 
prije svjetskoga rata. 


Kako je Njujorška banka za federalne rezerve (New York Federal 
Reserve Bank) tokom rata akumulirala većinu svjetskih službenih zaliha 
zlata i kako je iz ruševina rata dolar izvirio kao najjača svjetska valuta, a 
iza njega je stajalo bez dvojbe najjače svjetsko gospodarstvo, nitko nije 
bio u poziciji dovoditi u pitanje to ustrojstvo po kojemu je poslije rata 
uspostavljen standard američkoga dolara. 

Među onima koji su najmanje skloni negodovati na uslove koje je 
postavio monetarni poredak iz Bretton Woodsa bile su velike američke 
naftne kompanije, Rockefellerove kompanije grupacije Standard Oil, kao 
i kompanija obitelji Mellon iz Pittsburgha, Gulf Oil. Te su kompanije bile 
sebi priskrbile najveće koncesije za naftu na Srednjem istoku, osobito u 
Saudijskoj Arabiji. Djelomično putem pametne diplomacije predsjednika 
Roosevelta i zahvaljujući šeprtljanju britanskog premijera Churchilla 
Saudijska Arabija je iskliznula iz britanskog obruča. Godine 1943. 
saudijskom je kralju Abdulu Azizu uspjelo potpisati, s predsjednikom 
Rooseveltom, do tada najpovoljniji u svijetu ugovor o zakupu zemljišta 
za eksploataciju nafte, što je s Rooseveltove strane bio potez koji je trebao 
osigurati saudijsku dobru volju za američke naftne interese poslije rata. 


Roosevelt je to učinio prema savjetu Harolda Ickesa, koji je u to vrijeme 
bio koordinator za naftu pri Ministarstvu obrane i Ministarstvu vanjskih 
poslova, koje je u decembru 1942. zabilježilo: "Potpuno smo uvjereni 
da izgradnju naftnih postrojenja u Saudijskoj Arabiji treba promatrati 
u svjetlu širokih nacionalnih interesa." Tada je po prvi put nacionalna 
sigurnost Amerike službeno povezana sa sudbinom pustinjskog kraljevstva 
na obalama Perzijskog zaljeva, udaljenog više od 16.000 kilometara od 
američke obale. Planeri u američkom ministarstvu vanjskih poslova su 
shvatili da je sasvim razumljivo da bi američka vanjska politika, barem 
na ključnim područjima, mogla postati više imperijalistička, po uzoru na 
britansku kontrolu strateških interesa u zemljama udaljenim od britanskih 

obala, tj. stup poslijeratne američke moći.1 


Prvih godina nakon završetka Drugog svjetskog rata rijetki su 
Amerikanci shvaćali značenje tih poteza. Nakon krize i rata bili su previše 
zaokupljeni povratkom normalnom životu. 


Marshallov plan oblikuje poslijeratnu naftnu hegemoniju 


Vrlo je malo pozornosti posvećeno nekim pojedinostima poslijeratnoga 
Programa za oporavak Europe, Marshallova plana, koji je dobio ime po 
svom graditelju, ministru vanjskih poslova Georgeu C. Marshallu. Od 
njegova uvođenja 1947. godine, pojedinačno je najveća stavka za njegove 
korisnice, tj. zemlje Zapadne Europe, bila trošenje dolara dobivenih tim 
planom na kupnju nafte i naftnih proizvoda od uglavnom američkih 
naftnih kompanija. Prema službenim podacima američkog Ministarstva 
vanjskih poslova, više od 10% pomoći dobivene putem Marshallova plana 
otišlo je na kupnju američke nafte.2 


Krajem rata američka je naftna industrija postala u potpunosti jednako 
internacionalna kao i britanska. Glavni su joj izvori bili u Venezueli, na 
Srednjem istoku i u drugim dalekim krajevima. Nakon rata Veliki su 
naftaši, kako su ljudi zvali pet američkih naftnih kompanija - Standard 
Oil iz New Jerseya (Exxon), Socony-Vacuum Oil (Mobil), Standard Oil 
iz Kalifornije (Chevron), Texaco i Gulf Oil - krenuli u pohod preuzeti 
odlučujuću kontrolu na poslijeratnom europskom naftnom tržištu. 


Ratna su stradanja ozbiljno narušila ovisnost europskih zemalja o uglju 
kao glavnom izvoru energije. Njemačka je izgubila svoje zalihe uglja na 
istoku zemlje, a proizvodnja je uglja na ratom porušenom zapadnom 
dijelu zemlje bila tek na razini od 40% predratne proizvodnje. Proizvodnja 
uglja u Britaniji pala je za 20% ispod razine proizvodnje iz 1938. godine. 
Istočnoeuropska se nafta nalazila, kako je to Churchill nazvao, iza željezne 
zavjese, nedostupna Zapadu. Godine 1947. američke su kompanije 
opskrbljivale polovicu potreba nafte na zapadnoeuropskom tržištu. 

Američki naftni magnati nisu oklijevali okoristiti se tom izvanrednom 
prilikom. 

Usprkos nekim istragama provedenim u američkom Kongresu i 
protestima službenika srednjega ranga zbog očite zloporabe sredstava 
Marshallova plana, američki su naftni magnati prisiljavali Europu da plaća 

vrlo vrlo skupu cijenu nafte. Između 1945. i 1948. skoro su udvostučili 
cijenu europskim kupcima, koja je od 1,05 dolara po barelu narasla na 2,22 
dolara po barelu. Iako se nafta opskrbljivala iz jeftinih izvora sa Srednjeg 
istoka, koji su pripadali američkim kompanijama, troškovi su prijevoza 
izračunavani proizvoljnim složenim formulama, utvrđenim na temelju 
troškova prijevoza s Karipskih otoka u Europu, što je daleko skuplje. 


Čak su unutar Europe cijene bile zastrašujuće različite. Grčka je morala 
plaćati 8,30 dolara za tonu ulja za ogrjev, dok je Britanija to isto ulje za 
ogrjev plaćala 3,95 dolara po toni. Nadalje, američke naftne kompanije, 
uz potporu Vlade iz Washingtona, nisu dopustile da se dolarima iz 
Marshallova plana grade domaće europske tvornice za preradu nafte, čime 
su još jače stegnule omču američkih velikih naftaša oko vrata poslijeratne 
Europe.3 


Kad su dvije velike britanske kompanije, Anglo-Persian i Shell, 
povratile svoje kapacitete, spomenute su američke kompanije bile 
prisiljene svoj krug proširiti na sedam kompanija pa su razdijelile naftna 
tržišta poslijeratne Europe i ostatka svijeta. Godine 1950. njihov je položaj 
izgledao nedodirljiv, U svojim su rukama držale nevjerovatno jeftina 
naftna bogatstva Srednjeg istoka i sužanjska tržišta Europe, Azije, Latinske 
Amerike i Sjeverne Amerike. 


U 1950-im se godinama činilo da je nafta svakodnevna potreba. 
Naftne su kompanije zgrtale ogromne zarade na prodaji nafte, za dolare, 
tom novom svjetskom tržištu. Automobilska industrija i s njom povezane 
industrijske grane postale su pojedinačno najveća grana američke 
privrede. Milijarde dolara iz američkih poreza slijevale su se u izgradnju 
infrastrukture modernih nacionalnih autoputeva prema Eisen-howerovu 
Zakonu o autoputovima za nacionalnu obranu (National Defense 
Highway Act), a izgovor je bio da su brzi autoputevi potrebni za evakuaciju 
gradova u slučaju nuklearnog rata sa Sovjetskim Savezom. Željeznička je 
infrastruktura bila zapostavljena i prepuštena propadanju u korist daleko 
skupljeg automobilskog prijevoza u pogledu potrošnje energije. Bilo je to 
vrijeme kad je ministar obrane, Charles Wilson, bivši predsjednik velike 
automobilske korporacije iz Detroita, mogao reći, a da ne trepne okom: 
Ono što je dobro za General Motors dobro je i za Ameriku". Mogao je 
dodati dobro je i za Exxon, Texaco i druge naftne magnate. Nafta je postala 
najvažnijom potrepštinom koja je pokretala privredu. 

Moć američkih banaka povezanih s američkim naftnim 
kompanijama 


Malo spominjana posljedica te ogromne prevlasti američkih naftnih 
kompanija na svjetskom tržištu nafte nakon Drugog svjetskog rata bio 
je uspon njujorških banaka povezanih s naftnim kompanijama na razinu 
dominacije svjetskim tržištem kapitala. Od vremena Dawesovih kredita 
za plaćanje ratne štete iz 1920-ih godina njujorške su banke sve više 
usmjeravale svoje poslovanje na međunarodno tržište, a nisu se bavile 
domaćim tržištem. Kako su američke naftne kompanije stjecale sve više 
udjela u opskrbi svjetskoga tržišta naftom, nakon Drugog svjetskog rata, 
njujorške su banke imale koristi od dotoka kapitala od svjetske trgovine 
naftom. Te su moćne njujorške banke potom iskoristile svoj utjecaj da 
izmijene prvotni plan iz Bretton Woodsa, koji su sastavili Keynes i Dexter 
White, a s namjerom da zadrže svoj položaj na tržištu. 


Početkom 1950-ih godina dogodio se val udruživanja njujorških 
banaka, koji nije bio jako zapažen, a koji je doprinio jačanju ionako već 
ogromne političke i financijske moči tih banaka na američku unutarnju 
politiku. Godine 1955. Rockefellerova se banka Chase National Bank 
udružila s bankama Bank of Manhattan i Bronx County Trust i tako je 
stvorena Chase Manhattan Bank. Banka National City Bank iz New Yorka, 
koja je, kao i banka Chase, bila povezana s međunarodnim poslovanjem 
grupacije Standard Oil, pripojila je banku First National Bank of New York 
i tako je nastala First National City Bank, koja je kasnije postala Citibank 
Corp. Banka Bankers' Trust preuzela je banke Public Bank čz Trust, Title 
Guarantee 8 Trust i još nekoliko regionalnih banaka, čime je stvorena još 
jedna moćna grupacija, dok se banka Chemical Bank čx Trust udružila 
s bankama Corn Exchange Bank i New York Trust Co. i time prerasla u 
treću po veličini banku u New Yorku, pod nazivom Chemical Bank New 
York Trust, koja je također bila povezana sa Standard Oilom. U isto se 
vrijeme banka J. P. Morgan čC Co. udružila s bankom Guaranty Trust Co. 
u petu po veličini banku, pod nazivom Morgan Guaranty Trust Co. 


Neto dobit te poslijeratne kartelizacije američke bankarske i financijske 
moći u šačicu banaka u New Yorku, koja je bila orijentirana na dobit od 
međunarodne naftne trgovine i politike, imala je ogromne posljedice na 
sljedeća tri desetljeća američke financijske historije, što je zasjenilo sve 
druge političke utjecaje na američku i međunarodnu politiku. Možda je 

jedina iznimka bilo financiranje deficita izazvanog Vijetnamskim ratom. 


Njujorško je bankarstvo bilo tradicionalno orijentirano na inozemno 
poslovanje, ali je sada, kao nikada ranije, koncentriralo nesrazmjernu moć 
nad svjetskim financijama. Bilo je to slično moći londonskih imperijalnih 
grupacija poput banaka Midland Bank, Bardlays i slično. Do 1961. ulozi 
nagomilani u tih pet najvećih njujorških banaka iznosili su punih 75% 
svih uloga na širem području grada New Yorka, najjačem američkom 
gospodarskom području.4 


Imena članova sve utjecajnijeg njujorškog Vijeća za inozemne odnose 
(CER, Council on Foreign Relations) tokom 1950-ih godina bila su odraz 
te koncentracije financijske i privredne moći. Predsjednik Vijeća bio je 
odvjetnik s Wall Streeta John J. McCloy, koji je ujedno bio i predsjednik 
Chase Banke i bivši odvjetnik kompanije Rockefeller Standard Oil. 


Dok je većina Amerikanaca samo naslućivala zlokobne posljedice 
te koncentracije privredne i financijske moći u rukama malog broja 
njujorških banaka, korporacija i s njima povezanih odvjetničkih firmi 
tokom ranih poslijeratnih godina, tj. 1950-ih, ta činjenica nije promakla 
njihovim rođacima u londonskom Cityju. Američko se društvo sve više 
preoblikovalo po uzoru na britansko "imperijalno carstvo", orijentirajući se 
na financije, kontrolu sirovina i kontrolu međunarodnih uslova trgovine, 
umjesto na tradicionalne američke temelje tehnološkog i industrijskog 
razvitka. 


Mohammed Mossadegh preuzima anglo-američku naftnu 
kompaniju 


1950-ih se godina činilo da Britanija gubi svoje brojne atribute carstva, 
ali se ona žilavo borila za novostvoreni poredak kolonijalnih privilegija. 
Umjesto velikoga ulaganja u održavanje prostranog formalnog carstva koje 
je dopiralo sve do Indije, preustrojila je svoje interese na daleko unosnije 
carstvo kontrole svjetske nafte i strateških sirovina, uz pomoć Sjedinjenih 
Država. Tako su Egipat i Sueski kanal, kroz koji se prevozila većina 
nafte sa Srednjeg istoka u Europu, postali zonama strateškog prioriteta, 
kao i održavanje britanskih interesa u naftom bogatim srednjeistočriim 
zemljama oko Zaljeva, osobito u Iranu, gdje je" britanska Vlada preko 
naftne kompanije Anglo-Iranian usprkos ratnim naporima i dalje u 

okovima držala političku i gospodarsku sudbinu te zemlje. 


Od već opisanih britanskih nastojanja, iz vremena Williama Knoxa 
dAArcyja od 1901.-1902. godine, da stekne monopol nad perzijskom 
naftom, Britanija se borila kao lav da zavlada iranskim naftnim 
bogatstvima. Britanija je tokom Drugog svjetskog rata odigrala vrlo 
perfidnu ulogu, jer je pridobila Staljina da joj se pridruži u invaziji na 
Iran pod slabim izgovorom da prisutnost šačice njemačkih inženjera na 
neutralnom iranskom terenu predstavlja povod za rat. Mjesec dana nakon 
što su britanske i ruske snage okupirale Iran, u avgustu 1941., šah je 
abdicirao i predao vlast svom sinu Mohammedu Rezi Pahlaviju, koji je u 
tim okolnostima bio sklon prilagoditi se englesko-ruskoj okupaciji. 


Britanske su okupacijske snage, kasnije upotpunjene manjim 
američkim kontingentom, mirno promatrale dok su njihovi ratni 
"saveznici" Rusi plijenili većinu zaliha hrane u sjevernoj zoni Irana koja 
je bila pod okupacijom sovjetskih snaga. Na desetke tisuća Iranaca umrlo 
je od gladi, dok je 100.000 ruskih i 70.000 britanskih i indijskih vojnika 
imalo prednost u opskrbi hranom. Pjegavi i trbušni tifus poprimili su 
epidemijske razmjere. Od vožnja raznih potrepština iz područja oko 
iranske željeznice, kojom su u Rusiju odvoženi proizvodi sa zemlje koju su 
Anglo-Amerikanci imali u zakupu, prouzročila je tokom oštre zime 1944./ 
45. smrt tisuća ljudi zbog nedostatka nafte za ogrjev. Cijelo to vrijeme 
britanska je politika tako sistemski ponižavala iranske nacionalističke 
elemenate i iransku Vladu, a u isto je vrijeme poticala najzaostalije 
feudalne porive u unutrašnjosti zemlje. 


U očajničkom pokušaju dobivanja pomoći od treće strane, iranska 
je Vlada zatražila pomoć od Amerike pa je jedan američki vojni časnik, 
general M. Norman Schwartzkopf (otac komandanta američkih snaga u 
Operaciji pustinjska oluja iz 1990./91.), 1942. godine otišao u Iran, gdje 
je tokom 6 godina, do 1948., obučavao iranske policijske snage. Kasnije se 
pokazalo da su Schwartzkopf i njegovi kontakti u iranskoj vojsci odigrali 
ključnu ulogu u operaciji svrgavanja iranskog nacionalističkog premijera 
Mossadegha u avgustu 1953. 

Usprkos svečanoj izjavi s ratnodopske Teheranske konferencije, koju 
su potpisali Staljin, Churchill i Roosevelt i koja se odnosila na uspostavu 
iranskoga suvereniteta poslije rata, Rusija je zatražila pozamašnu isključivu 
koncesiju na naftu u sjevernom dijelu Irana uz granicu s Azerbejdžanom, 
a Engleska je zatražila daljnju koncesiju za Royal Dutch Shell, koji je 

bio povezan s engleskom Vladom. Usred te otvorene ucjene tih zapravo 
okupacijskih snaga na iranskom teritoriju, iranski je nacionalistički vođa, 
dr. Mohammed Mossadegh, u decembru 1944. predložio Iranskom 
parlamentu zakon koji bi zabranjivao pregovore o nafti sa stranim 
zemljama. 


Mossadegh je citirao uvodnik objavljen u Timesu 2. novembra 1944. 
koji je predlagao podjelu Irana poslije rata između triju sila: Engleske, 
Rusije i Sjedinjenih Država. Zakon je donesen, ali je izrijekom izostavio, za 
naknadno razmatranje, koncesiju kompanije Anglo-Iranian Oil u južnom 
dijelu Irana, tj. staru koncesiju d'Arcyja iz 1901. 


Godine 1948., nakon jakih borbi, tokom kojih je iranski slučaj iznesen 
i u novoosnovanim Ujedinjenim narodima Iran je ipak uspio iznuditi 
povlačenje stranih trupa sa svoga tla. Ali su i zemlja i gospodarstvo još 
uvijek bili pod stvarnom vlašću britanske vlade posredstvom kompanije 
Anglo-Iranian Oil. Južni su predjeli Irana posjedovali najbogatija u to 
vrijeme poznata nalazišta nafte na cijelom svijetu, a ta su nalazišta bila pod 
kontrolom Britanaca, na temelju isključive koncesije dobivene nekoliko 
desetljeća ranije. Od 1919. godine britanski su službenici de facto vodili 
poslove na način da osiguraju taj važan monopol za Britaniju. Pojedinosti 
su iranskoga suvereniteta ostavljene po strani. 


Međutim po svršetku Drugog svjetskog rata, u vrijeme kad su izbijali 
antikolonijalni pokreti na svim stranama, od Indije preko Afrike do Azije, 
Iran više nije htio tolerirati to oskvrnuće svoga nacionalnog suvereniteta. 
Krajem 1947. iranska je Vlada predložila kompaniji Anglo-Iranian Oil 
da poveća smiješno mali udio dobiti koji je ta kompanija davala iranskoj 
Vladi za eksploataciju nafte najunosniju na svijetu. 


Iran je iznio primjer Venezuele, gdje su američke kompanije Standard 
Oila pristale plaćati Vladi Venezuele 50 prema 50%. Iran je shvatio da bi, 
u takvim uslovima, umjesto bijednih 36 miliona dolara godišnje za crpenje 
svog dragocjenog prirodnog bogatstva bio dobio 100 miliona dolara, što 
je u to vrijeme bila pozamašna svota. Kako su stvari tada stajale, Iran je 
izračunao da kompanija Anglo-Iranian i Britanci plaćaju ustvari tantijeme 
u ukupnom iznosu od 8% od svoga profita. Britanija je imala isključivu 
koncesiju na ogromno područje koje je obuhvaćalo 160.000 četvornih 
kilometara, a nije pristajala na tom području poduzeti značajnija nova 
istraživanja. Iran je izračunao da je kompanija Anglo-Iranian 1948. godine 
zaradila 320.000.000 dolara profita na 23 miliona tona proizvedene 

iranske nafte, dok je Iranu platila 36.000.000 dolara. U svjetlu tih 
predočenih podataka iranska je Vlada predložila da se o prvotnoj koncesiji 
pregovara u duhu i načelu pravde i poštenja.5 


Taj prijedlog nije davao povoda za slavlje. Radio BBC počeo je 
odašiljati lažna izvješća u namjeri da dovede u neugodan položaj iransku 
Vladu, optužujući ministra vanjskih poslova da je on, tj. Esfandiari, pristao 
dati sramotne koncesije britanskom ministru vanjskih poslova Ernestu 
Bevinu u zamjenu za izmjene u iranskom Ustavu. Bila je to samo početna 


reakcija. 


Pregovori oko izmjene sporazuma s kompanijom Anglo-Iranian vukli 
su se do 1949. bez znatnih ustupaka s britanske strane. Njihova je strategija 
bila zavlači i otegni, a u isto vrijeme neprestano nastoj oslabiti iransku 
Vladu. Ali, na iranskim su parlamentarnim izborima 1949. Dr. Mossadegh 
i njegova mala stranka Narodna fronta temeljili svoju kampanju na pitanju 
pregovora oko nafte. Narodna je fronta osvojila šest mjesta u novom 
parlamentu i u decembru te godine Mossadegh je imenovan predsjednikom 
Parlamentarnog odbora za naftu. Iran je bio zatražio raspodjelu dobiti na 
osnovi 50:50%, kao i iransko sudjelovanje u upravljanju kompanijom 
Anglo-Iranian Oil. Britanci su i dalje odbijali udovoljiti barem polovici 
iranskih zahtjeva, a jedna je vlada za drugom padala zbog toga spornog 
iranskog pitanja do 1951. godine, kad je Mohammed Mossadegh postao 
premijerom. Uslijedila je propaganda iz raznih krugova Washingtona i 
Londona. Suprotno njihovim tvrdnjama, Mossadegh nije bio pobornik 
komunista Tudeha ni Rusije niti ikakvih divljih ekstremista, nego gorljivi 
iranski patriot i zakleti neprijatelj Sovjetske Rusije, bez obzira na njegove 
druge moguće nedostatke. 


Dana 15. marta 1951. iranski je Parlament, Majlis, prihvatio prijedlog 
Mossadeghova Odbora da se, uz poštenu odštetu, nacionalizira kompanija 
Anglo-Iranian Oil. Majlis je odobrio konačni plan nacionalizacije dan 
prije nego što je Mossadegh postao premijerom, 28. aprila 1951. 

U britanskim je očima Iran počinio neoprostiv grijeh. Djelovao je 
radi zaštite svojih nacionalnih interesa a ne britanskih. Britanija je hitno 
zaprijetila odmazdom i u roku od nekoliko dana britanske su pomorske 
snage stigle blizu Abadana. Tu je izišla na vidjelo britanska hipokrizija. 
Ranije je britansko Ministarstvo vanjskih poslova odbilo posredovati u 
pregovorima između kompanije Anglo-Iranian Oil i Irana, izjavljujući 
da se neće miješati u poslove "privatne kompanije", usprkos činjenici da 

je Vlada britanskog Veličanstva držala 53% dionica Anglo-Iranian Oila. 
Kad je Iran nacionalizirao Anglo-Iranian Oil, "britanska Vlada nije samo 
ušla u pregovore između Irana i te kompanije, nego je i svoje zahtjeve 
poduprla slanjem flote Kraljevske mornarice u iranske vode i zaprijetila da 
će padobranci okupirati Abadan radi navodne zaštite britanskih interesa". 
Abadan je bio sjedište najveće rafinerije nafte na svijetu, koja je pripadala 
kompaniji Anglo-Iranian Oil.6 

Tokom 28 mjeseci Mossadeghove vlade Britanci su u svom djelovanju 
nailazili na ogromnu prepreku. Iran je imao potpuna zakonska prava 
nacionalizirati neku kompaniju na svom teritoriju ako nudi pravednu 
naknadu, što je Mossadeghova Vlada i ponudila. Štoviše, Iran je jamčio 
opskrbu Britanije jednakom količinom nafte kao i prije nacionalizacije. 


Također je ponudio zadržati zaposlene britanske državljane u kompaniji 
Anglo-Iranian. 


U septembru 1951. Britanija je objavila potpune privredne sankcije 
protiv Irana, kao i zamrzavanje svih iranskih sredstava izvan iranskih 
obalnih voda; u Basrah u Iraku, koji je bio pod britanskom kontrolom, blizu 
abadanske rafinerije, odaslane su kopnene i zračne snage. Britanskom su se 
embargu pridružile sve veće anglo-američke naftne kompanije. Odgovor 
Londona i Washingtona na polaganje prava na nacionalni suverenitet od 
strane zemalja u razvoju, jer se to kosilo s njihovim interesima, bilo je 
gospodarsko gušenje tih zemalja. Britanska je tajna služba podmićivala 
doušnike unutar iranske središnje banke, Banke Melli, i službenike drugih 
Vladinih institucija kako bi dobivala permanentna precizna i podrobna 
izvješća o učinku njihovih gospodarskih sankcija prema toj zemlji. 

Anglo-američke su naftne kompanije upozoravale moguće kupce 
nacionalizirane kompanije Iranian Oil da će imati posla sa zakonom stoga 
što još nije bio potpisan sporazum o odšteti između kompanije Anglo- 
Iranian Oil i Irana. Taj je zakučasti pravni argument pokrivao strategiju 
koja je bila sama sebi ciljem. Kompanija Anglo-Iranian Oil i Britanci 
odbili su potpisati bilo kakav sporazum o naknadi štete. U međuvremenu, 
kako su mjeseci prolazili, embargo je nagrizao krhko iransko gospodarstvo 
pa su se namnožile privredne poteškoće koje su pogodile Mossadeghov 
režim. Glavni je izvor iranskih prihoda od izvoza, nafta, od 400 miliona 
dolara 1950. godine pao na manje od 2 miliona dolara u junu 1951., a 
Mossadegh je pao u avgustu 1953. 

U septembru 1951. Mossadegh je lično otputovao u Sjedinjene Države 
i obratio se Vijeću sigurnosti Ujedinjenih naroda, koje je bojažljivo 
izglasalo odgodu problema, nakon čega je otputovao u Washington i 
uzaludno pokušao pridobiti potporu Amerike za položaj svoje zemlje. 
Najveća politička greška koju je Mossadegh napravio je ta što nije shvatio 
važnost kao čelik čvrstih odnosa anglo-američkoga kartela sazdanih oko 
vitalnog pitanja strateške kontrole zaliha nafte. Američki je "posrednik", 
W. Averill Harriman, prethodno posjetio Iran, a njegova se delegacija 
sastojala isključivo od osoba povezanih s interesima velikih naftaša, među 
kojima je bio i ekonomist Ministarstva vanjskih poslova Walter Levy. 
Harriman je preporučio Irancima da prihvate "ponudu" Britanaca. Kad je 
Mossadegh bio u Washingtonu, jedino što je čuo od strane Ministarstva 
vanjskih poslova bio je prijedlog da Iran imenuje kompaniju Royal Dutch 
Shell kompanijom koja će u ime Irana voditi poslove glede nafte. 


Kad je slučaj na inzistiranje Britanaca došao na Svjetski sud, Mossadegh, 
koji je i sam bio stekao obrazovanje na području prava, u Belgiji i Švicarskoj, 
uspješno je branio svoju zemlju pa je Sud osporio nadležnost Britanije i 22. 
jula 1952. predmet vratio u nadležnost iranskog sudstva. 


Komentirajući tu situaciju u oktobru 1952., novinar njujorškog lista 
Herald Tribune Ned Russel ispravno je zaključio da ima malo ili nimalo 
poglavara malih naroda s Mossadeghovom odvažnosti, koji bi, dok im 
zemlja trpi ogromnu financijsku i gospodarsku blokadu nametnutu od 
strane Britanije i u zadnje vrijeme od Sjedinjenih Država, bili u stanju 
reći NE" Trumanu i Churchillu. Russel je primijetio da je Churchillov 
plan bio da "zbije redove između Sjedinjenih Država i Britanije protiv dr. 
Mossadegha". 


Godine 1953. anglo-američke tajne službe imale su pripravno rješenje. 
U svibnju te godine novi je američki predsjednik Dwight Eisenhower 
odbio Mossadeghov zahtjev za ekonomsku pomoć Iranu, slijedom 
savjeta svog ministra vanjskih poslova Johna Fostera Dullesa i direktora 
CIA-e Allena Dullesa. 10. avgusta direktor CIA-e Allen Dulles sastao 
se s američkim ambasadorom u Teheranu, Loyem Hendersonom, i s 
šahovom sestrom u Švicarskoj. U isto vrijeme, u avgustu 1953., nakon 
petogodišnjeg izbivanja, general Norman Schwartzkopf stariji stigao je 
u Teheran da posjeti "stare prijatelje". Imao je bliske odnose sa šahom i 
ključnim generalima iranske vojske, koje je nekad obučavao i kojima je 
obećavao moć u slučaju uspješnoga vojnog udara protiv Mossadegha. 

Uz pomoć. rojalističkih elemenata u iranskim vojnim snagama, 
britanska i američka tajna služba inscenirale su vojni udar i iznudile 
Mossadeghovo uhićenje. Mossadeghov je utjecaj bio ozbiljno poljuljan 
dvogodišnjim anglo-američkim neprekidnim gospodarskim ratom protiv 
Irana i podrivanjem iranske Vlade. Britanska je tajna služba uspjela uvjeriti 
direktora američke CIA-e Allena Dullesa i njegova brata, ministra vanjskih 
poslova Johna Forstera Dullesa, koji je potom uvjerio EFisenhowera da je 
rušenje Mossadegha neminovno. 


CIA je u potpunosti surađivala s britanskom tajnom službom SIS 
u rušenju Mohammeda Mossadegha u operaciji pod tajnim nazivom 
Operacija AJAX. Mladi je šah Reza Pahlavi, uz anglo-američku potporu, 
naslijedio Mossadegha. Kad se šah vratio u Iran privredne su sankcije 
ukinute. Angloamerički naftni interesi su pobijedili i pokazali što su u 
poslijeratnom vremenu bili u stanju učiniti bilo kome tko bi se usudio 
dovesti u pitanje njihovu moć. Da ironija bude veća, ti će isti interesi 
srušiti i šaha oko 25 godina kasnije.7 


Razdoblje hladnoga rata između Sjedinjenih Država i Sovjetskog Saveza 
pružilo je izvrsnu priliku britanskoj i američkoj tajnoj službi. Svaku veću 
prepreku svojim značajnijim političkim ciljevima zgodno bi prikazali kao 
komunističku ili "sklonu komunizmu". A to je bilo najlakše primijeniti u 
borbi protiv slabo poznatih voda zemalja u razvoju ili novooslobođenih 
bivših kolonija. Tu su taktiku i London i Washington jako često 
primjenjivali u desetljećima poslije Drugog svjetskog rata. Zahvaljujući 
toj taktici u zapadnim je zemljama Mohammed Mossadegh postao poznat 
kao neodgovorni divlji radikal koji je surađivao s komunistima protiv 
temeljne strateške sigurnosti zapadnih zemalja. 


Pokušaj Italije da se osamostali u pogledu nafte i razvitka 


Jedna je europska kompanija izrazila interes za kupnju nafte od 
Mossadeghove nacionalizirane naftne kompanije. Bila je to Italija. Točnije, 
bio je to utemeljitelj novoga talijanskog državnog poduzetništva, koji je 
kasnije prouzročio velike glavobolje anglo-američkom naftnom kartelu, 
Enrico Mattei. 


Enrico Mattei je bio čovjek koji je imao "Entschlossenheit" (odlučnost) 
u klasičnom pruskom smislu te riječi. Bio je voda najveće nekomunističke 
organizacije Pokreta otpora u Italiji za vrijeme Drugog svjetskog rata. Kad 

je Alcide de Gasperi osnovao kršćansko-demokratsku Vladu 1945. godine, 
imenovao je Matteia direktorom oronulog naftnog poduzeća za sjeverni 
dio Italije, koje je bilo osnovano dva desetljeća ranije i zvalo se Azienda 
Generale Italiana Petroli ili AGIP 


Usprkos činjenici da su Talijani 1943. promijenili stranu, zemlja je 
bila u ruševinama nakon dvogodišnjeg rata sa Saveznicima i savezničkog 
bombardiranja talijanskog poluotoka i nakon više od dva desetljeća 
Mussolinijeva fašističkoga režima. Godine 1945. talijanski je bruto 
nacionalni proizvod bio tek na razini iz 1911., a u odnosu na 1938. godinu 
realno je pao za 40%. Velik porast stanovništva, usprkos ratnim gubicima, 
bio je rezultat povratka Talijana iz izgubljenih kolonija. Prijetila je glad, a 
životni je standard bio zastrašujuće nizak. 


U tim se okolnostima Enrico Mattei latio posla oko stvaranja 
domaćih izvora energije kako bi počela obnova poslijeratnog talijanskog 
gospodarstva. Usprkos činjenici što je imao mandat pripremiti AGIP za 
privatizaciju što je brže moguće, Mattei se dao na posao pronalaženja nafte 
i plina. Poduzeo je jaka istraživanja u podzemlju Nizine Po na sjeveru 
Italije pa je uslijedilo otkriće niza značajnih nalazišta, najprije 1946. blizu 
Caiaga, potom veliko otkriće južno od Cremona u Cortemaggiore 1949., 
gdje je pronađen ne samo prirodni plin nego i prva nafta u Italiji. Nakon 
tih je pronalazaka Mattei dobio carte blanche za daljnji napredak svojega 
poduzeća i postao je direktorom cijeloga AGIP-a. 


Odupro se naporima ljubomornih američkih naftnih magnata da 
kooptiraju toga novog suparnika na talijanskom tržištu. Mattei je bio 
čvrst talijanski nacionalist, odlučan izgraditi samodostatno talijansko 
gospodarstvo. Najveći je problem deficita u poslijeratnoj platnoj bilanci 
Italije bilo namicanje dragocjenih zaliha dolara za plaćanje uvozne nafte 
američkim i britanskim naftnim magnatima. Mattei se tako hrabro 
uhvatio u koštac s tim problemom da je probio nekoliko velikih prepreka. 
Izgrađena je plinovodna mreža dugačka 4.000 kilometara za dovod 
prirodnoga plina iz Cortemaggiorea u industrijske gradove Milano i 
Torino. Prihod od novih nalazišta plina koristio se za financiranje daljnje 
izgradnje industrijske infrastrukture AGIP-a po cijelom industrijskom 
sjeveru Italije. 


Upravo je Mattei, govoreći o bezobzirnoj kartelizaciji svjetskog tržišta 
nafte, skovao izraz "Sette Sorelle", tj. Sedam sestara, koji se odnosio na 
sedam anglo-američkih kompanija koje su vladale svijetom nafte 1950-ih 

godina. Mattei je čvrsto odlučio da Italija neće biti podređena moći Sedam 
sestara, koje je s pravom optužio da namjerno vode politiku ograničavanja 
proizvodnje nafte na cijelome svijetu radi održavanja najviših mogućih 
cijena nafte za svoje kompanije i da prodaju svoju sirovu naftu naftom 
siromašnoj Europi po cijeni podešenoj tako da održe svoju skupu cijenu 
proizvodnje nafte u kontinentalnom dijelu Sjedinjenih Država. Mattei 
je nastojao osigurati najveću moguću proizvodnju i opskrbu po najnižoj 
mogućoj cijeni. Suvišno je napominjati da je ubrzo došao u oštar sukob 
s tih sedam moćnih kompanija i njihovim prijateljima u vladama tih 
zemalja. 


U februaru 1953. Mattei je s uspjehom lobirao da se donese jedan 
novi zakon po kojemu je osnovan središnji poluautonoman državni 
holding za energiju, Ente Nazionale Idrocarburi ili ENI, kako je kasnije 
nazvan. ENI, čiji je Mattei bio predsjednik-utemeljitelj, obuhvatio je 
i AGIP za područje nafte, plina i prerade, kao i pomoćno poduzeće 
za plinovode i naftovode SNAM, a uskoro je počeo graditi i tankere i 
mrežu benzinskih postaja po cijeloj Italiji, koje su kvalitetom i uslugom 
premašivale postaje Essa i Shella jer su to bile prve postaje koje su uvele 
moderne restorane i druge prateće uslužne djelatnosti. Uz primjenu iste 
razvojne formule koju je ranije primijenio za AGIP, Mattei je prihod od 
ENI-a investirao u gradnju tvornica za preradu nafte, jednog divovskog 
hemijskog postrojenja, jedne tvornice za proizvodnju sintetičke gume koja 
je kao sirovinu koristila prirodni plin ENI-a, kao i popratnu tvornicu za 
izgradnju velikih postrojenja, koja je sagradila sve ENI-eve tvornice za 
preradu nafte i s njima povezanu infrastrukturu; također je izgradio flotu 
tankera za prijevoz nafte koji su dovozili sirovu naftu iz inozemstva za ENI, 
bez ovisnosti o anglo-američkom monopolu na polju brodarstva. 


Godine 1958. ENI je samo od prodaje talijanskog prirodnog plina imao 
ukupan godišnji prihod veći od 75.000.000 dolara. Bila je to čista ušteda, 
jer bi se u protivnom dragocjene talijanske zalihe dolara morale potrošiti 
na uvoz nafte i uglja. Vjerojatno ni jedna druga osoba nije postigla više od 
Matteia u 15 poslijeratnih godina na polju razvitka industrije u Italiji.8 


Već 1954. američko je Ambasada u Rimu postalo vidljivo uznemireno 
zbog djelatnosti Enrica Matteia. "Po prvi put u gospodarskoj historiji 
Italije", kaže se u jednom memorandumu koji je američko Ambasada 
uputilo u Washington, "jedno se državno poduzeće našlo u jedinstvenom 
položaju da je financijski solventno, uspješno vođeno i nije odgovorno 

nikome osim svom direktoru".9 


Matteiev odvažni razvojni poticaj 


Ali, ako su Matteievi napori da osigura energetsku neovisnost Italije 
živcirali Sedam sestara i anglo-američke interese koji su stajali iza njih, 
njegovi su rastući napori da osigura nezavisnu opskrbu sirovom naftom 
iz inozemstva pretvorili to živciranje u bjesomučnu mržnju prema tom 
talijaaskom industrijalcu. Poglavito kad su Anglo-Amerikanci saznali 
kakve ugovore Mattei kani potpisati, osobito sa zemljama u razvoju. 


Kad je iranski šah doveden na vlast, nakon što je uz potporu britanske 
i američke tajne službe srušen Mossadegh, šah nije kanio u potpunosti 
odbaciti ono što je uradio poraženi premijer Mossadegh. Kompanija 
National Iranian Oil (NIOC) trebala je i dalje ostati državnim poduzećem 
koje će kontrolirati sve podzemne zalihe nafte i plina. U aprilu 1954., 
niti godinu dana nakon državnoga udara, anglo-američke su kompanije, 
kojima se pridružila i francuska "sestrica", državna kompanija CFP, ušle u 
pregovore s iranskom Vladom i NIOC-om s ciljem da postignu sporazum 
o 25-godišnjem sudjelovanju u eksploataciji nafte na iranskom teritoriju 
veličine 160.000 četvornih kilometara. 

Kompanija Anglo-Iranian Oil, koja je te godine promijenila ime u 
British Petroleum, dobila je lavovski dio svoje stare d'Arcyjeve koncesije, 
odnosno 40%. Royal Dutch Shell je dobio drugi po veličini udio, odnosno 
14%, što je britanskim kompanijama dalo većinu od 54% od ukupne 
proizvodnje iranske nafte na tom području. Daljnjih 40% podijelila je 
između sebe šačica odabranih "neovisnih" američkih kompanija, koje 
su pripadale grupaciji staroga koncerna Standard Rockefeller. Francuski 
kompanija CFP dobila je 6%. Mattei se obratio kompanijama Sedam 
sestara da razmotre i mali udio ENI-a u iranskim koncesijama i naišao je na, 
kako je kasnije rekao, "ponižavajuće" odbijanje od Anglo-Amerikanaca. 

Mattei se nije dao zbuniti pa je 1955., godinu dana prije nego što je 
i sama Britanija doživjela poniženje na Suezu, ušao u uspješne pregovore 
s novim egipatskim nacionalističkim vodom Gamalom Abdelom 
Nasserom. ENI je uspio dobiti udio u koncesiji za izgradnju postrojenja 
za eksploataciju nafte na egipatskom poluotoku Sinaju, koji je do 1961. 
narastao na značajnih 2,5 miliona tona sirove nafte godišnje, od čega 
se veliki dio prerađivao u ENI-evim tvornicama za preradu nafte radi 

zadovoljavanja naglo rastuće potražnje benzina u Italiji, a sve se to nije 
moralo plaćati teško dostupnim američkim dolarima. 


Ali Matteieva se prava prijetnja velikim američkim = naftnim 
kompanijama pojavila u Iranu 1957. Mattei je počeo pregovarati sa šahom 
u proljeće 1957. o jednom sporazumu bez presedana. Po tom je sporazumu 
National Iranian Oil Company trebala postati partner ENI-u u ugovoru 
po kojemu bi Iran dobivao 75% ukupne zarade a ENI 25%, putem novoga 
zajedničkog poduzeća, Societe Irano-Italienne des Petroles (SIRIP), koje je 
imalo 25-godišnje isključivo pravo na istraživanje i eksploataciju nafte 
na nekih 14.000 četvornih kilometara s izgledima velikih nalazišta, na 
području Irana koje nije bilo nikome dodijeljeno. Jedan je stariji britanski 
dužnosnik u to vrijeme izjavio: "Talijani su odlučili na ovaj ili onaj način 
ugurati se u naftu Srednjeg Istoka". 

Gledište je u Washingtonu i Londonu bilo uglavnom jednako gledištima 
kompanija Sedam sestara. Matteijeve će revolucionarne inicijative, ako 
im se dopusti sloboda, poremetiti cijeli globalni svjetski naftni poredak. 
Standardni je sporazum velikih američkih i britanskih kompanija sa 
zemljama u razvoju u pogledu nafte bio 50:50%, s ugrađenim obilnim 
maržama smanjenja zarade na ime manipulativnih troškova. Sedam sestara 
se bojalo da će, ako Matteiu "dopuste ulazak u klub", belgijske i njemačke 
i druge kompanije isto tako tražiti pravedan udio u naftnim bogatstvima. 
Tako su američka i britanska Vlada uložile protest šahovoj Vladi protiv 
pripremanog ugovora s Matteiem. 


To ipak nije urodilo plodom. U avgustu 1957. Mattei i Iranci potpisali 
su svoj revolucionarni sporazum. Govoreći o veličine svoga novoga ugovora, 
Mattei je iznio svoje gledište da će "Srednji istok sada biti Srednji zapad 
industrijske Europe", čime je dao naslutiti svoju namjeru da će i za zemlje 
Zapadne Europe taj naftni sporazum biti prvi korak u pravcu ulaganja u 
izgradnju znatne industrijske infrastrukture na Srednjem istoku. 


U martu 1961. prvi je ENI-ev tanker, "Cortemaggiore", uplovio u 
talijansku luku Bari noseći prve plodove novoga partnerstva s Iranom, 
18.000 tona sirove nafte iz Perzijskog zaljeva. Mattei je preko zajedničkog 
poduzeća SIRIP bio napravio nekoliko pionirskih pothvata uspješnoga 
podvodnog naftnog istraživanja. 


U Italiji, Mattei je nastavio pritisak na kompanije Sedam sestara, 
preko politike progresivnog smanjenja cijena za potrošače na talijanskim 

benzinskim postajama, a ujedno je privolio talijansku Vladu da snizi jako 
visoke trošarine na benzin. Kao izravna posljedica te politike, koju su 
anglo-američke kompanije morale nevoljko prihvatiti, cijene su goriva 
u Italiji pale za 25% između 1959. i 1961. godine. Tome se čimbeniku 
pripisuje osjetna pomoć prvom stvarnome poslijeratnom gospodarskom 
preporodu Italije. 


Izvan Italije, Mattei je i dalje slijedio aktivnu politiku nalaženja 
onih predjela koje su anglo-američke kompanije namjerno zapostavljale 
kao "premalene" da bi privukle pozornost. ENI i Mattei lično odlazili 
su u novostvorene nezavisne afričke i azijske države i razgovarali o 
mogućnostima kakve nitko u to vrijeme nije nudio tim zaboravljenim 
bivšim kolonijama. 


Mattei će, rekao je, u datoj zemlji graditi lokalne tvornice za preradu 
nafte, koje će biti u vlasništvu tih zemalja. To je prekidalo željeznu 
kontrolu Sedam sestara nad puno unosnijem završnom poslu oko prerade 
nafte. Zemlja izvoznica neće više biti samo primitivni izvor sirovine, nego 
će početi razvijati osnovu za vlastitu modernu industriju od dohotka od 
svog mineralnog bogatstva. Zauzvrat će ENI dobiti zajamčenu zaradu 
na svoj kapital uložen u toj zemlji, osigurat će ekskluzivne ugovore za 
projektiranje i izgradnju postrojenja za preradu nafte i imat će ekskluzivno 
pravo prodaje te nafte na svjetskom tržištu. 


Ali, u oktobru 1960. godine Enrico Mattei je zapalio pravi fitilj u 
Bijeloj kući i u ulici Downing broj 10, kao i u sjedištima kompanija 
Sedam sestara. Vodeći je talijanski antikomunistički voda Pokreta otpora, 
dugogodišnji kršćanski demokrat Enrico Mattei, otišao u Moskvu. Opet 
su Moskva i ogromna ruska naftna bogatstva postali žarištem pregovora 
u Europi, kao u Rapallu 1920-ih godina. I opet su se Anglo-Amerikanci 
smrtno suprotstavili uspjehu tih pregovora. 


Od 1958. godine ENI je sklopio ugovor za kupnju male količine 
sirove nafte od Sovjetskog Saveza, manje od 1 miliona tona godišnje. 
Ali je na Zapadu procurila vijest da se u Moskvi vode pregovori o daleko 
ambicioznijem projektu između Matteia i sovjetskog ministra za vanjsku 
trgovinu Patoličova. 11. oktobra 1958. Mattei je potpisao sporazum 
po kojemu će ENI, u zamjenu za zajamčenu sovjetsku isporuku od 2,4 
miliona tona nafte godišnje, za razdoblje od pet godina, osigurati značajno 
povećanu sposobnost sovjetskog izvoza nafte na Zapad. Nafta se neće 
plaćati u gotovini nego u naturi, u obliku isporuke naftnih cijevi velikog 

promjera. To će omogućiti izgradnju ogromne mreže naftovoda kojim će 
sovjetska nafta stizati iz predjela Volge i Urala do Čehoslovačke, Poljske i 
Mađarske. Kad bude završen, tim će naftovodom stizati godišnje nekih 15 
miliona tona sovjetske nafte u Istočnu Europu, gdje se trebala zamjenjivati 
za industrijsku robu i prehrambene proizvode za SSSR. U to je vrijeme 
SSSR imao očajničku potrebu za naftnim cijevima velikog promjera, a 
nije imao industrijskih kapaciteta za proizvodnju cijevi onakve veličine i 
kapaciteta kakve su mu bile potrebne. 


ENI je osigurao potporu talijanske Vlade pa je državna tvornica 
Finsider Group dobila narudžbu za izgradnju čeličane u Tarantu, s 
kapacitetom dovoljnim za isporuku 2 miliona tona cijevi širokog promjera 
godišnje. Tvornica je u Tarantu na brzinu izgrađena i u septembru 1962. 
počela je proizvoditi cijevi za sovjetsko tržište. 

Italija je dobila mogućnost kupnje sirove nafte od Sovjetskog Saveza po 
cijeni od 1 dolara po barelu, s franko isporukom na Crno more, u usporedbi 
s cijenom u Kuvajtu od 1,59 dolara po barelu za naftu plus 0,69 dolara 
po barelu za troškove prijevoza, a za Sjedinjene Države početkom 1960-ih 
godina cijena je nafte slične kvalitete bila 2,75 dolara po barelu. Kad se 
tome doda ogroman broj novih radnih mjesta u talijanskoj industriji čelika 
i hemijskih proizvoda, malo se ljudi u Italiji obaziralo na optužbe iznesene 
u nekim američkim i britanskim medijima da je Mattei "kriptokomunist" 
ili da je, u najboljem slučaju, postao "stalni suputnik" Moskvi.10 

Mjesec dana nakon što su Finsiderova postrojenja počela izbacivati 
čelik za sovjetske naftovode, 27. oktobra 1962., u okolnostima koje do 
današnjega dana podgrijavaju nagađanja i optužbe na račun namjerne 
sabotaže, privatni se zrakoplov kojim je Enrico Mattei poletio sa Sicilije 
srušio na putu za Milano. Svo troje putnika je poginulo. 


Mattei je tada bio na vrhuncu svoje poslovne moči, u dobi od 56 
godina. Thomas Karamessines, direktor Odjela CIA-e u Rimu u to 
vrijeme, iznenada je nakon toga napustio Rim bez objašnjenja. Kasnije 
je bio ključna osoba u organiziranju državnog udara protiv Salvadorea 
Allendea u Čileu. Možda je to bila tek slučajnost, ali je u vrijeme Matteijeve 
sumnjive pogibije direktor CIA-e John McCone držao više od milijun 
dolara vrijednosti u dionicama Standard Oila iz Kalifornije (Chevrona). 
Američka Vlada nikad nije učinila dostupnim javnosti temeljito izvješće 
koje je napisao Karamessines, s nadnevkom 28. oktobra 1962., o ubojstvu 
Matteia. Kao razlog za držanje toga dokumenta u tajnosti Washington 

navodi "stvari koje se tiču državne sigurnosti". 

Prije svoje smrti Mattei je uspio osigurati izgradnju prvoga talijanskog 
pokusnog reaktora za nuklearnu energiju i osnovao još jednu podružnicu 
ENI-a, nazvanu ENEL, tj. državno poduzeće za električnu energiju za 
izgradnju talijanske električne mreže, a već je imao u vidu ambiciozne 
planove za nuklearnu energiju. Nadalje, osim njegovih sporazuma s 
Iranom, Egiptom i Sovjetskim Savezom u pogledu opskrbe naftom, slične 
je razvojne sporazume bio potpisao i s Marokom, Sudanom, Tanzanijom, 
Ganom, Indijom i Argentinom. 


Donoseći vijest o Matteinoj smrti, londonski je Economist, tjednik 
britanskog financijskog ustroja osnovan da otvori put opozivu Zakona 
o žitu 1840-ih godina, koji je bio u vlasništvu trusta lorda Cawdraya iz 
Royal Dutch Shella, donio sljedeći komentar u uvodniku: "Još će se dugo 
vremena voditi žučljiva rasprava o tome koliko je Enrico Matei bio velik i 
zlokoban čovjek: smjestite ga negdje između Deterdinga (iz Royal Dutch 
Shella) i Kreugera (Ivara Kreugera, švedskog financijera koji je umro 1931. 
godine također u sumnjivim okolnostima). Ali, teško je zamisliti bilo kojeg 
drugog čovjeka na svjetskom tržištu nafte ili u Italiji, a to su područja na 
kojima je Mattei ostavio najviše traga, čiji bi nagli odlazak 

sa scene bio jednako tako važan za oba područja". New York Times ga 
je nazvao "najvažnijom osobom u Italiji" koja je, više od bilo kojeg drugog 
pojedinca, bila zaslužna za poslijeratno "talijansko gospodarsko čudo."11 

U vrijeme pogibije Mattei se spremao sastati s predsjednikom 
Sjedinjenih Država, Johnom F. Kennedyjem, koji je u to vrijeme pritiskao 
američke naftne kompanije da postignu neku vrstu detanta s Matteiem. 
Planirani se razgovor između Kennedyja i Matteia nije ostvario. Čovjek 
može samo nagađati o njegovim mogućim posljedicama. Umjesto toga, za 
malo više od godinu dana i sam je Kennedy ubijen, a trag tog krvoprolića 
također vodi do vrata američke tajne službe, kroz složenu mrežu 
organiziranih zločinačkih prekidača. 

OSMO POGLAVLJE 


Kriza funte i prijetnja Adenauer - De 
Gaulle 


Kontinentalna Europa izlazi iz ruševina rata 


Krajem 1950-ih godina ljudima se počela vraćati nada u bolji život 
nakon gotovo tri desetljeća, barem većini Zapadnih Europljana, kao i 
narodima onih država koje su težile boljitku, a koje se u ono vrijeme još 
zvalo "zemljama u razvoju", odnosno narodima južne polutke. 


Godine 1957., potpisivanjem Rimskog sporazuma, osnovan je novi 
oblik privredne suradnje, Europska ekonomska zajednica, u čijem su 
središtu bile Francuska, Zapadna Njemačka i Italija. Po tom je sporazumu u 
januaru 1959. rođena Europska ekonomska zajednica. Savezna Republika 
Njemačka počela se oporavljati od strahota rata i bila je na putu izgradnje 
najjačih industrijskih kapaciteta u Europi. U Francuskoj se 1958. na vlast 
vratio general Charles de Gaulle i otpočeo snažan program izgradnje 
moderne infrastrukture, unapređenja uništene francuske industrije i 
poljoprivrede i uspostave monetarne stabilnosti na temelju hitnog plana 
obnove koji je izradio njegov savjetnik za privredu Jacgues Rueff. Krajem 
1950-ih godina Italija je već ubirala plodove gospodarskog prosperiteta, 
što je uvelike bilo posljedicom pothvata što ga je zahuktao direktor ENI-a 
Enrico Mattei. 


Zapravo, tokom prva dva desetljeća nakon završetka Drugog svjetskog 
rata nekomunistička su gospodarstva Europe i mnogih zemalja u razvoju 
iskusila dotad nezabilježen razvitak industrije i poljoprivrede. Industrijska 
je proizvodnja u zemljama kontinentalne Europe početkom 1960-ih 
godina rasla po zdravoj stopi od 5% godišnje. Ukupna je svjetska trgovina 
stagnirala u desetljeću nakon 1938. godine. Kasnije, između 1948. i 
1963., u relativnim se omjerima povećala za 250%, a tome se napretku 
nije nazirao kraj. Godine 1957. po prvi put u historiji svjetska je trgovina 
industrijskih proizvoda premašila trgovinu primarnih dobara, hrane i 
sirovina. 


Pokretačka je snaga tog napretka bila brzo rastuća trgovina među 

zemljama Europske ekonomske zajednice. Godine 1953. zemlje su te 
ekonomske zajednice imale udio od 19% u svjetskom izvozu; do 1960. 
godine premašile su izvoz Sjedinjenih Američkih Država, u relativnom i 
apsolutnom omjeru, s udjelom od 26% u ukupnom svjetskom izvozu, čija 
je vrijednost iznosila oko 30 milijardi dolara. 


Zapadnoeuropske su investicije u čeličane, izgradnju infrastrukture 
autoputova i električnih mreža, modernizaciju luka velikih gradova 
poput Hamburga, Rotterdama i drugih velikih lučkih gradova, stvorile 
temelje zadivljujućem razvitku privredne produktivnosti Zapadne Europe. 
Mjerena na osnovi proizvodnje po satu rada industrijske radne snage, 
proizvodnost je rada u kontinentalnom dijelu Zapadne Europe od 1950- 
ih do u 1960-e godine rasla po zdravoj stopi od 7% godišnje, što je bilo 
punih jedan i pol puta brže od porasta proizvodnosti rada u Sjedinjenim 
Državama u tom razdoblju.1 


Tokom toga ogromnog porasta industrije i trgovine u kontinentalnoj 
Europi, počevši od 1950-ih godina značajno su rasli i trgovinski odnosi 
Europe sa zemljama u razvoju, sto je dovelo do industrijskog razvitka u 
mnogim zemljama u razvoju koji je bio brži nego u bilo kojem razdoblju u 
ovome stoljeću. Pokazatelj toga procesa razvoja bio je porast udjela zemalja 
u razvoju u svjetskoj industrijskoj proizvodnji, koja je sa 6,5% ukupnog 
proizvoda iz 1953. godine dosegla razinu od 9% u 1963. godini, što je bio 
porast od 50% tokom jednog desetljeća u relativnim omjerima, a daleko 
veći porast u apsolutnim omjerima rezultata proizvodnje.2 


Kad se 1958. godine De Gaulle vratio na vlast, taj je događaj dao 
jedan novi jaki politički glas gospodarski sve jačem kontinentalnom 
dijelu Europe. De Gaulle, kao iskusna vojna i politička figura, nije imao 
nikakvih iluzija u pogledu konačnih britanskih ciljeva u Europi, a na 
američke poslijeratne ciljeve sve je više gledao kao na ciljeve koji su opasno 
sličili britanskim ciljevima. Kad je preuzeo mjesto predsjednika 1958. 
godine, poduzeo je niz neplodnih susreta s predsjednikom Eisenhowerom, 
predlažući temeljitu reformu strukture NATO pakta s ciljem da 
Francuska, između ostaloga, dobije pravo veta na upotrebu nuklearnog 
oružja. U septembru 1959. general De Gaulle je u jednom pismu izrazio 
svoju zabrinutost američkom predsjedniku: "Tokom dvaju svjetskih ratova 
Amerika je bila francuska saveznica i Francuska nije zaboravila što duguje 
američkoj pomoći. Ali, nije zaboravila ni to da je za vrijeme Prvog svjetskog 
rata ta pomoć stigla tek nakon tri duge godine francuske borbe koje su za 

Francusku bile skoro smrtonosne i da je u Drugom svjetskom ratu bila 
skoro slomljena kad ste vi intervenirali... Znam, kao sto i vi sami znate, 
što je država, sa svojom geografijom, svojim interesima, svojim političkim 
sistemom, svojim javnim mišljenjem, svojim strastima, svojim strahovima, 
svojim greškama. Država može pomoći nekoj drugoj državi, ali se ne može 
s njom poistovjetiti. Upravo zbog toga, iako ostajem vjeran našemu savezu, 
ne mogu prihvatiti ulazak Francuske u NATO."3 


Kad se Washington oglušio na francuske prijedloge, De Gaulle je 
poduzeo stvaranje nezavisne francuske nuklearne sile "force de frappe" 
i najavio da se Francuska povlači iz mediteranske mornaričke flote i iz 
zapovjedništva NATO-a. Godine 1960. Francuska je u Sahari uspješno 
provela pokus svoje prve atomske bombe. De Gaulle je izrazio novi 
neovisni glas rastuće poslijeratne kontinentalne Europe. 


Jedan od prvih koraka koje je poduzeo nakon preuzimanja vlasti 1958. 
godine bio je taj da je pozvao njemačkog kancelara Konrada Adenauera da 
se sastanu u De Gaullovoj privatnoj kući za odmor u Colobey-les-deux- 
Eglises. Sastanak je održan u septembru 1958. Bio je to početak ne samo 
povijesnog političkog približavanja dvojice bivših ratnih neprijatelja, nego 
i prisnog prijateljstva između dva iskusna državnika. Taj je proces dosegao 
vrhunac nekih pet godina kasnije, 22. januara 1963., kad su De Gaulle 
u Adenauer potpisali "Sporazum između Republike Francuske i Savezne 
Republike Njemačke", kojim je zacrtan proces bliske suradnje vrhovnika 
dviju zemalja, zajedno s raznim oblicima zajedničke koordinacije 
ekonomske i industrijske politike. 


Sporazumi između De Gaullea i Adenauera uključili su zvona za uzbunu 
u Washingtonu i u Londonu. Kontinentalna je Europe, pod vodstvom 
De Gaullea, Adenauera i talijanskog predsjednika Alda Mora, postajala 
u svakom pogledu previše nezavisna za nečiju udobnost. A u Londonu 
nije prošla nezapaženo ni činjenica da je istoga dana, nakon potpisivanja 
francusko-njemačkog sporazuma, francuska Vlada najavila da će staviti 
veto na britansku prijavu da ude u Europsku ekonomsku zajednicu, veto 
koji je De Gaulle primijenio zbog dugogodišnjeg dubokog nepovjerenja u 
britanske motive glede jake i nezavisne kontinentalne Europe. 

Angloamerički "velebni plan" ' protiv Adenauerove Europe 


Početkom 1962. politički su krugovi koji su imali utjecaja na američku 
Vladu Johna Kennedyja, formulirali svoju alternativu za europski iskorak 
u neovisnost koji se očitovao u sve većoj suradnji između Njemačke na čelu 
s Adenauerom i Francuske na čelu s Charlesom de Gaulleom. Skupina je 
političkih savjetnika, koju su činili: uvijek utjecajni John J. McCloy, visoki 
povjerenik za Njemačku od 1949. do 1952., McGeorge Bundy - savjetnik 
za nacionalnu sigurnost u Bijeloj kući, ministar financija Douglas Dillon, 
pomoćnik ministra financija George Bali i šef CIA-e Robert Bowie, 
formulirala protutežu francusko-njemačkom poimanju jake i nezavisne 
Europe, plan koji su nazvali "Atlantistički veliki projekt". 


Uz pretjeranu retoričku podršku Europi Jeana Monneta, bit _je 
vašingtonske politike bila u tome da se novo Europsko zajedničko tržište 
treba otvoriti uvozu iz Amerike i čvrsto zatvoriti u vojni savez NATO-a 
u kojemu su dominirali Britanci i Amerikanci. Plan je iz Washingtona 
zahtijevao i potporu britanskom ulasku u Zajedničko tržište od šest zemalja, 
potez kojemu se De Gaulle čvrsto opirao s jako dobrim razlogom. 


Do sastanka između Adenauera i De Gaullea u januaru 1963. 
vašingtonska je politika opiranja poprimila puni zamah, u koordinaciji 
s britanskom politikom. Kennedyjevo ministarstvo vanjskih poslova 
nije tajilo svoje krajnje nezadovoljstvo francusko-njemačkim slaganjem. 
Američko je ambasada u Bonnu već bilo dobilo upute da primijeni najveći 
mogući pritisak na odabrane članove Adenauerove Kršćansko-demokratske 
stranke i liberalne stranke FDP Ericha Mendea, kao i na opozicijsku 
Socijal-demokratsku stranku. Dva dana prije službenog čitanja Francusko- 
njemačkog sporazuma u njemačkom Bundestagu, 24. aprila 1963., 
Ludwig Erhard, čvrsti protivnik De Gaullea i istaknuti atlantist koji je 
podržavao ulazak Britanije u Zajedničko tržište, izabran je za Adenauerova 
nasljednika. Anglo-američki su interesni krugovi u posljednjem trenutku 
oteli Adenaueru vrhunac njegova životnog djela - ratifikaciju Francusko- 
njemačkog sporazuma. 


Nakon toga je sadržaj Francusko-njemačkog sporazuma, iako je on bio 
formalno ratificiran, postao tek mrtvo slovo na papiru. Kancelar Ludwig 
Erhard neučinkovito je predsjedao podijeljeaom strankom. U julu 
1964. sam je De Gaulle opisao tužnu sliku stanja njemačko-francuskih 
odnosa, kad je na pitanje novinara prokomentirao tok razvoja Francusko- 

njemačkog sporazuma. "Ne bi se moglo reći", izjavio je De Gaulle s 
gorčinom glede svojih odnosa s Adenauerovim nasljednikom, "da su se 
Njemačka i Francuska do sada složile o zajedničkoj politici, a ne bi se 
moglo pobiti da to stanje proizlazi iz činjenice da Bonn nije vjerovao, do 
sada, da ta politika treba biti europska i nezavisna". 


Za sada su utjecajni londonski i vašingtonski krugovi zaustavili 
opasnost od moćnoga bloka politike kontinentalne Europe, nezavisne 
o anglo-američkim atlantskim projektima. Privremeno je slomljena 
najslabija europska spona, poslijeratna "okupirana" Njemačka. Temeljna 
se britanska strategija "ravnoteže moći" iz 19. stoljeća protiv kontinentalne 
Europe opet održala, kao i u godinama prije 1914. Ovoga je puta Engleska 
uspostavila "ravnotežu" preko ispružene ruke američkog Ministarstva 
vanjskih poslova. A onda su se Amerikanci trebali pozabaviti s De 
Gaulleom izravno. Ali, pokazalo se da to nije lak posao.4 


1957: Amerika na prekretnici 


Iako je Washington u početku podržavao stvaranje Zajedničkog 
europskog tržišta s ciljem da ono pruži bolje tržište za izvoz američkih 
industrijskih proizvoda i kapitala, posljednje što su neki krugovi anglo- 
američkog ustroja željeli, bila je politički i gospodarski nezavisna 
kontinentalna Europa. 

Taj je problem poprimio zlokoban zaokret, kad su Sjedinjene Države, 
počevši krajem 1957., ušle u prvu fazu duboke, trajne poslijeratne 
privredne recesije, koja je rezultirala stagnacijom industrijske proizvodnje i 
rastućom nezaposlenošću, a recesija je trajala do polovice 1960-ih godina. 


Temeljne uzroke te recesije nije bilo teško predvidjeti da ih je itko 
ozbiljnije potražio. Velike su se investicije u industrijska postrojenja i 
opremu, koje su izvele američko gospodarstvo iz krize 1930-ih godina, 
dogodile prije skoro dva desetljeća, za vrijeme ratne industrijske izgradnje 
iz vremena od 1939. do 1943. Godine 1957. i postrojenja i opremu, 
kao i razinu obrazovanja radne snage, trebalo je obnoviti modernijim 
sredstvima. Krajem 1950-ih Sjedinjenim je Državama bilo potrebno 
ogromno reinvestiranje u proizvodnu radnu snagu, u obrazovni sistem i 
tehnološku osnovu ako je kanila i dalje ostati vodeća svjetska industrijska 
zemlja. Ali, na žalost Sjedinjenih Država i ostatka svijeta, vodeći su se 
američki politički krugovi pobrinuli da u Washingtonu zavlada upravo 

pogrešna politička alternativa nakon recesije iz 1957. 


U američkim se političkim krugovima vodila rasprava o tome kako 
odgovoriti na krizu. Njujorško Vijeće za inozemne odnose, Fond braće 
Rockefeller i drugi krugovi sastavljali su političke opcije. U to je vrijeme 
jedan ambiciozni mladi profesor sa Univerziteta Harvard, Henry Kissinger, 
postao privjeskom grupacije Rockefeller. 

Glavno je pitanje bilo što učiniti glede dubljih implikacija američke 
recesije. Prirodna potražnja industrije i farmera za jeftinim kreditima i 
tehnološkim napretkom i ulaganjem kapitala bila je zasjenjena moćnom 
kombinatorikom liberalnog ustroja s Istočne obale Sjedinjenih Država. 
Kao što smo već napomenuli, krajem 1950-ih godina njujorške su se 
banke udružile u silno moćne koncentracije financijske moći i bacale su 
oko na izvore zarade koji su bili daleko od američkih obala. 

Odlučan je glas u toj raspravi imao predsjednik njujorškoga Vijeća 
za inozemne odnose, John J. McCloy. McCloy je lično doveo Kissingera 
s Harvarda krajem 1950-ih godina da uobliči političke opcije koje su 
za američku državu pripremali "pametni ljudi" McClovjeva Vijeća za 
inozemne odnose. McCloy, koji je bio odvjetnik s Wall Streeta, bio je 
u to vrijeme predsjednik banke Chase Manhattan. Kao što smo ranije 
napomenuli, banka Chase Manhattan bila je banka "Velikih naftaša". 
Velike su američke multinacionalne naftne kompanije i njihove njujorške 
banke 1950-ih godina promatrale cijelo svjetsko tržište kao svoj veleposjed, 
dok im usko područje Sjedinjenih Država nije bilo zanimljivo. Saudijska 
Arabija je u izvjesnom smislu bila "strateški" važnija od Texasa. Kao što 
ćemo nadalje vidjeti, to će njihovo gledište postati od presudne važnosti. 


Američka je politička rasprava iz razdoblja poslije 1957. pomaknuta 
u korist međunarodnih banaka središnjeg Manhattana i Wall Streeta 
pomoću utjecajnih nacionalnih televizijskih i novinskih medija koji su bili 
pod kontrolom tih banaka. Njihova kontrola nad mrežnom televizijom 
koja se tada pojavljivala i koja je imala sjedište u New Yorku gdje je uživala 
intimne veze s velikim međunarodnim bankama McCloyja i prijatelja, kao 
i njihova kontrola nad odabranim novinskim medijima poput New York 
Timesa, imala je središnju ulogu u uspjehu s kojim su njujorški interesni 
krugovi promicali politiku koja je bila upravo suprotna interesima 
američke države i njezinih građana u tom kritičnom trenutku. Upravo su u 
to vrijeme ti interesni krugovi postali poznati po nazivom Liberalni ustroj 
Istočne obale (Liberal East Coast Establishment). 

€Chevy" iz 1958." 


Farmer iz države lowe i strojar iz Cincinnatija nisu imali pojma o 
tome što je sve bilo na kocki krajem 1950-ih godina, posljednjih dana 
Eisenhowerova predsjedništva. Velike su se njujorške banke, orijentirane 
na međunarodno tržište, obustaviti investicije u Sjedinjenim Državama i 
potražiti travnatije pašnjake u inozemstvu. 


Henry Ford je jednom rekao da bi rado platio radnicima najveće nadnice, 
prodavao najjeftiniji auto na svijetu i na taj način postao najbogatiji čovjek 
na svijetu, sve uz pomoć najmodernije tehnologije. Nažalost, ranih su 
1960-ih godina najutjecajniji ljudi američkog političkog ustroja zaboravili 
Fordovu lekciju. Bili su previše opsjednuti zarađivanjem "brzog zelembaća" 
putem tipične trgovačke igre "kupi jeftino, prodaj skupo". 

+Chevy-ševro, od chevrolet, a označuje vrstu američkog automobila 


U samoj Fordovoj tvornici automobila jedan je računovođa, Robert 
McNamara, preuzeo vođenje korporacije krajem 1950-ih godina. Američki 
je politički ustroj prestao investirati u obnovu američkih gradova, u 
obrazovanje stručne radne snage, u ulaganja u modernije tvornice i razvitak 
nacionalnog gospodarstva. Umjesto toga, njihovi su se dolari odlijevali iz 
Sjedinjenih Američkih Država u namjeri da zgrabe, "jeftino" industrijske 
kompanije koje su već bile u pogonu, u Zapadnoj Europi, Južnoj Africi ili 
u novonastalim gospodarstvima Azije. 

Nakon 1957. velike su američke industrijske tvrtke i banke sve više 
išle stopama loše zamišljenog "britanskog modela" industrijske politike. 
Sistemsko varanje na kvaliteti proizvoda postalo je moda toga doba. Milton 
Friedman i drugi ekonomisti radije su to zvali fmonetarizmom", ali nije 
to bilo ništa drugo nego svekolika zaraza britanskom metodom iz 1846. 
"kupi jeftino, prodaj skupo", koja je preplavila američku proizvodnju. 
Ponos temeljen na stručnosti i predanosti industrijskom napretku ustupio 
su mjesto financijskoj "bilanci", tj. financijskim pokazateljima koji su 
postali jedinim ciljem i koji su se za vlasnike korporacija obračunavali 
svaka tri mjeseca. 


Prosječni je Amerikanac trebao samo pogledati svoj obiteljski auto da 
vidi kako to funkcionira. Proizvođači automobila u Detroitu, umjesto da 
uvedu potrebne promjene i moderniziraju postrojenja i opremu nakon 

1957. kako bi povećali tehnološku produktivnost, počeli su zakidati 
kupce. Godine 1958. količina čelika koju je potrošila tvrtka General 
Motors Chevrolet smanjena je na polovicu količine utrošene na isti takav 
model iz 1956. godine. Nepotrebno je spominjati da se, kao jedna od 
posljedica te politike, broj poginulih na američkim autoputevima naglo 
povećao. To se veliko smanjenje odrazilo i na domaću čeličnu industriju. 
Američke su ljevaonice 1955. godine lijevale 19 miliona tona čelika za 
potrebe automobilske industrije, a 1958. ta je proizvodnja pala na 10 
miliona tona. 1960-ih godina "ono što je dobro za General Motors", 
postajalo je loše za Ameriku i za svijet. 


Američki je radnik plaćao puno više za taj Chevy iz 1958. Blještave 
reklame na Aveniji Madison, sve veće "peraje" na automobilima i 
kromirani obrubi služili su za prikrivanje stvarnosti. Američka je industrija 
bila prisiljena počiniti sistemsko samoubojstvo varajući kupce da bi 
nadoknadila sve manju dobit. Ali, poput pijanca koji pada s prozora na 
20. katu i najprije zamišlja da uživa u slobodnom letu, većina ljudi nije 
razumjela stvarne posljedice koje će ta "postindustrijska" plima imati na 
razdoblje od sljedećih deset ili dvadeset godina. 


Dolarski ratovi iz 1960-ih 


Zbog većih zarada koje su se trebale namicati u inozemstvu jeftinom 
kupnjom zapadnoeuropskih kompanija koje su bile u punom pogonu, 
njujorški su bankari počeli okretati leda Sjedinjenim Državama. Europa 
je imala ogroman manjak kapitala, zbog rata i uništenja industrije. Kao 
posljedica toga, Europa je bila prisiljena plaćati daleko više kamate kako 
bi privukla jedinu "međunarodnu" valutu koja je tada bila dostupna - 
američke dolare iz velikih njujorških banaka. 


Sa svoje su strane banke Chase Manhattan, Citibank i druge iskoristile 
priliku i nagomilale ogromne lahko stečene profite u Europi, koji su često 
bili dvostruko veći od profita koje bi te banke dobile da su uložile novac u 
gradske obveznice za obnovu američkih kanalizacija, mostova ili sambenog 
fonda. Problem je bio u tome što se Washington, iz straha da ne udalji od 
sebe tu moćnu njujoršku financijsku zajednicu, nije želio pozabaviti tim 
vitalnim problemom na iole ozbiljan način. Novac je odlazio s američkih 
obala radi stjecanja većih profita u inozemstvu. 


Početkom 1957., po prvi put od Drugog svjetskog rata, sredstva su 

počela u većim količinama otjecati iz Sjedinjenih Država nego što su 
pritjecala u Sjedinjene Države. U razdoblju od 1957. do 1965. američki 
je godišnji izvoz neto kapitala u Zapadnu Europu narastao s manje od 25 
milijardi dolara na više od 47 milijardi dolara, što je bila zastrašujuća svota 
u toj valuti toga vremena. 


Ali, da je američke obale napuštao samo američki dolar bio bi to samo 
jedan problem. Dodatni je problem bio to što su i američke rezerve zlata 
počele stalno, a katkada i brzo, opadati, osobito nakon 1958. Slom se 
poslijeratnog monetarnog sistema iz Bretton Woodsa naglo približavao, 
ali kreatori američke politike nisu željeli vidjeti njegove očite posljedice. 
Slušali su njujorške banke, velike naftne kompanije i velike američke 
korporacije, koje su se okretale jeftinoj radnoj snazi izvan Sjedinjenih 
Američkih Država radi povećanja profitne stope. 


Krajem 1950-ih, ogromna se prednost američkog dolara kao svjetske 
rezervne valute poslijeratnoga sistema iz Bretton Woodsa pretvorio u teret, 
s prijetnjom osvete. Kako je Zapadna Europa ponovno počela postizati 
neovisni industrijski položaj, s daleko većom stopom produktivnosti nego 
u ostarjeloj američkoj privredi, to je samo još više pogoršalo rastuću slabost 
američkog ekonomskog položaja u vrijeme inauguracije predsjednika 
Kennedvja početkom 1961. 


Kad su američki pregovarači u Bretton Woodsu 1944. godine postavili 
svoje uslove za poslijeratni međunarodni monetarni poredak, ustrojili su 
ga na temelju koji je imao fatalnu pogrešku. Tim je poretkom ustanovljen 
"Zlatni standard", po kojemu su se sve zemlje članice Međunarodnog 
monetarnog fonda suglasile da vrijednost svojih valuta vežu izravno, ne 
na zlato, nego na američki dolar, čija je pak vrijednost bila temeljena na 
utvrđenoj težini zlata, na cijeni od 35 dolara za jednu uncu. 


Bila je to ista ona cijena, 35 dolara po unci, koju je odredio Roosevelt 
još 1934. godine, za vrijeme najdublje svjetske krize. Taj omjer dolara i 
zlata nije se mijenjao više od četvrtine stoljeća, usprkos svjetskom ratu 
koji se u međuvremenu dogodio i usprkos dramatičnim poslijeratnim 
događanjima na području svjetskoga gospodarstva. 

Sve dotle dok Sjedinjene Države budu jedina jaka ekonomska sila 
zapadnoga svijeta, ti su se temeljni nedostaci mogli zanemarivati. U 
desetljeću nakon rata, Europi su bili hitno potrebni dolari za financiranje 
obnove i kupnju američke i britanske nafte za svoj gospodarski preporod. 

Sjedinjene Države su također držale ogroman dio svjetskih zaliha zlata. Ali 
početkom 1960-ih godina, kako se Europa počela razvijati ssopom bržom 
od Sjedinjenih Država, mnogima je postajalo jasno da se nešto mora 
mijenjati u sporazumu iz Bretton Woodsa. 

Ali je Washington, pod sve većim utjecajem moćnih njujorških 
bankarskih krugova, odbio igrati po onim istim pravilima koja je postavio 
svojim saveznicama 1944. godine. Njujorške su banke počele ulagati u 
nove profitabilnije poslove u inozemstvu. Neuspjeh Washingtona i pod 
vlašću Eisenhowera i njegova demokratskog nasljednika, Kennedvja, da 
učinkovito osujeti to nepregledno otjecanje vitalnog investicijskog kapitala 
predstavljao je središte problema koji je 1960-e godine pretvorio u niz sve 
težih međunarodnih monetarnih kriza. 

Njujorški međunarodni bankari nisu žurili razglasiti činjenicu da im 
neulaganje u američku budućnost donosi ogromne profite. Između 1962. 
i 1965. američke su korporacije u Zapadnoj Europi zarađivale između 
12 i 14 posto na svoje investicijske glavnice, kako stoji u predsjednikovu 
Izvješću Kongresu iz januara 1967. Jednaki iznosi glavnice uloženi u 
američku industriju donosili bi im manje od polovice te dobiti! 


Banke su potiho lobirale u Washingtonu za daljnje produljivanje svoje 
igre. Držale su svoje dolare u Europi umjesto da zaradu od tih dolara vrate 
u Ameriku i ulože je u razvitak Amerike. Bio je to početak onoga što je 
kasnije postalo poznato pod imenom Europsko dolarsko tržište. Ono će 
postati karcinomom koji će, krajem 1970-ih godina, dovesti u pitanje 
opstanak cijeloga organizma - svjetskog monetarnog sistema. 


Bilo bi, naravno, puno bolje za Sjedinjene Države i za ostatak svijeta, da 
su američki Kongres i Bijela kuća bili uporni u poreznoj i kreditnoj politici 
i usmjerili te milijarde dolara, uz poštene kamate, u obnovu američkih 
industrijskih postrojenja i opreme, u modernu tehnologiju, u izgradnju 
transportne infrastrukture, u modernizaciju oronuloga željezničkog sistema 
i u izgradnju netaknutoga potencijala industrijskog tržišta Trećeg svijeta za 
izvoz američkih industrijskih proizvoda. Bilo bi to vjerojatno pametnije za 
Sjedinjene Države, ali ne i za moć utjecajnih njujorških banaka. 

Ako neka nacionalna privreda proizvodi jednaku količinu proizvoda 
na jednakoj tehnološkoj osnovi tokom razdoblja od, recimo, deset godina, 
a na kraju toga desetljeća tiska dvostruku količinu svoje valute za istu 
količinu proizvoda, "potrošač" zapaža učinak toga stanja u obliku velikoga 

porasta cijena. Godine 1960. potrošač plaća dva dolara za jedan kruh za 
koji je 1950. godine plaćao jedan dolar. Ali kad se taj učinak proširio na 
cijelu svjetsku privredu putem vladajućega položaja američkog dolara, 
stvarna se inflacija mogla zamaskirati malo dulje vremena. Međutim, 
rezultati su bili jednako destruktivni. 


Prvih dana svoga predsjedničkog mandata, po uputama svojih 
savjetnika, predsjednik Lyndon Baines Johnson, političar iz jednog malog 
teksaškog grada, koji je slabo poznavao međunarodnu politiku a kamo li 
monetarnu politiku, ukinuo je jednu odluku koju je bio donio predsjednik 
Kennedy. Predsjednika su Johnsona naveli da povjeruje da će totalni rat 
u Jugoistočnoj Aziji riješiti mnoge probleme stagnirajućega američkog 
gospodarstva i ujedno pokazati svijetu da je Amerika još uvijek odlučna. 


Prihvaćena je "opcija" Vijetnam 


Od tragičnoga Vijetnamskog rata napisane su mnoge knjige o njegovim 
razlozima i uzrocima. Ali, na jednoj je razini bilo jasno da je jedna značajna 
frakcija američke ratne industrije i njujorških financijskih krugova 
potaknula odluku Washingtona da ude u rat, jer je porast vojne industrije 
pružao njihovim interesima politički prihvatljiv izgovor za ponovno veliko 
usmjeravanje američke industrije na proizvodnju ratnih proizvoda. Sve više 
se tokom 1960-ih godina srce američke privrede pretvaralo u jednu vrstu 
ratne privrede, u kojoj se Hladni rat protiv komunističke opasnosti koristio 
za opravdavanje trošenja desetaka milijardi dolara. Vojni su troškovi postali 
zalede za ostvarenja globalnih ekonomskih interesa njujorških financijskih 
i naftnih krugova, što je bila još jedna kopija politike Britanskog Carstva iz 
19. stoljeća, obučena u odoru antikomunizma 20. stoljeća. 


Ministar obrane Robert McNamara, savjetnik za nacionalnu sigurnost 
McGeorge Bundy, planeri iz Pentagona i ključni savjetnici oko Lyndona 
Johnsona od samog su početka strategiju Vijetnamskog rata osmislili 
tako da to bude "rat bez pobjednika", s ciljem osiguranja što dugotrajnije 
proizvodnje u ratnom dijelu gospodarstva. Američki će glasač, zaključio je 
Washington, prihvatiti velike izdatke ako oni stvaraju nova radna mjesta 
u lokalnim tvornicama ratne opreme namijenjene novome ratu protiv 
navodnog "bezbožnog poticanja komunizma" u Vijetnamu, usprkos 
rastućem deficitu u američkom proračunu. 


Po pravilima sistema iz Bretton Woodsa, putem smanjivanja vrijednosti 

dolara preko ogromnoga deficita domaće potrošnje, Washington je 
ustvari bio u mogućnosti prisiliti Europu i druge trgovinske partnere da 
progutaju" te američke ratne troškove u obliku pojeftinjenja dolara. Sve 
dok su Sjedinjene Države odbijale devalvirati dolar u odnosu na zlato, 
što bi odrazilo opadanje američke ekonomske moći od 1944., Europa je 
morala plaćati cijenu, jer je prihvaćala dolar po istom omjeru u odnosu na 
zlato kao i dvadesetak godina ranije. 


Da bi financirao ogromne deficite svoga Velikog društva i proizvodnje 
ratne opreme za Vijetnam iz 1960-ih godina, 


Johnson je, u strahu da ne izgubi glasove ako povisi poreze, jednostavno 
tiskao dolare tako što je prodavao više obveznica američkog Ministarstva 
financija kojima se financirao taj deficit. Početkom 1960-ih godina godišnji 
je deficit američkoga federalnog proračuna iznosio oko 3 milijarde dolara. 
Godine 1967., kako su ratni troškovi rasli, popeo se na zabrinjavajuću 
razinu od 9 milijardi dolara, a 1968. dosegao je zastrašujuću svotu od 25 
milijardi dolara. 


U tome su razdoblju središnje banke europskih zemalja počele 
akumulirati velike svote dolara koji su služili kao službena rezerva, 
takozvana akumulacija eurodolara u inozemstvu. Ironično, Washington je 
1961. zatražio da savezničke zemlje Europe i Japan, tj. Grupa desetorice, 
smanje odljev američkih zlatnih rezervi time što će zadržati rastuće zalihe 
američkih dolara umjesto da ih pretvaraju u američko zlato, što je nalagao 
sporazum iz Bretton Woodsa. 


Europske su središnje banke zarađivale kamate na te dolare tako što 
su ih ulagale u obveznice američke Vlade. Krajnji je učinak bio taj da su 
europske središnje banke na taj način "financirale" ogroman američki 
deficit vijetnamskog kraha iz 1960-ih godina. Američki je futurist Herman 
Kahn navodno uskliknuo svom prijatelju, kad je čuo kako to financiranje 
deficita funkcionira: "Izveli smo najveću pljačku u historiji! Stavili smo 
obruč oko Britanskog Carstva." Ali u to vrijeme nije bilo tako jasno tko je 
stavio obruč oko koga. Londonski je City pripremao povratak na scenu s 
prognanim američkim dolarima. 


Ekonomsko je stanje europskih gospodarstava poput njemačkog 
i francuskog očito bilo različito 1964. od onoga iz 1944. godine, kad 
je sporazum iz Bretton Woodsa sastavljen. Ali američki su politički 
krugovi odbili obratiti pozornost na njihove predstavke, osobito one 

od De Gaulleove Francuske, jer su ti krugovi očekivali da će devalvacija 
dolara skresati moć "svemoćnih" njujorških banaka na svjetskim tržištima 
kapitala. Washington je djelovao po uzoru na katastrofalan primjer 
Engleske u razdoblju od prije Prvog svjetskog rata iz 1914. 


U ranijem razdoblju, kad su njujorški bankari počeli usmjeravati 
velike svote kapitala izvan Sjedinjenih Država radi špekulacija u Zapadnoj 
Europi i Latinskoj Americi, predsjednik je Kennedy pokušao potpaliti 
novi tehnološki optimizam u Americi i potaknuti znatna ulaganja u 
novu tehnologiju tako što je najavio program osvajanja mjeseca - Apollo i 
stvaranje NASA-e. U Americi je 1962. još uvijek postojala znatna većina 
koja je vjerovala da zemlja mora "sama naći put iz" krize. 


Ali, 22. novembra 1963. godine, John E Kennedy ubijen je u Dallasu 
u državi Texas. Sudac Jim Garrison, koji je u to vrijeme, u svojstvu javnog 
tužitelja države New Orleans, sudjelovao u istraživanju tragova Kennedyjeva 
ubojstva, puno godina kasnije i dalje je tvrdio da je ubojstvo izvela CIA, 
uz pomoć pomno odabranih osoba iz svijeta zločina, uključujući Carlosa 
Marcella. Između ostaloga, Kennedy je bio na rubu povlačenja američkih 
snaga iz Vijetnama, nakon razgovora s bivšim generalom Douglasom A. 
MacArthurom nekoliko dana prije ubojstva, a tu je njegovu nakanu da 
promijeni politiku potvrdio i njegov bliski prijatelj i savjetnik Arthur 
Schlesinger. 

Razlozi ubojstva Johna F. Kennedyja i danas su predmetom velikih 
nagađanja, kao i cijelo vrijeme od novembra 1963. No jasno je da je 
taj mladi američki predsjednik povlačio poteze na više strateških fronta 
radi uspostave svoga kalupa američke politike, a ti su se potezi, od 
jednog problema do drugog, počeli sukobljavati s moćnim financijskim i 
političkim interesnim krugovima koji su držali u rukama ustrojstvo Istočne 
obale. U svibnju 1961., više od dvije godine prije svoje sudbonosne vožnje 
po Dealy Plazi u Dallasu, Kennedy je posjetio Pariz gdje se lično sastao s 
generalom De Gaulleom. 


U svojoj knjizi "Memoari nade" De Gaulle daje rječit opis osobe 
američkoga predsjednika. Kennedy je bio iznio De Gaulleu američke 
argumente za podržavanje diktature Ngo Diema u Južnom Vijetnamu i 
za prve korake oko postavljanja elemenata američkih ekspedicijskih snaga 
pod krinkom ekonomske pomoći toj zemlji Jugoistočne Azije. Kennedy je 
uvjeravao De Gaullea da je ta potpora važna za izgradnju bedema protiv 
sovjetskoga širenja u Indokinu. "Ali umjesto da mu pružim odobravanje, 

što je želio, rekao sam američkom predsjedniku da ide pogrešnim putem", 
piše De Gaulle. 


"Shvatit ćete", rekao je De Gaulle Kennedyju, "da je intervencija u tom 
području jedno zapetljavanje bez kraja". De Gaulle je zatim obrazložio 
svoje stajalište. "Kennedy me slušao". De Gaulle zaključuje svoje dojmove: 
"Kennedy je napustio Pariz. Imao sam posla s čovjekom čije godine i čija 
opravdana ambicija pobuđuju ogromne nade. Izgledao mi je kao da se 
nalazi u trenutku uzleta u visine, poput neke velike ptice... Sa svoje je 
strane, po povratku u Washington, u 'Obraćanju američkom narodu', 6. 
juna, rekao da je za njega general De Gaulle 'mudar savjetnik za budućnost 
i poučan vodič u historiju koju je i sam stvarao... Ne bih mogao imati više 
povjerenja ni u jednog čovjeka!" 

Čini se da neke moćne interese u anglo-američkom svijetu nije 
nimalo oduševljavala mogućnost da takvo povjerenje između francuskoga 
generala i mladoga američkog predsjednika dovede do potpunog 
zaokreta u američkoj vanjskoj politici. Kad je Lyndon B. Johnson postao 
predsjednikom 22. novembra 1963., nije ga se nikako moglo optužiti 
da podgrijava slične nade. Kao predsjednik Johnson nikada nije imao 
hrabrosti suprotstaviti se moćnim interesnim krugovima s Wall Streeta.5 


Johnson je ubrzo pretvorio Vijetnam od "tehničkog savjetovanja" 
CIA-e u potpuni vojni sukob, trateći desetke milijardi dolara i gomilajući 
vojsku od 500.000 vojnika u rat koji je sam sebe pobjeđivao. Vijetnamski 
je rat održavao promet obveznicama na Wall Streetu, kojima se financirao 
rekordni dug američkog Ministarstva financija, dok su odabrane američke 
industrijske grane povezane s proizvodnjom ratne opreme održavale 
dotok visokih profita iz toga rata u Aziji. Uporna je američka ekonomska 
stagnacija, koja je zabrinjavala političara Johnsona, bila naizgled "riješena" 
tim procvatom ratnih troškova, čime je ujedno osigurao ogromnu pobjedu 
nad republikancem Barryjem Goldwaterom na predsjedničkim izborima 
1964. godine. Ali, tu je svoju "pobjedu" Johnson kupio po zastrašujućoj 
cijeni. 


Počeci američkog unutarnjeg truhljenja 


Suočen s potrebom rješavanja problema rastućega propadanja 
američkih gradova, predsjednik je Johnson 20. avgusta 1964. potpisao 
Zakon o odsutnosti svake diskriminacije (Egual Opportunities Act). Dok 

ga je potpisivao, hvalio se sebi svojstvenom razmetljivošću: "Danas, po 
prvi put u historiji ljudskog roda, jedna je velika nacija sposobna i spremna 
s predanošću iskorijeniti siromaštvo u svom narodu." Taj rat siromaštvu i 
Johnsonov program Velikog društva, kako ga je on nazvao, nisu ni izdaleka 
iskorijenili siromaštvo. Taj je program pružio još jedan izgovor za jedno 
od najvećih povećanja troškova deficita i financijske pljačke u modernoj 
historiji, koji su bili dobrano financirani europskim dolarima. 


Polovicom 1960-ih godina milijuni su mladih ljudi odaslani na 
fakultete. Bio je to jedan oblik "prikrivene nezaposlenosti". Sveučilišna 
se populacija povećala s manje od 4 miliona 1960. godine na skoro 10 
miliona 1975. godine. Bio je to izgovor kojim su moćnici s Wall Streeta 
prelili daljnje milijarde dolara u javne obveznice za gradnju univerziteta, 
za koje je jamčila država. Sredstva koja je trebalo uložiti u razvitak stvarne 
industrijske privrede preusmjerena su u tu "post-industrijsku" ili "uslužnu 
privredu", što je bilo slično smjeru kojim je išla Britanija na svom putu u 
propast krajem prošloga stoljeća. Privremeno su porasli troškovi socijalnog 
osiguranja i socijalne skrbi, dok su na obzorju prijetile katastrofalne 
posljedice, kako su cijeli dijelovi stanovništva bivali odbacivani na gomilu 
trajnoga ljudskog otpada nezaposlenih. 


Svemirski je program NASA 1966. godine dosegnuo vrhunac potrošnje 
od 6 milijardi dolara, a Johnson ga je svake godine nakon toga oštro rezao. 
Tehnološki je zamah na američkim sveučilištima počeo stagnirati, a 
potom opadati. Studente se poticalo da umjesto obrazovanja iz područja 
tehnologije stječu zvanja iz područja "društvenih odnosa" i Zen meditacije. 
Sveučilišno je obrazovanje, to nekadašnje središte američkoga sna, 
pretvoreno u masovnu proizvodnju niske kvalitete, kako su se standardi 
namjerno spuštali tokom 1960-ih godina. 


Ulaganja u transport, električne instalacije, opskrbu vodom i drugu 
potrebnu infrastrukturu počela su neprestano opadati, kao dio ukupnog 
gospodarskog stanja. Ako te više nije briga za proizvodnju industrijskih 
dobara, zaključivali su njujorški bankari, čemu ulagati u ceste i mostove 
kojima če se ta dobra odvoziti na tržišta? 


U namjeri da "prodaju" tu politiku stvarnoga neulaganja u privredu 
Sjedinjenih Država, koja je uobličena tokom 1960-ih godina, oni su 
dalekovidniji ljudi anglo-američkog ustroja shvatili da moraju promijeniti 
tradicionalnu američku predanost znanstvenom i industrijskom 
napretku. 

S Vijetnamskim ratom i pokretanjem izvrnute kulture droge, 
slobodnog seksa, "snage cvijeća" Aldousa Huxleyja i Timothyja Learyja, 
jedan je dio anglo-američkog liberalnog ustroja odlučio učiniti sljedeće. 
Pod znanstvenim projektom CIA-e, koji je bio vrhunska tajna, a tajno mu 
je ime bilo MK-Ultra, britanski su i američki znanstvenici počeli provoditi 
eksperimente uzimanja halucinantnih i drugih droga koje mijenjaju um. 
Polovicom 1960-ih godina, posljedica je toga projekta bila pojava nazvana 
pokretom Hippie, koji se katkada spominje kao lansiranje "Razmišljanja 
novoga doba" ili "Doba akvarijusa". Njegovi su heroji bili pobornici rock 
and rolla i droge poput Rolling Stonesa i Jima Morrisona i žrtve LSD- 
a pisca Kena Keseyja. Među milijunima američke mladeži mistična je 
iracionalnost naglo zauzimala mjesto vjeri u znanstveni napredak.6 


Vladini su izdaci za znanstveni i industrijski razvitak smanjeni, kako 
je Johnsonova Vlada prigrlila "postindustrijsku" politiku Wall Streeta. 
Nova je mlada elita, obuzeta vlastitim zadovoljstvom i ciničnim odnosom 
prema svrhovitosti nacije, počela izlaziti s američkih univerziteta, najprije 
s Harvarda, Princetona i drugih takozvanih elitnih univerziteta. Bili su 
to mladi ljudi koji su se "nafiksali, uvrnuli i otpali", kako je to izrazio 
harvardski profesor Timothy Leary. 

S ciljem mijenjanja načina razmišljanja u američkim korporacijama i 
industriji, direktori su također prolazili jedan novi oblik obuke - "sesije u 
T-skupinama", koje su vodili vanjski psiholozi iz Državnih laboratorija za 
vježbanje (National Training Labs), ili "vježbanje osjetljivosti" (sensitivity 
training), radi otupljivanja mozga i pripreme naroda da prihvati nadolazeće 
šokove. Ljudi su bili toliko zaokupljeni time da budu osjetljiviji i razumniji 
na nedostatke drugih da im je promakla činjenica da država gubi svoj 
smisao postojanja. 

Godine 1968., iste godine kad je senatora Roberta Kennedyja u Los 
Angelesu ubio "usamljeni ubojica", kad je zaprijetio da će pobijediti na 
demokratskim izborima, ubijen je i voda za ljudska prava dr. Martin 
Luther King ispred svoje hotelske sobe u Memphisu. Luther je bio došao 
u Memphis pružiti snažnu podršku štrajku crnaca - radnika u javnim 
službama kao dio nastojanja da se radnici američkoga Juga, gdje nije 
bilo sindikata, udruže u sindikate. U toj je novoj eri "odbjeglih tvornica", 
nakon recesije iz 1957., Jug Sjedinjenih Država trebao jednostavno 
postati još jedna oaza "jeftine radne snage" za industrijsku proizvodnju. 
'To će funkcionirati samo ako se sindikatima, koji su vladali industrijskim 

središtima Detroita, Pittsburgha, Chicaga i New Yorka, ne dopusti ulazak 
u "Novi jug". 

Velike su se tvornice premjestile na područja jeftine radne snage na 
američkome Jugu, gdje nije bilo organiziranih sindikata, ili u zemlje u 
razvoju; sirotinjske četvrti, ovisnost o drogi i nezaposlenost poprimali su 
epidemijske razmjere u sjevernim industrijskim gradovima. Politika Wall 
Streeta o neulaganju u postojeću američku industriju počela je pokazivati 
stvarne učinke. Bijeli, školovani industrijski radnici u gradovima na 
Sjeveru zbijeni su u redove protiv sve siromašnijih, neobrazovanih radnika 
crnaca i onih iz Južne Amerike, a borba se vodila za sve manji broj radnih 
mjesta. Tokom 1960-ih godina, "pobunjenici" poput Toma Haydena, 
iza kojih je stajala Vlada, namjerno su poticali nerede u industrijskim 
gradovima poput Newarka, Bostona, Oaklanda i Philadelphije. Te su 
operacije imale za cilj slomiti moć jakih sindikata industrijskih radnika u 
gradovima američkoga Sjevera tako što ih se etiketiralo kao rasističke. Ti 
su domaći pobunjenici, odgajani po programu Fordove Fondacije koji se 
zvao Program sivih zona (Grey Areas Program), na kojemu se temeljio i 
program predsjednika Johnsona zvan Rat siromaštvu. 


Johnsonov je "Rat siromaštvu" bio operacija koju je financirala Vlada, s 
ciljem da iskoristi stanje privredne propasti koje je stvorila politika anglo- 
američkog ustroja. Cilj joj je bio da slomi otpor nadolazećim nečuvenim 
razmjerima prijevare na plaćama radnika i osiromašenju američkog 
stanovništva. Financijski je ustroj pripremao u Sjedinjenim Državama 
uspostavu britanskog kolonijalnog načina pljačke iz devetnaestoga stoljeća, 
a izmanipulirani je "rasni rat" trebao biti njihovim oruđem. 


Novostvoreni je američki Ured za gospodarsku jednakost (Ofhce of 
Economic Opportunity) oslabio politički glas tradicionalnoga američkog 
radništva i utjecajnoga urbanog političkog stroja izbornoga tijela. 
Industrijske stručnjake koje su samo jedno desetljeće ranije moćni liberalni 
mediji slavili kao pokretačku snagu američke industrije, odjednom su ti 
isti mediji ciljano etiketirali kao "reakcionare" i "rasiste". Ti su radnici 
većinom bili ustrašeni i zbunjeni gledajući kako se čitava potka njihova 
društva slama kao posljedica politike neulaganja moćnih banaka. 

Dekan Harvardskog = univerziteta McGeorge Bundy;, vodio je 
Vijetnamski rat u svojstvu savjetnika za nacionalnu sigurnost u Bijeloj 
kući, najprije u Kennedyjevoj a potom u Johnsonovoj Vladi. Godine 
1966. kao direktor utjecajne Fordove Fondacije, Bundy je otišao u New 

York kako bi pretvorio Sjedinjene Američke Države u "novi Vijetnam". 
U tom su "Velikom društvu" crnci nahuškani na bijelce, zaposleni na 
nezaposlene, dok su bankari na Wall Streetu profitirali na kresanju plaća i 
ulaganju u infrastrukturu ili usmjeravali investicije u prekomorske zemlje- 
utočišta jeftine radne snage u Aziji i Južnoj Americi. Pisac ove knjige imao 
je izravno lično iskustvo s tim tužnim poglavljem američke historije. 


Slaba spona - funta, puca 


Početkom 1960-ih godina De Gaulleove inicijative politike neovisnosti 
nisu bile jedini veliki problem s kojim su se suočili financijski interesni 
krugovi koji su vladali New Yorkom i londonskim Cityjem. Godine 
1959. inozemna su dugovanja Sjedinjenih Država još uvijek bila blizu 
ukupne vrijednosti njezinih službenih zaliha zlata, a zajedno su iznosila 
20-ak milijardi dolara. Godine 1967., kad je kriza funte zaprijetila 
slomom cijelog sistema iz Bretton Woodsa, ukupni inozemni likvidni dug 
Sjedinjenih Država narastao je na ogromnih 36 milijardi dolara, dok su 
njihove zalihe zlata potonule na tek 12 milijardi dolara, što je bila samo 
trećina potraživanja. Kako su američki kratkoročni dugovi u inozemstvu 
počeli premašivati američke zalihe zlata, neke su pronicave financijske 
institucije prilično ispravno shvatile da nešto prije ili kasnije mora puknuti. 
U svom prvom javnom obraćanju Kongresu u januaru 1961. predsjednik 
je Kennedy primijetio da se "od 1958. znatno povećao jaz između dolara 
koje trošimo ili ulažemo u inozemstvu i dolara koji nam se vraćaju. Taj se 
ukupni deficit u platnoj bilanci povećao za 11 milijardi dolara u posljednje 
tri godine, a vlasnici dolara iz inozemstva u tolikoj su mjeri pretvarali te 
dolare u zlato da je to prouzročilo ukupan odljev zlata u vrijednosti od 
skoro 5 milijardi iz naših zaliha zlata". 


Postoje indikacije da se predsjednik Kennedy pokušao ozbiljno uhvatiti 
u koštac s rastućim odljevom dolara. Malo prije svoje smrti, u svojoj poruci 
Kongresu 18. jula 1963., Kennedy je predložio niz mjera koje su imale za 
cilj rješavanje rastućeg problema američke platne bilance putem mjera 
kojima bi se povećao izvoz američkih industrijskih proizvoda i putem 
proturječnoga Poreza za ujednačavanje zarade (Interest Egualization Tax). 
Cilj je bio uvesti porez do 15% na američki kapital uložen u inozemstvu 
kako bi se potaknulo ulaganje američkog kapitala na domaćemu tržištu, 
umjesto na stranom. 

Kennedy nije doživio izglasavanje svojega Zakona o porezu za 
ujednačavanje zarada. Kad je taj zakon konačno donesen u septembru 
1964. neki su moćni financijski interesi iz New Yorka i Londona uspjeli 
progurati naizgled bezopasan amandman, koji je jednu zemlju izuzimao 
od plaćanja toga novoga poreza - Kanadu, taj ključni dio britanskog 
komonvelta. Tako su Montreal i Toronto postali sredstvom ogromne 
rupe u zakonu koja je omogućila daljnje otjecanje američkih dolara, uz 
posredništvo financijskih institucija pod kontrolom Londona. Bio je to 
jedan od lukavijih financijskih udara u britanskoj historiji. 


Nadalje, od novoga su američkog poreza bili izuzeti bankovni 
krediti koje su davale inozemne podružnice američkih banaka stranim 
državljanima. Američke su banke pohitale otvoriti podružnice u Londonu 
i u drugim pogodnim središtima. Opet je londonski City izmanevrirao 
način da postane središtem svjetskih financija i bankarstva putem 
uspostave ogromnoga novog bankarskog i kreditnog tržišta "euro-dolara", 
sa središtem u Londonu. 


Londonu, čija je važnost bila osjetno smanjena, opet je svanulo jer 
je taj nekadašnji "svjetski bankar" počeo ovladavati tržištem odbjeglih 
američkih dolara. Engleska banke i Sir Siegmund Warburg, uz pomoć 
svojih prijatelja iz Washingtona, osobito pomoćnika ministra vanjskih 
poslova Balla, lukavo su preusmjerili dolar k središtu koje će postati 
najvećom koncentracijom dolarskih kredita izvan samih Sjedinjenih 
Država - na londonsko tržište eurodolara, i koje će 1970-ih godina biti 
procijenjeno na svotu od 1,3 trilijuna "'vrućega novca", a sve to "daleko 
od obale", tj. izvan kontrole ijedne države ili središnje banke. Njujorške 
su banke i brokerske kuće s Wall Streeta otvorile urede u Londonu kako 
bi upravljale tom cvjetajućim kockarnicom eurodolara, daleko od očiju 
američkih poreznih vlasti. Američke banke, kao i velike multinacionalne 
korporacije, dobile su jeftina sredstva s eurodolarskog tržišta. Tokom ranih 
1960-ih godina Washington je namjerno dopustio da se širom otvore 
vrata ogromnom otjecanju dolara s američkih obala na novo eurodolarsko 
tržište "vrućeg novca". 

Kupci tih novih obveznica u eurodolarima, nazvanih euroobveznicama, 
bili su anonimne osobe, koje su londonski, švicarski i njujorški bankari, 
koji su vodili tu novu igru, cinično nazvali "belgijskim zubarima". Te su 
euroobveznice bile "na donositelja", nigdje nije bilo registrirano nikakvo 
ime kupca, tako da su postale omiljene među takozvanim švicarskini 


147 


E William Engdahl: Stoljeće rata 


ulagačima koji su nastojali izbjeći plaćanje poreza ili među kraljevima 
droge koji su željeli oprati ilegalne zarade. Ima li bolje stvari od toga da 
vam zarada na crno bude u eurodolarskim obveznicama, na koje kamate 
plaća General Motors? 

Kao što je primijetio jedan pronicljivi talijanski analitičar toga 
eurodolarskog procesa, Marcello De Cecco: "Eurodolarsko je tržište 
bilo najvažnija financijska pojava 1960-ih godina, jer je otamo potekao 
financijski potres iz ranih 1970-ih godine".7 

Nasuprot zaradama koje su londonski financijski krugovi imali od 
kanadske rupe u američkom zakonu o izjednačavanju dobiti i gomilanju 
američkih dolara u odabranim bankama sa sjedištem u Londonu, sredinom 
1960-ih godina industrijsko je gospodarstvo Velike Britanije bilo u stanju 
raspadanja s tendencijom daljnjeg pogoršanja. 

Povjerenje u britansku funtu, taj drugi "stup" poslijeratnog 
Brettonvudskog sistema poslije američkoga dolara, počelo je naglo 
padati. Već su neko vrijeme britanska trgovinska bilanca s inozemstvom 
i opća gospodarska situacija u zemlji bile u kritičnom stanju, uz rastuće 
troškove izvan Britanije radi održavanja ostataka Carstva, uz raspadajuću 
industrijsku podlogu i bolno manjkave zalihe. Kad je u oktobru 1964. 
Laburistička stranka preuzela vlast, kriza je već postala manje više 
kronična. 


Britanija je nakon rata, slijedeći sporazum iz Bretton Woodsa, 
preko svojih blokovskih veza s kolonijama i bivšim kolonijama, uspjela 
od funte napraviti jaku valutu, koja je u mnogim dijelovima svijeta 
smatrana jednakom dolaru kao stabilna rezervna valuta. Od zemalja 
članica Britanskog komonvelta tražilo se da, između ostalih "naklonosti", 
svoje zalihe zlata i stranih valuta deponiraju u Londonu i da održavaju 
deviznu bilancu u funtama u britanskim bankama londonskog Cityja. 
Britanski je udio u Međunarodnom monetarnom fondu bio odmah iza 
američkog. Stoga je i funta bila nesrazmjerno važna za stabilnost dolarskog 
poretka 1960-ih godina temeljenog na Bretton Woodsu, usprkos očito 
osiromašenom britanskom gospodarstvu. 

Tokom 1960-ih godina, Engleska je, kao i Amerika, bila neto izvoznik 
novčanih sredstava u ostatak svijeta, usprkos činjenici da je njezina 
tehnološki stagnirajuća industrijska podloga stvarala sve veći trgovinski 
deficit. Privreda je zemalja kontinentalne Europe, putem porasta trgovine 

unutar Zajedničkoga tržišta i putem bolje proizvodnje, kao posljedice 
velikih ulaganja u tehnologiju, imala visoku stopu rasta. 

Tako su se u usporedbi s Europom sve više povećavali nedostaci 
Britanije i nedostatak njezinih ulaganja u tehnologiju. Moćni su financijski 
krugovi londonskog Cityja opet više voljeli tvrdokorno se usredotočiti na 
privlačenje dotoka svjetskih financijskih sredstava u londonske banke tako 
što su održavale najviše kamate među svim većim industrijskim zemljama 
sve do polovice 1960-ih godina. Industrija je otišla u propast, nesposobna 
uzeti kredite za prijeko potrebno moderniziranje tehnologije. 


Godine 1967. položaj Britanije bio je zabrinjavajući. Usprkos nekoliko 
velikih interventnih posudbi od MMF-a, radi stabilizacije funte, britanski 
je vanjski dug i dalje rastao i samo se u toj godini povećao za još 2 milijarde 
dolara, ili oko 20%. U januaru 1967. De Gaulleov glavni savjetnik Jacgues 
Rueff došao je u London s prijedlogom da se poveća službena cijena zlata 
koje posjeduju vodeće industrijske zemlje. Sjedinjene Države i Britanija 
stalno su odbijale slušati takve argumente, jer bi takav potez zapravo 
značio devalvaciju za njihovih valuta. 


Tokom 1967. godine zalihe su se zlata Engleske banke smanjile. 
Inozemni su kreditori, naslućujući očitu neminovnu devalvaciju oslabljene 
funte, nagrnuli pretvoriti papirnate funte u zlato, čija će se vrijednost, kako 
su predvidjeli, povećati. 

U junu 1967. De Gaulleova je Vlada objavila da se povukla iz "zlatnog 
kartela", čije su ustanovljenje potaknuli Amerikanci. Godine 1961., 
pod pritiskom Sjedinjenih Država, središnje su banke deset vodećih 
industrijskih zemalja osnovale Skupinu desetorice, kako je postala 
poznata. U toj su skupini, osim SAD-a, Britanije, Francuske, Njemačke i 
Italije, bile Nizozemska, Belgija, Švedska, Kanada i Japan. Te 1961. godine 
Skupina desetorice se sporazumjela da svoje novčane rezerve objedine u 
jedan poseban fond, zlatni kartel (Gold Pool), koji će voditi Engleska 
banka u Londonu. Po tom je dogovoru, koji je u najboljem slučaju bio 
krpanje, kao što su događaji kasnije pokazali, američka je središnja banka 
uplaćivala samo polovicu troškova na ime održavanja svjetske cijene zlata 
na umjetnoj razini iz 1934. godine od 35 dolara po unci iz 1934. Ostala 
su devetorica, plus Švicarska, pristale plaćati drugu polovicu tih "hitnih" 
intervencija, uz obrazloženje da će ta situacija biti privremena. 


Ali, do 1967. godine "interventnost" je postala kronična. Washington 


149 


E William Engdahl: Stoljeće rata 


je odbijao dovesti pod kontrolu svoj deficit ratnih troškova, a funta je i 
dalje slabila zajedno s propadanjem britanskog gospodarstva. De Gaulle 
se povukao iz zlatnog kartela, ne želeći gubiti daljnje zalihe zlata francuske 
središnje banke na intervencije bez dna. Američki i britanski financijski 
časopisi, predvođeni londonskim Economistom, otpočeli su pojačani 
napad na francusku politiku. 


Ali De Gaulle je u tom procesu napravio jednu taktičku pogrešku. 
Dana 31. januara 1967. u Francuskoj je donesen jedan novi zakon koji je 
dopuštao neograničenu konvertibilnost francuskog franka. U to se vrijeme, 
kad je industrijski napredak u Francuskoj bio među najjačima u Europi, 
kad je franak koji je imao jaku podlogu u zlatu bio jedna od najjačih valuta, 
na konvertibilnost gledalo kao na potvrdu uspješne privredne politike 
Francuske od De Gaulleova preuzimanja vlasti 1958. Ta će konvertibilnost 
uskoro postati Ahilovom petom u rukama anglo-američkih financijskih 
interesa, koja će okončati De Gaulleovu Francusku. 


Francuski je premijer Georges Pompidou, u svom javnom govoru 
u februaru 1967., ponovo potvrdio povratak Francuske monetarnom 
sistemu temeljenom na zlatnoj podlozi kao jedinom načinu izbjegavanja 
međunarodnih manipulacija, dodajući da "međunarodni monetarni sistem 
slabo funkcionira stoga što daje prednost zemljama s rezervnim valutama 


(tj. SAD-u i Vel. Britaniji - W.E.): te zemlje mogu sebi priuštiti inflaciju a 
da ih to ne košta". 


Ustvari, Johnsonova Vlada i Banka za federalne rezerve jednostavno su 
tiskale dolare i slale ih u inozemstvo umjesto zlata. 


Tokom 1967. godine crte su još oštrije povučene. Francuska je 
središnja banka odlučila zamijeniti svoje dolare i funte za zlato, čime je 
napustila proizvoljni dogovor o "zlatnom kartelu" iz 1961. To su potom 
učinile i središnje banke drugih zemalja. Stanje je skoro doseglo dimenzije 
panike; nekih 80 tona zlata bilo je prodano na londonskom tržištu krajem 
te godine u nečuvenom vremenskom razdoblju od pet dana, u uzaludnom 
pokušaju da se zaustavi taj spekulativni napad. 

Povećavao se strah da će cijelo zdanje iz Bretton Woodsa puknuti na 
najslabijoj sponi - britanskoj funti. 

U drugoj polovici 1967. financijski su špekulanti prodavali funte tako 
što su kupovali dolare i druge valute, kojima su potom kupovali zlato na 
svim mogućim tržištima od Frankfurta do Pretorije i time potaknuli nagli 

porast tržišnih cijena zlata, u odnosu na službenu cijenu američkoga dolara 
od 35 dolara po unci. Kriza je funte indirektno usredotočila pozornost 
na rastuću ranjivost srži međunarodnog monetarnog sistema - samog 
američkog dolara. 


U novembru 1967. britanska je laburistička Vlada Harolda Wilsona 
učinila ono što je bilo neizbježno, usprkos jakom pritisku iz Washingtona, 
i najavila devalvaciju funte od 14%, tako da joj je vrijednost pala s 2,80 na 
2,40 dolara za funtu, što je bila prva devalvacija od 1949. godine. Kriza je 
funte ublažena, ali je kriza dolara tek počinjala. 


Kad je funta devalvirala, spekulativni se pritisak krajem 1967. prenio 
izravno na američki dolar. Inozemni su vlasnici dolara išli izravno na 
šalter jeftinog zlata njujorških Federalnih rezervi i s pravom tražili zlato u 
zamjenu za svoje dolare. Rezultat je bio da je tržišna cijena zlata počela još 
jače rasti, usprkos pokušajima američkih Federalnih rezervi da na tržište 
izbace svoje zalihe zlata kako bi se zaustavio rast cijene zlata. Washington 
je, pod uplivom moćnih njujorških banaka, čija se moć temeljila na 
dolarima, uporno odbijao promijeniti svoju službenu cijenu zlata od 35 
dolara po unci. Ali povlačenje Francuske, jedne od najvećih vlasnica zlata, 
iz zlatnih rezervi Skupine desetorice, pojačalo je problem Washingtona. 
Krajem godine službene su se zalihe zlata Washingtona smanjile za još 1 
milijardu dolara i pale na samo 12 milijardi dolara. 


De Gaulle je srušen 


Početkom 1968. kriza se zahuktala i između 8. i 15. marta te godine 
Zlatne su rezerve u Londonu morale osigurati gotovo 1.000 tona zlata da 
održe cijenu zlata. Pod u prostoriji za mjerenje zlata, koja je bila puna zlata 
Engleske banke, skoro se urušio pod tom težinom. Naručeni su zrakoplovi 
američkih Vazdušnih snaga za brzi prijevoz zlata iz američkih skladišta u 
Fort Knoxu. Dana 15. marta Sjedinjene Države su zatražile dvotjedno 
zatvaranje londonskog tržišta zlata. 


U aprilu 1968. sazvan je u Stockholmu poseban sastanak Skupine 
desetorice, na zahtjev Washingtona. Američki su dužnosnici planirali 
otkriti još jedan plan - stvaranje novog "papirnatog zlatnog" nadomjestka 
putem MMF-a, takozvanih Posebnih prava vučenja (Special Drawing 
Rights - SDR), u nastojanju da odgode sudnji dan. 

Na sastanku u Stockholmu, kojemu je bio cilj pripremiti teren za 
službeno prihvaćanje vašingtonskoga plana SDR od strane MMF-a na 
skorom sastanku MMF-a sljedećeg mjeseca, Francuska je odlučno spriječila 
jednoglasan sporazum, a francuski je ministar Michel Debre ponovo zauzeo 
stajalište tradicionalne francuske politike povratka prvotnim pravilima 
sporazuma iz Bretton Woodsa. De Gaulleov je savjetnik Rueff prije toga 
u više navrata predlagao "šokantnu" devalvaciju američkog dolara od 
100% u odnosu na zlato, što bi bilo relativno jednostavno, udvostručilo 
bi službene američke zalihe zlata u pogledu dolara i bio bi to dovoljan 
potez koji bi omogućio Sjedinjenim Državama da pretvore u zlato oko 
10 milijardi dolara u stranim rukama i da u isto vrijeme održe vrijednost 
svojih zaliha zlata na prijašnjoj razini. To bi bilo daleko razumnije i 
bezbolnije, ljudski gledano, od onoga što je učinio Washington. Ali, to se 
nažalost nije dogodilo.9 


Za samo nekoliko dana nakon francuskog odbijanja da podrži 
vašingtonski plan SDR za izvlačenje Amerike iz krize, sama je Francuska 
postala metom najozbiljnije političke destabilizacije u poslijeratnom 
razdoblju. Počelo je s ljevičarskim studentima na Sveučilištu Strasbourg, 
a uskoro je cijela Francuska dovedena u stanje haosa putem studentskih 
nemira po cijeloj Francuskoj. U koordinaciji s političkim nemirima (koje 
je, zanimljivo, Francuska komunistička partija pokušala smiriti), američke 
su i britanske investicijske kuće započele paničnu navalu na francuski 
franak koja se ubrzala uz pomoć anglo-američkih financijskih medija koji 
su počeli glasno podgrijavati tu paniku. 

Studentski neredi u Francuskoj iz maja 1968. bili su odgovor 
tadašnjih londonskih i njujorških financijskih interesnih krugova jedinoj 
zemlji iz Skupine desetorice koja je uporno odbijala prihvatiti njihovu 
volju. Iskorištavajući novi francuski zakon koji je dopuštao potpunu 
konvertibilnost valuta, te su financijske kuće počele pretvarati franke u 
zlato, što je do kraja 1968. smanjilo francuske zalihe zlata za 30% i dovelo 
do potpune krize u Francuskoj. 


Žalosno ali istinito, anglo-američki je protuudar uspio. Za godinu dana 
De Gaulle je otišao s vlasti, a francuski je glas jako oslabljen. Kao jedan od 
svojih posljednjih sastanaka dok je još bio predsjednikom, De Gaulle je 
pristao sastati se s britanskim ambasadorom u Francuskoj, Christopherom 
Soamesom, u februaru 1969. General je još jednom rekao Soamesu, 
govoreći naširoko o francuskoj poslijeratnoj politici, da Europa mora 

biti nezavisna, a da to neovisno stajalište duboko kompromitiraju razni 
(proamerički" osjećaji mnogih europskih zemalja, osobito Britanije.10 


Još jedna zemlja koja je imala hrabrosti otvoreno se suprotstaviti 
moćnim financijskim interesima Londona i New Yorka u to vrijeme bila je 
najveći proizvođač zlata na zapadu - Južnoafrička Republika. Tokom prve 
polovice 1968. Južna Afrika je odbila prodati svoje novoiskopano zlato za 
funte i dolare po službenoj cijeni od 35 dolara po unci. Francuska i Južna 
Afrika već su ranije vodile razgovore radi stvaranja nove zlatne podloge kao 
temelja za reformu monetarnog sistema iz Bretton Woodsa. To je izazvalo 
bojkot središnjih banaka, pod vodstvom Sjedinjenih Država, prema Južnoj 
Africi - potez koji su isti interesi ponovili nakon skoro točno 20 godina, 
sredinom 1980-ih. 


Usprkos očitom uklanjanju francuske "prijetnje", bit će to pirova 
pobjeda za Washington i London. 

DEVETO POGLAVLJE 


Upravljanje svjetskom ekonomijom u 
naopakom smjeru: tko je zapravo kreirao 
naftne udare 1970-ih godina? 


Nixon pritišće prekidač 


Godine 1969. , pri isteku prve godine predsjedničkog mandata Richarda 
Nixona, američka je privreda opet ušla u recesiju. Da bi se pobijedila kriza, 
kamate su u Sjedinjenim Državama jako snižene 1970-ih godina. Opet je 
spekulativni "vruci novac" počeo napuštati dolar u rekordnim količinama, 
zbog sniženja kamata. Visoke su se kratkoročne zarade pobirale u Europi 
i drugdje. 

Jedan od rezultata američkog odbijanja da devalvira dolar, koje je 
trajalo skoro cijelo desetljeće, kao i američke nespremnosti da poduzme 
ozbiljne korake radi uspostavljanja kontrole nad nereguliranim tržištem 
eurodolara, bile su kratkoročne valutne špekulacije, koje su postajale sve 
nestabilnije. Kao što je svim svjetskim bankarima bilo dobro poznato, kralj 
Knut mogao je samo neko vrijeme glumiti da uspijeva suzbiti bujicu. 


Godine 1970. Richard Nixon se na domaćem američkom tržištu 
okrenuo ekspanzionističkoj monetarnoj politici. Stoga je dotok kapitala iz 
ranije godine obrnuo smjer i SAD su se izložile otjecanju kapitala u neto 
iznosu od 6,5 milijardi dolara. A recesija se nastavila. Kamatna je stopa i 
dalje padala sve do početka 1971., a količina se novca i dalje povećavala. 
Odljev kapitala dosegnuo je za to vrijeme ogromne dimenzije od ukupo 
20 milijardi dolara. U svibnju 1971. Sjedinjene Države su zabilježile i svoj 
prvi mjesečni trgovinski deficit. To je potaknulo paničnu prodaju dolara u 
praktički međunarodnim razmjerima. Stanje je uistinu postajalo očajno. 

Godine 1971. službene su zalihe zlata SAD-a predstavljale manje od 
jedne četvrtine službenih obveza: teoretski, da su svi inozemni vlasnici 
dolara tražili zlato za svoje dolare, Washington ne bi bio u stanju tome 
udovoljiti bez drastičnih mjera.1 

Moćnici s Wall Streeta prisilili su predsjednika Nixona da napusti 
uzaludna nastojanja da održi vrijednost dolara naspram bujici 

međunarodne potražnje zlata za dolare. Ali nažalost nisu željeli devalvaciju 
dolara u odnosu na zlato, koja je bila potrebna i koju su neki uporno tražili 
već gotovo jedno desetljeće. 


Dana 15. avgusta 1971. Nixon je prihvatio savjet uskoga kruga svojih 
vodećih savjetnika, u kojemu je bio i njegov glavni savjetnik za proračun 
George Shultz, i tadašnje skupine za politiku u Ministarstvu financija, 
u kojoj su bili Paul Volcker i Jack E Bennett. Bennet je kasnije postao 
direktorom Exxona. 

Toga mirnoga sunčanog ljetnog dana predsjednik Sjedinjenih 
Američkih Država objavio je potez koji je uzdrmao svijet: službenu 
obustavu konvertibilnosti dolara u zlato, čime je svijet u potpunosti 
stavio na izravan standard dolara, bez podloge u zlatu. Tim su potezom 
Sjedinjene Američke Države jednostrano raskinule središnju odredbu 
sistema iz Bretton Woodsa iz 1944. godine. Inozemni vlasnici američkih 
dolara nisu više mogli pretvoriti svoj papirnati novac u zlato iz američkih 
zlatnih rezervi. 


Nixonov je unilateralni potez potvrđen u dugotrajnim razgovorima na 
međunarodnoj razini, u decembru te godine u Washingtonu, između vlada 
vodećih europskih zemalja, Japana i još nekoliko zemalja. Rezultat tih 
razgovora bio je jedan loš kompromis poznat kao Smithsonski sporazum 
(Smithsonian Agreement). S pretjerivanjem koje je premašivalo čak i 
njegova prethodnika Lyndona Johnsona, Nixon je nakon tih Smithsonskih 
razgovora izjavio da oni predstavljaju "zaključivanje najznačajnijega 
monetarnog sporazuma u historiji svijeta". Sjedinjene Države su formalno 
devalvirale dolar za samo 8% u odnosu na zlato, na iznos od 38 dolara po 
unci, umjesto dugogodišnjeg tečaja od 35 dolara po unci, što baš i nije bila 
devalvacija od 100% kakvu su tražile savezničke zemlje. Taj je sporazum 
također dopuštao fluktuaciju vrijednosti valute od 2,25%, umjesto 
prijašnjih 1% iz pravila sporazuma MMF-a iz Bretton Woodsa. 


Svojim objavljivanjem vlasnicima dolara u svijetu da svoj papirnati 
novac više neće moći pretvoriti u zlato Nixon je "ostavio na cjedilu" 
svjetsku ekonomiju i stavio u pogon niz događaja koji će potresti svijet kao 
nikada do tada. Povjerenje u Smithsonski sporazum počelo se rušiti već za 
nekoliko sedmica. 


De Gaulleovo suprotstavljanje Washingtonu u aprilu 1968. po pitanju 
zlata i njegova privrženost pravilima iz Bretton Woodsa nisu bili dovoljni 

da se progura jako potrebna reforma međunarodnog monetarnog sistema; 
ali su u dovoljnoj mjeri zatrovali vrelo vašingtonskog loše zamišljenog 
MMEF-ova plana Posebnih prava vučenja koji je trebao prikriti probleme 
dolara. 


Obustava mogućnosti pretvaranja dolara u zlato i međunarodni 
"fluktuirajući tečajevi" iz ranih 1970-ih nisu riješili ništa. Samo su poslužili 
za dobivanje na vremenu. 

Izrazito praktično rješenje bilo bi da su SAD utvrdile realniju vrijednost 
dolara. Iz Francuske je De Gaulleov bivši savjetnik za ekonomska pitanja 
Jacgues Rueff i dalje zagovarao cijenu zlata od 70 dolara po unci, umjesto 
cijene od 35 dolara koju su Sjedinjene Države bezuspješno branile. Ta bi 
nova cijena smirila svjetske špekulacije i dopustila Sjedinjenim Državama 
da poboljšaju svoje destabilizirajuće eurodolarske bilance s inozemstvom, 
a da ne dovedu američku unutarnju ekonomiju u stanje haosa, tvrdio je 
Rueff. Da je to učinjeno na ispravan način, američko bi gospodarstvo 
bilo dobilo ogroman poticaj, jer bi američki izvoz bio jeftiniji u stranim 
valutama. Američki bi industrijski interesi opet nadvladali financijske 
interese u političkim krugovima SAD-a. Ali, razum nije prevladao. 


Logika moćnika s Wall Streeta bila je da moć njihove financijske 
prevlasti mora ostati netaknuta, čak i ako je to na štetu privredne 
proizvodnje i nacionalnog napretka Amerike. 


Zlato samo po sebi ima malu suštinsku vrijednost. Ono ima neke 
primjene u industriji. Povijesno, zbog njegovih malih količina, služilo 
je kao mjera vrijednosti prema kojoj su razni narodi utvrđivali uslove 
trgovine, a time i svojih valuta. Kad je Nixon odlučio da više neće 
isplaćivati u zlatu obveze američke valute, otvorio je širom vrata svjetskim 
špekulacijskim orgijama tipa Las Vegasa, u razmjerima kakve historija 
nije zabilježila. Umjesto da utvrdi dugoročnu ekonomsku politiku na 
čvrstim tečajevima, svjetska je trgovina nakon avgusta 1971. jednostavno 
postala još jednim poprištem špekulacija na području mogućih pravaca 
fluktuiranja pojedinih valuta. 

Stvarni su se tvorci Nixonove strategije nalazili u utjecajnim trgovačkim 
bankama londonskog Cityja. Sir Siegmund Warburg, Edmond de 
Rothschild, Jocelyn Hambro i drugi toga su ljeta 1971. vidjeli zlatnu 
priliku u Nixonovu ukinuću zlatnog standarda iz Bretton Woodsa. London 
je opet bio na putu da postane najveće središte svjetskih financija i to opet 

na temelju "posuđenog novca", ovoga puta američkih euro-dolara. 


Nakon avgusta 1971. glavna je značajka američke politike, pod 
vodstvom savjetnika za nacionalnu sigurnost u Bijeloj kući Henryja A. 
Kissingera, bila da kontrolira a ne da razvija gospodarstva po cijelome 
svijetu. Američki su politički dužnosnici počeli s ponosom sebe nazivati 
"neomaltuzijancima". Glavnim je prioritetom tokom 1970-ih godina 
postalo smanjenje stanovništva u zemljama u razvoju, umjesto transfera 
tehnologije i strategija industrijskog razvitka, što je bilo još jedno vraćanje 
natrag na britanski kolonijalni način razmišljanja iz devetnaestog stoljeća. 

Neučinkoviti su temelji Smithsonskog sporazuma 1972. godine 
pogoršavali stanje. Opet je masovno odlijevanje kapitala odnosilo dolare 
u Japan i Europu, do 12. februara 1973., kad je Nixon konačno najavio 
drugu devalvaciju dolara od 10% u odnosu na zlato. Time je utvrđena 
cijena zlata Banke za federalne rezerve na razini na kojoj se nalazi i danas, 
42,22 dolara po unci. 


U tom su trenutku sve glavne valute ušle u proces zvan "upravljana 
fluktuacija". Od februara do marta 1973. američki je dolar pao za daljnjih 
40% u odnosu na njemačku marku. U svjetske je monetarne poslove 
uvedena stalna nestabilnost, kakva nije viđena od ranih 1930-ih. Ali 
ovoga su puta stratezi u New Yorku, Washingtonu i londonskom Cityju 
pripremali neočekivano iznenađenje da ponovno zadobiju kontrolu i 
oporavak od razornog urušavanja monetarnog stupa svoga sistema. 


Neobičan sastanak u Saltsjobadenu 


Plan koji se skrivao iza Nixonove dolarske strategije od 15. avgusta 
1971. izbio je na vidjelo tek 1973., nakon više od dvije godine, a čak su i 
tada rijetki ljudi izvan šačice dobro upućenih suradnika shvaćali o čemu 
se radi. Obezvrjeđivanje dolara iz avgusta 1971. londonski su i njujorški 
financijski krugovi iskoristili da dobiju na dragocjenom vremenu, dok 
su tvorci politike pripremali novi smioni monetarni plan, "pomak 
paradigme", kako ga neki vole zvati. 

Neki su utjecajni krugovi anglo-američkog financijskog ustroja 
osmislili strategiju ponovnog stvaranja jakog dolara i jačanja svoje relativne 
političke moči u svijetu, upravo u trenutku kad se činilo da su se počeli 
ozbiljno povlačiti. 

U svibnju 1973., kad je jaki pad dolara još bio svjež, skupina od 84 
vrhunska svjetska financijska i politička moćnika sastala se u osamljenoj 
otočkoj ladanjskoj kući švedske bankarske obitelji Wallenberg, u 
Saltsjobadenu u Švedskoj. Taj je skup, odnosno Bilderberška skupina 
princa Bernharda, poslušao Waltera Levyja kako iznosi "scenarij" za 
neizbježno povećanje cijene nafte zemalja OPEC-a od 400%. Cilj toga 
tajnoga sastanka u Saltsjobadenu nije bio spriječiti očekivani šok od visoke 
cijene nafte, nego isplanirati i rukovoditi poplavom naftnih dolara koja se 
uskoro trebala kreirati, proces koji je američki ministar vanjskih poslova 
Kissinger kasnije nazvao "recikliranjem tokova petrodolara". 


U Saltsjobadenu su bili prisutni Robert O. Anderson iz Atlantic 
Richfield Oil Co., lord Greenhill, predsjednik British Petroleuma, Sir Eric 
Roll iz kompanije S. G. Warburg, tvorac euroobveznica, George Bali iz 
investicijske banke Lehman Brothers, čovjek koji je desetak godina ranije, 
kao pomoćnik ministra vanjskih poslova, rekao svom prijatelju bankaru 
Siegmundu Warburgu da osnuje londonsko eurodolarsko tržište, David 
Rockefeller iz banke Chase Manhattan, Zbigniew Brzezinski, čovjek 
koji će uskoro postati savjetnikom za nacionalnu sigurnost predsjednika 
Cartera, Talijan Gianni Agnelli i Nijemac Otto Wolff von Amerongen i 
drugi. Henry Kissinger bio je redoviti sudionik sastanaka Bilderberške 
skupine.2 


Godišnje sastanke Bilderberške skupine po prvi put započela, u 
potpunoj tajnosti, u svibnju 1954., jedna skupina anglofila u kojoj su 
bili George Bali, David Rockefeller, dr. Joseph Retinger, holaridski princ 
Bernhard, George C. McGhee (koji je u to vrijeme radio u američkom 
Ministarstvu vanjskih poslova, a kasnije bio stariji dužnosnik u Mobil 
Oilu). Nazvani po mjestu njihova prvog sastanka, hotelu Bilderberg blizu 
Arnheima, ti su bilderberški sastanci okupljali vrhunsku elitu iz Europe 
i Amerike radi tajnih vijećanja i političkih razgovora. Potom su davani 
jednoglasno "oblikovani" komentari za novine i druge medije, ali nikad 
nisu spominjani tajni sastanci iz Bilderberga. Ti su bilderberški sastanci 
postali jednim od najučinkovitijih sredstava za oblikovanje poslijeratne 
anglo-američke politike. 

Godine 1973. moćni su ljudi okupljeni oko Bilderberga odlučili 
lansirati velebni napad na industrijski razvitak u svijetu, s ciljem da povrate 
ravnotežu moći u korist anglo-američkih financijskih interesa. U namjeri 
da to učine, odlučili su 

upotrijebiti svoje najdragocjenije oružje: kontrolu nad svjetskim 
tokovima nafte. Politika Bilderberške skupine trebala je potaknuti globalni 
embargo na naftu radi iznuđivanja drastičnog porasta cijene nafte u svijetu. 
Od 1945. godine cijena je nafte u svjetskoj trgovini naftom bila, prema 
međunarodnom običaju, utvrđena u dolarima. Na poslijeratnom naftnom 
tržištu vladale su američke naftne kompanije. Oštro i naglo povećanje 
svjetske cijene nafte, značilo je, potom, jednako drastično povećanje 
potražnje američkih dolara kojima se plaćala prijeko potrebna nafta. 


Nikad u historiji ljudskoga roda nije tako mali krug moćnika, sa 
sjedištem u Londonu i New Yorku, u tolikoj mjeri kontrolirao gospodarsku 
sudbinu cijeloga svijeta. Anglo-američki financijski ustroj odlučio je 
upotrijebiti svoju naftnu moć na način koji nitko nije mogao ni zamisliti. 
Njihov je plan bio do krajnosti podao, ali su oni očito zaključili da im je ta 
značajka glavna prednost. 


Kissingerov naftni šok nakon Yom Kippura 


Dana 6. oktobra 1973. Egipat i Sirija okupirali su Izrael i time potpalili 
rat poznat pod nazivom "Yomkipurski" rat. Suprotno uvriježenom 
mišljenju, taj rat nije bio rezultat jednostavnoga lošeg proračuna, pogreške 
ili odluke arapskih zemalja da poduzmu vojni napad na državu Izrael. 
Cijeli je slijed događaja oko izbijanja toga oktobarskog rata bio tajno 
dirigiran iz Washingtona i Londona, uz primjenu moćnih diplomatskih 
tajnih kanala koje je osmislio Nixonov savjetnik za nacionalnu sigurnost 
Henry Kissinger. 

Kissinger je učinkovito kontrolirao poteze izraelske politike putem 
svojih bliskih odnosa s izraelskim ambasadorom u Washingtonu Simchom 
Dintzem. Osim toga, Kissinger je održavao veze s egipatskom i sirijskom 
stranom. Njegova je metoda bila da jednostavno svakoj strani krivo prikaže 
ključne elemente druge strane, što je rezultiralo ratom, a potom i arapskim 
naftnim embargom. 


Kissinger, koji je u to vrijeme već postao "carem" Nixonove obavještajne 
službe, uporno je zatajivao izvješća američke tajne službe, uključujući i 
uhvaćene razgovore arapskih dužnosnika, koji su potvrđivali pripreme 
za rat. Washington je napravio scenarij za rat i za njegove posljedice, 
uključujući Kissingerovu zloglasnu "leteću diplomaciju", a taj je scenarij u 
tančine slijedio bilderberško vijećanje od prošloga maja u Saltsjoebadenu, 

koje se dogodilo oko šest mjeseci prije izbijanja rata. Arapske su zemlje 
izvoznice nafte trebale biti žrtvenim jarcem za nadolazeću bjesomučnu 
reakciju svijeta, dok su anglo-američki interesni krugovi, koji su je kreirali, 
stajali mirno u pozadini.3 

Sredinom oktobra 1973. njemačka je Vlada kancelara Willyja Brandta 
rekla američkom ambasadoru u Bonnu da je Njemačka neutralna u sukobu 
na Srednjem istoku i da neće dopustiti Sjedinjenim Državama da šalje 
vojnu pomoć Izraelu iz njemačkih vojnih baza. Sa zlokobnom prijetnjom 
sličnih međusobnih poruka koje će se dogoditi oko 17 godina kasnije, 
Nixon je 30. oktobra 1973. poslao kancelaru Brandtu oštru protestnu 
notu, koju je najvjerojatnije sastavio Kissinger: 

Jasno nam je da su europske zemlje više od nas ovisne o arapskoj nafti, 
ali se ne slažemo da će se vaša ranjivost smanjiti ako se od nas odvojite u 
tako važnom pitanju... Napominjete da ova kriza nije predmet zajedničke 
odgovornosti Saveza i da opskrba vojne opreme Izraelu ima ciljeve koji 
ne spadaju u odgovornost Saveza. Ne vjerujem da možemo povući tako 
preciznu crtu..."4 


Washington je odbio dopustiti Njemačkoj da objavi svoju neovisnost 
u sukobu na Srednjem istoku. Interesantno je, međutim, da je Britaniji 
bilo dopušteno da jasno izrazi svoju neutralnost, čime je izbjegla 
posljedice arapskog naftnog embarga. Opet se London lukavo izvukao 
iz međunarodne krize, čiji je bio glavni tvorac. Jedna je od posljedica tog 
povećanja cijene nafte od 400% bila ta da su stotine miliona dolara koje 
su British Petroleum, Roval Dutch Shell i drugi anglo-američki naftni 
koncerni investirali u riskantne naftne poslove na Sjevernom moru sada 
mogle proizvoditi profitabilnu naftu. Zanimljiva je činjenica toga vremena 
da profitabilnost tih novih nalazišta nafte na Sjevernom moru nije uopće 
bila sigurna do Kissingerova naftnog šoka. 


Tako su 16. oktobra 1973. godine zemlje članice OPEC-a, nakon 
sastanka u svezi s cijenom nafte održanog u Beču, podigle svoje cijene za 
u to vrijeme zastrašujućih 70%, s 3,01 na 5,11 dolara po barelu. Istoga 
su dana članice OPEC-a, citirajući američku podršku Izraelu u ratu 
na Srednjem istoku, proglasile embargo na prodaju nafte Sjedinjenim 
Državama i Nizozemskoj, u kojoj su bile najveće naftne luke u Zapadnoj 
Europi. 

Saudijska Arabija, Kuvajt, Irak, Libija, Abu Dabi, Katar i Alžir objavili 

su 17. oktobra 1973., da će smanjiti proizvodnju nafte u oktobru na razinu 
od 5% ispod septembarske razine i nastaviti smanjivati po 5% svakoga 
mjeseca, "dok se Izrael potpuno ne povuče sa svih arapskih teritorija 
okupiranih u junu 1967. i dok se ne vrate zakonska prava palestinskom 
narodu". Prvi svjetski naftni šok (oil shock), ili, kako su ga Japanci nazvali 


Oil Shokku", bio je na djelu. 


Interesantno, naftni je šok bio u punom jeku upravo u trenutku kad 
je predsjednik Sjedinjenih Američkih Država postajao lično upleten u ono 
što se zvalo "Aferom Watergate", čime je Henry Kissinger postao de facto 
predsjednikom i vodio američku politiku u vrijeme krize krajem 1973. 
godine. 


Kad je Nixonova Bijela kuća 1974. godine poslala jednog starijeg 
dužnosnika u američko Ministarstvo financija da osmisli strategiju koja 
bi prisilila OPEC da snizi cijenu nafte, bio je grubo odbijen. U jednom je 
memorandumu taj dužnosnik napisao: "Bankarski su moćnici bili ti koji 
su otklonili taj savjet i održavali program "recikliranja" kako bi omogućili 
povećanje cijene nafte. Bila je to fatalna odluka..." 

Američko Ministarstvo financija, pod vodstvom ministra Jacka 
Benneta, čovjeka koji je pomogao usmjeriti Nixonovu sudbonosnu 
dolarsku politiku u avgustu 1971., već je ranije sklopilo tajni sporazum 
s Monetarnom agencijom Saudijske Arabije, SAMA, koji je okončan u 
jednom memorandumu iz februara 1975. Američki pomoćnik ministra 
financija Jack Bennett uputio je taj sporazum ministru vanjskih poslova 
Henryju Kissingeru. Po tom je sporazumu pozamašan dio ogromnih 
saudijskih prihoda od nafte trebao biti uložen u financiranje deficita 
američke Vlade. Mladi stručnjak za investicijsko bankarstvo s Wall 
Streeta David Mulford, koji je radio za vodeću tvrtku što je trgovala 
euroobveznicama White Weld čz Co. sa sjedištem u Londonu, poslan je 
u Saudijsku Arabiju da bude glavni "savjetnik za investicije" za SAMA-u; 
ustvari je poslan sa zadatkom da usmjerava ulaganja saudijskih petrodolara 
u prave banke, naravno one u Londonu i New Yorku. Bilderberški je plan 
funkcionirao upravo onako kako je bio zamišljen.5 


Kissinger, koji je kao Nixonov svemoćni savjetnik za nacionalnu 
sigurnost već imao kontrolu nad svim procjenama američke tajne službe, 
preuzeo je vlast i nad američkom vanjskom politikom tako što je prisilio 
Nixona da ga imenuje ministrom vanjskih poslova upravo pred izbijanje 
Yomkipurskog rata u oktobru. Pokazatelj njegove središnje uloge u 

tim događajima je činjenica da je Kissinger zadržao obje titule: mjesto 
predsjednika Vijeća za nacionalnu sigurnost Bijele kuće i mjesto ministra 
vanjskih poslova, što nije uspjelo ni jednoj osobi prije ni poslije njega. Za 
vrijeme posljednjih mjeseci Nixonova predsjedničkog mandata ni jedna 
druga osoba nije imala toliku pojedinačnu apsolutnu moć kao Henry 
Kissinger. Kao sol na živu ranu, Kissingeru je 1973. godine dodijeljena 
Nobelova nagrada za mir. 


Nakon jednog sastanka u Teheranu, 1. januara 1974., povećana je 
cijena nafte u visini od 100%, što je cijenu nafte zemalja OPEC-a dovelo 
na razinu od 11,65 dolara po barelu. To je učinjeno na iznenađujuće 
traženje iranskog šaha, kojemu je to potajno naložio Henry Kissinger. 

Samo nekoliko mjeseci prije toga šah se protivio povećanju cijene nafte 
na 3,01 dolar po barelu iz straha da će to natjerati zapadne izvoznike da 
povise cijene industrijske opreme koju je šah kanio uvoziti za potrebe 
ambiciozne industrijalizacije Irana. Potpora Washingtona i Zapada Izraelu 
u oktobarskome ratu pothranjivala je OPEC-ovu ljutnju na sastancima 
zemalja OPEC-a. Ni Kissingerovo vlastito.Ministarstvo vanjskih poslova 
nije bilo obaviješteno o Kissingerovim tajnim mahinacijama sa šahom.6 


Od 1949. godine do kraja 1970. cijena sirove nafte sa Srednjeg Istoka 
kretala se u prosjeku oko 1,90 dolara po barelu. Popela se na 3,01 dolar 
početkom 1973., u vrijeme sudbonosnog sastanka Bilderberške skupine 
u Saltsjobadenu, na kojemu se raspravljalo o neminovnom porastu cijene 
OPEC -ove nafte u budućnosti. U januaru 1974. porast od 400% bio je 
fait accompli. 


Privredne posljedice naftnog šoka 


Društveno stanje koje je naftni embargo izazvao u Sjedinjenim 
Državama krajem 1973. godine moglo bi se opisati kao panika. Tokom 
cijele 1972. i početkom 1973. godine velike su multinacionalne naftne 
kompanije, na čelu s Exxonom, vodile čudnu politiku nestašice sirove 
nafte. To im je omogućeno nizom odluka koje je donio predsjednik Nixon 
prema savjetima svojih pomoćnika. Stoga, kad je u novembru 1973. 
nadošao embargo, njegove su posljedice bile krajnje dramatične. U to 
je vrijeme Bijela kuća bila odgovorna za kontrolu uvoza nafte u SAD po 
američkom Zakonu o trgovinskim sporazumima (Trade Agreements Act) 


iz 1959. 

U januaru 1973. Nixon je ministra financija Georgea Shultza imenovao 
i za svojega, tj. predsjednikova pomoćnika za gospodarska pitanja. Na tom 
je položaju Shultz nadgledao politiku uvoza nafte u Bijeloj kući. Njegov 
je zamjenik, tj. zamjenik ministra financija, William E. Simon, bivši 
trgovac obveznicama na Wall Streetu, postavljen na mjesto predsjednika 
značajnoga Odbora za naftnu politiku koji je odlučivao o količinama 
uvoza nafte u SAD u kritičnim mjesecima koji su prethodili oktobarskom 
embargu. 


U februaru 1973. Nixon je bio prisiljen ustanoviti posebni "trijumvirat 
za energiju", u kojemu su bili Shultz, pomoćnik u Bijeloj kući John 
Ehrlichman i savjetnik za nacionalnu sigurnost Henry Kissinger, koji je 
postao poznat pod imenom Posebni odbor Bijele kuće za energiju. Potiho 
se pripremao teren za plan Bilderberške skupine, iako gotovo nikome u 
Washingtonu ni bilo gdje drugdje nije bila poznata ta činjenica. U oktobru 
1973. domaće su američke zalihe sirove nafte već bile na zabrinjavajuće 
niskoj razini. OPEC-ov je embargo izazvao panično kupovanje goriva, 
zahtjeve za štednjom, beskrajne redove na crpkama i jaku ekonomsku 
recesiju./ 


Naftna je kriza najteže pogodila najveći američki grad, New York. U 
decembru 1974. devet najmoćnijih svjetskih bankarskih kuća, na čijem 
su čelu bile banka Chase Manhattan Davida Rockefellera, Citibank 
i londonsko-njujorška investicijska banka Lazard Freres, priopćilo je 
gradonačelniku New Yorka Abrahamu Beameu, političaru staroga kova, da 
preda ogromne mirovinske fondove toga grada jednom odboru tih banaka, 
koji se zvao Municipal Assistance Corporation ili će u protivnom one i 
njihovi utjecajni prijatelji u sredstvima priopćavanja dovesti do financijske 
propasti grada. Ne iznenađuje da je nedovoljno moćni gradonačelnik 
kapitulirao, a grad New York je bio prisiljen skresati sredstva za izgradnju 
autoputeva, mostova, bolnica i škola kako bi opsluživao svoje dugove 
bankama, kao i otpustiti desetke tisuća radnika u gradskim službama. 
Najveći je američki grad počeo tonuti u smetlište. Felix Rohatyn iz 
banke Lazard Freres postao je direktorom nove bankarske organizacije za 
prikupljanje novca, koju je tisak nazvao "Big MAC". 

U Zapadnoj je Europi šok od rasta cijene nafte i embarga bio jednako 
drastičan. Od Britanije do europskog kontinenta, jedna je zemlja za 
drugom osjećala posljedice najdublje ekonomske krize od 1930-ih godina. 
Širom Europe bankroti i nezaposlenost dosegnuli su zabrinjavajuće 

razine. 


Njemačka je Vlada uvela hitnu zabranu vožnje nedjeljom u očajničkom 
naporu da smanji troškove uvoza nafte. U junu 1974. posljedice su naftne 
krize doprinijele dramatičnom slomu njemačke Herstatt-Banke i krize 
njemačke marke koja je uslijedila. Godine 1974. njemački su troškovi 
na uvoz nafte porasli za zastrašujućih 17 milijardi njemačkih maraka, a 
procjenjuje se da je pola miliona ljudi ostalo bez posla zbog naftnog šoka. 
Inflacija je dosegnula zabrinjavajuću razinu od 8%. Naglo je povećanje 
cijene od 400% osnovnog izvora energije u Njemačkoj bilo pogubno za 
industriju, transport i poljoprivredu. Kao posljedica naftnog šoka, ključne 
su industrijske grane poput čelične industrije, brodogradnje . i hemijske 
industrije u to vrijeme zapale u duboku krizu. 


Vlada Willyja Brandta do temelja je poražena zbog posljedica naftne 
krize u Njemačkoj, jednako kao i zbog izbijanja špijunske afere Stasi o 
upletenosti njegova bliskog suradnika, Gunthera Guillaumea. U svibnju 
1974. Brandt je ponudio ostavku predsjedniku Savezne Republike 
Njemačke Heinemannu, koji je zatim imenovao Helmuta Schmidta 
kancelarom. Većina je vlada širom Europe pala u to vrijeme, kao žrtve 
posljedica naftnoga šoka na gospodarstvo njihovih zemalja. 


A ekonomske posljedice na zemlje u razvoju - jer, u to vrijeme ih se s 
pravom još moglo zvati zemljama u razvoju, umjesto fatalističkog naziva 
"Treći svijet" koji je danas jako u modi - posljedice porasta cijene njihova 
primarnog izvora energije od 400%, koji se dogodio preko noći, bile su 
zastrašujuće. Velika je većina manje razvijenih zemalja u svijetu, koje nisu 
imale značajnih vlastitih zaliha nafte, bila iznenada suočena s neočekivanim 
i neplativim porastom cijene uvozne energije od 400%, da ne spominjemo 
cijenu hemijskih proizvoda i umjetnih gnojiva za poljoprivredu, koji 
se dobivaju . od nafte. U to su vrijeme komentatori počeli spominjati 
"trijadu", ratnodobnu ideju preživljavanja najjačih, i uveli pojmove 
"Trećega svijeta" i "Četvrtoga svijeta" (zemlje nečlanice OPEC-a). 

Indija je 1973. godine imala pozitivnu platnu bilancu, što je bilo zdravo 
stanje za jednu zemlju u razvoju. Godine 1974. njezine su zalihe u stranim 
valutama iznosile 629 miliona dolara, kojima je plaćala, u dolarima, skoro 
dvostruki iznos od 1.241 miliona dolara godišnje na ime uvoza godišnjih 
potreba nafte. Godine 1974. Sudan, Pakistan, Filipini, Tajland, Afrika i 
Latinska Amerika su, jedna za drugom bile suočene s rastućim deficitima 
u svojim platnim bilancama. Tokom 1974., prema podacima MMF-a, sve 

zemlje u razvoju zajedno nagomilale su ukupan trgovinski deficit u iznosu 
od 35 milijardi dolara, što je u to vrijeme bila kolosalna svota, a njihov 
se deficit, što ne iznenađuje, povećao za četiri puta u odnosu na 1973. 
godinu, tj. upravo proporcionalno povećanju cijene nafte. 


Nakon nekoliko godina snažnog industrijskog i trgovinskog razvitka iz 
ranih 1970-ih godina, nagli je pad industrijske aktivnosti u gospodarstvima 
cijeloga svijeta, od 1974. na 1975. godinu, bio veći od svih padova od 
vremena rata. Međutim, dok je Kissingerov naftni šok iz 1973./74. imao 
razoran učinak na svjetski industrijski razvitak, on je u isto vrijeme donio 
ogromnu korist izvjesnim etabliranim krugovima - velikim njujorškim i 
londonskim bankama i kompanijama Sedam sestara, tj. multinacionalnim 
naftnim kompanijama u Sjedinjenim Državama i Britaniji. Kompanija 
Exxon je 1974. godine zamijenila General Motors na mjestu najveće 
američke korporacije po bruto prihodu. Njezine sestre nisu bile daleko iza 
nje, uključujući Mobil, Texaco, Chevron i Gulf. 


Glavnina je OPEC -ovih dolarskih prihoda, Kissingerovih "recikliranih 
petrodolara", bila uložena u vodeće banke u Londonu i New Vorku, a 
te su se banke bavile i dolarima i međunarodnom naftnom trgovinom. 
Chase Manhattan, Citibank, Manufacturers Hannover, Bank of 
America, Barclays, Lloyds, Midland Bank, sve su te banke uživale u 
ogromnim prihodima od naftnog šoka. Kasnije ćemo vidjeti kako su te 
banke reciklirale svoje "petrodolare" tokom 1970-ih godina, i kako je to 
recikliranje pripremilo teren za veliku krizu dugova iz 1980-ih godina.8 


Otkidanje cvijeta s "nuklearne ruže" 


Jedna od glavnih briga tvoraca porasta cijene nafte od 400% bila je 
kako spriječiti da njihov drastični potez ne navede svijet na ubrzanje već 
jakoga trenda izgradnje daleko učinkovitijega i u konačnici jeftinijeg izvora 
energije - nuklearnih elektrana. 

Kissingerov bivši dekan na Sveučilištu Harvard i šef iz vremena kad je 
Kissinger kratko vrijeme bio savjetnik u Vijeću za nacionalnu sigurnost 
u Vladi predsjednika Johna Kennedyja, bio je McGeorge Bundy. Bundy 
je otišao iz Bijele kuće 1966. godine kako bi igrao presudnu ulogu u 
oblikovanju unutarnje politike Sjedinjenih Država kao predsjednik najveće 
privatne fondacije, Fondacije Ford. Do decembra 1971. Bund/y je već bio 
ustanovio veliki novi projekt te fondacije - Projekt energetske politike 

(Energy Policy Project), pod vodstvom S. Davida Freemana, s platnom 
knjižicom od impresivnih 4 miliona dolara za mandat od najmanje tri 
godine. Studija Bundvjeve Fondacije Ford, pod naslovom "Vrijeme za 
opredjeljenje: energetska budućnost Amerike", izišla je iz tiska točno usred 
rasprave u vrijeme naftnog šoka 1974. godine. Cilj joj je bio usmjeriti 
javnu raspravu u tom presudnom trenutku naftne krize. 


Po prvi je put u krugovima američkog političkog ustroja proklamirana 
lažna teza da "se razvitak energije i razvitak gospodarstva mogu odvojiti; 
nisu to sijamski blizanci". Freemanova je studija zagovarala čudne i 
dokazivo nedjelotvorne "alternativne" izvore energije, poput vjetra, 
solarnih reflektora i sagorijevanja recikliranog otpada. Tim je izvješćem 
Fordova fondacija poduzela prljav napad na nuklearnu energiju, tvrdeći 
da njezina tehnologija može teoretski biti upotrijebljena za pravljenje 
nuklearnih bombi. "Samo gorivo ili jedan od nusproizvoda, plutonij, 
može se izravno ili u prerađenom obliku upotrijebiti kao materijal za 
nuklearne bombe ili eksplozivne naprave", ustvrdili su. 


Studija Fordove fondacije ispravno je ustvrdila da je nuklearna energija 
glavna konkurencija hegemoniji nafte u budućnosti i upozorila na "brzinu 
kojom se nuklearna energija širi u svim dijelovima svijeta i to razvojem 
novih nuklearnih tehnologija, u prvome redu brzih oplodnih reaktora i 
centrifugalne metode obogaćivanja urana". Tim je Bundyjevim projektom 
stvoren okvir za antinuklearnu "zelenu" ofenzivu američkog financijskog 
ustroja.9 


Početkom 1970-ih godina nuklearna se energija jasno pokazala kao 
najbolje rješenje za budućnost na području proizvodnje električne energije, 
bila je daleko učinkovitija (i za okoliš manje štetna) od nafte ili uglja. U 
vrijeme naftnog šoka Furopska zajednica je već bila dobrano odmakla 
na putu velikoga nuklearnog razvojnog programa. Počevši od 1975., po 
planovima vlada zemalja članica, do 1985. godine trebalo je izgraditi 
između 160 i 200 novih nuklearnih elektrana po cijeloj kontinentalnoj 
Europi. 

Schmidtova je Vlada u Njemačkoj, reagirajući razumno na posljedice 
naftnog šoka iz 1974., donijela 1975. godine program za gradnju dodatnih 
kapaciteta za nuklearnu energiju od 42 gigawatta, što bi do 1985. godine 
pokrilo 45% ukupnih potreba Njemačke za električnom strujom. Taj je 
razvojni program unutar Europske zajednice premašivala samo Francuska, 
koja je do 1985. planirala izgraditi nove kapacitete nuklearne energije od 

45 gigawatta. U jesen 1975. talijanski je ministar industrije, Carlo Donat 
Cattin, dao upute talijanskim kompanijama za nuklearnu energiju, ENEL 
i CNEN, da izrade planove za izgradnju 20-ak nuklearnih elektrana koje bi 
bile dovršene početkom 1980-ih godina. Čak je i Španjolska, koja je tada 
tek izlazila iz desetljeća duge Francove vladavine, imala program koji je 
predviđao izgradnju 20 nuklearnih elektrana do 1983. Tipična nuklearna 
elektrana jačine 1 gigawatta obično je dovoljna za opskrbu svih potreba 
električne energije modernog industrijskog grada od milijun stanovnika. 


U vrijeme naftnoga šoka iz 1974. po prvi su se put naglo rastuće 
nuklearne industrije Europe, osobito Francuske i Njemačke, počele 
pojavljivati kao sposobni suparnici američkoj prevlasti na nuklearnom 
izvoznom tržištu. Francuska je uspjela dobiti pismo namjere od iranskoga 
šaha, kao i njemačka kompanija KWU prije toga, za izgradnju četiri 
nuklearna reaktora u Iranu, dok je Francuska već bila potpisala ugovor 
s pakistanskom Vladom predsjednika Bhuttoa za izgradnju moderne 
nuklearne infrastrukture u toj zemlji. Pregovori između njemačke Vlade i 
Brazila o suradnji na području mirnodopske upotrebe nuklearne energije 
također su uspješno okončani u februaru 1976.; po tome je dogovoru 
Njemačka trebala izgraditi osam nuklearnih reaktora kao i postrojenja za 
preradu i obogaćivanje urana. Uz punu potporu svojih vlada, njemačke su 
i francuske kompanije ušle u pregovore s određenim zemljama u razvoju, 
potpuno u duhu Eisenhowerove deklaracije Atomi za mir iz 1953. 


Anglo-američki je obruč, utemeljen na njihovoj čvrstoj kontroli 
najvećega svjetskog izvora energije, nafte, očito bio u opasnosti ako se ti 
ostvarivi programi nastave. 


U poslijeratnom je razdoblju nuklearna energija bila tehnološko 
poboljšanje u odnosu na naftu, jednako kao što je nafta bila poboljšanje u 
odnosu na ugalj kad su lord Fisher i Winston Churchill, krajem prošloga 
stoljeća, tvrdili da britanska mornarica mora prijeći s uglja na naftu. Glavna 
je razlika 1970-ih godina bila u tome što su Britanija i njezini rođaci u 
Sjedinjenim Državama držali u rukama svjetske zalihe nafte. Svjetska 
je nuklearna tehnologija zaprijetila otvaranjem relativno neograničenih 
energetskih mogućnosti, osobito ako se ostvare planovi za komercijalnu 
proizvodnju brzih oplodnih reaktora, kao i termonuklearne fuzije. 


Odmah nakon naftnog šoka iz 1974. osnovane su dvije organizacije 
za nuklearnu energiju, obje sa sjedištem u Londonu. Godine 1975. 
ustanovljena je jedna neformalna i polutajna skupina, nazvana Skupina 

opskrbljivača nuklearnom tehnologijom (Nuclear Suppliers Group), ili 
"Londonski klub", kako je postala poznata. U tu su skupinu spadale 
Britanija, Sjedinjene Države, Kanada, Francuska, Njemačka, Japan i SSSR. 
Bio je to početak anglo-američkih nastojanja da nametnu samo-kontrolu 
na polju nuklearnog izvoza. U svibnju 1975. ta je skupina upotpunjena 
osnivanjem još jedne tajne organizacije, koja je okupila najveće svjetske 
opskrbljivače nuklearnog goriva, urana, londonski "Institut za uran" 
(Uranium Institute), u kojemu su prevlast imale tradicionalno britanske 
zemlje, uključujući Kanadu, Australiju, Južnu Afriku i Ujedinjeno 
Kraljevstvo. Te "skrovite" organizacije bile su potrebne, ali ne i dovoljne za 
otklanjanje nuklearne "prijetnje" ranih 1970-ih godina. 


Jedan je istaknuti američki protivnik nuklearne energije iz Instituta 
Aspen ovako izrazio njihov problem: "Moramo otkinuti cvijet s 'nuklearne 

ruže'". I otkinuli su ga. 


Stvaranje anglo-američkoga zelenog plana 


Nije bilo nimalo slučajno što je sve veći dio stanovništva u Zapadnoj 
Europi, osobito u Njemačkoj, nakon recesije iz 1974./75. izazvane 
naftnim šokom, počeo po prvi put u poslijeratnom razdoblju govoriti o 
"granicama razvitka" ili prijetnjama okolišu i propitivati svoje vjerovanje 
u načelo industrijskog razvitka i tehnološkog napretka. Rijetki su bili oni 
koji su razumjeli do koje su mjere njihova nova "mišljenja" bila pomno 
izmanipulirana s vrha putem mreže koju su uspostavili oni isti anglo- 
američki financijski i industrijski krugovi koji su stajali iza strategije 
naftnog šoka iz Saltsjobadena. 

Počevši 1970-ih godina lansirana je strahovita propagandna ofenziva 
iz odabranih anglo-američkih trustova mozgova i časopisa, s namjerom da 
oblikuju novi pristup "granica razvitka", koji će osigurati uspjeh drastične 
strategije naftnog šoka. Američki naftaš Robert O. Anderson, koji je 
sudjelovao na sastanku Bilderberške skupine u Saltsjoebadenu u svibnju 
1973., bio je središnja figura u provedbi anglo-američke ekološke ofenzive 
koja je uslijedila. Bit će to jedna od najuspješnijih prijevara u historiji. 

Anderson i njegova Atlantic Richfield Oil Co. dostavili su milijune 
dolara, preko svoje fondacije Atlantic Richfield, pomno odabranim 
organizacijama za napad na nuklearnu energiju. Jedna od skupina koja se 
najviše okoristila Andersonovom širokogrudnošću, bila je skupina zvana 

Prijatelji Zemlje (Friends of the Earth) koja je u to vrijeme osnovana 
Andersnovom donacijom od 200.000 dolara. Jedna od prvih akcija 
Andersonovih Prijatelja Zemlje bila je financiranje napada na njemačku 
nuklearnu industriju putem antinuklearnih akcija kao što su bile 
demonstracije protiv Brockdorfa 1976. godine, koje je predvodio voda 
Prijatelja Zemlje Holger Strohm. Direktor Prijatelja Zemlje u Francuskoj, 
čovjek po imenu Brice LaLonde, bio je partner u odvjetničkoj tvrtki 
obitelji Rockefeller u Parizu, koja se zvala Coudert Brothers, a 1989. 
godine postao je ministar za okoliš u Mitterrandovoj Vladi. 

Upravo su Prijatelji Zemlje bili ti koji su spriječili provedbu velikog 
sporazuma između Japana i Australije o opskrbi urana. U novembru 1974. 
japanski je premijer Tanaka stigao u Canberru na sastanak s australskim 
premijerom Gaughom Whitlamom. Dvojica su premijera postigla 
dogovor potencijalno vrijedan milijarde dolara, po kojemu će Australija 
opskrbljivati japanske potrebe uranske rude u budućnosti, kao i ući s 
Japanom u zajednički projekt razvoja tehnologije obogaćivanja urana. 
Britanski je div rudnika urana, Rio Tinto Zine, tajno poslao Prijatelje 
Zemlje u Australiju da okupe protivnike zaključivanja skorog sporazuma 
s Japanom, što je nekoliko mjeseci kasnije rezultiralo padom Whitlamove 
Vlade. Prijatelji Zemlje imali su "prijatelje" na svim visokim položajima u 
Londonu i Washingtonu. 

Glavno oruđe Roberta O. Andersona za širenje nove ideologije "granica 
razvitka" među vladajućim krugovima Europe i Amerike, bio je njegov 
Aspen Institute for Humanistic Studies (Institut za društvena istraživanja). 
S Andersonom kao predsjednikom i Thorntonom Bradshawom iz 
kompanije 

Atlantic Richfield kao potpredsjednikom, Institut Aspen bio je glavni 
provodnik za ostvarenje novog antinuklearnog programa vladajućega 
ustroja početkom 1970-ih godina. 


Među poznatijim skrbnicima Instituta Aspen u to vrijeme bio je 
predsjednik Svjetske banke i čovjek koji je vodio Vijetnamski rat, Robert 
S. McNamara. Među pomno odabranim povjerenicima Instituta Aspen 
bili su u to vrijeme lord Bullock s Oxfordskog univerziteta, Richard 
Gardner, američki ekonomist anglofil koji je kasnije postao američkim 
ambasadorom u Italiji i Russell Peterson, bankar s Wall Streeta, koji je 
radio u firmi Lehman Brothers Kuhn Loeb Inc., kao i član upravnog 
odbora Exxona Jack G. Clarke, Jerry Me Afee iz Gulf Oila, direktor 

Mobil Oila George C. McGhee, bivši dužnosnik Ministarstva vanjskih 
poslova koji je bio prisutan na osnivačkom sastanku Bilderberške skupine 
1954. godine. S Andersonovim je Institutom u tom ranom razdoblju bila 
povezana i grofica Marion Donhoff, izdavač Die Zeita u Hamburgu, kao i 
bivši predsjednik banke Chase Manhattan i visoki povjerenik za Njemačku 
John J. McCloy. 


Robert O. Anderson doveo je na mjesto predsjednika Instituta Aspen 
gospodina Josepha Slatera iz Fordove fondacije, na čijem je čelu bio 
McGeorge Bundy. Bila je to uistinu usko povezana obitelj anglo-američkog 
ustroja iz ranih 1970-ih. Prvi projekt koji je Slater lansirao u Aspenu bio je 
priprema jedne međunarodne organizacijske ofenzive protiv industrijskog 
razvitka, a osobito protiv nuklearne energije, pod pokroviteljstvom 
(i novcem) Ujedinjenih naroda. Slater je osigurao potporu švedskog 
ambasadora u Ujedinjenim narodima Sverkera Aastroma, koji je u 
Ujedinjenim narodima progurao prijedlog za održavanje međunarodne 
konferencije o okolišu, usprkos oštrim prigovorima od strane zemalja u 
razvoju. 


Konferenciju Ujedinjenih naroda o okolišu, održanu u junu 1972. u 
Stockholmu, od samoga su početka vodili ljudi iz Andersonova Instituta 
Aspen. Član upravnog odbora Aspena, Maurice Strong, kanadski 
naftaš iz kompanije Petro-Canada, bio je predsjednik Stokholmske 
konferencije. Aspen je također osigurao financijska sredstva za stvaranje 
međunarodne mreže nultog razvitka pod pokroviteljstvom UN-a, nazvane 
Međunarodnim institutom za okoliš i razvitak (International Institute 
for Environment and Development), u čijem su odboru bili Robert 
O. Anderson, Robert McNamara, Strong i Roy Jenkins iz britanske 
Laburističke stranke. Ta je nova organizacija odmah proizvela knjigu 
pod naslovom "Only One Earth" (Samo jedna Zemlja), koju su napisali 
Rene Dubos sa Univerziteta Rockefeller i britanska maltuzijanka Barbara 
Ward (lady Jackson). Međunarodne su trgovačke komore bile u to vrijeme 
čak prisiljene sponzorirati Mauricea Stronga i druge osobe iz Aspena na 
semirarima na kojima su poslovne ljude iz cijeloga svijeta upućivali u novoj 
ideologiji očuvanja okoliša. 

Stokholmska konferencija iz 1972. stvorila je potrebnu međunarodnu 
organizacijsku i reklamnu infrastrukturu, tako da se u vrijeme Kissingerova 
naftnog šoka iz 1973./74. mogla lansirati jaka antinuklearna propagandna 
ofenziva, uz dodatnu pomoć miliona dolara koji su bili lahko dostupni 

preko kanala povezanih s naftom, tj. uz pomoć kompanije Altantic 
Richfield, Fonda Rockefeller Brothers i drugih sličnih elitnih anglo- 
američkih vladajućih krugova. Među skupinama koje su ti ljudi u to 
vrijeme financirali bile su organizacije poput ultra elitističkog World 
Wildlife Funda, kojemu je tada predsjedavao član Bilderberške skupine 
princ Bernhard, a kasnije John Loudon iz kompanije Royal Dutch 
Shell.10 


Da su ti vladajući financijski krugovi imali ogroman utjecaj na 
američke i britanske medije u to vrijeme pokazuje i činjenica da nije 
lansirana nikakva javna povika radi ispitivanja mogućeg sukoba interesa 
između antinuklearne ofenzive koju je dobrano financirao Robert O. 
Anderson i činjenice da je njegova kompanija Atlantic Richfield Oil bila 
među onima koje su najviše profitirale od povećanja cijene nafte iz 1974. 
godine. Andersonova je kompanija, ARCO, već bila investirala desetke 
miliona dolara u jako nesigurnu naftnu infrastrukturu u zaljevu Prudhoe 
na Aljasci i u britanskim vodama Sjevernog mora, zajedno s Exxonom, 
British Petroleumom, Shellom i drugim Sestrama. 


Da naftni šok iz 1974. godine nije podigao cijenu nafte na 11,65 dolara 
po barelu ili tu negdje, Andersonova bi ulaganja, kao i ulaganja British 
Petroleuma, Exxona i drugih u Sjevernom moru i Aljasci bila dovela do 
financijske propasti. S ciljem da osigura naklonost medija, Anderson je 
u to vrijeme kupio londonski Observer. Praktički nitko nije pitao jesu 
li Anderson i njegovi utjecajni prijatelji možda unaprijed znali da će 
Kissinger stvoriti uslove za porast cijene nafte od 400%. 

Kako ni jedan kamenčić nultoga razvitka ne bi ostao nedirnut, Robert 
O. Anderson je također darovao znatna sredstva za projekt koji je pokrenula 
obitelj Rockefeller zajedno s Aurelijem Pecceijem i Alexanderom Kingom, 
na Rockefellerovu imanju u mjestu Bellagio u Italiji. Godine 1972. taj 
Rimski klub i američko Udruženje Rimskoga kluba dali su širok publicitet 
svom izdanju znanstveno lažne kompjutorske simulacije koju su pripremili 
Dennis Meadows i Jay Forrester, čuvenu tvorevinu "Limits to Growth" 
(Granice razvitka). Meadows i Forrester su modernim kompjutorskim 
crtežima uljepšali ozloglašeni esej Thomasa Parsona Malthusa i tvrdili da će 
svijet uskoro nestati zbog nedostatka odgovarajućih izvora energije, hrane 
i drugih potrepština. Kao i Malthus oni su namjerno zanemarili značaj 
tehnološkog napretka za poboljšanje uslova čovjekova života. Njihova je 
poruka bila poruka krajnjega mraka i kulture pesimizma. 

Njemačka je bila jedna od zemalja prema kojima je ta nova anglo- 
američka antinuklearna ofenziva bila najviše usmjerena. Dok je francuski 
nuklearni program bio podjednako ambiciozan ili čak ambiciozniji, 
procjena je bila da je Njemačka zemlja gdje sredstva anglo-američke 
tajne službe imaju većega izgleda za uspjeh zbog njihova nekadašnjeg 
sudjelovanja u okupaciji Savezne Republike Njemačke. Ofenziva je 
lansirana čim se osušila tinta na programu nuklearnog razvoja Schmidtove 


Vlade iz 1975. 


Jedna djevojka, čija je majka bila Njemica, a očuh Amerikanac, koja 
je živjela u Sjedinjenim Državama do 1970. i, između ostaloga, radila za 
američkoga senatora Huberta Humphreyja, bila je ključni izvršitelj toga 
novog projekta. Petra K. Kelly, kako se zvala, imala je bliske veze, iz vremena 
dok je živjela u Americi, s jednom od glavnih novih anglo-američkih 
antinuklearnih organizacija, koje je osnovala fondacija Ford McGeorgea 
Bundyja, a zvala se Natural Resources Defense Council (Vijeće za obranu 
prirodnih bogatstava). U to su vrijeme među članovima odbora Vijeća za 
obranu prirodnih bogatstava bili i Barbara Ward (lady Jackson) i Laurence 
Rockefeller. U Njemačkoj je Petra Kelly sredinom 1970-ih godina počela 
organizirati napade putem sudskih postupaka protiv njemačkog programa 
nuklearne izgradnje, što je rezultiralo skupim kašnjenjima i kasnije velikim 
smanjenjima ukupnoga njemačkog nuklearnog programa. 


Kontrola porasta stanovništva postaje 
nacionalna sigurnost" Sjedinjenih Država 


Godine 1798., jednoga su mračnog engleskog svećenika, Thomasa 
Parsona Malthusa, profesora političke ekonomije na koledžu Istočnoindijske 
kompanije u Haileyburyju koji je bio u vlasništvu britanske kompanije 
East India, trenutačno proglasili slavnim njegovi sponzori u Engleskoj 
zbog njegova eseja pod naslovom "Essay on the Principle of Population" 
(Ogled o načelu stanovništva). Sam je esej bio očita znanstvena prijevara, 
uvelike plagijat venecijanskog napada na pozitivnu populacijsku teoriju 
Benjamina Franklina. 

Venecijanski je napad na Franklinov esej potpisao Gianmaria Ortes 
1774. godine. Malthusova je adaptacija Ortesove "teorije" bila obogaćena 
fasadom matematičkih formula koje je nazvao "zakonom geometrijske 
progresije". Prema njegovu takozvanom "zakonu" ljudska se populacija 

neprestano geometrijski širi, dok su sredstva za život aritmetički, odnosno 
linearno, ograničena. 


Malthus je prilično jasno rekao kako se može postići njegova "idealna" 
ravnoteža između broja stanovnika i količine hrane. "Sva djeca koja se rode 
iznad broja potrebnog za održavanje broja stanovnika na željenoj razini, 
neizbježno (bi) morala nestati, osim ako se za njih napravi mjesta smrću 
odraslih osoba". 


Nadalje je Malthus sasvim jasan u tvrdnji da to mora biti aktivna 
politika vlasti: 


"Trebamo potaknuti djelovanje prirode u stvaranju tog mortaliteta 
umjesto da ga glupo i uzaludno pokušavamo spriječiti. A ako se bojimo 
prečestih posjeta strašnoga oblika gladi, trebamo pobunama potaknuti 
druge oblike prisilnog i prirodnog uništenja. Umjesto preporučivanja 
čistoće siromašnima, trebamo potaknuti suprotne navike. U našim 
gradovima trebamo praviti uže ulice, nagomilavati više ljudi u kuće i 
izazivati povratak kuge. Na selu trebamo graditi naselja blizu stajaćih voda 
i osobito poticati naseljavanje u svim močvarnim i nezdravim uslovima. Ali 
iznad svega trebamo strogo osuđivati specifične lijekove protiv harajućih 
bolesti i one dobronamjerne ljude, koji su pak u zabludi, a koji misle da 
su čovječanstvu učinili uslugu time što su osmislili projekte za potpuno 
istrijebljenje neke određene bolesti."11 


Nedostatak Malthusove tvrdnje, kako je to nepobitno pokazao 
spektakularni razvitak civilizacije, tehnologije i poljoprivredne proizvodnje 
od 1798., bio je u njegovu namjernom zanemarivanju doprinosa napretka 
nauke i tehnologije za ogromno povećanje čimbenika poput uroda usjeva, 
produktivnosti rada i slično. 


Sredinom 1970-ih godina, što pokazuje učinkovitost novoga 
propagandnog napada od strane anglo-američkog ustroja, dužnosnici 
američke Vlade otvoreno su se hvalili na javnim konferencijama za 
tisak da su predani "neomaltuzijanci", za što bi samo desetljeće prije 
toga bili ismijani i zbačeni s položaja. Ali, ta nova privrženost britanskoj 
maltuzijanskoj ekonomiji nije se nigdje u Sjedinjenim Državama pokazala 
tako okrutnom kao u Kissingerovu Vijeću za nacionalnu sigurnost. 


Dana 24. aprila 1974., usred naftne krize, savjetnik za nacionalnu 
sigurnost u Bijeloj kući, Henry Alfred Kissinger, objavio je jedan 
dokument nazvan Memorandum o studiji Vijeća za nacionalnu sigurnost 

200 (National Security Council Study Memorandum 200 ili skraćeno 
NSSM 200), na temu "Posljedice porasta stanovništva u cijelome svijetu 
na sigurnost i prekomorske interese SAD-a". Analiza je upućena 

svim ministrima, vojnim zapovjednicima u Bijeloj kući, kao i CIA- 
i i drugim službama. Dana 16. oktobra 1975. na nagovor Kissingera 
predsjednik Gerald Ford objavio je memorandum kojim potvrđuje potrebu 
za "američkom kontrolom nad pitanjima svjetske populacije", temeljen 
na sadržaju tajnoga dokumenta NSSM 200. Po prvi put u američkoj 
historiji taj je dokument prihvatio maltuzijanizam kao izrijekom poželjan 
cilj sigurnosne politike Vlade Sjedinjenih Američkih Država. Još je gorča 
ironija bila činjenica da je tu politiku potaknuo Židov rođen u Njemačkoj. 
Čak su i u vrijeme nacističkog režima u Njemačkoj dužnosnici njemačke 
Vlade bili obazriviji u službenom prihvaćanju takve politike. 

NSSM 200 tvrdi da porast stanovništva u određenim zemljama u 
razvoju, koje osim toga imaju strateška bogatstva potrebna američkom 
gospodarstvu, predstavlja potencijalnu "prijetnju nacionalnoj sigurnosti" 
SAD-a. Ta studija upozorava da će te zemlje, koje imaju potrebne sirovine, 
pod pritiskom rastućeg broja stanovnika, početi zahtijevati veće cijene i 
bolje uslove trgovine za izvoz svojih sirovina u Sjedinjene Države. U tom 
je smislu NSSM 200 napravio ciljni popis od 13 zemalja, koje su izdvojene 
kao "strateški ciljevi" za američka nastojanja radi kontrole porasta 
stanovništva. Taj je popis sastavljen 1974. godine. Nema nikakve dvojbe da 
je popis zemalja koje su trebale postati žrtvom te politike sastavljen nakon 
zatvorenih konzultacija s britanskim Ministarstvom vanjskih poslova, kao 
Što je to bio slučaj i kod svih drugih većih odluka u kojima je Kissinger 
igrao neku ulogu. 

Kissinger je u tom memorandumu izrijekom izjavio "u kolikoj 
mjeri sredstva utrošena na kontrolu porasta stanovništva mogu biti 
učinkovitija od (sredstava) utrošenih na poboljšanje proizvodnje kroz 
direktna ulaganja u navodnjavanje, elektrane i tvornice". Ni britanski 
imperijalizam iz 19. stoljeća ne bi to mogao bolje izraziti. S tom tajnom 
političkom deklaracijom Vlada Sjedinjenih Država prihvatila je program 
koji će doprinijeti njezinoj vlastitoj ekonomskoj smrti, kao i gladi, bijedi 
i nepotrebnom umiranju u svim zemljama u razvoju. Trinaest ciljnih 
zemalja nabrojenih u Kissingerovoj studiji bile su Brazil, Pakistan, Indija, 
Bangladeš, Egipat, Nigerija, Meksiko, Indonezija, Filipini, Tajland, Turska, 
Etiopija i Kolumbija. Poziva se čitatelj da se prisjeti tragične historije tih 

nesretnih 13 zemalja otkako je Kissinger sastavio svoj popis krajem 1974. 
godine. 

"There Are No Limits to Growth" (Nema granica razvitku), New Benjamin Franklin House, 
New York, 1983. 


13. National Security Study Memorandum 200: "Implications of Worldwide Population 
Growth for U. S. Securitv and Overseas Interests',, Državni arhiv Sjedinjenih Američkih 
Država (U. S. National Archives), 10 decembra 1974. 

DESETO POGLAVLJE 


Odgovor Europe, Japana i zemalja u 
razvoju na naftni šok 


€Petrodolarski monetarni poredak" 
opustošio zemlje u razvoju 


Usprkos ogromnim ekonomskim i financijskim udarima na svjetsko 
gospodarstvo proizišlim iz jako visoke cijene nafte iz 1974., u nekim se 
dijelovima svijeta krajem 1975. industrija počela ponovno razvijati, kao da 
je pretrpjela zastrašujući udarac, pribrala se i krenula naprijed. Kissingerov 
je naftni udar iz 1974. postigao izvjesne ciljeve za anglo-američku 
Bilderberšku skupinu, ali globalni parametri industrijskog razvoja nisu ni 
u kom slučaju još bili odlučno promijenjeni u njihovu korist. Njihova je 
stalna strateška dominacija još bila u smrtnoj opasnosti. 

Ako proučimo svjetsku proizvodnju čelika, kao i ukupnu brodarsku 
trgovinu u tonama po kilometru, zapažamo upadljivu količinu zdravlja u 
svjetskom ekonomskom napretku. Počevši od ranih 1950-ih godina, kad 
se svijet počeo obnavljati od razaranja Drugog svjetskog rata, svjetska je 
proizvodnja sirovog čelika bila u stalnom porastu, mjerena u metričkim 
tonama proizvedenoga sirovog čelika. Čelik je i danas jedna od najboljih 
pojedinačnih vrijednosti po kojoj se može mjeriti ukupan industrijski 
napredak gospodarstva neke zemlje. Za razliku od posvuda modernoga 
izračuna bruto nacionalnog proizvoda (Gross National Product - GNP), 
koji mjeri razine cijena, bez obzira na to je li jedna djelatnost produktivna 
ili neproduktivna, radi li se o gradnji infrastrukture ili trošenju na kockanje 
u kockarnicama Las Vegasa, s proizvodnjom se čelika mjerena u tonama ne 
može manipulirati. To je čvrsta mjera. Štoviše, čelik je bitan za transport, 
za izgradnju, za infrastrukturu svake vrste. 

Zapadni je svijet, uključujući i zemlje u razvoju, stalno povećavao 
svoju proizvodnju čelika s manje od 175 miliona metričkih tona 1950. 
godine dok nije dosegnula historijski vrhunac od nešto ispod 500 miliona 
metričkih tona u vrijeme nadolaska Kissingerova naftnog udara 1974./ 
75. Čelik je također jedna od energetski najzahtjevnijih industrijskih 

grana. Dvije do tri godine poslije prvoga naftnog udara, ekonomski se 
udar odrazio na svjetsku industriju čelika i proizvodnja je pala za skoro 
15% ispod svog vrhunca iz 1974/75. Ali je već 1976. proizvodnja čelika 
poprimila stalan trend porasta. 


Slično se dogodilo i sa svjetskom pomorskom trgovinom u kojoj je 
došlo do oštrog pada u ukupnim tonama po milji transporta okeanskih 
brodova, kao reakcija na naftni udar iz 1974. i naglog opadanja svjetskog 
gospodarstva, nakon kojega je uslijedio polagani ali stalni oporavak sve 
do 1977./78. Godine 1975. zabilježila je prvi veći pad svjetske trgovine 
od kraja rata, tj. od 1945. godine, za značajnih 6%, uz polagani kasniji 
porast.1 


Međutim, ima jedan sektor koji se nije oporavio od najvećega 
financijskog i inflacijskog udara u poslijeratnom razdoblju, a to su siromašne 
zemlje južno od ekvatora, osobito one koje nisu imale nikakvih vlastitih 
zaliha nafte. Za veliku većinu zemalja u razvoju, naftni je udar značio kraj 
razvoja, nemogućnost financiranja industrijskog i poljoprivrednog razvitka 
i gubitak nade u bolji život koja se pojavila tokom 1960-ih godina. 


Kao da ih je pogodila neka izopačena sudbina, taj se naftni udar tokom 
1974. i 1975. godine poklopio s pojavom najveće svjetske suše kakve nije 
bilo desetljećima, što je dovelo do jako slabih žetvi, osobito u Africi, Južnoj 
Americi i nekim dijelovima Azije, upravo u trenutku kad su posljedice 
naftnog udara na ekonomiju bile najveće. Kad im je očajnički bio potreban 
uvoz rekordnih količina žita i drugih namirnica iz Sjedinjenih Američkih 
Država i Zapadne Europe, većina se nerazvijenih zemalja našla suočena s 
glađu, bez mogućnosti da financira tako velike količine uvozne hrane, a da 
ne spominjemo financiranje naftnog udara. 


Stanje do kojega je dovelo anglo-američko odvajanje dolara od zlata u 
avgustu 1971., nakon čega je uslijedila iznuđena inflacija cijene nafte od 
400%, stvorilo je katastrofu za većinu svjetskog stanovništva koje živi u 
zemljama u razvoju. 


U to je vrijeme predsjednik Talijanske banke Guido Carli primijetio 
da se "na bankarsku zajednicu sve više gleda s mržnjom... Osjećaj 
nepovjerenja proizlazi iz uvjerenja da su komercijalne banke prigrabile 
preveliki dio monetarnog suvereniteta". Carli je opisao učinke naftnog 
šoka na svjetske financijske tokove u jednom obraćanju kolegama 
bankarima početkom 1976. godine. U kontekstu odvajanja dolara od zlata 

iz 1971. godine i fluktuirajućih tečajeva, naftni je šok stvorio nelikvidnost 
u cijelome svijetu. "Pomanjkanje likvidnosti u svijetu stvorile su banke", 
rekao je Carli, "a u velikoj mjeri američke banke preko svojih podružnica 
u prekomorskim zemljama". 


Carli je primijetio da neki na taj proces gledaju kao na "potvrdu zlih 
namjera" onih koji su bili iza stvaranja novoga dolarskog monetarnog 
poretka bez zlatne podloge, "i drže da iskorjenjivanje zlata iz monetarnog 
sistema i neuspostavljanje službenih instrumenata koji bi zamijenili zlato 
potvrđuju zao plan kojemu je cilj jačanje dominantnog položaja američkih 
banaka".2 

Neki su to uistinu vidjeli kao zlu namjeru. Dok su industrijske zemlje 
doživjele izvjestan lagani oporavak od početnog naftnog šoka u 1975. 
godini, sveukupan se položaj gospodarstava zemalja u razvoju pogoršao 
kao posljedica učetverostručene cijene nafte. Ukupni je deficit na računima 
zemalja u razvoju narastao od prosječnih 6 milijardi dolara godišnje u 
ranim 1970-im godinama na više od 26 milijardi dolara u 1974. godini 
(i ovdje se događa četverostruko povećanje, usporedo s povećanjem cijene 
nafte), do nepodnošljivoga sedmerostrukog povećanja na 42 milijarde 
dolara u 1976. godini, a velika je većina toga deficita otpadala na one 
zemlje u razvoju čiji je prihod po glavi stanovnika bio najniži u svijetu. 

Pod prijetnjom da će izgubiti pristup daljnjim posudbama od Svjetske 
banke i privatnih industrijsko-državnih banaka, manje razvijene zemlje 
bile su prisiljene preusmjeravati dragocjena sredstva iz poljoprivrednog i 
industrijskog razvoja u tek smanjenje tog deficita "platne bilance". Uvoznu 
su naftu morali skupo plaćati, i to u dolarima, dok je cijena njihovih 
izvoznih sirovina jako pala u globalnoj recesiji iz 1974./ 75. Te su zemlje 
bile prisiljene uzimati kratkoročne kredite za pokrivanje ogromnih uplata 
za uvoznu naftu, a jedini su važniji kreditori, spremni davati kredite, bile 
američke i britanske "eurodolarske" banke, koje su na taj način reciklirale 
svoja ogromna petrodolarska bogatstva. Rezultat je bio da su cijeli Indijski 
potkontinent, najveći dio Afrike i čitavi predjeli Latinske Amerike potonuli 
u jaku ekonomsku i političku krizu. 


Privatne su američke i europske banke priskočile u pomoć, prema 
bilderberškoj strategiji "recikliranja petrodolara", i davale kredite tim 
zemljama, ali samo da "izravnaju" račune koji su bili u haosu od anglo- 
američkoga naftnoga šoka. One nisu međutim financirale stvaranje 
potrebne proizvodne infrastrukture ili tehnološkog razvitka. Ti su privatni 

petrodolarski krediti dolazili iz londonskih "eurodolarskih" banaka 
Sjedinjenih Država i Britanije. Naftni prihodi zemalja OPEC-a, plaćani 
Saudijskoj Arabiji, Kuvajtu i drugim zemljama, plaćani su u dolarima, a 
ti su dolari usmjeravani i "vodeni" u londonske eurodolarske banke na 
stranom terenu kako bi bili, u obliku kredita, dani žrtvama naftnog šoka iz 
sektora zemalja u razvoju. 

U tome procesu dr. Kissinger i njegovi prijatelji nisu ništa prepustili 
slučaju. Jedan stariji partner u jednoj američkoj investicijskoj banci u 
središtu eurodolarskog tržišta, David Mulford, u to vrijeme direktor 
londonskih eurodolarskih poslova kompanije White Weld čx Company, 
imenovan je jednim od direktora i glavnim savjetnikom za ulaganja u 
Monetarnoj agenciji Saudijske Arabije (Saudi Arabian Monetary Agency), 
središnjoj banci Saudijske Arabije, najvećeg proizvođača nafte među 
zemljama OPEC-a i zemlje u kojoj dominiraju američki "veliki naftaši". 
Vrlo je malo spominjano u javnosti to prilično neobično imenovanje 
građanina države protiv koje je Saudijska Arabija samo nekoliko mjeseci 
prije toga uvela naftni embargo. Osim kompanije White Weld, SAMA je 
uživala povjerljive investicijske savjete elitne londonske trgovačke banke 
Baring Brothers. 


Kao direktor institucije SAMA, David Mulford je bio na presudnom 
položaju da se pobrine da saudijske vlasti "pametno" upotrijebe svoja nova 
financijska bogatstva. Kako bi olakšala posao gospodinu Mulfordu, banka 
Citibank, usko povezana s Exxonom i američkim naftnim kompanijama 
povezanim sa saudijskim ARAMCO-m, začudo je imala odobrenje 
poslovati u to vrijeme u Saudijskoj Arabiji, kao jedina banka u cijelosti 
u stranom vlasništvu koja je imala podružnicu u Saudijskoj Arabiji. 
Nije iznenađujuće što je 1974. godine čitavih 70% sredstava iz viška 
rezervi zemalja OPEC-a bilo uloženo u inozemstvu u dionice, obveznice, 
nekretnine i slično. Od te ogromne svote od 57 milijardi dolara, čak je 
60% završilo izravno u financijskim institucijama Sjedinjenih Država i 
Britanije.3 


Već 8. juna 1974., u svojstvu američkog ministra vanjskih poslova, 
Henry Kissinger je potpisao jedan sporazum kojim je uspostavljena slabo 
zapažena američko-saudijska Zajednička komisija za ekonomsku suradnju, 
čiji je službeni mandat uključivao, između ostalih projekata, "suradnju na 
području financija". (Kissinger je zadržao dvostruki položaj do duboko u 
mandatu predsjednika Geralda Forda, i položaj predsjednikova savjetnika 

za nacionalnu sigurnost i položaj ministra vanjskih poslova, što je bilo bez 
presedana). 


U decembru 1974. jasnije je definirana priroda te suradnje, koju su i 
saudijska i vašingtonska Vlada uvijek držale u strogoj tajnosti. Američko 
je Ministarstvo financija potpisalo sa saudijskom Monetarnom agencijom 
u Rivadu sporazum koji je imao zadatak "uspostaviti nove odnose, preko 
Njujorške banke za federalne rezerve, s Odjelom za kreditne poslove 
(američkog) Ministarstva vanjskih poslova. Po tom će sporazumu SAMA 
kupiti nove vrijednosnice Ministarstva financija SAD-a s rokom dospijeća 
od najmanje jedne godine", objasnio je pomoćnik ministra vanjskih 
poslova SAD-a, Jack FE. Bennett, koji će kasnije postati direktorom 
Exxona. Bennettov je memorandum bio naslovljen na ministra vanjskih 
poslova Kissingera, s nadnevkom februar 1975., što objašnjava dogovore 
postignute dva mjeseca ranije.4 


Osobi neupućenoj u stvarnu historiju anglo-američkih interesa u 
Perzijskom zaljevu, od tih američko-saudijskih "aranžmana" nije ništa 
manje začuđujuća bila ni odluka zemalja OPEC-a o prihvaćanju isključivo 
američkog dolara kao sredstva plaćanja njihove nafte, a ne njemačke 
marke, usprkos njezinoj očitoj vrijednosti, ni japanskog jena, ni francuskog 
franka, čak ni švicarskog franka, samo američkog dolara. 


Cijena nafte u dolarima počela je kao praksa koju su nakon Drugog 
svjetskog rata uveli američki naftni velmože i njihovi bankari iz New 
Yorka. Ali kad su vlade vodećih europskih zemalja, nakon naftnog šoka 
s početka 1974., počele ulaziti u ozbiljne pregovore s arapskim zemljama, 
proizvođačima nafte, da sklope ugovore za dugoročnu kupnju nafte radi 
pokrivanja svojih potreba nafte, koju će se plaćati u valutama zemalja- 
kupaca (što je bio jako pametan potez, koji bi u velikoj mjeri umanjio 
posljedice naftnog šoka za europske zemlje), unutar OPEC-a dogodilo 
se nešto neobično. Njemačka ili Francuska bi s puno manje poteškoća 
osigurale domaća sredstva za plaćanje uvozne nafte u markama ili francima 
umjesto što za istu svrhu moraju kupovati dolare. 

Cijelu situaciju još čudnijom čini činjenica da su se ministri zemalja 
OPEC-a, na jednom sastanku 1975., suglasili da ne prihvate ni jednu 
drugu valutu osim američkoga dolara kao sredstvo plaćanja za svoju naftu, 
čak ni britansku funtu. 


Suvišno je napominjati da se taj dogovor pokazao jako vrijednim 

za američki dolar i za financijske institucije New Yorka i londonskog 
eurodolarskog tržišta. Svijet je bio prisiljen skoro neprestano kupovati 
ogromne količine dolara radi plaćanja energetskih zaliha bez kojih se 
nije moglo. I, što je još neobičnije, taj je OPEC-ov dogovor o dolarskoj 
cijeni nafte ostao na snazi usprkos kasnijim ogromnim gubicima koje su 
pretrpjele zemlje OPEC -a kako je vrijednost dolara išla gore-dolje tokom 
sljedećega desetljeća pa i dulje. 

Jedna od posljedica tog izravnog recikliranja petrodolara u londonske 
i njujorške banke bilo je izrastanje američkih banaka u divovske svjetske 
bankarske sisteme, usporedo s prerastanjem njihovih poslovnih partnera 
- klijentica, multinacionalnih naftnih kompanija Sedam sestara, u svjetske 
industrijske divove. Anglo-američki je spoj nafte i bankarstva tako 
prerastao omjere uobičajenog poduzetništva da su njihova moć i utjecaj 
izgledali nedodirljivi. 

Ustvari, pomoću takvih tajnih aranžmana poput američko-saudijskog 
Zajedničkog sporazuma s američkim Ministarstvom financija, pomoću 
poteza Davida Mulforda, kao i čudne OPEC-ove odluke o cijeni nafte 
u dolarima, Washington i njujorške banke zamijenile su svoj manjkavi 
poslijeratni sistem zlatne podloge iz Bretton Woodsa novim, krajne 
nestabilnim sistemom dolarske podloge temeljenim na nafti, koji će, kako 
su mislili, moći kontrolirati, za razliku od starog sistema zlatne podloge. 


Ustvari Kissinger i financijski ustroj Londona i New Yorka zamijenili 
su stari sistem zlatne podloge iz poslijeratnoga razdoblja svojim vlastitim 
"petrodolarskim standardom". 


Na kraju krajeva, tko je zaista vladao OPEC-om? Samo su politički 
naivni ljudi mogli vjerovati da će arapskim zemljama najednom biti 
dopuštena neovisnost u pitanjima od tolikoga značaja za britanske i 
američke centre moći. Da su ti krugovi moći uistinu mislili da je naftni šok 
po život prijeteća opasnost, Washington je imao na raspolaganju bezbroj 
načina da uspostavi razumnu cijenu OPEC -ove nafte. Njihov je cilj bio 
visoka cijena nafte. Također im je cilj bio da OPEC preuzme krivnju za 
to. 

Dvije su rezervne valute iz Bretton Woodsa, britanska funta i američki 
dolar, zadržale središnji položaj u novom petrodolarskom poretku iz 1970- 
ih godina. Funta se obogatila od eksploatacije ogromnih količina nafte 
iz Sjevernog mora, koja je bila spremna za tržište u pravom trenutku da 

iskoristi porast cijene nafte od 400%, kao što je ranije navedeno. Britanska 
je funta postala poznata kao "petrovaluta" (naftna valuta). 


Dolar je profitirao zbog razloga kojesmo upravo spomenuli. Bilderberška 
su vijećanja tog maja 1973. u Saltsjoebadenu očito proračunata dobitnike 
i gubitnike. Njima nije bilo važno to što je njihovo umjetno podizanje 
cijene nafte dovelo do manipulacije svjetskog gospodarstva takvih strašnih 
razmjera da je to rezultiralo dotad nezabilježenim transferom bogatstva 
cijeloga svijeta u ruke uske manjine. Na kraju krajeva, nije li to bilo ono 
što je Adam Smith mislio pod pojmom "draži" tržišta? 

Ako nas njihove metode podsjećaju na izopačen vid stare mafijaške igre 
zaštitarskog reketa", to je razumljivo. Isti oni anglo-američki krugovi moći 
koji su izmanipulirali političke događaje kako bi doveli do poskupljenja 
nafte od 400%, nakon toga su se okomili na one zemlje koje su bile žrtvom 
njihova naftnog udara i "ponudile" im petrodolarske kredite za kupnju 
skupe nafte i drugih vitalnih uvoznih proizvoda; naravno, sve po jako 
visokim kamatama. 


Za većinu svijeta koji živi u manje razvijenim dijelovima svijeta realni 
je razvitak industrije i poljoprivrede pretrpio strahotne posljedice anglo- 
američke naftne politike. Petrodolari su odlazili na golo refinanciranje 
deficita umjesto na financiranje izgradnje infrastrukture, razvitka 
poljoprivrede ili poboljšanja životnog standarda svjetskoga stanovništva. 


Tokom 1975. godine politički organ anglo-američkoga liberalnog 
ustroja, njujorško Vijeće za inozemne odnose, pod vodstvom njujorškog 
odvjetnika Cyrusa Vancea, napravilo je niz političkih planova za 1980-e 
godine, sličnih onima što su ih napravili na kritičnoj prekretnici recesije 
iz kasnih 1950-ih godina. U svom prikazu globalnog monetarnog 
poretka u budućnosti, Vijeće je ustvrdilo: "Izvjestan stupanj "kontrolirane 
dezintegracije! svjetske ekonomije legitiman je cilj u 1980-tim." Međutim, 
ustvari se dezintegrirao ukupan ustroj tradicionalnog industrijskog i 
poljoprivrednog razvitka i to najjače u zemljama u razvoju. 


Neobična konferencija za tisak u Bonnu 


Nije čudno da se u to doba očaja pojavilo jedno novo raspoloženje. 
Bilo je govora o zajedničkom nastupu protiv stanja koje su mnoge zemlje 
u razvoju s pravom smatrale jednim oblikom lihvarstva prema njihovim 

gospodarstvima, koje je uistinu prijetilo njihovu preživljavanju. 

U tim je okolnostima jedan do tada malo poznat američki ekonomist, 
na povratku s niza sastanaka na Srednjem Istoku, uključujući i Bagdad, 
sazvao konferenciju za tisak u Bonnu 24. aprila 1975. godine. Na toj je 
konferenciji Lyndon LaRouche okupljenim novinarima i diplomatskim 
predstavnicima predstavio jedan smion novi prijedlog za preustroj 
propalog monetarnog poretka iz Bretton Woodsa. 


U srži LaRoucheova prijedloga bilo je osnivanje jedne nove banke, 
"Svjetske banke za razvoj" (World Development 


Bank), koja bi, kako je rekao, bila organizirana kao "trostrani sporazum 
između tri glavna sektora: sektora industrijskih kapitalističkih zemalja, 
takozvanog sektora zemalja u razvoju i socijalističkih zemalja". Ta nova 
međunarodna banka, predlagao je LaRouche, "treba diskontirati kreditna 
pisma i mjenice kao ovlaštena sredstva plaćanja u međudržavnoj trgovini i 
služiti kao rediskontna banka za istu svrhu". 


U središtu LaRoucheova prijedloga bila je ideja da se znatan dio 
svjetskog investicijskog kapitala preusmjeri u određenu proizvodnu 
infrastrukturu koja stvara dobra za potrebe poljoprivrede i industrije u 
zemljama u razvoju, u obliku dugoročnih (10-15 godina) kredita s niskim 
kamatama. 


Zatim, govoreći o neodgodivom rješavanju problema pomanjkanja 
poljoprivrednih proizvoda po prihvatljivim cijenama u zemljama u razvoju 
kao o problemu od primarne kreditne važnosti, LaRouche je iznio tri velika 
projekta koji su pružali neposrednu mogućnost značajnoga doprinosa 
povećanju proizvodnje hrane na svijetu. Prvi je od tih velikih projekata 
predlagao stvaranje jedne agrarno-industrijske regije u porječju Rio de 
la Plate u Južnoj Americi; drugi je bio razvoj potencijala navodnjavanja 
i poljoprivredne proizvodnje u predjelu Sahel, a treći je bio pretvaranje 
regije koja obuhvaća Indiju, Bangladeš i Pakistan u žitnicu Azije. Ta bi 
nova međunarodna banka izdavala obveznice, baš kao i Svjetska banka, 
za financiranje tih triju velikih pothvata iza kojih bi stajale vlade zemalja 
članica, a čije trajanje izgradnje se predviđalo na rok od 10-15 godina. 

Konačno, osvrćući se na u to vrijeme nepodnošljiv teret na leđima 
zemalja u razvoju, koji se od 1973. udvostručio i dosegnuo gotovo 200 
milijardi dolara vanjskoga duga, nametnutog naftnim šokom iz 1973./74. 
(taj će teret dugovanja uskoro izgledati malen u usporedbi s onim što će 

se dogoditi krajem 1970-ih), LaRouche je pozvao na de facto zamrzavanje 
odljeva sredstava na servisiranje toga duga, preko odgovarajućih moratorija 
u trajanju od nekoliko godina, kako bi se omogućilo postavljanje temelja 
razvitku manje razvijenih gospodarstava zemalja Juga. S dalekovidnošću je 
izjavio da bi, umjesto prijetnji postojećim industrijskim gospodarstvima 
zemalja članica OECD-a, takav moratorij u kontekstu ogromnih budućih 
kredita za ta velika ulaganja u infrastrukturu imao zdrav učinak na 
nestabilno stanje monetarnog sistema i industrijskog rasta općenito. A ako 
vodeće industrijske zemlje hitno ne prihvate to preusmjeravanje privredne 
politike, gospodarstva će se tih zemalja u svakom slučaju, predvidio je, 
"bez moratorija ipak raspasti i završiti u haosu". 


Sljedećih je mjeseci LaRoucheov prijedlog o osnivanju Međunarodne 
banke za razvoj uvelike kružio po cijeloj Europi, Aziji i po zemljama u 
razvoju općenito. Taj je LaRoucheov prijedlog kružio i bio predmetom 
razgovora na sastanku ministara vanjskih poslova nesvrstanih zemalja 
održanom u Limi u Peruu u avgustu 1975. godine. Nekoliko mjeseci 
kasnije njegov će se utjecaj pojaviti na jednom skupu, gdje su ga postojeći 
financijski interesi Londona i New Yorka najmanje očekivali.6 

Sljedećega avgusta, 1976., sastali su se u Kolombu u Šri Lanki, 
predsjednici i stariji vladini dužnosnici 85 zemalja članica Organizacije 
nesvrstanih zemalja. Domaćin je bila Vlada premijerke Sirimavo 
Bandaranaike. Među prisutnim su predsjednicima bili Indira Ghandi iz 
Indije i mnogi poglavari država ili vladini dužnosnici iz Afrike, Azije i 
Latinske Amerike, Alžira i Iraka. 


Iz Kolomba stiže politički potres 


Skup je u Kolombu počeo bez velike raskoši. Nije se ni po čemu 
razlikovao od beskrajnih krugova zadjevica i retorike među brojnim 
bivšim kolonijalnim državama. Ali premijerka Bandaranaike, veteran iz 
ranijih borbi protiv britanskih i američkih interesa, koja je već ranih 1960- 
ih razvlastila britanske i američke naftne kompanije, odlučila je taj ljetni 
sastanak na vrhu pretvoriti u napad na sve teže gospodarsko stanje zemalja 
u razvoju nakon Kissingerove naftne krize. 


Završna deklaracija sa sastanka nesvrstanih zemalja u Kolombu, od 
20. avgusta, bila je dokument kakav nije stigao od voda zemalja u razvoju 
u poslijeratnom razdoblju. Tih je 85 nesvrstanih zemalja u razvoju javno 

izjavilo da je središnja tema njihova sastanka pošten i pravedan gospodarski 
razvitak. Rezolucija je objavila da su "ekonomski problemi postali najtežim 
aspektom međunarodnih odnosa... Zemlje u razvoju postale su žrtvom ove 
svjetske krize", krize koja je osujećivala pokušaje tih zemalja da iskorijene 
glad, bolest i nepismenost. 


U tom kontekstu, navodeći gotovo udvostručeni inozemni dug od 
nadolaska naftnog šoka iz 1973. i katastrofalno pogoršanje uslova trgovine 
za izvozne sirovine, Deklaracija je predložila nekoliko konkretnih mjera za 
stvaranje Novog međunarodnog gospodarskog poretka (New International 
Economic Order). 


Postojeći se poredak, kako je Deklaracija točno zabilježila, urušio 
i vodio je u smjeru restriktivnih protekcionističkih gospodarskih 
politika, recesije, inflacije, nezaposlenosti. Stoga je zahtijevao "temeljitu 
reorganizaciju međunarodnog trgovinskog sistema da poboljša uslove 
trgovine... reorganizaciju industrijske proizvodnje u cijelome svijetu koja 
će za zemlje u razvoju značiti bolju dostupnost industrijskim proizvodima 
i transferu tehnologije." Govoreći o haosu postojećeg sistema iz Bretton 
Woodsa, s njegovom "anarhijom i fluktuirajućim tečajevima", Deklaracija 
je pozvala na korjenitu reorganizaciju međunarodnog monetarnog sistema 
s ciljem da, između ostaloga, jamči primjeren transfer investicijskog 
kapitala u zemlje u razvoju. 


Ali, aspekt deklaracije u Kolombu koji je uveo najviše nemira, po 
mišljenju njujorškog i londonskog financijskog ustroja, bio je poziv 
na "zadovoljavajuće rješenje problema javne zaduženosti, osobito za 
najnerazvijenije i najjače pogođene zemlje." Eksplozivno je pitanje vanjskog 
duga po prvi puta doneseno za pregovarački stol, a nije ga donijela neka 
pojedina vlada, nego 85 zemalja koje su nastupale zajednički. 


Sri Lanka, bivša britanska kolonija, pod vodstvom premijerke 
Bandaranaike, i Indija pod vodstvom premijerke Indire Ghandi, pomno 
su pripremile dnevni red za raspravu među vodama 85 zemalja, zajedno 
s Vladom još jedne bivše britanske kolonije sa sjeveroistočne obale Južne 
Afrike, Gvajane. Glavni pregovarač za Gvajanu bio je njezin predstavnik 
u Kolombu, ministar vanjskih poslova Frederick Wills. Tako su vlade 
novooslobođenih zemalja triju bivših britanskih kolonija predvodile u 
Kolombu inicijativu za stvaranje moćnoga novog saveza snaga koje će biti 
u stanju preusmjeriti prioritete u industrijalizaciju i razvitak. 

Donesena je odluka o sljedećem važnom koraku te inicijative 
nesvrstanih zemalja. Godišnja sjednica Opće skupštine Ujedinjenih 
naroda, koja se održavala sljedećega mjeseca u New Yorku, bit će skup 
na kojemu će se iznijeti prijedlog Svjetskoj zajednici naroda. Krajem 
septembra 1976. ministar vanjskih poslova Gvajane Frederick Wills dobio 
je zadatak da iznese stajalište zemalja iz Kolomba. Pažljivo izjavljujući 
svoj položaj "nesvrstanosti" u odnosu na obje velesile poslijeratne ere, 
Wills je potom nastavio iznositi okupljenim delegatima rezultate upravo 
prihvaćene Deklaracije iz Kolomba. 


Nabrajajući uzastopne pokušaje nesvrstanih zemalja, iz prethodnih 
godina, da se iznađe zadovoljavajuće rješenje za njihovu ekonomsku 
budućnost, što je bilo i u interesu ekonomske sigurnosti industrijskih 
zemalja, Wills je potom ispustio svoju političku bombu: "Međunarodni 
monetarni fond i monetarni sistem iz Bretton Woodsa moraju ustupiti 
mjesto alternativnim strukturama, poput Međunarodne banka za razvoj, 
koje imaju za cilj ne oporavak i obnovu Europe ni povlaštene sporazume 
za razvoj tržišnoga gospodarstva, nego pravednu raspodjelu prihoda iz 
neravnopravnoga globalnog ekonomskog sistema." 

Wills je zaključio: "Gorući problem duga i servisiranja duga poprimio 
je posebno značenje. Zemlje u razvoju nisu u stanju opskrbljivati svoje 
osnovne potrebe, kao što je naglašeno u Kolombu, bez pribjegavanja 
nekom obliku restrukturiranja duga ili moratorija. Moramo učiniti sve 
što je u našoj moći da se suprotstavimo pokušajima da nas se razdijeli 
metodama 'slučaj po slučaj'. Mi ne možemo sebi dopustiti da buduće 
nerođene generacije dajemo u zalog za ogromne otplate kredita i 
uništavajuće opsluživanje duga. Vrijeme za moratorij duga je stiglo." 

Odmah su se osjetile posljedice deklaracija iz Kolomba i OUN- 
a. Na Wall Streetu trgovci su govorili o "krizi povjerenja". Cijene 
dionica američkih banaka, osobito onih koje su bile najviše povezane s 
eurodolarskim kreditima danim zemljama u razvoju - Citicorp, Morgan 
Guaranty;, Bankers' Trust i Chase Manhattan, počele su padati na burzi. 
Američka Banka za federalne rezerve bila je prisiljena intervenirati kako bi 
pomogla dolaru, čija je vrijednost padala. Moguće posljedice zajedničkoga 
nastupa zemalja u razvoju na dolarski dug odaslale su udarne valove u 
ukupni financijski sistem. 


Rezolucija 85 nesvrstanih zemalja iz Kolomba, koju je Wills iznio u 
Ujedinjenim narodima te jeseni, bila je samo jedan dio onoga što se naglo 

pretvaralo u potencijalno savezništvo glavnih zemalja - proizvođača nafte i 
europskih industrijskih zemalja, a možda i Japana. Bila je to potencijalna 
postava snaga koja će u odlučnoj mjeri zaprijetiti anglo-američkom 
poretku iz Bretton Woodsa kao nikada ranije. 

Nekoliko je godina kasnije Wills napravio pregled događanja iz 1976. 
Rekao je autoru ove knjige: "U onom dijelu svijeta koji je postao poznat 
kao Treći svijet, živjelo je oko 80% čovječanstva na rubovima nadmetanja 
između velesila, opskrbljivalo sirovine za gospodarstva Prvog i Drugog 
svijeta i nastojalo postati produžecima tržišta tržišnih gospodarstava Prvog 
svijeta. 

"Međutim, političari Trećeg svijeta u to su vrijeme imali drukčije 
viđenje svoje međunarodne uloge", rekao je. "Političku su neovisnost 
smatrali samo jednim bitnim korakom na putu napretka i razvoja. 
Nastojali su postići opći tehnološki napredak u koji će biti uklopljena 
raznolikost poljoprivredne proizvodnje i nova infrastruktura koja će 
dovesti do industrijalizacije, čime će se zatvoriti veliki jaz koji razdvaja 
različite svjetove." 

Ali čime će se sve to platiti?", dodao je. 


Ekonomski teoretičari Prvoga svijeta, predvođeni onima iz Britanije i 
Francuske, zaključili su da prihod Trećega svijeta namaknut od izvoza treba 
određivati stopu i kvalitetu razvoja, a kad one padnu ispod očekivanja, 
izlaz treba naći u sistemu Bretton Woodsa, čiji je ustroj postavljen krajem 
1940-ih godina. Iznad svega, to je značilo ispunjenje uslova za dobivanje 
odobrenja (stampof-approval) od Međunarod . nog monetarnog fonda 
(MMEF-a) i podvrgavanje barbarskim uslovima koji su bili u temeljima 
intervencija MMF-a." 


SU tom se kontekstu", objasnio je Wills, "održavao sastanak na vrhu 
nesvrstanih zemalja u Kolombu u Šri Lanki 1976. godine. Postojao je 
zahtjev za stvaranjem nove kreditne institucije, jedne međunarodne 
kreditne banke koja bi zamijenila nemoralni neokolonijalizam MMEF- 
a. Također je postojao zahtjev za smanjenje vertikalne i strukturalne 
ekonomske ovisnosti Irećeg svijeta o Britaniji, Francuskoj i SAD-u, i za 
povećanje horizontalnog povezivanja između zemalja Trećeg svijeta. Bilo 
je zahtjeva za uspostavom regionalnih carinskih unija kako bi se zaštitile 
industrije Trećeg svijeta i za transfere tehnologije kako bi se otklonile 
nedaće slabe razvijenosti. 

Ujedinjeni narodi su odabrani kao mjesto za koje je postojala nada 
da će u njemu izniknuti nova era globalne suradnje. Ta se nada nije 
nikada ostvarila. Istaknuti su pobornici razvoja Trećeg svijeta, jedan po 
jedan, uklonjeni s položaja u svojim zemljama i njihova je solidarnost do 
temelja poražena prastarim načelom 'podijeli pa vladaj'. Cijene izvoza 
i uvoza bile su manipulirane radi stvaranja ogromnoga jaza u platnim 
bilancama, a zemljama Trećeg svijeta rečeno je da moraju dobiti odobrenje 
od MMF-a da bi ijedna vlada ili privatna institucija razmotrila davanje 
daljnjih kredita. MMF je insistirao na strogim programima temeljenim na 
devalvaciji valute, što je povećavalo bijedu u zemljama Trećeg svijeta, bilo 
izravno odgovorno za širenje bolesti i imalo uspjeha u poticanju uzgoja 
droga, jer su te nesretne zemlje gajile tlapnje o brzim zaradama koje će 
izliječiti njihove novčane probleme." 

O ulozi zemalja Trećeg svijeta - izvoznica nafte, Wills je dodao: "Jedina 
sirovina Trećeg svijeta koja je dobro prolazila na ekonomskom poprištu 
bila je nafta, ali su velike zalihe nafte koncentrirane na Srednjem Istoku, 
a manipulacija međuarapskim i arapsko-izraelskim sukobima, zajedno s 
ucijepljenom sklonošću za prestižnim projektima, značile su da se zalihe 
nafte Trećeg svijeta ne mogu upotrijebiti kao čimbenik razvoja Trećeg 
svijeta. Jedna za drugom, zemlje Trećeg svijeta padale su u ponor inflacije 
i gladi, kratke dobi preživljavanja i visoke smrtnosti djece. Stari se poredak 
Canninga i Castlereagha, Pitta i Disraelija nastavlja." 


Usporedba s metodama britanskog ministra vanjskih poslova iz 19. 
stoljeća Castlereagha, majstora tvorca britanske diplomacije ravnoteže 
moći na Bečkom kongresu 1815. godine, bila je prikladna. Glavni 
protivnik, koji je upotrijebio punu moć i snagu Vlade Sjedinjenih Država, 
tajnih službi i ekonomskih snaga s ciljem da razori nastojanja potaknuta 
u Kolombu 1976., bio je ministar vanjskih poslova Kissinger, odani 


sljedbenik Castlereagha. 


Kad su se u decembru 1976. sastali ministri vanjskih poslova Europske 
zajednice radi pokretanja moguće suradnje s nesvrstanim zemljama, 
Kissinger je poslao delegatima telegram upozorenja, sa slijedećim 
sadržajem: "Sjedinjene Države vjeruju da bi za industrijske zemlje bilo 
opasno jačanje veza između CIEC-a (Conference for International 
Economic Cooperation - the North-South Conference), tj. Konferencije 
za međunarodnu ekonomsku suradnju, odnosno Konferencije Sjever-Jug i 
OPEC -a. Nekoliko je predstavnika OPEC -a nastojalo javno dati do znanja 

da će konačna odluka o cijeni nafte u velikoj mjeri ovisiti o ustupcima 
industrijskih zemalja prema OPEC-u. To bi stvorilo stanje suprotno 
našoj željenoj povezanosti (sa zemljama OPEC-a. W.E.), a ojačalo bi veze 
između OPEC-a i drugih nerazvijenih zemalja." 


Kissingerova je prikrivena prijetnja uspjela slomiti svako savezništvo 
i aktivnu potporu europskih zemalja prema potencijalnom savezništvu 
između zemalja OPEC-a i nesvrstanih zemalja. Diplomati koji su u to 
vrijeme lično sudjelovali u tim događajima, kažu da su od svih vlada 
najotvorenije i najsusretljivije na taj poziv za suradnju s nesvrstanim 
zemljama odgovorile Italija i Zapadna Njemačka. Dana 12. decembra 
te godine talijanske su novine izvijestile o sastanku vodećih predstavnika 
vlasti i industrije i sindikata, koji su sazvale njemačka i talijanska Vlada, 
po pitanju obrane Europe od štetnih posljedica nestabilnog američkog 
dolara povezanog s naftom. Navodno je Washington u to vrijeme privatno 
priopćio Vladi Helmuta Schmidta u Bonnu da riskira povlačenje američkih 
trupa ako se usudi prihvatiti ponudu nesvrstanih na iole ozbiljan način. 
Andreottijeva je Italija ostala izolirana i nije mogla djelovati sama. Opet 
je, barem privremeno, pobijedila Kissingerova taktika "podijeli pa vladaj". 


Što se tiče ključnih stratega smione Deklaracije nesvrstanih zemalja u 
Kolombu, kroz nekoliko su mjeseci svi svrgnuti s položaja, kao što bi to 
Kissinger rekao, "slučaj po slučaj". 

U Indiji je premijerka Indira Ghandi bila prisiljena raspisati izbore 
u februaru 1977., a usred te situacije nekoliko je ključnih članova 
njezine Kongresne stranke javno istupilo iz stranke, na čelu s Jagjivanom 
Ramom, i osnovalo oporbenu koaliciju s radikalnom strankom Janata. 
Ključno je pitanje bilo uvođenje štednje na domaćem tržištu po nalogu 
MMF-a. Ghandi je napustila mjesto premijera sljedećeg marta, manje 
od šest mjeseci nakon što je Deklaracija nesvrstanih zemalja podnesena 
u Ujedinjenim narodima. U Šri Lanki su početkom januara vladajuća 
Stranka slobode gospode Bandaranaike i cijela zemlja bile paralizirane 
valom štrajkova, pod vodstvom jedne "trockističke" stranke povezane sa 
sindikatima, koja je navodno bila u bliskim vezama s anglo-američkim 
tajnim službama. Bandaranaike je optužila strano miješanje, u uzaludnom 
nastojanju da uspostavi red. Napustila je Vladu u svibnju 1977. A u 
Gvajani, nakon višekratnih pritisaka iz inozemstva na Vladu premijera 
Forbesa Burnhama, na Valentinovo, 14. februara 1978., treći ključni 
strateg inicijative nesvrstanih zemalja o ekonomskom razvoju Frederick 

Wills bio je prisiljen dati ostavku. 


Prema diplomatskim izvorima upoznatim s tom situacijom, teška je ruka 
Henryja Kissingera bila prisutna u svim tim slučajevima. "Ali to je učinjeno 
u uskoj suradnji s Britancima", riječi su tih promatrača. "Britanci su, znate, 
bili jako lukavi. Oni su pustili Amerikance da obave prljavi javni posao i da 
preuzmu krivnju, dok su oni radili vrlo djelotvorno na diskretnijoj razini. 
Nisu to učinili ljudi poput Jima Callaghana (tada premijer u britanskoj 
laburističkoj Vladi). Bili su to ljudi iz Chatham Housea (Kraljevski institut 
za međunarodne poslove), ljudi poput Michaela Howardsa i obitelji poput 
lorda Cecila, kao i krugovi tajne službe iz MI-5. Oni su krenuli u akciju 
protiv inicijative iz Kolomba."7 

Prijetnja Trećeg svijeta anglo-američkom poretku i njihovu režimu 
globalnog oporezivanja preko petrodolara očito je bila poražena. Vodeće su 
eurodolarske banke iz Londona i New Yorka širom otvorile vrata davanju 
sve većih kredita odabranim zemljama Trećeg svijeta koje su pristale na 
drakonske uslove MMF-a, kako bi mogle refinancirati svoje deficite 
prouzročene naftnim šokom. 


Atomi za mir postaju casus belli 


U mnogim su dijelovima svijeta postojale rastuće naznake da još uvijek 
ima potencijala za snažnije i potencijalno odlučujuće inicijative za transfer 
tehnologije iz glavnih europskih industrijskih zemalja, kao i iz Japana, u 
određene zemlje u razvoju. Dok je široka fronta iz Kolomba očito bila 
poražena, još je, na puno korjenitih načina, bila čvrsto ukotvljena ideja o 
posebnoj ekonomskoj suradnji između Sjevera i Juga. 

Krajem 1975. brazilska je Vlada postigla značajan sporazum S 
njemačkom Vladom Helmuta Schmidta o izgradnji cijeloga kompleksa 
nuklearnih reaktora, zajedno s postrojenjima za obogaćivanje goriva i 
drugim pratećim tehnologijama. Njemačka je tvrtka za proizvodnju 
nuklearnih reaktora, KWU, potpisala do tada najveći u svijetu pojedinačni 
ugovor na području nuklearne energije. Njemačka je trebala izgraditi, po 
narudžbi "ključ u ruke", osam nuklearnih reaktora i prateće objekte za 
cijeli krug proizvodnje nuklearnog goriva, uključujući obogaćivanje urana. 
Procijenjen na 5 milijardi dolara, čitavi je projekt trebao biti dovršen 
1990. godine. Europski je konzorcij za obogaćivanje urana, Urenco, 
trebao osigurati početne količine urana. Te iste godine, 1975., Brazil je 

također potpisao s Francuskom sporazum o suradnji vrijedan 2,5 milijarde 
dolara, za izgradnju eksperimentalnog reaktora za brzo oplemenjivanje 
urana. Washington je reagirao prijetećim nastojanjima s ciljem da prisili 
i Njemačku i Brazil da otkažu taj program. Postojala je prijetnja da će 
Brazil postati ekonomska sila nezavisna o anglo-američkoj kontroli i, što je 
važno, nezavisna o njihovoj naftnoj ucjeni. 

Meksiko, koji u 1970-im godinama još nije bio značajniji izvoznik 
nafte, odlučio je, iz vrlo opravdanih gospodarskih razloga, graditi 
nuklearne elektrane za dobivanje električne struje, kao potporu svom 
planu brze industrijalizacije zemlje, a svoju naftnu "očevinu" sačuvati za 
druge potrebe poput namicanja dolara putem izvoza nafte. U početnoj 
je fazi svog nuklearnog programa Meksiko sklopio ugovore s japanskom 
firmom Mitsubishi i sa Siemensom iz Njemačke. Godine 1975., nakon 
prvoga naftnog šoka, meksička je Nacionalna komisija za energiju 
zaključila da je sagorijevanje ugljikovodika za dobivanje električne energije 
preskupo i neučinkovito." Najavili su planove za izgradnju 15 reaktora za 
nuklearnu energiju u sljedećih 20 godina. 


Pakistan je pod vlašću premijera Zulfikara Ali Bhutta 1974. godine, 
kao odgovor na naftni šok, ubrzao radove na već ranije donesenom 
programu nuklearne energije manjih omjera. Pakistan je pod Bhuttom već 
bio izišao iz Britanskog Komonvelta s ciljem da slijedi nezavisnu politiku 
razvoja države. 


Bhuttova je Vlada ušla u pregovore s Francuskom o izgradnji postrojenja 
za obogaćivanje nuklearnog goriva u Pakistanu, koji su okončani u martu 
1976. i Pakistan je poduzimao učinkovito lobiranje po cijelom Srednjem 
istoku o važnosti razvoja nuklearne energije, koja bi, uz zalihe nafte, bila 
dodatni izvor energije. U avgustu 1976. američko Ministarstvo vanjskih 
poslova i Henry Kissinger lično lansirali su veliku kampanju pritiska i na 
Francusku i na Pakistan s ciljem rušenja nuklearnog sporazuma, tvrdeći 
da mu je cilj pravljenje nuklearnog oružja, usprkos potvrde Međunarodne 
agencije za atomsku energiju da Pakistan pruža dovoljno sigurnosti da se 
to neće dogoditi. Prema riječima Pakistanaca Kissinger je nešto prije toga 
u Lahoreu iznio izravnu prijetnju "da će Pakistan pretvoriti u poprište 
strahota" ako Bhutto ne otkaže pregovore s Francuskom o projektu 
izgradnje nuklearnog postrojenja. 


Godine 1977. Bhutto je srušen u vojnom udaru pod vodstvom 
generala Zie ul-Haga. Osuđen na smrt vješanjem, prije smrti optužio 

je američkog ministra vanjskih poslova Henryja Kissingera da stoji iza 
njegova obaranja zbog njegova (Bhuttova) neodustajanja od provedbe 
neovisnoga pakistanskog nuklearnog programa. U svojoj je obrani, koju 
je napisao u zatvorskoj ćeliji prije smaknuća, Bhutto izjavio: "Dr. Henry 
Kissinger, ministar vanjskih poslova Sjedinjenih Američkih Država, 
ima briljantan um. Rekao mi je da ne bih smio vrijeđati inteligenciju 
Sjedinjenih Američkih Država time što govorim da Pakistanu treba 
postrojenje za proizvodnju nuklearnog goriva, za energetske potrebe 
Pakistana. Odgovorio sam mu da neću vrijeđati inteligenciju Sjedinjenih 
Američkih Država jer neću raspravljati o energetskim potrebama Pakistana, 
ali da ni on na isti način ne bi smio vrijeđati suverenitet ni samopoštovanje 
Pakistana time što uopće raspravlja o postrojenju ... Ja sam dobio smrtnu 
presudu".8 


General Zia je preokrenuo Bhuttovu nezavisnu vanjsku politiku i 
odmah postao privržen Washingtonu. Uslijedila je obilna američka vojna 
pomoć. 

Ali, po svim mjerilima, najimpresivnije odluke o razvoju nuklearne 
energije među svim zemljama u razvoju nakon naftnog šoka iz 1974. 
donio je iranski šah. Šah, za čiji je položaj bio zaslužan vojni udar koji je 
organizirala britanska i američka tajna služba 1953. godine radi zbacivanja 
s vlasti nacionalističkoga Mossadeghova režima i uspostave "proameričke" 
monarhije, izgledao je kao zahvalni primatelj američke vojne pomoći 
i druge potpore tokom više od 20 godina. Čak se bio složio potaknuti 
Kissingerov poziv na povećanje OPEC -ove cijene nafte na 11,65 dolara po 
barelu na sastanku zemalja OPEC-a u januaru 1974. 


Međutim, s novim prihodima od nafte koji su pritjecali u državne 
trezore, šah je vidio mogućnost ostvarenja jednoga staroga sna. Iran će 
upotrijebiti svoje naftno bogatstvo za izgradnju najmodernije svjetske 
energetske infrastrukture, sagrađene na nuklearnoj energiji, koja bi mogla 
promijeniti potrebe za električnom i drugim vrstama energije na cijelom 
Bliskom istoku. 


Godine 1978. Iran je imao četvrti po veličini nuklearni program na 
svijetu i nadaleko najveći među zemljama Trećeg svijeta. Šahov je plan 
predviđao izgradnju 20 reaktora za nuklearnu energiju do 1995. godine, 
koji bi proizvodili nekih 23.000 megawatta električne energije. Šah je u 
nuklearnoj energiji vidio sredstvo koje će smanjiti iransku ovisnost o nafti 
i sredstvo odbijanja ogromnoga pritiska iz Washingtona i Londona za 

recikliranjem njegovih petrodolara u njujorške i londonske banke. 


Francuska i Njemačka bile su najveći partneri u pregovorima i šah 
je s njima dogovarao svoj nuklearni program. Već 1974. godine Iran 
je potpisao jedan predugovor s Francuskom o izgradnji pet nuklearnih 
reaktora i centra za istraživanje nuklearne energije. To je 1975. povećano 
na osam reaktora za ukupnu svotu od 8,6 milijardi dolara. Osim toga, 
Iran je kupio udio od 10% u francuskoj tvornici za obogaćivanje urana 
u TIricastinu, koja je bila u izgradnji, i posudio 1 milijardu dolara za 
izgradnju te tvornice. 


Godine 1976. Iran je potpisao još jedan ugovor s njemačkom 
nuklearnom tvrtkom KWU vrijedan 7,8 milijardi DEM, za dva reaktora 
i infrastrukturu, a 1977. godine uslijedio je ugovor o isporuci još četiri 
reaktora za daljnjih 19 milijardi DEM. Iran je pod šahom ulagao i u druge 
ključne europske industrijske kompanije, uključujući ulog od 25% u 
njemačku tvornicu Krupp, kao i u francuska postrojenja za obogaćivanje 
urana. Privredne su veze između kontinentalne Europe i Irana dobivale na 
važnosti. Tokom toga vremena, pod strogom antinuklearnom politikom 
američkog predsjednika Jimmyja Cartera, Sjedinjene Države nisu 
podupirale izvoz američke nuklearne tehnologije, a Washington je uporno, 
ali uzaludno, pokušavao spriječiti njemačke i francuske poslove u Iranu. 

U jednoj zemlji za drugom i u Zapadnoj Europi i u zemljama u razvoju 
nuklearna je tehnologija prijetila da će postati najbrže rastućim izvorom 
nenaftne energetske infrastrukture. 


Zlato, kriza dolara i opasni novi potencijali iz Furope 


Na jednom privatnom skupu iza zatvorenih vrata, sazvanom u Tokiju 
u aprilu 1975. godine, sastala se jedna skupina odabranih predstavnika 
politike, u organizaciji predsjednika banke Chase Manhattan Davida 
Rockefellera i utemeljitelja Bilderberške skupine Georgea W. Balla, s 
ciljem da razmotre jedan posebni projekt. Prisutni su bili i lord Roll od 
Ipsdena, predsjednik banke S. G. Warburg, i jedan od direktora Engleske 
banke. Također su bili prisutni i David Ormsby Gore, lord Harlech, 
londonski ambasador u Washingtonu u vrijeme sudbonosnih godina 
Kennedyjeva predsjedničkog mandata iz ranih 1960-ih godine. Na tim 
je tajnim aprilskim tokijskim razgovorima sudjelovao i Sir Anthony Tuke, 
predsjednik banke Barclays, kao i grof od Cromera, George Baring, čovjek 

koji je bio usko povezan s Morgan Guaranty Irustom iz New Yorka i s 
Royal Dutch Shellom i koji je ranije bio ambasador u Washingtonu u 
vrijeme Kissingerova naftnog šoka, kad je američki ministar vanjskih 
poslova obznanio neobično blisko usklađivanje svoje politike s britanskim 
Ministarstvom vanjskih poslova. Na tokijskom je sastanku bio prisutan i 
John Loudon, predsjednik Royal Dutch Shella, koji je također bio član 
Savjetodavnog odbora banke Davida Rockefellera, Chase Manhattan 
Bank. 


Ono što je zabrinjavalo tih stotinjak utjecajnih kreatora politike na tom 
aprilskom sastanku Rockefellerove novoosnovane TIrikteralne komisije, 
bio je zapravo opasan rizik koji je za anglo-američki ustroj dolazio od 
nesmanjenog ofenzivnog stajališta američke vanjske politike prema ostatku 
svijeta, a to se ofenzivno stajalište povezivalo s ministrom vanjskih poslova 
Henryjem Kissingerom i republikanskom Vladom. Kissinger je do tada 
primjenjivao svoju taktiku tvrde linije "podijeli pa vladaj" da izolira jednu 
zemlju od druge, bilo europske, one u razvoju ili zemlje OPEC -a, a zemlje 
je OPEC-a zemljama u razvoju prikazivao kao krivca njihovih nedaća, a 
ustvari je njihov ekonomski razvitak bio uništen Kissingerovom politikom 
naftnog šoka iz 1973. godine. 


Godine 1975. Kissingerov je slabo prikriven pristup "siledžije" 
u međunarodnoj diplomaciji značio mogućnost stvaranja ogromne 
protureakcije na međunarodnoj razini. Svijetu je trebalo prodati novi 
"image" kako bi se nastavila američka hegemonija. Stoga je David 
Rockefeller na tom aprilskom skupu Trilateralne komisije u Tokiju, malo 
više od godinu i pol dana prije američkih predsjedničkih izbora iz 1976. 
godine, svojim utjecajnim prijateljima na međunarodnoj razini predstavio 
jednog čovjeka kao sljedećeg predsjednika Sjedinjenih Američkih Država. 
Rijetki su Amerikanci, a da ne spominjemo strance, ikada ranije čuli za tog 
farmera, uzgajivača kikirikija iz malog mjesta u državi Georgiji, koji je više 
volio da ga zovu "Jimmy" Carter.9 

Carter je u Bijelu kuću doveo tako velik broj političkih savjetnika koji 
su bili članovi Trilateralne komisije, da je njegovo predsjedništvo dobilo 
nadimak "Trilateralno predsjedništvo". Ne samo da je i potpredsjednik 
Walter Mondale, kao i Carter, bio član elitne tajne trilateralne organizacije, 
nego su i Zbigniew Brzezinski, Carterov savjetnik za nacionalnu sigurnost, 
ministar vanjskih poslova Cyrus Vance, ministar financija Michael 
Blumenthal, ministar obrane Harold Brown, ambasador u Ujedinjenim 

narodima Andrew Young, stariji dužnosnici Ministarstva vanjskih 
poslova Richard Cooper i Warren Christopher svi odreda pripadali tom 
ekskluzivnom trilateralnom klubu. 


Javni je profil Carterova predsjedništva bio "ljudska prava" za Treći 
svijet, "pregovaranje, a ne suprotstavljanje". Sebe je prikazivao kao 
autsajdera" u vašingtonskom ustroju moći, ali je sadržaj američke politike 
pod Carterom, s njegovom unaprijed odabranom posadom savjetnika, i 
dalje bio održavanje, pod svaku cijenu, američkoga stoljeća. Pod retoričkom 
krinkom američke politike, koja je proklamirala "reformu starog poretka", 
Carterova je Vlada nastavila temeljnu anglo-američku neomaltuzijansku 
strategiju koju je započeo Kissinger u Vijeću za nacionalnu sigurnost pod 
svojjm Memorandumom o nacionalnoj sigurnosti 200. Razvoj se Trećeg 
svijeta ima zaustaviti, a umjesto toga ima se uspostaviti postindustrijska 
politika "granica razvitka", kako bi se zadržala hegemonija dolarskog 
carstva. Carterova će "ljudska prava" uskoro postati toljagom koja će 
opravdavati do tada neviđene američke intervencije u unutarnja pitanja 
ciljanih zemalja Trećeg svijeta. 

Ta je strategija doživjela krajnji neuspjeh. 

Odmah nakon naftnog šoka pojavio se jedan značajan problem, koji je 
zaprijetio urušavanjem zdanja novoga anglo-američkoga "petrodolarskog 
monetarnog sistema". Još je 1974. Komisija Europske zajednice predložila 
središnjim bankama zemalja članica jedan sistem rješavanja trgovinskih 
bilanci među zemljama Europske ekonomske zajednice, putem zlata, 
koje će imati tadašnju tržišnu cijenu od 150 dolara po finoj unci. Taj bi 
europski prijedlog mnogim europskim zemljama bio uvelike olakšao teret 
plaćanja nafte i smanjio moć dolara. Američko je Ministarstvo financija, 
iz očitog razloga održavanja hegemonije dolara, sve upornije inzistiralo 
da središnje banke utvrđuju vrijednost zlata po umjetno niskoj cijeni od 
42,22 dolara po finoj unci. Viša cijena zlata unutar Europske ekonomske 
zajednice mogla je otvoriti vrata značajnim trgovinskim mogućnostima 
s dvije vodeće zemlje proizvođače zlata, Južnom Afrikom i Sovjetskim 
Savezom. Američki je doministar vanjskih poslova Paul Volcker otputovao 
u London u jesen 1974. isporučiti grubo upozorenje protiv bilo kakvoga 
poteza Europe u smjeru ponovnog uvođenja zlata u monetarni sistem. 


Ali ta ideja naravno nije zamrla. Naprotiv. U to se vrijeme južnoafrička 
Vlada na čelu koje je bio John Vorster, borila da održi ekonomsku 
stabilnost nakon jakoga porasta cijene nafte, kao zemlja ovisna o uvozu 

nafte. U isto je vrijeme pružala pokusne pipke u susjedne crnačke afričke 
zemlje u nastojanju uspostavljanja nekog oblika privredne suradnje, 
usprkos krutom režimu apartheida u samoj zemlji. 


Angola je bila bogata naftom, Južna Afrika je imala industrijsku 
tehnologiju i infrastrukturu koja je bila potrebna Angoli i drugim afričkim 
zemljama. Cijela je regija imala potrebu za financijskim ulaganjima i 
osiguranjem izvoza kako bi se omogućila ta ulaganja. Krajem 1974. 
južnoafrički je ministar financija Nicolaas Diederichs javno pozvao na 
ukidanje međunarodne cijene zlata središnjih banaka i uvođenje tržišne 
cijene zlata, što je bio odjek rasprave koja se vodila u Europi. "Bez 
prestanka sam zahtijevao da se ministarstvima financija dopusti da među 
sobom prodaju zlato po tržišnoj cijeni... treba utvrditi novu cijenu zlata 
u službenim trezorima središnjih banaka; i bilo bi puno više novca za 
plaćanje Arapima; drugo, dolar bi izgubio na vrijednosti", rekao je. 


U isto vrijeme Njemačka i Italija su ušle u bilateralni sporazum po 
kojemu je zlato uzeto kao zalog za njemački zajam, a vrijednost zlata 
bila je utvrđena na 80% tadašnje tržišne vrijednosti koja je iznosila 150 
dolara. Razgovori između europskih zemalja o nekoj vrsti učinkovite 
upotrebe zlata kao alternative tiraniji dolarskog standarda očito su bili u 
napredovanju. 


Ali, mogućnosti tješnje trgovinske i ekonomske povezanosti između 
kontinentalne Europe i Južne Afrike dobile su razoran udarac. Sovjetska i 
kubanska potpora organizaciji MPLA u Angoli dovela je Angolu pod vlast 
režima neprijateljski raspoloženog prema Pretoriji. Osim toga, uzastopne 
nenajavljene dampinške prodaje velikih količina američkih zaliha zlata na 
tržištu jako su snizile svjetske cijene zlata i prouzročile rastuće ekonomske 
poteškoće za južnoafričku industriju rudnika zlata. Potom su u svibnju 
1976. izbili neredi u južnoafričkom naselju Soweto. Zanimljivo je da 
su nemiri izbili u vrijeme posjeta američkog ministra vanjskih poslova 
Kissingera Južnoj Africi. Međunarodni je politički bumerang zbog 
okrutne represije južnoafričke policije prema pobunjenicima u Sowetu 
otežao učinkovito ekonomsko povezivanje Južne Afrike i europskih 
zemalja. Ali razgovori su nastavljeni sljedećih mjeseci kako se situacija 
donekle stabilizirala, a najveći proizvođač zlata u svijetu bio je od presudne 
važnosti za bilo kakav pokušaj stabiliziranja svjetskih monetarnih odnosa. 


U julu 1977. južnoafrički je poslovni mjesečnik To the Point 
International, objavio razgovor s vodećim bankarom iz Zapadne 

Njemačke, predsjednikom Dresdner Banke Jiirgenom Pontom. U tom je 
razgovoru Ponto iznio svoju viziju rješenja ekonomske i rasne krize koja 
je u to vrijeme zahvatila cijeli južni dio Afrike. Govoreći o vitalnoj ulozi 
koju je morala igrati Furopa u rješavanju afričke krize, Ponto je naglasio da 
Europa mora najprije povratiti red u svoje gospodarstvo nakon naftne krize 
i s njom povezanih problema. Da bi se to učinilo, Ponto je rekao: "Prioritet 
se mora dati kriterijima stabilnoga monetarnog sistema; kad jedna manja 
ali gospodarski važna regija svijeta, kao što je Europska zajednica, počne 
valjati kamenje i tako rješavati svoj vlastiti haos, tada ćemo biti na putu da 
to ostvarimo." 


Ponto je zatim objasnio koncept europskih inicijativa za ekonomski 
razvitak cijele regije Južne Afrike, uključujući bogate afričke zemlje, poput 
Južne Afrike, Obale Slonovače i Alžira, što će omogućiti tim zemljama 
da razviju one najsiromašnije zemlje: "One mogu proizvoditi dovoljno 
hrane, dovoljno mogućnosti za zapošljavanje i obrazovanje za cijeli afrički 
kontinent, pod uslovom da se otklone restrikcije na putu razvoja". Ponto 
je bio blizak osobni prijatelj južnoafričkog ministra financija Nicolaasa 
Diederichsa i njegova novoimenovanog nasljednika Roberta Smita. Očito 
su postojali već uznapredovali razgovori između utjecajnoga europskog 
bankarstva i industrije s jedne strane i vlada afričkih zemalja bogatih 
sirovinama s druge strane. Rađala se jedna potencijalna kombinacija koja 
je mogla promijeniti geopolitički zemljovid cijeloga anglo-američkog 
svijeta, na očitu štetu Londona i New Yorka. 

Dana 13. jula 1977. Jiirgena Ponta ubio je u Frankfurtu terorist koji je 
tvrdio da pripada organizaciji Baader-Meinhof. 


Nekoliko sedmica kasnije ista je organizacija kidnapirala i kasnije 
u Kolnu ubila predsjednika Njemačke federacije poslodavaca Hannsa- 
Martina Schleyera. Iako su tragovi ubojica vodili na Istok, postojali su 
dobri razlozi za vjerovanje da su neke moćne zapadne tajne službe imale 
ulogu u oba ubojstva. U svakom slučaju, Zapadna Njemačka dovedena je 
u politički haos i bila zahvaćena strahom kao nikada ranije u poslijeratnom 
razdoblju. Mogućnost bilo kakve značajne razvojne inicijative prema 
Južnoj Africi ubijena je zajedno s Pontom i Schleyerom. Na trenutak je 
bila odgođena inicijativa za prekid carstva dolara. 

Slom iz 1979."': Iran, Volcker i Harrisburg 


Ipak je jedan važan aspekt onoga na što je Ponto ciljao u svom 
posljednjem novinskom intervjuu uspio proći. U junu 1978., kao odgovor 
na rastuće razmirice i otvorene političke sukobe s Carterovom Vladom 
oko politike nuklearne energije, oko međunarodne monetarne politike, 
oko slobodnog pada dolara i oko, jednostavno rečeno, svakog vanjsko- 
političkog pitanja koje je bilo od značaja za kontinentalnu Europu, vlade 
zemalja članica Europske zajednice na inicijativu Francuske i Njemačke, 
poduzele su korake za prvu fazu onoga što se zvalo Zonom europske 
valute. Bio je to prvi pokušaj izoliranja kontinentalne Europe od šokova 
dolarskog režima. 


Njemački kancelar Helmut Schmidt i francuski predsjednik Giscard 
d'Estaing predložili su nešto što će kasnije postati Prvom fazom europskog 
monetarnog sistema. Središnje banke devet zemalja članica Europske 
zajednice složile su se stabilizirati svoje valute u odnosu na valute ostalih 
zemalja članica. Uz rastuće trgovinske tokove unutar Zajednice, europski 
je monetarni sistem, tada poznat kao EMS, osigurao minimalnu osnovu za 
obranu međueuropske trgovine i monetarnih odnosa. 


Početkom 1979. EMS je proradio i njegov je učinak na stabiliziranje 
europskih valuta postao vidljiv. Ali ono što je zabrinjavalo neke krugove 
u Londonu i Washingtonu, bile su buduće mogućnosti EMS-a. EMS je 
imao zlokobne prizvuke da će postati sjeme jednog alternativnog svjetskog 
monetarnog poretka koji bi mogao ugroziti postojeću hegemoniju 
"petrodolarskog monetarnog sistema". Jedan se njemački dužnosnik u 
to vrijeme privatno osvrnuo na taj novi europski monetarni sistem kao 
na "sjeme za zamjenu Međunarodnog monetarnog fonda". Francuska 
je Vlada to isto rekla otvoreno. EMS je zapravo osnovao jedan europski 
monetarni fond, čiji se početni kapital sastojao od 20% zlatnih i dolarskih 
rezervi svake zemlje članice, a ukupno je bio procijenjen na oko 35 
milijardi dolara. Štoviše, i Švicarska je de facto povezala svoju valutu s tim 
novim paritetima EMS-a. 


Već 1977. francuska i njemačka vlada počele su istraživati mogućnost 
postizanja sporazuma s pojedinim zemljama izvoznicama nafte, članicama 
OPEC -a, po kojemu bi Zapadna Europa opskrbljivala zemlje OPEC-a 
visokom tehnologijom u zamjenu za dugoročne sporazume za opskrbu 
Europe naftom po stabilnoj cijeni. Zauzvrat bi, po tom sporazumu, zemlje 

OPEC-a deponirale svoje financijske viškove u banke kontinentalne 
Europe i u konačnici u novi EMS u namjeri da osnuju fond čija bi se 
sredstva koristila za davanje dugoročnih industrijskih kredita drugim 
zemljama u razvoju. 


London se na svakom koraku opirao tome novome francusko- 
njemačkom konceptu o osnivanju EMS-a. Kako ga nije mogao spriječiti, 
London je odbio pridružiti se tome novome stabilizacijskom programu. 
Ustroj londonskog Cityja imao je druge planove. 


Na sastanku na vrhu, održanom u Aachenu u septembru 1978. između 
Giscarda d'Estainga i kancelara Helmuta Schmidta, dvije su se zemlje 
dogovorile o planovima za zajedničko znanstveno i tehničko obrazovanje i 
o zajedničkoj suradnji na području nuklearne energije. Francuska je stranka 
UDE predložila petogodišnji program razvoja kontinentalne Europe i 
zemalja u razvoju vrijedan 100 milijardi dolara. Posjeta na državnoj razini 
predsjednika Cartera Bonnu i Zapadnom Berlinu u julu 1978. samo je 
učvrstila francusku i njemačku odlučnost da slijede nezavisnu politiku. 


Carter je već ranije bezuspješno nastojao nagovoriti Schmidtovu 
Vladu da prema "Zakonu o neširenju nuklearne energije", koji je donijela 
Carterova Vlada, obustavi izvoz praktički sve nuklearne tehnologije u 
zemlje u razvoju. Njegov je sofistički argument, kao i obično, bio da 
mirnodopska tehnologija nuklearnih elektrana predstavlja prijetnju za 
širenje nuklearnog oružja, a ustvari je jedini cilj takvoga argumenta bio 
jačanje strateškog položaja anglo-američkog financijskog ustroja koji se 
temeljio na petrodolarima. 

Tako je, usprkos svim naporima ulaganim još od ranih 1970-ih 
godina, "opasnost" od neovisnog industrijskog i trgovinskog razvitka koji 
bi umanjio dominaciju dolarskog carstva, postajala stvarnost u glavama 
tvoraca politike u Washingtonu i Londonu. Sada su bili potrebni još 
drastičniji šokovi kako bi se spriječilo uporno nastojanje nekih država da 
slijede put znanstvenog i industrijskog razvitka. 

I bili su to uistinu drastični šokovi. 

U novembru 1978. predsjednik Carter imenovao je Georgea Balla, 
člana Bilderberške skupine, koji je također bio član Trilateralne komisije, 
direktorom specijalne jedinice Bijele kuće za Iran, pod zapovjedništvom 
predsjednika Vijeća za nacionalnu sigurnost, Brzezinskog. Bali je predložio 
da Washington prestane podržavati iranskog šaha i da pruži potporu 

fundamentalističkoj islamskoj oporbi ajatolaha Homeinija. Službenik 
CIA-e Robert Bowie bio je jedan od glavnih "časnika" u novom državnom 
udaru koji je CIA organizirala protiv čovjeka kojega su, 25 godina ranije, 
na vlast dovele tajne akcije CIA-e. 

Njihov se plan temeljio na pomnom proučavanju fenomena islamskog 
fundamentalizma prema prikazu britanskog stručnjaka za islam dr. 
Bernarda Lewisa, koji je tada bio predavač na Sveučilištu Princeton 
u Sjedinjenim Državama. Lewisov je plan, predstavljen na sastanku 
Bilderberške skupine u Austriji u svibnju 1979., zagovarao radikalni 
pokret Muslimanskog bratstva koje je stajalo iza Homeinija, kao sredstvo 
za balkaniziranje čitavog muslimanskog Bliskog Istoka po plemenskim 
i vjerskim linijama. Lewis je podržavao tezu da Zapad treba potaknuti 
autonomne skupine poput Kurda, Armenaca, libanonskih Maronita, 
etiopskih Kopta, azerbejdžanskih Turaka itd. Haos će se proširiti na način 
koji je on nazvao "luk krize", koji će se preliti u muslimanske predjele 
Sovjetskog Saveza. 


Vojni udar protiv šaha, kao i onaj protiv Mossadegha 1953. godine, 
organizirale su britanska i američka tajna služba, a bombastični je 
Amerikanac Brzezinski, što je njemu svojstveno, javno pripisao sebi 
"zaslugu" što se riješio "korumpiranog" šaha. Britanci su mirno ostali u 
pozadini. 

Tokom 1978. vodili su se pregovori između šahove Vlade i kompanije 
British Petroleum za obnovu 25-godišnjeg ugovora o eksploataciji nafte. 
U oktobru 1978. razgovori su propali zbog britanske "ponude" koja je 
zapravo bila zahtjev za dobivanje ekskluzivnih prava na svu iransku naftu u 
budućnosti, dok je Britanija odbila jamčiti kupnju te nafte. Kako se iranska 
ovisnost o izvozu nafte pod kontrolom Britanije očito približavala kraju, 
činilo se da se Iran nalazi pred ostvarenjem neovisnosti u politici prodaje 
nafte. Po prvi je puta od 1953. godine Iran imao moguće ozbiljne kupce 
u Njemačkoj, Francuskoj, Japanu i drugdje. Toga je septembra iranski 
list Kayhan International, u svom glavnom uvodniku napisao: " Gledano 
unatrag 25-godišnje partnerstvo s konzorcijem (British Petroleumom) i 50- 
godišnji odnos s British Petroleumom prije toga, nisu bili zadovoljavajući 
za Iran... Gledajući u budućnost NIOC {National Iranian Oil Company| 
treba planirati samostalno vođenje svih poslova." 


London je ucjenjivao i silno ekonomski pritiskao šahov režim tako 
što je odbijao kupovati ukupnu iransku naftu, tj. uzimao je samo oko 3 

miliona barela dnevno, a dogovoreni je minimum bio 5 miliona barela 
dnevno. To je prouzročilo dramatičan financijski pritisak na Iran. Stvorena 
je klima u kojoj se moglo zahuktati vjersko nezadovoljstvo protiv šaha 
putem agitatora koje su ubacile britanske i američke tajne službe. U toj 
su kritičnoj situaciji štrajkovi među naftnim radnicima još više smanjili 
iransku proizvodnju nafte. 

Kako su ekonomske poteškoće u Iranu rasle, američki su savjetnici 
za "sigurnost" pri šahovoj tajnoj policiji Savak uveli sve okrutnije mjere 
gušenja nemira, sa sračunatim ciljem povećanja mržnje naroda prema 
šahu. U isto je vrijeme Carterova Vlada cinično počela protestirati protiv 
kršenja "ljudskih prava" pod šahovom vlašću. 


Navodno je British Petroleum počeo organizirati povlačenje novca iz 
banaka i iznošenje novca iz zemlje putem svog velikoga utjecaja u iranskim 
financijskim i bankarskim krugovima. Naglašavajući svoju ulogu u rušenju 
šahova oca, šaha Rezu kan Pahlavija, Britanska je izvjestiteljska agencija 
(BBC), odaslala na desetke svojih "dopisnika" koji su govorili perzijski i 
u najmanja sela da povećaju histeriju protiv režima pomoću pretjeranog 
napuhavanja slučajeva protestiranja protiv šaha. U to je vrijeme BBC pružio 
ajatolahu Homeiniju propagandnu platformu unutar Irana, a šahovoj je 
Vladi odbio dati priliku da odgovori. Anglo-američka tajna služba odlučila 
je srušiti šaha. Šah je pobjegao u januaru 1979., a Homeini je u februaru 
zrakoplovom dopremljen u Teheran i odmah je objavio uspostavu svoje 
represivne teokratske države koja je zamijenila šahovu Vladu. 

Sjećajući se svoga pada, nekoliko mjeseci kasnije malo prije svoje smrti, 
šah je u izgnanstvu zabilježio: "Tada to nisam znao - možda nisam želio 
znati, ali sada mi je jasno da su Amerikanci željeli moj odlazak. Jasno je da 
su to željeli pobornici ljudskih prava u američkom Ministarstvu vanjskih 
poslova... Kako sam ja trebao shvatiti naglu odluku američke Vlade da 
pozove bivšeg pomoćnika ministra vanjskih poslova Georgea Balla u Bijelu 
kuću kao savjetnika za Iran?... Bali je spadao među one Amerikance koji su 
htjeli napustiti mene i u konačnici moju zemlju."10 

Padom šaha i dolaskom na vlast fanatičnih pristalica Homeinija u Iranu 
je nastao haos. U svibnju 1979. novi je Homeinijev režim izdvojio iranske 
planove za razvoj nuklearne energije i Homeini je objavio da se otkazuje 
cijeli program izgradnje nuklearnih reaktora, koji su trebale provesti 
Francuska i Njemačka. 

Naglo je odsječen iranski izvoz nafte od oko 3 miliona barela dnevno. 
Zanimljivo je da je u tim kritičnim danima u januaru 1979. i proizvodnja 
nafte u Saudijskoj Arabiji smanjena za nekih 2 miliona barela dnevno. 
Radi povećanja pritiska na svjetskom tržištu nafte, British Petroleum je 
objavio "force majeure" i otkazao neke velike ugovore za opskrbu naftom. 
Rezultat je bio da su na roterdamskom slobodnom tržištu, na kojemu 
su najveći prodavači nafte bili British Petroleum i Royal Dutch Shell, 
početkom 1979. cijene nafte enormno skočile. 

"Drugi naftni šok" iz 1970-ih bio je u toku. 

Postoje naznake da su stvarni planeri iranskog vojnog udara i 
dovođenja Homeinija na vlast, koji su se nalazili u Londonu i u redovima 
starijih dužnosnika američkog liberalnog ustroja, odlučili uglavnom 
ne informirati predsjednika Cartera o svojoj politici i njenim krajnjim 
ciljevima. Energetska kriza u Sjedinjenim Državama koja je uslijedila bila 
je glavni čimbenik Carterova poraza na izborima održanim godinu dana 
nakon toga. 


Nikada nije bilo stvarnoga pomanjkanja svjetskih zaliha nafte. Postojeći 
su proizvodni kapaciteti Saudijske Arabije i Kuvajta mogli u svakom 
trenutku zadovoljiti privremeni manjak od 5-6 miliona barela dnevno, što 
je potvrdila istraga američkog Kongresa koju je nekoliko mjeseci kasnije 
proveo Glavni računovodstveni ured (General Accounting Offce). 


Stvaranju katastrofalnog svjetskog šoka cijene nafte doprinijele su 
neobično male zalihe nafte velikih multinacionalnih kompanija, Sedam 
sestara. Cijena sirove nafte strahovito je skočila s nekih 14 dolara po barelu 
u 1978. do astronomskih visina od 40 dolara po barelu za neke vrste sirove 
nafte na slobodnom tržištu. Dugi su redovi za gorivo po cijeloj Americi 
pojačali opće stanje panike, a Carterov ministar za energiju i bivši direktor 
CIA-e James R. Schlesinger nije pomogao smiriti stanje kad je u februaru 
1979. rekao Kongresu i medijima da će iransko smanjenje proizvodnje 
nafte "čini se biti ozbiljnije" od arapskog naftnog embarga iz 1973. n 


Nadalje se vanjska politika Trilateralne komisije Carterove Vlade 
pobrinula dovesti u stanje nereda svako europsko, tj. njemačko i francusko 
nastojanje da razviju kooperativnije trgovinske, ekonomske i diplomatske 
odnose sa svojim susjedom Sovjetskim Savezom, pod plaštem detanta 
i raznih energetskih sporazuma između Sovjetskog Saveza i Zapadne 
Europe. 

Carterov savjetnik za nacionalnu sigurnost Brzezinski i ministar 
vanjskih poslova Vance proveli su svoju politiku "luka krize" i proširili 
nerede iranske revolucije duž južnih granica Sovjetskog Saveza. Od 
Pakistana preko Irana američke su inicijative stvorile nestabilnost ili čak 
još gore stanje. 

Zatim je došao Brzezinskijev politički pomak-"kineska karta". 
Sjedinjene Države su diplomatski priznale komunističku Kinu u 
decembru 1978. i opozvale priznanje nacionalističkog kineskog režima na 
Tajvanu, čime su komunističkoj Kini dale pravo veta u Vijeću sigurnosti 
Ujedinjenih naroda i pristup američkoj tehnologiji i vojnoj pomoći. Na 
jednom sastanku na vrhu u januaru 1979. njemački je kancelar Schmidt 
uputio jak protest predsjedniku Carteru da je njegova politika "kineske 
karte"krajnje destabilizirajuća za krhke njemačko - sovjetske odnose, jer ta 
politika stvara u Moskvi dojam da NATO agresivno okružuje SSSR u luk 
haosa i vojne netrpeljivosti. 


A onda je u oktobru 1979. povrh drugoga naftnog šoka iz te godine, 
došao anglo-američki financijski šok stoljeća. Toga je avgusta, prema 
savjetu Davida Rockefellera i drugih utjecajnih glasova bankarskog 
ustroja s Wall Streeta, predsjednik Carter imenovao Paula Volckera 
vodećim čovjekom Banke za federalne rezerve SAD-a (čovjeka koji je 
u avgustu 1971. bio glavni tvorac politike odvajanja dolara od zlatnog 
standarda). Paul A. Volcker, bivši dužnosnik u Rockefellerovoj banci Chase 
Manhattan, i naravno član Trilateralne komisije Davida Rockefellera, bio 
je predsjednik Njujorških federalnih rezervi u vrijeme njegova imenovanja 
na dužnost predsjednika najmoćnije središnje banke svijeta - Banke za 
federalne rezerve SAD-a. 


Usprkos činjenici da je cijena nafte od 40 dolara po barelu 
predstavljala drastično poskupljenje u dolarima, razmjer je toga naftnog 
šoka, u kombinaciji s rastućom međunarodnom zabrinutošću zbog 
nekompetentne Carterove Vlade, doveo do daljnjeg slabljenja dolara. Već 
od početka 1978. dolar je pao više od 15% u odnosu na njemačku marku 
i druge veće valute. Cijena je zlata naglo rasla u septembru 1979., kada je 
dosegnula rekordnu visinu od skoro 400 dolara po unci. Arapski i drugi 
ulagači radije su ulagali u zlato nego u dolare. Već u septembru 1978. dolar 
je toliko pao da je skoro došlo do panike kad se saznalo da je Monetarna 
agencija u Saudijskoj Arabiji počela likvidirati vrijednosnice američkog 
Ministarstva financija vrijedne milijarde dolara. Izgledalo je da je politika 

gospodina Cartera bila prevelik zalogaj i za čvrste američke saveznike. 


Tada su politički stratezi u londonskom Cityju i New Yorku odlučili 
nametnuti maltuzijanski monetarni šok povrh naftnog šoka kako bi 
svjetska događanja odlučno preokrenuli u svoju relativnu prednost. 


U oktobru 1979. Volcker je objelodanio radikalno novu monetarnu 
politiku Federalnih rezervi. Namjerno je lagao šokiranom Kongresu 
i očajnoj Bijeloj kući svojim upornim tvrdnjama da njegov radikalan 
monetaristički "lijek" ima za cilj "iscijediti inflaciju iz sistema". Zapravo 
je ta politika imala za cilj učiniti američki dolar najtraženijom valutom na 
svijetu i do korijena sasjeći započeti industrijski razvoj, kako bi politička 
i financijska moć potekla natrag u dolarski imperij. Volckerovo je hladno 
objašnjenje Kongresu bilo to da "ograničavanje razvoja putem obustave 
novca i kredita, koje bi potrajalo kroz znatno vremensko razdoblje, 
mora postati bitnim dijelom svakoga programa koji se bavi rješavanjem 
problema ukorijenjene inflacije i inflatornih očekivanja". 


Prijevara u Volckerovoj monetarnoj šok terapiji sastojala se od toga da 
nije uopće ukazivala na temeljne korijene ogromne inflacije, tj. na dva šoka 
naftnih cijena od 1973. godine koja su povećala cijenu osnovnog svjetskog 
izvora energije i transporta za 1.300% u razdoblju od šest godina. A 
Volckerovo inzistiranje da se ograniči količina novca na američkom tržištu 
putem smanjenja kredita bankama, potrošačima i gospodarstvu, također je 
bilo sračunata prijevara. Volcker je jako dobro znao, kao i svaki veći bankar 
u New Yorku i Londonu, da je kontrola količine novca na domaćem 
američkom tržištu samo mali dio daleko većega problema. Volcker je znao 
da njegovi potezi nemaju utjecaja na procijenjenih 500 milijardi dolara 
izvan Sjedinjenih Država, koji su cirkulirali na takozvanim eurodolarskim 
tržištima Londona i Caymanskih otoka i drugih prekomorskih utočišta 
vrućega novca. U vrijeme Volckerove monetarne šok terapije iz oktobra 
1979. najveću je svotu dolara na prekomorskim eurodolarskim tržištima 
imao Morgan Guaranty Trust, a ta je svota odgovarala iznosu od 57% 
ukupne količine novca na domaćem američkom tržištu! Američki je 
građanin trebao plaćati cijenu toga neobuzdanoga kartela novca izvan 
Amerike kao da nije ni postojao. 

Volckerova su oba cilja uspjela. Američke su kamate na eurodolarskom 
tržištu otišle nebu pod oblake, s 10% na 16%, a za samo nekoliko sedmica 
dosegle su razinu od 20%. Svijet nije mogao vjerovati svojim očima. 
Inflacija je uistinu "iscijeđena", a svjetsko je gospodarstvo gurnuto u 

najdublju depresiju od 1930-ih godina. Dolar je započeo svoj nevjerovatan 
petogodišnji uspon. 

Naftni šok i Volckerov šok išli su usporedo s odlukom vodećih krugova 
da jednom zauvijek "otkinu cvijet s nuklearne ruže", kako bi se, bez 
dvojbe, odlučno dokrajčio zabrinjavajući trend razvoja nuklearne energije 
po cijelome svijetu, koji je trebao otkloniti ovisnost o anglo-američkoj 
nafti. 


Neviđeni diplomatski i zakonski pritisci Carterove Bijele kuće od 
1977. godine nisu uspjeli značajno otupiti privlačnost nuklearne energije. 
Ali, 28. marta 1979. u jednom gradu u središtu države Pennsylvanije, 
dogodilo se nešto čudnovato, što je svjetskom novinstvu prikazano kao 
fantastika, kao da se radilo o scenariju za holivudski film ili o replici radio 
emisije Orsona Wellsa iz 1938. "Rat svjetova". 


U pogonu broj 2 u postrojenju reaktora za nuklearnu energiju Three- 
Mile Island u Harrisburgu dogodio se nevjerovatan niz "nezgoda". Kasnija 
je istraga otkrila da je netko prije toga nelegalno i ručno zatvorio sigurnosne 
ventile, što je spriječilo dotok vode za hlađenje u parni sistem reaktora. Za 
15 sekundi sigurnosni je sistem zaustavio proces nuklearne fizije. Ali, tada 
je jedan operater prekršio sva pravila i intervenirao tako što je zatvorio 
dotok rashladne vode u jezgru reaktora. Ono što se potom dogodilo već je 
mnogo puta u detalje prikazano. 


U službenom izvješću o tom događaju 3. avgusta 1979. američka 
je Komisija za reguliranje nuklearne energije (Nuclear Regulatory 
Commission) navela sabotažu ili namjerni nemar kao jedan od šest 
mogućih uzroka događaja u Ihree-Mile Islandu. Ali, čak i nakon što 
je ostalih pet mogućih uzroka eliminirano, Vlada je odbila ozbiljno 
razmotriti mogućnost sabotaže. 


Za čitavo vrijeme trajanja drame u Harrisburgu, u javnost su odlazile 
samo one vijesti koje je strogo kontrolirala novoosnovana agencija Bijele 
kuće FEMA - Federal Emergency Management Agency (Federalna agencija 
za slučajeve opasnosti). Ni jednom Vladinom službeniku ni službenicima 
u nuklearnoj elektrani nije bilo dopušteno govoriti s novinarima osim pod 
nadzorom cenzora FEMA-e. 


FEMA je osnovana po nalogu predsjednika Cartera, a na temelju 
plana koji je izradio savjetnik Bijele kuće za Trilateralnu komisiju Samuel 
Huntington. Zanimljivo, FEMA je proradila 27. marta, pet dana prije 

njezina planiranog početka rada i jedan dan prije događanja u Three-Mile 
Islandu. 


Po nalogu savjetnika za nacionalnu sigurnost Brzezinskoga, FEMA je 
kontrolirala sve vijesti u Harrisburgu u Pennsylvaniji. FEMA je zapovjedila 
evakuaciju okolnog stanovništva, iako nije bilo nikakvih naznaka radijacije; 
danima je odbijala izvijestiti medije i time dopustila da počnu kružiti 
fantastične priče poput "divovskog radioaktivnog hidrogenskog balona 
u atmosferi" i još gorih, koje su ispunjavale naslovne stranice. Također 
je zanimljivo da je toga istoga mjeseca spektakularni holivudski film 
"Kineski sindrom", s Jane Fondom u glavnoj ulozi, prikazivao izmišljenu 
priču koja je bila skoro jednaka događaju u Harrisburgu, što je još više u 
javnosti podgrijalo histeriju o opasnostima nuklearne energije.12 Krajem 
1979. ponovno je uspostavljena hegemonija anglo-američkog ustroja nad 
svjetskih ekonomskim i industrijskim potencijalima na način kakav se nije 
moglo ni zamisliti. Njihova kontrola nad svjetskim tokovima nafte ponovno 
je postala glavnim oružjem njihove specifične vrste maltuzijanske politike. 
Nakon haosa u Homeinijevu Iranu i Volckerovih dolarskih šokova, ti su 
utjecajni politički arbitri vidjeli sebe kao prave bogove s planine Olimpa. 
Međutim, već nakon jednoga desetljeća njihova je uznosita planina počela 
osjećati huku vulkana u svojim temeljima. 

JEDANAESTO POGLAVLJE 


Uspostava novog svjetskog poretka: 
Sumrak bogova (Gotterdammerung) 


Paul Volcker posuđuje britanski model 


Dobrano prije nego što je Karl Marx i sanjao o svojoj ideji klasne 
borbe, britanski je liberalizam iznjedrio koncept društva podijeljenog na 
ono što je dobilo ime "viši slojevi" i "niži slojevi". Srž liberalne politike 
slobodne trgovine Adama Smitha i Davida Ricarda iz 19. stoljeća, koja 
je u Engleskoj nakon 1846. dovela do ukidanja zaštitnih Zakona o žitu i 
širom otvorila vrata razornom uvozu jeftinog žita, dovela je, kao što smo 
već napomenuli, do predvidljivog osiromašenja velike većine britanskih 
građana i do koncentracije bogatstva društva u rukama malobrojne 
manjine, takozvanih "viših slojeva". Politička je filozofija zvana britanski 
liberalizam bila opravdanje toga gospodarski nepravednog procesa. 

Najutjecajniji američki publicist britanskog liberalizma iz 19. stoljeća, 
aristokrat Walter Lippmann, dao je američkom čitateljstvu definiciju toga 
klasnog društva, koja i danas izgleda moderna. Društvo mora, tvrdio je 
Lippmann, biti podijeljeno na ogromno primitivno mnoštvo uglavnom 
neupućene "javnosti", kojom onda upravlja elita ili "poseban sloj", koji je 
Lippmann nazvao "odgovornim ljudima", koji će određivati uslove onoga 
što će se zvati "nacionalnim interesom". Ta bi elita postala predanom 
birokracijom koja bi služila interesima privatne moći i privatnog bogatstva, 
ali istina o njihovoj povezanosti s moći privatnog bogatstva ne smije nikada 
biti otkrivena širokoj neupućenoj javnosti. "Oni ne bi razumjeli". 


Široke mase moraju imati iluziju, tvrdio je Lippmann, da one 
ustvari imaju "demokratsku" vlast. Tu iluziju mora oblikovati elitno 
tijelo "odgovornih ljudi" u ono što se zove "proizvođenjem suglasnosti". 
Lippmann je to opisao nekoliko desetljeća prije nego što je Paul 
Volcker stupio nogom u Washington kao "političku filozofiju liberalne 
demokracije". Po svom konceptu posebne, odabrane elite, koja vlada u 
ime širih masa, moderni anglo-američki liberalizam nosi u sebi zanimljivu 
sličnost slenjinističkim konceptom "avangardne partije", koja je nametnula 

(diktaturu proletarijata" u ime nekog budućeg idealnog društva. Oba su 
ta modela utemeljena na prijevari naroda. 1 Nakon prijelomne tačke 
američke ekonomske recesije iz 1957. godine ogromna je moć maloga 
broja međunarodnih banaka i s njima povezanih multinacionalnih naftnih 
kompanija koncentriranih u New Yorku sve više određivala sadržaj jednog 
američkog "liberalizma" temeljenog na prilagodbi britanskog imperijalnog 
modela iz 19. stoljeća. Američku će verziju toga prosvijetljenog liberalnog 
modela oblikovati aristokracija novca, umjesto aristokracije plave krvi 
po rođenju. Ali, kao posljedica odluka o ekonomskoj politici američkog 
liberalnog ustroja s Istočne obale - nazvanog tako stoga što je njegovo 
središte moći bilo izgrađeno oko njujorških financijskih i naftnih 
konglomerata - Sjedinjene Države su se mijenjale. 


Amerika, nekad ideal slobode za veliki dio svijeta, mijenjala se korak po 
korak u svoju suprotnost, i to ubrzanim korakom tokom 1970-ih i 1980- 
ih godina, dok je u isto vrijeme zadržala retoričku masku "neovisnosti i 


slobode" ("freedom and liberty"). 


Ukupne posljedice dvaju strahovitih naftnih šokova iz 1970-ih godina 
i hiperinflacije koju su ti šokovi pokrenuli, stvorile su ustvari jednu novu 
američku "posjedničku aristokraciju" u kojoj su oni koji su posjedovali 
nekretnine odjednom sebe vidjeli kako preko noći postaju milijuneri, što 
nije bio rezultat poduzetništva ni uspješne proizvodnje ni znanstvenog 
izuma, nego jednostavno posljedica posjedovanja zemlje - nekretnina, 
neplodne prašine. 


Ali, ako je naftni šok aktivirao tu polarizaciju društva na manjinu sve 
bogatijih naspram velike većine čiji je životni standard polahko tonuo, 
monetarna je šok terapija koju je nametnuo Paul Volcker nakon oktobra 


1979., privela zadatak kraju. 


Bilo bi pogrešno misliti da je monetarna šok terapija koju je Paul Volcker 
nametnuo Sjedinjenim Državama počevši od 6. oktobra 1979. bila njegov 
izum. Ta je politika razrađena i već primijenjena nekoliko mjeseci ranije, 
u Britaniji. Volcker i njegov uski krug prijatelja iz njujorškog bankarskog 
svijeta, uključujući Lewisa Prestona iz anglofilske firme Morgan Guaranty 
Trust Company s Wall Streeta, samo su nametnuli model monetarnog 
šoka Vlade Margaret Thatcher prilagođen američkim uslovima. 


Početkom maja 1979. Margaret Thatcher je na izborima pobijedila svog 
laburističkog suparnika Jamesa Callaghana. Platforma njezine kampanje 

bila je "iscjeđivanje inflacije iz gospodarstva". Ali, M. Thattcher i zatvoreni 
krug ideologa "slobodnoga tržišta?" Adama Smitha iz naših dana, koji su je 
okruživali, promicali su prijevaru potrošača tvrdeći da je vladin deficit a ne 
poskupljenje cijene nafte od 140% od pada iranskoga šaha glavni "uzrok" 
povećanja cijena od 18% u Britaniji. 

Prema tvrdnji Vlade M. Thatcher, povišene se cijene mogu ponovno 
sniziti jednostavnim smanjenjem količine novca u gospodarstvu, a kako 
je glavni izvor "viška novca" po njihovoj tvrdnji proizlazio iz kroničnog 
deficita vladinog proračuna, vladini se troškovi moraju jako smanjiti kako 
bi se smanjila "inflacija novca". Engleska je banka u isto vrijeme ograničila 
kredite za gospodarstvo politikom visokih kamatnih stopa, što je bio 
njezin prilog liječenju inflacije. Posljedica je bila gospodarska kriza, što 
se moglo predvidjeti, ali se to umjesto krizom nazvalo "Thatcheričinom 
revolucijom". 


'Thatcherica je rezala i stezala. U junu 1979., samo mjesec dana nakon 
preuzimanja vlasti, njezin je ministar financija, Sir Geoffrey Howe, 
otpočeo proces podizanja temeljne kamatne stope za bankarski sistem, pa 
je ta kamata porasla za zastrašujućih pet posto, s 12% na 17%, za samo 
dvanaest sedmica. To je dosegnulo nezapamćen porast troškova zajmova 
za industriju i kućanstva od 42% kroz samo nekoliko sedmica. Nikad u 
modernoj historiji nije neka zemlja pretrpjela takav šok u tako kratkom 
vremenu, s izuzetkom ratnih ekonomskih nedaća. 


Usporedo s tim, Engleska je banka počela smanjivati količinu novca 
kako bi stvorila uslove za održavanje visokih kamatnih stopa. Poduzeća 
su propadala zbog nemogućnosti da otplaćuju kredite; obitelji nisu mogle 
kupovati kuće ni stanove; dugoročna ulaganja u elektrane, podzemne 
željeznice, željeznice i drugu infrastrukturu praktički su stala, a sve je to 
bila posljedica monetarne revolucije premijerke Thatcher. 


Glavni problem britanskoga gospodarstva na kraju 1970-ih godina 
nije bio u državnom vlasništvu nad kompanijama poput proizvođača 
automobila British Levland, Rolls Royce i mnogih drugih poduzeća 
koja su od tada rasprodana privatnim ulagačima. Glavni je problem 
bio neulaganje Vlade u unapređenje javne infrastrukture, u obrazovanje 
kvalificirane radne snage i u znanstveno istraživanje i razvoj. Pogreška 
nije bila u "vladanju" nego u pogrešnom vladanju, tj. lošem odgovoru na 
ekonomske šokove prethodnih deset i više godina. 

Ekonomska revolucija" M. Tatcher primijenila je krivi lijek za 
"liječenje" krive bolesti. Ali međunarodni financijski interesi londonskog 
Cityja i moćne naftne kompanije oko Shella, British Petroleuma i njihovih 
saveznica bili su ti za čiju korist je ta politika bila namijenjena, jer takav je 
očito bio izračun britanske strateške politike "ravnoteže moći". Thatcherica 
je bila kći jednostavnog piljara koju su njezini cinični zaštitnici odgojili da 
odigra ulogu za njihove veće geopolitičke ciljeve. 

Kako je Ihatcherica uvodila politiku koja joj je priskrbila nadimak 
"željezna Lady", nezaposlenost se u Britaniji udvostručila, porasla je s 1,5 
miliona, kad je ona preuzela vlast, na 3 miliona nakon njezinih prvih 18 
mjeseci na vlasti. Pod njezinom su vlašću radnički sindikati etiketirani 
kao prepreka za uspjeh monetarne "revolucije", glavni uzročnik tog 
"neprijatelja" - inflacija. Cijelo to vrijeme, dok su British Petroleum i 
Royal Dutch Shell izvlačili astronomske svote od 36 i više dolara po barelu 
za svoju naftu iz Sjevernoga mora, nitko nije ni riječi izustio protiv velikih 
naftaša ili banaka londonskog Cityja, koji su u toj situaciji zgrtali ogromne 
svote novca. IThatcherica je također napravila potez da udovolji velikim 
bankama iz Cityja time što je ukinula kontrolu deviznog poslovanja, tako 
da je kapital otjecao iz zemlje u spekulativne svrhe za kupnju nekretnina u 
Hong Kongu ili za unosne zajmove u Latinskoj Americi, umjesto da ga se 
investira u obnovu oronule britanske industrijske osnove.2 

Nastavši u Britaniji, potom u Sjedinjenim Državama, šireći se 
izvan anglo-američkoga svijeta, radikalni se monetarizam Ihatcherice i 
Volckera rasprostranio poput raka, uvijek s jednako strogim zahtjevima za 
kresanjem vladinih troškova, smanjenjem poreza, deregulacijom industrije 
i slamanjem moći radničkih sindikata. Kamatne su stope po cijelome 
svijetu narasle do razina kakve se nikada ranije nisu mogle ni zamisliti. 


U Sjedinjenim Državama Volckerova je politika monetarnog šoka ranih 
1980-ih godina natjerala kamatne stope do razina britanskih kamatnih 
stopa, a nekoliko mjeseci kasnije i iznad njih, do nepojmljivih 20% za neke 
određene kamatne stope. Ekonomija je te štednje putem visokih kamatnih 
stopa ubrzo postala svima jasna. Ako je ikakvo industrijsko ulaganje kanilo 
biti "profitabilno" uz kamatnu stopu od 20 ili čak 17%, to je značilo da 
nikakvo normalno ulaganje u infrastrukturu za čije je dovršenje trebalo 
četiri do pet godina nije bilo moguće. Sami troškovi na kamate tokom 
izgradnje zabranjivali su takve investicije. 


Uz regulatorne promjene u izgradnji nuklearnih elektrana u Sjedinjenim 

Državama nakon antinuklearne histerije u Three-Mile Islandu, koja je 
rezultirala daljnjim godinama kašnjenja završetka izgradnje postojećih 
elektrana, nuklearna je energija postala neprihvatljivo skupo ulaganje 
za američke električne kompanije pod Volckerovim režimom kamatnih 
stopa. Nakon te godine, 1979., u Sjedinjenim Državama nije naručen 
ni jedan novi nuklearni reaktor, a desetine je polusagrađenih i planiranih 
nuklearnih projekata otkazano na pola puta zbog tih prohibitivnih troškova 
financiranja. Jedan od najnaprednijih sektora proizvodnoga gospodarstva 
bio je prepušten odumiranju. 

Volckerova je šok terapija bila nametnuta očajnom i neupućenom 
predsjedniku Carteru, koji je u martu 1980. spremno potpisao jedan 
neobičan zakon, "Zakon o ukidanju nadzora nad depozitnim institucijama 
i monetarnom kontrolom iz 1980." Taj je zakon ovlastio Volckerove 
Federalne rezerve da nametnu bankama rezervne kvote, čak i ako nisu bile 
u sistemu Federalnih rezervi, uključujući štedne i kreditne banke. Rezultat 
je bio da je Volckerova kreditna omča uspjela u dovoljnoj mjeri odsjeći 
dotok kredita. Osim toga, taj je novi zakon u potpunosti ukinuo sva 
zakonska ograničenja na kamatne stope koje su banke mogle zaračunavati 
svojim klijentima po uredbi koju su Federalne rezerve nazvale "Uredba O". 
Također je taj zakon opozvao sve državne zakone koji su postavljali granice 
kamatnim stopama, takozvane protulihvarske zakone. 


Gornja granica kamatnim stopama bilo je nebo, a vjerska dogma novog 
anglo-američkog monetarizma bila je: novac, ili barem poslušan platiša 
lihvarskih kamata bankama Londona i New Yorka, bio je kralj, a svijet je 
bio njegov poslušni sluga. 

Politička je ofenziva gospode Thatcher i gospodina Volckera iz 
ranih 1980-ih godina uništila moguća dugogodišnja ulaganja države 
u infrastrukturu i kapitalnu izgradnju, poput izgradnje željeznica, 
autoputeva, mostova, kanalizacija i elektrana. Od vremena prvoga 
naftnog šoka iz 1975. pa do 1985., Međunarodni je institut za željezo i 
čelik izračunao da su ukupna državna ulaganja u najvećim industrijskim 
zemljama u izgradnju javne infrastrukture pala na polovicu ulaganja iz 
sredine 1970-ih. Svjetska proizvodnja čelika, pomorski prijevoz i drugi 
pokazatelji stvarnih gospodarskih tokova odražavali su katastrofalnu 
anglo-američku politiku monetarnog šoka. Svjetska je industrija čelika 
bila prisiljena upasti u najgoru depresiju od 1930-ih godina.3 


Monetarni šok Paula Volckera i opadanje američkoga gospodarstva 

koje je uslijedilo bili su glavnim razlozima poraza Jirnmyja Cartera na 
predsjedničkim izborima u novembru 1980. Novom "konzervativnom" 
republikanskom predsjedniku, bivšem holivudskom filmskom glumcu 
Ronaldu Reaganu, nije bilo teško podržati Volckerovu šok terapiju. 
Reaganov je učitelj bio ekonomist iz Mont Pelerina Milton Friedman, 
guru monetarizma, dok je još Reagan bio guverner Kalifornije. Britanska 
je premijerka Margaret Thatcher otvoreno gajila s Reaganom ono što je 
ona nazivala "posebnim odnosima". Poticala ga je da podrži Volckerovu 
šok terapiju i smanjenje Vladinih izdataka. Također je podgrijavala 
Reaganovu nenaklonost prema sindikatima. 


Kako bi se osigurala zajednička anglo-američka ofenziva u politici 
toga razdoblja, Reagan i Thatcherica također su imali neke zajedničke 
ekonomske savjetnike, uključujući i jedan krug dogmatskih ekonomista iz 
Mont Pelerina, među kojima su bili i Karl Brunner, Milton Friedman, Sir 
Alan Walters i drugi. 


Jedan od prvih Reaganovih poteza u svojstvu predsjednika početkom 
1981. godine bio je raspuštanje sindikata kontrolora leta, PATCO. To je 
poslužilo kao znak drugim sindikatima da ne pokušaju tražiti smanjenje 
bombastičnih kamatnih stopa. I Reagan je bio hipnotiziran ideološkom 
strašću da "iscijedi inflaciju", kao i njegova Britanska konzervativna 
kolegica Thatcherica. Neki su obaviješteni ljudi u londonskom Cityju dali 
naslutiti da je glavni razlog postojanja Thatcheričine Vlade u prvome redu 
bio da utječe na monetarnu politiku najveće svjetske industrijske zemlje, 
Sjedinjenih Američkih Država, i da time skrene ekonomsku politiku u 
najvećemu dijelu industrijskog svijeta s puta dugoročnoga nuklearnog i 
drugog industrijskog razvoja. 

Ako je to bio plan, uspio je. Šest mjeseci nakon Thatcheričina 
preuzimanja vlasti Ronald Reagan je izabran za predsjednika. U svojstvu 
predsjednika Reagan je navodno uživao u svakoj priliki ponavljati 
članovima svoga kabineta sljedeći refren: "Inflacija je kao zračenje. Kad 
jednom počne širi se i povećava." Reagan je držao Miltona Friedmana 
kao neslužbenog savjetnika za ekonomsku politiku. Njegova je Vlada 
bila puna sljedbenika Friedmanova radikalnog monetarizma, baš kao 
što je i Carterova Vlada bila puna članova Trilateralne komisije Davida 


Rockfellera.4 


Cijela je ta radikalna monetarna konstrukcija, koju je najprije početkom 
1980-ih godina unaprijedio britanski režim gospode Thatcher, a odmah 

zatim i Banka za federalne rezerve Sjedinjenih Država i Reaganova Vlada, 
bila jedna od najokrutnijih ekonomskih prijevara ikad učinjenih. A cilj joj 
je bio potpuno drukčiji od onoga što su tvrdili njezini ideolozi, pobornici 
ekonomike "ponude" (supply-side ekonomics). 

Moćni su liberalni vladajući krugovi londonskog Cityja i New Yorka bili 
odlučni primijeniti te iste radikalne mjere, koje je prije toga uveo Friedman, 
za rušenje čileanskoga gospodarstva pod vojnom diktaturom Pinocheta, 
ovoga puta radi zadavanja konačnog drugog udarca dugoročnom ulaganju 
u industriju i infrastrukturu u cijelome svijetu. Na taj će način, zaključili 
su, relativna moć anglo-američkih financija ponovno ovladati svijetom. 
Ono što je uslijedilo u desetljeću osamdesetih, izgledalo bi nezamislivo da 
svijet već nije bio zaprepašten i dezorijentiran šokovima iz sedamdesetih. 


Diplomacija oružanom prijetnjom i pohod na Meksiko 


Ne bi bilo pretjerano reći da tokom prošloga desetljeća ne bi bilo 
kreditne krize Trećeg svijeta da nije bilo radikalne politike monetarnog 
šoka Margaret Thatcher i Paula Volckera. 


Kako su izdaci za uvoz nafte, izraženi u američkim dolarima, porasli 
oko 140% nakon iranskog naftnog šoka početkom 1979., zemlje u razvoju 
su opet ustanovile da se dolar u odnosu na njihove valute diže poput rakete 
Apolo, zbog visokih američkih kamatnih stopa prouzročenih Volckerovom 
politikom, Ne samo da je većina zemalja u razvoju jedva uspijevala dobivati 
zajmove za financiranje naftnih deficita koji su se nagomilali zbog naftnog 
šoka iz 1974., nego su 1980. godine bile suočene s jednim potpuno novim 
elementom - fluktuirajućim kamatnim stopama na svojie eurodolarske 
zajmove. 


Kao što je već spomenuto, već 1973. anglo-američki financijski moćnici 
iz Bilderberške skupine razgovarali su o korištenju velikih privatnih 
trgovačkih banaka New Yorka i Londona, smještenih na londonskom 
eurodolarskom tržištu, za recikliranje onoga što su Henry Kissinger i 
drugi nazvali novim viškovima OPEC -ovih petrodolara. Taj veliki priljev 
novih OPEC -ovih naftnih sredstava, koja su bila usmjerena u londonske 
eurodolarske banke tokom naftnih šokova iz 1970-ih, bit će izvorom 
najveće neregulirane pošasti zajmova od 1920-ih godina. 


London je izrastao u geografsko središte tog  eurodolarskog 

"prekomorskog" tržišta, jer je Engleska banka jasno davala do znanja, sve od 
1960-ih godina, da neće poduzimati nikakve mjere reguliranja i kontrole 
dotoka stranih valuta na londonsko eurodolarsko bankarsko tržište. Bio 
je to dio njihove strategije ponovnog pretvaranja londonskog Cityja u 
središte svjetskih financija. To je značilo, usprkos dvosmislenim suprotnim 
izjavama u javnosti koje su davali razni bankari o sigurnosti eurodolarskih 
zajmova, da milijarde dolara koji su otjecali iz eurodolarskih banaka sa 
sjedištem u Londonu na račune zemalja u razvoju - zajmoprimateljica, 
tokom 1970-ih godina nemaju "kreditora za krajnju nuždu" u slučaju 
nevraćanja zajmova. Ni jedna suverena vlada nije po zakonu bila dužna 
preuzeti gubitke u slučaju značajnije ogluhe na vraćanje bankovnih 
zajmova. 


To nije nikoga zabrinjavalo, sve dotle dok se kotač na eurodolarskom 
ruletu okretao. Prema izračunu Međunarodnog monetarnog fonda 
inozemni dugovi zemalja u razvoju povećali su se oko pet puta, sa 130 
milijardi dolara u "zlatnim" danima iz 1973. godine, prije prvog naftnoga 
šoka, na oko 550 milijardi 1981. godine i na preko 612 milijardi u 
presudnoj 1982. godini. U tu svotu čak nisu uračunati znatni iznosi 
kratkoročnih zajmova dani na rok od manje od jedne godine. Vodeći 
je njujorški bankar iz toga vremena, Walter Wriston iz banke Citicorp, 
opravdavao zajmove privatnih banaka zemljama u razvoju poput Meksika i 
Brazila navodom da "njihove vlade imaju bogatstva veća od svojih dugova, 
a vlade, najkraće rečeno, ne bankrotiraju." 


U uslovima nakon prvoga naftnog šoka nije se obraćala pozornost 
na jednu bitnu značajku tih privatnih eurodolarskih zajmova zemljama 
u razvoju. Banka Manufacturers Hannover Trust iz New Yorka prva je, 
već ranije, uvela recikliranje ogromnih iznosa petrodolara u zemlje u 
razvoju poput Meksika, Brazila, Argentine ili čak Poljske i Jugoslavije. 
Dok su zemlje u razvoju mogle posuđivati novac po daleko povoljnijim 
uslovima nego da su svoja gospodarstva podvrgle ekonomskim uslovima 
Međunarodnog monetarnog fonda, anglo-američka bankovne korporacije 
iznudile su jedan slabo zapažen ustupak, koji je banka Manufacturers 
Hannover prva primijenila. Svi su eurodolarski zajmovi tim zemljama 
bili utvrđeni na posebnom tečaju, koji je u datom trenutku bio iznad 
tečaja LIBOR-a (London Inter-Bank Offered Rate). Taj je LIBOR-ov 
tečaj bio fluktuirajući, padao je ili rastao sukladno visini kamatne stope 
na kratkoročne pozajmice u New Yorku i Londonu. Prije ljeta 1979. to 

je izgledalo kao bezazlen preduslov za uzimanje potrebnih sredstava za 
financiranje naftnih deficita. 


Ali kad se u junu 1979. počeo primjenjivati monetarni šok kamatnih 
stopa Vlade gospode Thatcher, i kad su tu istu politiku u oktobru te godine 
uvele Federalne rezerve Paula Volckera, teret kamata Trećeg svijeta preko 
noći se nagomilao, kako su londonske kamatne stope narasle s prosječnih 
7% početkom 1978. na skoro 20% na londonskom eurodo-larskom 
tržištu početkom 1980. 

Taj je čimbenik bio dovoljan da zemlje Trećeg svijeta - zajmoprimci, 
upadnu u stanje nemogućnosti vraćanja duga, jer su ti promijenjeni 
kreditni uslovi koji su im nametnule kreditne banke dodali novu, neplativu 
svotu njihovim ionako zastrašujućim kreditnim opterećenjima. Ali ono što 
je najviše uznemirivalo bila je sablasna sličnost paralela između te politike 
koju su nametnuli londonski i njujorški bankari i koja je praktički bila 
doslovna repriza strahotnoga recikliranja versajskih zajmova za plaćanje 
ratnih šteta iz 1920-ih godina, koju su tada nametnule te iste banke, a koja 
se u oktobru 1929. nakon sloma njujorške burze srušila i zapala u haos. 


U vrijeme kad su nakon 1980. godine kamatna opterećenja zemalja 
'Trećeg svijeta dosegla stratosferu, drastično se 


smanjio izvoz dobara zemalja Trećeg svijeta, tj. zemalja dužnica, u 
industrijske zemlje, a taj je izvoz bio od presudne važnosti za otplatu 
dugova. Izvoz se urušio jer su industrijske zemlje gurnute u najdublje 
gospodarsko nazadovanje od vremena duboke ekonomske krize iz 1930- 
ih godina, što je bila posljedica monetarne šok terapije Thatcherice i 
Volckera. 


Zemlje dužnice Trećeg svijeta uhvaćene su u nemilosrdne škare sve 
gorih trgovinskih uslova za njihovu izvoznu robu, sve manjih prihoda od 
izvoza i strahovito većih iznosa sredstava potrebnih za servisiranje njihovih 
dugova. To je ukratko bilo stanje koje su Washington i London radije 
nazivali "kreditnom krizom Trećeg svijeta". Međutim ta je kriza stvorena 
u Londonu, New Yorku i Washingtonu, a ne u gradu Mexicu, Braziliji, 
Buenos Ariesu, Lagosu ni Varšavi. 


U ljeto 1982. stanje je dosegnulo predvidljiv vrhunac. 


Kad je postalo jasno da će zemlje dužnice Latinske Amerike ubrzo 
puknuti pod nepodnošljivim novim opterećenjem otplate duga, utjecajni 
su krugovi oko Margaret Thatcher i Reaganove Vlade, zapravo njegov 

ministar vanjskih poslova Alexander Haig, potpredsjednik George Bush 
i direktor CIA-e William Casey, počeli pripremati jedan "primjer" koji 
će zemlje dužnice odvratiti od pomisli nevraćanja svojih dugova velikim 
bankama Sjedinjenih Država i Ujedinjenog Kraljevstva. 


U aprilu 1982. premijerka Thatcher rekla je Donjem domu Britanskog 
parlamenta: "Britanija će primijeniti silu a da ne trepne okom" kako bi 
povratila osporavane Malvinske otoke u pustim vodama Južnog Atlantika, 
nasuprot argentinskoj obali, poznate u Britaniji pod imenom Falklandi. 
Problem nije bio u tome što je Galtierijeva Vlada u Argentini s pravom 
proglasila suverenitet nad tim otocima i povratila ih 1. aprila, nakon 
višegodišnjih bezuspješnih pokušaja da se to pitanje riješi sporazumno. 
Niti je problem bio u tome što je bilo mišljenja da u podmorju oko otoka 
postoje netaknuta bogata nalazišta nafte. 


Pravi je cilj vojnog sukobljavanja premijerke Thatcher s Argentinom bio 
uspostavljanje načela prisilne naplate dugova Trećeg svijeta jednim novim 
oblikom "diplomacije oružanom prijetnjom" iz 19. stoljeća. U aprilu 
1982. dvije su trećine britanskog brodovlja ratne mornarice odaslane u 
Južni Adantik, u oružani sukob s Argentinom, u kojemu je Britanija bila 
skoro potučena zbog argentinskog ispaljivanja francuskih raketa Exocet. 


Britanski je cilj bio izazvati krizu u namjeri da pokuša staviti vojnu moć 
NATO saveza u funkciju utjerivanja duga od zemalja Trećeg svjjeta, po 
promijenjenim uslovima drastično visokih fluktuirajućih kamatnih stopa. 

Argentina je u to vrijeme bila treći po veličini dužnik na svijetu, s 
vanjskim dugom od 38 milijardi dolara i zemlja koja je izgledala najbliža 
stanju nemogućnosti vraćanja duga. Thatcherici je savjetovano da od 
Argentine napravi pokusnog kunića. Inscenirani malvinski sukob, o 
kojemu će se pojedinosti saznati skoro deset godina kasnije, bio je 
samo izgovor da se prisili i druge članice NATO:a da podrže politiku 
koja je dobila ime razmještanje vojnih snaga "izvan područja NATO-a". 
Pokusni se korak u tom pravcu pojavio na sastanku Skupine za nuklearno 
planiranje NATO-a, održanom 7. maja u Bruxellesu ali je, s izuzetkom 
Amerike, Britanija uglavnom ostala sama u svom zahtjevu da se djelokrug 
NATO-a proširi izvan obrambenog područja Zapadne Europe. 


Britanska je vojna akcija protiv Argentine iz proljeća 1982. ipak imala 
jedan rezultat, a taj je bio jako pogoršanje odnosa Washingtona s njegovim 
susjedima u Latinskoj Americi. 

Reaganova je Vlada, nakon puno unutarnjeg prepiranja, bila ipak 
prisiljena stati na stranu britanske diplomacije oružanom prijetnjom 
protiv Argentine, čime je ustvari prekršila vlastitu američku Monroeovu 
doktrinu. 


Pomoćnik ministra vanjskih poslova, Thomas Enders, otputovao 
je u martu te godine u Buenos Aires, možda bez znanja predsjednika 
Reagana, da privatno dade uvjeravanja Galtierijevoj Vladi da Sjedinjene 
Države neće sudjelovati u razmiricama između Argentine i Britanije 
oko Malvina. To je uvjeravanje u Buenos Airesu primljeno kao "zeleno 
svjetlo" od strane Washingtona da nastave sa svojom politikom. Mogla 
se povući nevjerovatna paralela između toga i sličnog "uvjeravanja" koje 
će veleposlanica Sjedinjenih Država dati iračkom predsjedniku Saddamu 
Husseinu u julu 1990., nekoliko dana prije iračke invazije na Kuvajt. 
Neki su krugovi u vašingtonskom ustroju bili u potpunom dosluhu s 
politikom londonskog Ministarstva vanjskih poslova. Argentinu je trebalo 
izmanipulirati kako bi pružila izgovor za britansku vojnu akciju. 


Zemlja kojoj se nikako nije sviđala potpora Washingtona Thatcheričinoj 
reprizi britanskog kolonijalizma iz 19. stoljeća bio je Meksiko, koji graniči sa 
Sjedinjenim Državama. Pod predsjedništvom Josea Lopeza Portilla, počevši 
od 1976. godine, Meksiko je poduzeo impresivan program modernizacije i 
industrijalizacije. Portillova je Vlada bila odlučna upotrijebiti svoju naftnu 
fočevinu" i industrijalizacijom pretvoriti Meksiko u modernu državu. 
Poduzeta je izgradnja luka, cesta, petrohemijskih tvorriica, modernih 
poljoprivrednih kompleksa navodnjavanja pa čak i program nuklearne 
energije. Velika naftna bogatstva u rukama države trebala su biti sredstvo 
za moderniziranje Meksika. 


Godine 1981., nakon Volckerova šoka kamatnih stopa, neki su 
politički krugovi u Washingtonu i New Yorku zaključili da se mogućnost 
industrijski jakog Meksika, "Japana na našim južnim granicama", kako 
je to odlučno nazvala jedna osoba iz američkog političkog ustroja, neće 
tolerirati. Neki su moćni anglo-američki interesi smatrali da se Meksiko 
kao moderna nezavisna zemlja, kao ni Iran prije toga, ne može tolerirati. 
Donesena je odluka da se pokrene sabotiranje meksičkih ambicija za 
industrijalizacijom, u korist osiguranja stroge otplate lihvarskih inozemnih 
dugova. 


U jesen 1981. počela je dobro pripremljenja koordinirana navala 
na meksički pesos, najavljena u intervjuu koji je New York Timesu dao 

bivši direktor CIA-a William Colby, koji je u to vrijeme bio savjetnik 
multinacionalnih kompanija za "politički rizik". Colby je izjavio da svojim 
strankama, glede ulaganja u Meksiko savjetuje da "očekuju devalvaciju 
meksičke valute prije općih izbora sljedeće godine". Colbyjevu su 
izjavu prenijela sredstva javnog priopćavanja diljem Sjedinjenih Država, 
uključujući i Wall Street Journal. 

Colby je bio povezan s "privatnom" međunarodnom savjetodavnom 
tvrrkom poznatom pod imenom Probe International, u čijem je odboru 
sjedio lord Caradon (Hugh Foot), specijalist tajne službe britanskog 
Ministarstva vanjskih poslova za poslova sa Srednjim istokom i Amerikom i 
jedan od vodećih pobornika maltuzijanske politike smanjenja stanovništva 
u zemljama u razvoju. 


Predsjednik tvrtke Probe, bivši stariji dužnosnik u američkom 
Ministarstvu vanjskih poslova Benjamin Weiner, ubacio je niz članaka 
u američke novine prvih sedmica 1982. godine, koji su poticali ideju 
da upućeni meksički poslovni ljudi hrle prokrijumčariti svoj novac 
pretvoren u dolare iz Meksika u nekretnine u Texasu i Kaliforniji prije 
nego što država pukne. Ti su članci pomno preneseni u velikim meksičkim 
dnevnim listovima, što je još pojačalo odljev kapitala. Predsjednik Lopez 
Portillo u jednom govoru naciji 5. februara te godine napao je, kako 
je to nazvao, "skrivene strane interese" koji pokušavaju destabilizirati 
zemlju širenjem paničnih glasina i odljevom kapitala iz zemlje, i iznuditi 
devalvaciju pesosa u odnosu na američki dolar. Tri godine prije toga, ista je 
tvrtka, Probe International, igrala presudnu ulogu u podgrijavanju odljeva 
kapitala iz Irana, što je pripomoglo slabljenju iranskoga šaha i pripremilo 
put Homeinijevoj revoluciji. 

Dana 19. februara 1982. meksička je Vlada bila prisiljena nametnuti 
drakonski program štednje, u očajničkom pokušaju da stabilizira poplavu 
odljeva kapitala iz Meksika u Sjedinjene Države. Moćni su financijski 
interesi izvršili jak pritisak na Lopeza Portilla kako bi ga spriječili u 
poduzimanju tada potrebnih obrambenih mjera putem ponovnog 
uvođenja kontrole deviznog poslovanja. Odljev kapitala se ubrzao. 


Toga je dana, 19. februara, pod tim pritiskom pala Portillova Vlada. 
Meksički je pesos odmah devalvirao 30%, kao pokušaj zaustavljanja 
odljeva kapitala i stabiliziranja situacije. Privatna je meksička industrija, 
koja je prethodne godine uzela dolarske kredite za financiranje ulaganja, 
bankrotirala preko noći, predvođena nekad moćnom kompanijom Alfa 

Group iz Monterreya. Njihovi su prihodi bili u pesosima a otplata duga 
u beskrajno skupljim dolarima. Da bi samo održavala svoje dotadašnje 
servisiranje dugova, kompanija je morala povećati svoje cijene, izražene 
u pesosima, za 30% ili skresati troškove smanjenjem radne snage. 
Ta je devalvacija također prouzročila smanjenje meksičkog programa 
industrijskog razvoja, opadanje životnog standarda i porast inflacije. 


Meksiko, koji je samo nekoliko mjeseci ranije imao najbrže rastuću 
privredu među zemljama u razvoju, sada je, u proljeće 1982., potonuo 
u haos. Nakon tih strogih mjera jedan je službenik Međunarodnog 
monetarnog fonda, koji je radio na meksičkom slučaju, izjavio: "To je bio 
pravi potez."5 

Tako je Meksiko čvrsto stavljen pod međunarodni reflektor kao 
"kreditno problematičan" i "zemlja visokog rizika". Vodeće su eurodolarske 
banke u Londonu i New Yorku, Zurichu i Frankfurtu, kao i u Tokiju, 
odmah obustavile planirane kredite Meksiku. U avgustu, pod pritiskom 
devalvacije pesosa, gubitka milijardi dolara zbog odljeva kapitala iz banaka 
i odluke vodećih međunarodnih banaka da neće produžiti stare kredite, 
Meksiko je bio suočen s krizom otplate kredita divovskih dimenzija. 


Toga ljeta, 20. avgusta, sazvano je preko 100 vodećih bankara 
Sjedinjenih Država u sjedište Njujorške banke za federalne rezerve na 
tajni sastanak, iza zatvorenih vrata, da čuju izvješće Jesusa Silve Herzoga, 
meksičkog ministra financija, o izgledima Meksika da vrati 82 milijarde 
dolara svoga vanjskog duga. Silva Herzog rekao je okupljenoj gospodi iz 
međunarodnog financijskog svijeta da njegova zemlja ne može platiti ni 
sljedeći obrok svog vanjskog duga, koji je uskoro dospijevao. Meksičke su 
devizne rezerve bile iscrpljene. 

Međutim, posljednjih dana maja te godine meksički je predsjednik 
Lopez Portillo pozvao američkog ekonomistu Lyndona LaRouchea 
u predsjedničku rezidenciju Los Pinos da razmotre prirodu rastuće 
međunarodne ekonomske krize i mogućnosti za Meksiko, kao i implikacije 
britanskog Falklandskog rata za nacionalni suverenitet Latinske Amerike i 
drugih zemalja. 

LaRouche, utemeljitelj sve utjecajnijega međunarodnog političkog i 
ekonomskog tjednika EIR (Executive Intelligence Review|, samo nekoliko 
sedmica prije toga posjetio je New Delhi, gdje se sastao s vodećim 
članovima Parlamenta i indijskom premijerkom Indirom Ghandi, koja je 

u to vrijeme bila ponovno na vlasti. 


U oba je slučaja LaRouche podrobno obrazložio svoje prijedloge 
za rješenje koje bi svjetske ekonomske tokove skrenulo s ruba ponora i 
vratilo na put industrijskog razvitka. U New Delhiju je indijskom Vijeću 
za odnose sa svijetom iznio "veliki plan" za novi međunarodni ekonomski 
poredak temeljen na trosmjernom sporazumu koji bi povezivao "Sjever- 
Jug" i "Istok-Zapad", koji bi objedinjavao japanske, američke i zapadno- 
europske tehnološke kapacitete u obliku ogromne izvozne trgovine 
kapitalnih dobara u zemlje u razvoju na Jugu i u Istočnu Europu. 


U razgovorima s vodećim osobama iz Vlade i privatnog sektora u 
Meksiku LaRouchea su zamolili da izradi jedan konkretan plan za Meksiko 
koji bi otklonio zloguku financijsku katastrofu. Dana 2. avgusta 1982., 
samo nekoliko dana prije dolaska meksičkog ministra financija u New 
York na sastanak s bankarima, LaRouche je dovršio svoj plan za Meksiko, 
Operacija Juarez (Operation Juarez), i iznio ga Lopezu Portillu i vodećim 
članovima meksičkog Parlamenta. LaRoucheov se prijedlog u jednakoj 
mjeri odnosio i na Bijelu kuću u Washingtonu, gdje je bila u toku žestoka 
unutarnja bitka o politici prema Meksiku i drugim zemljama dužnicima. 


LaRoucheova je Operacija Juarez apelirala na predsjednika Reagana 
da donese hitne mjere radi zaustavljanja gušećih monetarnih mjera Banke 
za federalne rezerve, tj. da snizi vrijednost dolara na omjer od 500 dolara 
za finu uncu zlata; to je podrazumijevalo duboku reformu američkog 
bankarskog sistema, osobito nacionalizaciju Banke za federalne rezerve 
koja je bila u privatnim rukama, kako bi se omogućila dvoslojna kreditna 
politika u američkom bankarskom sistemu, koja bi "nagrađivala" zajmove 
za izgradnju dugoročnih proizvodnih kapaciteta u industriji i infrastrukturi 
i kažnjavala špekuliranje na područjima poput nekretnina. 


LaRoucheov je prijedlog za zemlje Latinske Amerike sadržavao koncept 
stvaranja jednog ibero-američkog monetarnog poretka. "Republike Ibero- 
Amerike moraju, svaka ponaosob i zajednički, provesti reforme svojih 
kreditnih, monetarnih i bankarskih institucija", izjavio je. Krediti koje 
uzima vlada moraju se usmjeravati u proizvodne svrhe, dajući prvenstvo 
javnim željeznicama, cestovnoj i komunikacijskoj infrastrukturi, industriji 
i poljoprivredi. Vlade moraju, po potrebi, uvesti kontrolu deviznog tržišta. 
U tom je kontekstu LaRouche predložio osnivanje ibero-američkog 
zajedničkog tržišta, po uzoru na neke zdrave značajke Europskog 
zajedničkog tržišta, radi olakšavanja investicijskog kreditiranja na razini 

kontinenta, stvaranja zajedničke obrane i stvaranja trgovine koja bi 
prednost davala zemljama Latinske Amerike s ciljem stabiliziranja njihovih 
gospodarstava u toj krizi. 


Predsjednik Portillo se u Meksiku suočavao s rastućim ekonomskim 
haosom; odlučio je prihvatiti važan, iako ne najbitniji, vid programa 
LaRoucheove Operacije Juarez. U zakašnjelom pokušaju da zaustavi odljev 
kapitala iz banaka, koji je dosegao razmjere krize, 1. septembra Lopez 
Portillo je objavio meksičkom narodu da se privatne banke u Meksiku 
nacionaliziraju, uz plaćanje odštete vlasnicima, zajedno s tada privatnom 
središnjom bankom, Meksičkom bankom (Bank of Mexico), kao dio niza 
interventnih mjera za uspostavu financijskog reda i zaustavljanje odljeva 
kapitala iz zemlje i iz banaka koji je prijetio krahom ukupne nacionalne 
ekonomije. 


U svom trosatnom govoru koji je prenosila nacionalna televizija, 
Portillo je napao privatne banke kao "spekulativne i parazitske", i u detalje 
opisao odljev kapitala koji su te banke preusmjerile iz meksičkog programa 
industrijalizacije u špekulacije dolarima i nekretninama u Sjedinjenim 
Državama. Radilo se o ukupnoj svoti od 76 milijardi dolara, što je bilo 
jednako ukupnim vanjskim kreditima uzetim tokom prethodnih deset 
godina radi industrijalizacije zemlje. 


Lopez Portillo_ je bio uspostavio donekle prijateljske odnose s 
Ronaldom Reaganom i lično je obavijestio Reagana o svom dramatičnom 
potezu da jasno pokaže kako je to životno pitanje za opstanak nacije a ne 
neodgovoran radikalizam protiv Sjedinjenih Država. 


Potom se predsjednik Lopez Portillo pojavio pred Općom skupštinom 
Ujedinjenih naroda u New Yorku, 1. oktobra. Apelirao je na zemlje 
cijeloga svijeta da zajednički djeluju kako bi spriječile "povratak u Srednji 
vijek". Ispravno je identificirao uzrok krize financijskog sistema kao 
rezultat politike nepodnošljivo visokih kamatnih stopa i strahovito niskih 
cijena sirovina. 


Postoje "jedne škare koje prijete da će prerezati zamah razvitka 
postignut u nekim zemljama i presjeći mogućnost razvitka u ostalim 
zemljama" ustvrdio je meksički predsjednik. Zatim je otvoreno upozorio 
na mogućnost jednostrane obustave otplate duga zemalja Trećeg svijeta ako 
se spriječi iznalaženje rješenja od zajedničke koristi. "Obustava vraćanja 
kredita nije ni ne čiju korist i nitko je ne želi. Ali, hoće li do nje doći ili 

ne, to je izvan odgovornosti zemalja dužnika. Zajedničke situacije stvaraju 
zajedničke pozicije kojima nije potrebna konspiracija ni intriga". 

Lopez Portillo napao je proizvoljno nametanje novih uslova kredita 
koje su nametnuli Thatcherica i Volcker. "Meksiko i mnoge druge zemlje 
Trećeg svijeta ne mogu udovoljiti dogovorenom roku otplate pod jako 
drukčijim uslovima koji sada prevladavaju... Mi zemlje u razvoju ne želimo 
postati vazali. Mi ne možemo paralizirati svoja gospodarstva ni gurnuti 
svoje narode u još veću bijedu kako bismo vraćali dug čije se servisiranje 
utrostručilo bez našega sudjelovanja i odgovornosti, a pod uslovima koji su 
nam nametnuti... Naša nastojanja da se razvijamo kako bismo pobijedili 
glad, bolest, nepismenost i ovisnost, nisu prouzročila ovu međunarodnu 
krizu", ustvrdio je. 


Lopez Portillo obratio se interesnim krugovima Sjedinjenih Država 
i drugih industrijskih zemalja kreditora radi iznalaženja zajedničkog 
rješenja koje bi dopustilo zemljama poput Meksika da se izvuku iz krize. 
Izjave Lopeza Portilla ponovio je i poglavar najveće zemlje dužnika, 
brazilski predsjednik Joao Baptista Figueiredo, koji je potom govorio 
o "simptomima koji dramatično podsjećaju na 1930-e" u kojima se 
ulaganje u proizvodnju guši na globalnoj razini pod teretom visokih 
kamatnih stopa." 


Tokom cijelih ljetnih mjeseci 1982. godine vodila se politička rasprava 
iza kulisa u Bijeloj kući o tome što poduzeti u pogledu eksplozivne 
dužničke krize. 


Iako u Washingtonu nije dan nikakav publicitet LaRoucheovu 
prijedlogu, stariji su ga savjetnici u Bijeloj kući proučavali, uključujući i 
starijeg ekonomistu u Vijeću za nacionalnu sigurnost Normana Baileyja i 
suca Williama Clarka, povjerljivog člana kalifornijskog kruga koji je 1981. 
stigao s Reaganom u Washington. 


Američko je gospodarstvo pod visokim kamatnim stopama Federalnih 
rezervi poprimalo trend sve dubljega pada; jedna je skupina oko Reagana 
lobirala za rješavanje prijeteće meksičke i latinsko-američke krize duga, 
koje bi moglo potaknuti porast industrijskog razvoja u SAD-u i povećanje 
izvoza. Proučavali su i razglabali pojedinosti LaRoucheova prijedloga i 
zaključili da je taj prijedlog sjajan i ujedno jasno provediv. 

Nažalost, glasovi s Wall Streeta i prijatelji Henryja Kissingera u 
britanskom Ministarstvu vanjskih poslova i londonskom Cityju imali 

su više utjecaja na kolebljivoga Reagana. Kao dio svoga predizbornog 
"dogovora", kako bi dobio potporu moćnog ustroja s Wall Streeta, Reagan 
je bio pristao imenovati bivšeg predsjednika kompanije Marrill Lynch s 
Wall Steeta Dona Regana za svoga ministra financija, kao i niz drugih 
ključnih osoba, među kojima je bio ništa manje važan član Trilateralne 
komisije George Bush koji je imenovan potpredsjednikom, kao i Bushov 
bliski prijatelj James Baker koji je postao šef kabineta u Bijeloj kući. 
Govorili su: Moramo spasiti njujorške banke pod svaku cijenu". U 
oktobru 1982. njihov je pristup dubokoj meksičkoj krizi i krizama duga u 
drugim zemljama postao službenom politikom Reaganove Vlade.6 

Dan uoči obraćanja Lopeza Portilla Općoj skupštini Ujedinjenih 
naroda novoimenovani američki ministar vanjskih poslova iznio je 
američki odgovor. George Shultz, bivši ekonomist sa Univerziteta Chicago 
i prijatelj Miltona Friedmana, jedan od tvoraca Nixonova sudbonosnog 
odvajanja dolara od zlata od 15. avgusta 1971., objavio je konačni odgovor 
Reaganove Vlade okupljenim delegatima u Ujedinjenim narodima. Shultz 
je otkrio jednostavno "rješenje" krize duga koje je dolazilo s Wall Streeta. 


Nakon meksičke objave nesolventnosti početkom avgusta, Paul 
Volcker se sastao sa starijim dužnosnicima Reaganove vlade i razradio 
plan koji će postupno popuštati pritisak na velike njujorške banke. Shultz 
je to najavio kao "Reaganov gospodarski oporavak". Umjesto rješavanja 
korjenitih uzroka krize bilo u Sjedinjenim Državama ili u zemljama Juga, 
Schultz je predložio da Međunarodni monetarni fond utjeruje otplatu 
duga zaduženih zemalja i da se istovremeno stimulira potrošnja među 
američkim potrošačima. To će, tvrdio je, privući veći uvoz proizvoda iz 
zemalja Trećeg svijeta, što je bilo dijelom plana "oporavka". 


Bio je to najskuplji "oporavak" u historiji svijeta. 


Wall Street reprizira 1920-e, ali u stilu MMF-a 


Shultzova je najava u Ujedinjenim narodima bila pomno izvedena 
protuteža predviđenom obraćanju Lopeza Portilla i predsjednika drugih 
država Latinske Amerike tim istim Ujedinjenim narodima. Ono što se 
potom događalo nije mogao vjerovati skoro nitko tko u to vrijeme nije bio 
izravno upućen u pregovore između bankara kreditora i zemalja dužnika. 


Nakon govora u Ujedinjenim narodima poziv Lopeza Portilla 

na jedinstvo Latinske Amerike nije polučio uspjeha. Smatralo ga se 
predsjednikom na odlasku, jer je nakon dva mjeseca napustio vlast. 
U međuvremenu je Brazil i Argentinu posjetila praktički cijela vojska 
američkih dužnosnika i drugih osoba, koje su provele krajnje mjere ucjene 
i drugih vrsta pritisaka kako bi spriječile da se te zemlje pridruže Meksiku 
u traženju zajedničkog rješenja krize duga. 

Henry Kissinger je prije toga osnovao jako moćnu novu konzultantsku 
tvrtku, Kissinger Associates Inc., u čijem su pomno biranom odboru sjedili: 
predsjednik Instituta Aspen i naftni magnat Robert O. Anderson, bivši 
ministar vanjskih poslova u Vladi premijerke Thatcher lord Carrington, 


lord 


Roll od Ipsdena iz Engleske banke i direktor kompanije S. G. Warburg. 
Firma Kissinger Associates surađivala je s njujorškim bankama i krugovima 
vašingtonske Vlade kako bi zajedno nametnuli, po načelu "slučaj po 
slučaj", najstrože uslove utjerivanja duga od vremena naplate versajskih 
ratnih odšteta iz ranih 1920-ih. 


Nakon septembarskog govora ministra vanjskih poslova Shultza u 
Ujedinjenim narodima moćni su privatni bankarski krugovi u New Yorku 
i Londonu istisnuli svaki glas razuma. Umjesto da sami štede, kao što 
su LaRouche i Portillo predlagali, uspjeli su uvući američku Banku za 
federalne rezerve, Englesku banku i, što je najvažnije, moć Međunarodnog 
monetarnog fonda, da preuzme ulogu međunarodnog "policajca" u 
procesu koji je postao najuskladenija operacija organizirane pljačke u 
modernoj historiji, koja je nadaleko premašivala sve događaje iz 1920-ih. 

Suprotno od brižljivo njegovanog dojma u zapadnoeuropskim i 
američkim medijima, zemlje dužnici plaćale su svoj dug mnogostruko, 
doslovno krvlju i poslovičnu "posljednju paru" davale lihvarima 
modernoga doba iz New Yorka i Londona. Nije bilo točno da su nakon 
avgusta 1982. veliki dužnici iz Trećeg svijeta odbili plaćati dugove. "Pištolj 
im je bio prislonjen na glavu" pod pritiskom MMEF-a da potpišu ono što su 
banke eufemistički nazvale "reprogramiranje duga", s vodećim privatnim 
bankama među kojima su prednjačile Citicorp i Chase Manhattan iz New 
Yorka. 


Nakon oktobra 1982. juriš na zemlje dužnike iz sektora zemalja u 
razvoju imao je nekoliko prepoznatljivih koraka. Prvi je presudan korak 
bio kad su te privatne banke krenule "podruštvavati" svoju krizu duga. 

Objavile su brojne intervjue u svjetskim medijima, u kojima su upozorile 
na teške 


posljedice koje su prijetile međunarodnom bankarskom sistemu 
zbog moratorija na dug i tako osigurale međunarodnu potporu za 
svoju strategiju ubiranja duga, koju su razradile banke Citicorp, Chase 
Manhattan, Manufacturers' Hannover, Lloyds i druge. 


Privatni interesni krugovi iskoristili su tu krizu i pretvorili moć velikih 
javnih institucija u sredstvo za provedbu interesa manjinske privatne elite 
- kreditnih banaka. Nakon jednog sastanka iza zatvorenih vrata, održanog 
te jeseni u Ditchley Parku u Engleskoj, te su se banke ujedinile i stvorile 
de facto kreditorski kartel vodećih banaka s njujorškim i londonskim 
bankama na čelu, koji je kasnije nazvan Institut za međunarodne financije 
(Institute for International Finance) ili, neformalno, Grupa Ditchlev. 
Potom su nametnule ono što je jedan promatrač opisao kao posebni oblik 
"bankarskog socijalizma" - privatne su banke podruštvile svoje kreditne 
rizike, tj. prebacile ih na masu poreznih obveznika, dok su svu dobit 
privatizirale za sebe. A ta je dobit bila pozamašna, usprkos izvanjskoj 
krizi. 

Kad su banke i njihovi suradnici u Reaganovoj Vladi, poput ministra 
financija Donalda Regana, dovoljno namučili Ronalda Reagana tom 
situacijom, Bijela se kuća obratila Paulu Volckeru, bankama i MMF-u da 
nametnu program strogo "razrađenih uslova" na svaku zemlju dužnika. 


Postavljanje MMF-a i njegovih strogih uslova kao posrednika u 
pregovorima o dugovima bila je američka ideja. To je u suštini bila skoro 
potpuna kopija onoga što su njujorški bankari uradili nakon 1919. godine 
protiv Njemačke i ostalih europskih zemalja po zloglasnom Dawesovu 
planu i što su kasnije pokušali učiniti po Youngovu planu. 


Uslovi MMF-a i suglasnost zemlje dužnika da potpiše ugovor s MME- 
om bili su dijelom programa koji je izradio je američki dužnosnik koji 
je tada radio u MMF-u, Irving Friedman, koji je kasnije za svoj rad bio 
nagrađen visokim položajem u banci Citicorp. Krajem 1988. Friedman je 
jednom novinaru, o svojim razmišljanjima početkom dužničke krize rekao: 
"Moje je razmišljanje bilo da trebamo na neki način ponuditi korištenje 
sredstava Fonda kao neku vrstu mrkve tim zemljama. Prvo jako ozbiljno 
proučiš ekonomsku situaciju te zemlje, utvrdiš uzrok poteškoća i pokažeš 
koje se stvari moraju mijenjati." 

MMEF-ov recept, tj. "uslovi", bili su uvijek isti. Zemlji žrtvi je rečeno da 
ako želi ikada vidjeti peni inozemnoga kredita, mora do kosti sasjeći uvoz, 
jako smanjiti nacionalni proračun, a to su najčešće bile državne dotacije 
za hranu i druge potrebe, devalvirati nacionalnu valutu da bi njezin 
izvoz postao "privlačan" industrijskim zemljama, i u isto vrijeme visokim 
troškovima onemogućiti uvoz napredne industrijske tehnologije. Sve to, 
tvrdio je MME, povećat će prihod tvrde valute za servisiranje duga. Pop 
Malthus se bez dvojbe na to smiješio iz groba. 


Taj program MME-a, nazvan Program strukturalne prilagodbe 
(Structural Adjustment Program), bio je "prva faza", nakon koje je 
"kandidat" postajao prihvatljiv za razmatranje druge faze, tj. sporazuma 
s bankama kreditorima o "restrukturiranju", odnosno planu otplate 
kandidatova inozemnog duga ili njegova najvećega dijela. U toj drugoj fazi 
banke su ugovarale ogromna prava u budućnosti nad zemljama dužnicima 
jer su dodavale zatezne kamate na ukupan nominalni iznos duga. 


Krajnji je rezultat bezbrojnih restrukturiranja od 1982. godine bilo 
ogromno povećanje iznosa duga, usprkos činjenici da iz tih banaka ni 
jedan peni novoga zajma nije stigao u Latinsku Ameriku. Prema podacima 
vodeće švicarske osiguravajuće tvrtke Swiss Re, ukupan se vanjski dug svih 
zemalja u razvoju, dugoročni i kratkoročni, stalno povećavao nakon 1982., 
s nešto iznad 839 milijardi dolara na skoro 1.300 milijardi dolara 1987. 
godine. Cijelo to povećanje praktički proizlazi iz dodatnog opterećenja 
prouzročenog uslovima "refinanciranja" neplativog starog duga. 

Pod režimom MMF-a Meksiko je bio prisiljen srezati svome narodu 
vitalne lijekove, prehrambene namirnice, gorivo i druge potrepštine. Ljudi, 
a vrlo često i novorodenčad, bespotrebno su umirali zbog nedostatka 
najosnovnijih lijekova iz uvoza. 


MMF je potom naložio niz devalvacija meksičkog pesosa radi "poticanja 
izvoza". Početkom 1982., prije prve devalvacije od 30%, vrijednost pesosa 
bila je na razini od 12 pesosa za jedan američki dolar. Godine 1986. bila su 
potrebna nevjerovatna 862 pesosa da bi se kupio jedan dolar, a 1989. taj se 
iznos popeo na 2.300 pesosa za jedan dolar. 

A meksički dug, koji je od privatnog sektora u najvećem dijelu 
"preuzela" država po zahtjevu njujorških banaka i njihovih prijatelja iz 
Washingtona, narastao je od nekih 82 milijarde na gotovo 100 milijardi 


dolara do kraja 1985. 

Meksiko se velikom brzinom kretao u istom pravcu kao i Njemačka 
početkom 1920-ih godina. 


Jednaki se proces odvijao u Argentini, Brazilu, Peruu, Venezueli i u 
većini crnačkih zemalja Afrike, uključujući Zambiju, Zair, Egipat i velike 
dijelove Azije. 

MMF je bio globalni "policajac" za utjerivanje lihvarskih dugova 
putem nametanja drakonskih mjera stezanja pojasa u historiji. Kako 
je američko-britanska osovina imala čvrstu kontrolu nad presudnim 
glasačkim blokom MMF-a, ta je institucija postala globalnim utjerivačem 
anglo-američkih monetarnih i ekonomskih interesa na način kakav svijet 
nije nikada vidio. Nije uopće začuđujuće da su se zemlje žrtve ježile kad 
bi dobile obavijest da će ih posjetiti inspekcija MMF-a. Ustvari, anglo- 
američke banke, koje su bile nadaleko najveća skupina kreditora zemalja 
Latinske Amerike, ucjenjivale su svoje banke kolegice u Zapadnoj Europi 
i Japanu da se "solidariziraju" ili će biti suočene s krahom međunarodnog 
bankarskog sistema. 


Tokom 1982. i u godinama nakon toga prijetnja je bila zaista osnovana. 
Nitko se nije usudio suprotstaviti; sve zemlje banaka kreditora zbile su 
redove iza njujorških banaka i podržale Kissingerov "tvrdolinijaški" pristup 
dugu. To je omogućilo Washingtonu, njujorškim bankama i njihovim 
prijateljima u Londonu da promoviraju za njih korisnu retoriku da je dug 
isključiva "pogreška" korumpiranih i neodgovornih vlada zemalja Trećeg 
svijeta. 


Bankarski interesi New Yorka i Londona osjećali su se tako sigurnima 
da su čak odbili povećati svoje interventne zalihe za pokriće gubitaka 
u slučaju nemogućnosti naplate duga od zemalja Trećeg svijeta. Banke 
Citicorp i Chase Manhattan isplaćivale su ogromne dividende svojim 
dioničarima u ranim 1980-im godinama i javno objavljivale "rekordne 
profite", kao da se ništa čudno ne događa. Imale su punu vlast u Vladi 
Sjedinjenih Država i u MMF-u za politiku utjerivanja svoga duga. Ima li 
išta što bi bilo sigurnije od toga? 

Kako je jedna zemlja za drugom bila prisiljavana prihvatiti uslove MME- 
a i kreditnih banaka Grupe Ditchlev, došlo je do obratnog toka kapitala 
gigantskih dimenzija. Prema podacima Svjetske banke, u razdoblju između 
1980. i 1986. skupina od 109 zemalja dužnika platila je kreditorima samo 
na ime kamata na svoj inozemni dug ukupno 326 milijardi dolara. Na 

ime glavnice toga istoga duga otplaćeno je 332 milijarde dolara, što je 
ukupno s uplatama na ime kamata iznosilo 658 milijardi dolara, a sve to 
na ime otplate početnog iznosa duga od 430 milijardi dolara. Ali usprkos 
tim ogromnim otplaćenim iznosima, tih je 109 zemalja 1986. godine 
još uvijek dugovalo kreditorima svotu od 882 milijarde dolara. Tako je 
djelovala magija združenih kamata i fluktuirajućih tečajeva. 

Još je šokantniji aspekt ukupne "dužničke krize" iz 1980-ih godina bila 
činjenica da većina toga novca nije uopće napuštala njujorške i londonske 
banke. Po riječima jednog izravnog sudionika u tim procedurama, bivšeg 
peruanskog ministra za energiju Pedra Pabla Kuczinskog, koji je preuzeo 
unosan položaj u njujorško-švicarskoj banci Credit Suisse First Boston: 
"Većina novca nikad nije vidjela Latinsku Ameriku. Od 270 milijardi 
dolara kredita koje je Latinska Amerika uzela između 1976. i 1981., 
ustanovili smo da je Latinska Amerika stvarno dobila samo 8,4% toga 
iznosa i to su bila jedina sredstva koja je Latinska Amerika mogla utrošiti 
na proizvodne investicije. Sav je ostali novac ostao u bankama, nikad nije 
ni stigao u Latinsku Ameriku, samo je promijenio knjige." 


Zemlje dužnici bile su uhvaćene u klopku, a jedini izlaz iz te klopke 
koji su nudile njujorške i londonske banke, bio je da predaju kontrolu, 
odnosno suverenitet nad svojim gospodarstvom, osobito nad vrijednim 
bogatstvima poput meksičkog državnog monopola nad naftom. Bankari su 
to zvali zamjenom starih "dugova za udjele", što je imalo za cilj postizanje 
kontrole nad privlačnim bogatstvima zemalja dužnika. 


Istraživanje jednog danskog ekonomista, koje je naručio Danski odbor 
Unicefa, ilustrira taj proces: "Godine 1979. iz 


bogatog je Sjevera u siromašniji Jug otišla neto svota od 40 milijardi 
dolara. Taj se tok novca preokrenuo 1983. godine, kada su nerazvijene 
zemlje odaslale 6 milijardi dolara u industrijske zemlje. Od tada, prema 
procjenama Ujedinjenih naroda, uplate nerazvijenih zemalja dramatično 
su se povećale i iznosile približno 30 milijardi dolara godišnje. Ali", 
dodao je, "ako se uzme u obzir transfer prirodnih dobara kojima su cijene 
tokom 1980-ih godina znatno pale, onda se radi o transferu kapitala iz 
nerazvijenih u razvijene zemlje u iznosu od 60 milijardi dolara godišnje. 
Tom se iznosu treba dodati odljev kapitala u obliku prljavog novca..." 


Ta je studija, koju je izradio Hans K. Rasmussen, pokazala da se od 
ranih 1980-ih godina događa odljev bogatstva iz zemalja Trećeg svijeta koje 

vape za kapitalom, a ta se bogatstva u prvome redu koriste za financiranje 
deficita u Sjedinjenim Državama i u manjoj mjeri u Britaniji. Rasmussen 
je procijenio da su tokom 1980-ih godina sve zemlje u razvoju zajedno 
transferirale ukupnu svotu od 400 milijardi dolara samo u Sjedinjene 
Američke Države. Taj je novac omogućio Reaganovoj Vladi da financira 
najveći mirnodopski deficit u historiji svijeta, a Vlada je sama sebi lažno 
pripisala zasluge za "najdulji mirnodopski oporavak na svijetu." 


Uz visoke američke kamate, rastući dolar i podršku američke Vlade, 
rekordni je američki proračunski deficit od 43% tokom 1980-ih godina 
bio "financiran tom de facto pljačkom kapitala zemalja dužnika, zemalja 
koje su se nekad zvale zemljama u razvoju." Kao i u procesu versajskih 
ratnih odšteta nakon Prvog svjetskog rata, koji su uveli anglo-američki 
bankari, dugovi nerazvijenih zemalja bili su samo sredstvo za uspostavu 
stvarne privredne kontrole nad suverenim državama u cjelini. Blazirani su 
njujorški bankari zaključili da se nemaju razloga bojati nemoćnih zemalja 
Latinske Amerike i Afrike. Na kraju krajeva, posao je posao.7 


U svibnju 1986. jedna je studija, koju su pripremili Vladini dužnosnici 
za Zajednički odbor za gospodarstvo američkog Kongresa na temu 
"Posljedice latinsko-američke dužničke krize na američko gospodartvo", 
skrenula pozornost na neke odd zabrinjavajućih aspegata rješavanja toga 
problema od strane Reaganove Vlade. To je izvješće iznijelo podatke o 
zastrašujućem smanjenju radnih mjesta u Americi io ogromnom smanjenju 
izvoza, jer su strahotne mjere štednje MMF-a prisilile Latinsku Ameriku 
da praktički obustavi uvoz industrijskih i drugih proizvoda kako bi mogla 
otplaćivati dug. Autori toga izvješća napisali su da "sada postaje jasno da 
je Vladina politika otišla iznad i izvan onoga što je bilo potrebno učiniti 
u cilju zaštite banaka od nesolventnosti... Reaganova je Vlada rješavala 
dužničku krizu tako da je ustvari nagrađivala one institucije koje su igrale 
glavnu ulogu u stvaranju te krize, a kažnjavala je one dijelove američkog 
gospodarstva koji nisu imali nikakvu ulogu u stvaranju dužničke krize". Ta 
je studija bila hitno pokopana. 


Prema proračunima njujorške kompanije Morgan Guaranty Trust, 
odljev kapitala iz zemalja Trećeg svijeta u "sigurna utočišta" u Americi i 
drugim zemljama kreditorima iznosio je najmanje daljnjih 123 milijarde 
dolara u desetljeću do 1985. godine. Nekoliko je velikih američkih banaka 
i investicijskih tvrtki otvorilo urede u gradovima poput Bogote, Medellina 
i u drugim mjestima Latinske Amerike kako bi zaradile na pomaganju 

oko iznošenja prljavih dolara iz tih zemalja. Porast ovisnosti o kokainu 
u industrijskim gradovima Sjedinjenih Država i Zapadne Europe, koji je 
išao usporedo s eksplozijom dužničke krize zemalja Trećeg svijeta, počevši 
od ranih od 1980-ih godina, zaprepašćujuće se podudarao s porastom 
nelegalnih dolara koji su se "ispirali" iz Južne Amerike putem diskretnih 
transfera koje su obavljale tvrtke poput nekadašnje banke Merrill Lynch 
Donalda Regana. Tim je strankama, vlasnicima prljavog novca, dano 
ukusnije ime - "pojedinci velike neto vrijednosti". 


U jednoj studiji o letećem kapitalu" iz Latinske Amerike, profesor 
Joe Foweraker s Kalifornijskog univerziteta u San Diegu, primijetio je da 
je pomaganje tim klijentima u poslovima prebacivanja "letećeg kapitala" 
postalo najprofitabilnijim dijelom posla u pogledu "krize duga" za velike 
američke banke tokom 1980-ih godina. Napomenuo je da, osim nekih 
50 milijardi dolara godišnjih kamata dobivenih od vlada zemalja dužnika, 
velike banke poput Citicorpa, Chase Manhattana, Morgan Guaranty i 
Bank of America unose "leteći kapital" u iznosu od nekih 100 do 120 
milijardi dolara iz istih onih zemalja u kojima su zahtijevale brutalne mjere 
štednje radi "stabiliziranja" njihovih valuta. Bilo je to prilična hipokrizija i 
prilično unosno za te banke. 

Godišnja je zarada velikih banaka od poslova oko latinsko-američkog 
odljeva kapitala navodno pouzdano iznosila u prosjeku oko 70%, što se 
držalo u strogoj tajnosti. Jedan je privatni bankar, govoreći o poslovima 
njujorških i londonskih banaka s latinsko-američkim "letećim kapitalom", 
rekao da bi "neke banke ubile da se domognu komadića toga posla". Bilo 
je to blago rečeno. Godine 1983. londonski je Financial Times izvijestio da 
je Brazil nadaleko najunosnije područje međunarodnog poslovanja banke 
Citicorp. 

Afrika je u najmanju ruku još gore prošla u toj anglo-američkoj 
strategiji naplate duga. Od kolonijalnih vremena iz 19. stoljeća, kad su 
Britanija i Francuska zajedno s Portugalom vladale tim kontinentom, 
Afrika je uglavnom držana kao primitivni nerazvijeni izvor jeftinih 
sirovina, uz izuzetak tvrdoglave Južne Afrike. Val pokreta za neovisnost za 
vrijeme "dekolonizacije" iz 1960-ih i 1970-ih godina nije donio nikakvih 
bitnih boljitaka na području gospodarskog napretka crne Afrike. 

Naftni šokovi, iz njih proizišli šokovi u obliku porasta kamatnih stopa 
od 20% i krahirajući industrijski razvoj u svijetu 1980-ih godina doslovno 
su zadali smrtni udarac skoro cijelom afričkom kontinentu. Do 1980-ih 

godina crnačka je Afrika bila 90% ovisna o izvozu sirovina radi namicanja 
sredstava za financiranje svoga razvitka. Od ranih 1980-ih cijene tih 
sirovina, koje su bile u dolarima - počevši od pamuka, kave, bakra do 
željezne rudače i šećera, počele su naglo i neprekidno padati. Godine 1987. 
te su cijene pale na najnižu razinu od Drugog svjetskog rata, odnosno na 
razinu iz 1932., tj. iz godine najdublje svjetske ekonomske krize. 


Da su se cijene izvoznih sirovina barem održale na razini iz 1980. 
godine, crna bi Afrika u desetljeću 1980-ih godina zaradila dodatnih 150 
milijardi američkih dolara. Godine 1982., na početku "dužničke krize" 
afričke su zemlje dugovale bankama kreditorima u Sjedinjenim Državama, 
Europi i Japanu oko 73 milijarde dolara. Krajem toga desetljeća taj se iznos, 
kroz različite "restrukturalne" zahvate u gospodarstva dužničkih zemalja od 
strane MMF-a, više nego udvostručio i popeo se na 160 milijardi dolara: 
ukratko, bila je to upravo ona svota koju bi dužničke zemlje bile zaradile u 
uslovima stabilnih cijena njihovih izvoznih sirovina. 


Počinje postajati jasno da se u to vrijeme događao jedan proces 
uvelike različit od onoga što je prosječan građanin u zapadno-europskim 
i američkim gradovima tada čitao u dnevnim novinama na temu krize 
duga. Tokom 1980-ih moćne su multinacionalne kompanije u Britaniji 
i Sjedinjenim Državama išle stopama banaka i ustanovile radionice za 
dječji rad u mjestima duž meksičke granice sa Sjedinjenim Državama i u 
drugim sličnim mjestima. Nazvane "Maguiladores", te su manufakture za 
nekvalificiranu radnu snagu upošljavale očajnu meksičku djecu u dobi od 
14 i 15 godina za plaću od pola dolara po satu, da sastavljaju proizvode 
za kompanije General Motors i Ford Motor Company i različite američke 
kompanije za proizvodnju električne opreme. Meksička je Vlada to 
dopuštala jer su djeca "zarađivala" dolare potrebne za otplatu duga. 


Reaganu se razbila tikva o glavu 


Jedna od najrazornijih posljedica Prvog svjetskog rata i ratnih odšteta 
poslije Versajskog sporazuma, zajedno s Dawesovim planom za Njemačku 
iz 1920-ih godina koji su izradile londonske i njujorške banke, bio je 
relativan krah dugoročnih ulaganja u svijetu. Zahvaljujući apsolutnom 
padu svjetske trgovine 1920-ih godina, u usporedbi s predratnom 
trgovinom, kao i općoj gospodarskoj i političkoj nestabilnosti koja je 
prevladavala u Europi, općenito se novac sve više mogao posuđivati samo 

na kratak rok, uglavnom manji od jedne godine. 


To je dovelo do situacije u kojoj su kratkoročne spekulativne zarade 
postale središnjim kriterijem svih ulaganja. To je potaknulo bezumni 
procvat burze u New Yorku iz 1920-ih godina, a taj je procvat prouzročio 
dotok inozemnih sredstava iz Londona i kontinentalnih europskih zemalja 
s ciljem da uberu neviđene profite na rastućem tržištu američke burze. Sve 
se to urušilo u oktobru 1929. godine. 


Posljedice naftnih šokova i monetarnih šokova visokih kamatnih stopa 
iz 1970-ih godina, što se nekad spominju kao velika inflacija, bile su jako 
slične 1920-im godinama. Umjesto versajskih nameta ratnih odšteta koje 
su gušile svjetska ulaganja u proizvodnju, svijet je sada imao ogroman 
teret "restrukturiranja duga Trećeg svijeta koji je nametnuo MMF". 
Nevjerovatna stopa inflacije u ranim 1980-im godinama koja se uglavnom 
kretala između 12 i 17%, diktirala je uslove obrtanja kapitala. Bilo je 
potrebno namaknuti brzu i veliku dobit. 


Zatim su zagovornici čudnih postavki gospodarskih zagonetki 
"slobodnog tržišta?" u Reaganovoj Vladi uveli takozvanu "ekonomiju 
ponude" (supply-side economics). Ta je ideja bila prozirna maska za jedan 
od najvećih kratkoročnih profita u historiji, na štetu općega dobra, tj. 
dugoročnog gospodarskog zdravlja države. 


Dok je politika nametnuta nakon oktobra 1982. radi prikupljanja 
milijardi dolara iz zemalja Trećeg svijeta donijela ogromne prihode 
financijskoj likvidnosti američkog bankarskog sistema, ideje Wall Streeta 
i gorljivost ministra financija Donalda Regana da uklone Vladine okove s 
financijskog tržišta, rezultirale su najvećom "feštom" u svjetskoj financijskoj 
historiji. Kad se prašina krajem desetljeća slegla, neki su počinjali shvaćati 
da je Reaganovo "slobodno tržište" uništilo cijelo nacionalno gospodarstvo. 
A slučajno se radilo o najvećem svjetskom gospodarstvu i o temeljima 
svjetske monetarne stabilnosti. 


Na temelju priprostog i sasvim pogrešnog stava da će smanjenje poreza 
osobama i poduzećima dovesti do oslobađanja "prigušenih kreativnih 
energija" i drugih poduzetničkih talenata, predsjednik Ronald Reagan 
potpisao je u avgustu 1982. zakon o najvećem smanjenju poreza u 
poslijeratnoj historiji. Taj je zakon imao i klauzule koje su davale velike 
porezne olakšice nekim spekulativnim oblicima ulaganja u nekretnine, 
osobito nekretnine za komerijalne svrhe. Uklonjene su zakonske restrikcije 

za preuzimanje tvrtki i Washington je dao jasan signal da "sve prolazi" 
sve dotle dok je to povećavalo vrijednost dionica kompanija Dow Jones 
Industrials. 


U ljeto 1982. kad je Bijela kuća priskrbila suglasnost od Paula 
Volckera i Banke za federalne rezerve da kamatne stope počnu postupno 
padati, spekulativni je raj počeo nestajati. Bankrot jedne male banke za 
naftu i nekretnine u Oklahomi te godine, banke Penn Sguare zajedno s 
meksičkom krizom, uvjerio je Volckera da je došlo vrijeme popuštanja 
omče na monetarnom tržištu. Od ljeta do decembra diskontna stopa 
Banke za federalne rezerve SAD-a smanjivana je nevjerovatnih sedam puta, 
i smanjila se za 40%. Financijska su tržišta poludjela. 


Istina o Reaganovu "ekonomsom oporavku" bila je ta da on nije učinio 
ništa da potakne ulaganja i poboljša tehnologiju i produktivnost industrije, 
uz mali izuzetak šačice vojnih svemirskih tvrtki, koje su potpisale rekordne 
ugovore s Vladom; umjesto toga novac je odlazio našpekulacije na burzi, na 
naftne izvore u Texasu i Coloradu, a sve su to bila tzv. "porezna utočišta". 


Kako su se Volckerove kamatne stope smanjivale, groznica se pojačavala. 
Zajmovi su došli u modu. Ljudi su zaključili da je "jeftinije" pozajmiti 
danas i vraćati sutra po nižim kamatama. Ali, to nije baš tako. Američki 
su gradovi i dalje išli putem dvadesetogodišnjeg nazadovanja, mostovi su 
se urušavali, ceste su pucale od neodržavanja, nicali su novi ostakljeni 
trgovinski centri koji su često zjapili prazni jer su neki graditelji nekretnina 
dobro zarađivali na otpisivanju poreza putem takve gradnje. 

Središnja je značajka Reaganova vjerovanja u politiku kredita, što je bio 
odjek politike Margaret Thatcher u Britaniji, imala za cilj optužiti radničke 
sindikate kao "dio problema". Organizirano je i poduzeto sukobljavanje 
klasa po uzoru na Britaniju, što je rezultiralo uništenjem organiziranog 
radničkog pokreta. 


Ukidanje državne kontrole nad transportom bilo je središnje oružje te 
politike. Kamionski i vazdušni promet bili su "oslobođeni". Namnožile su 
se nesindikalne zračne i kamionske tvrtke, "kresači cijena", koje su imale 
slabe ili nikakve sigurnosne standarde. Povećao se broj udesa, a zarade 
sindikalnih radnika su potonule. Reaganov je "oporavak" pretvarao mlade 
trgovce dionicama u multimilijunere, koji su se obogaćivali jednostavnim 
pritiskom na kompjutorsku tipku. Taj je oporavak u isto vrijeme sveo 
stručnu proizvodnu radnu snagu Amerike na nizak životni standard. 

Nitko se u Washintgonu na to nije obazirao. Na kraju krajeva, govorili su 
konzervativni Reaganovi republikanci, sindikati su "skoro kao komunisti". 
Kao nikada ranije službenim je Washingtonom dominirala britanska 
politika "jeftinog rada" iz 19. stoljeća. 

Godine 1982. nekada moćni međunarodni sindikat profesionalnih 
vozača bio je ponižen i prisiljen prihvatiti ugovor za praktički trogodišnje 
zamrzavanje plaća u toj klimi privredne tmine i ukidanja državne kontrole 
nad transportom, što je potaknulo pojavu nesindikalnog kamionskog 
poduzetništva. Udruga sindikata radnika u autoindustriji (United Auto 
Workers), nekad jedna od najvećih koncentracija stručne američke radne 
snage, prihvatila je smanjenje plaća u pregovorima s Chryslerom, Fordom 
i General Motorsom 1982. godine. Uslijedili su potom ustupci sindikata 
čeličana i drugih 

u očajničkom pokušaju da osiguraju povlastice za starije radnike koji su 
bili pred mirovinom ili da zadrže radna mjesta. Stvarni je životni standard 
za većinu Amerikanaca neprestano opadao. Prihodi manjine stanovništva 
rasli su kao nikada ranije. Društvo se polariziralo na temelju ogromnih 
razlika u prihodima. 


Od Washingtona i New Yorka do Kalifornije propovijedala se nova 
dogma o "postindustrijskom društvu". Gospodarski napredak Amerike 
nije više bio povezan s ulaganjem u najmodernije industrijske kapacitete. 
Čelik je proglašen "zahrdalim pojasom industrije". Čelična su postrojenja 
prepuštena propadanju, a ljevaonice rušene dinamitom. Trgovački centri, 
svjetleće nove kockarnice Atlantic Cityja i luksuzna hotelska naselja postali 
su "stjecištima novca". 

U vrijeme spekulativnog procvata koji je trajao tokom najvećega 
dijelom Reaganova predsjedničkog mandata, novac je i dalje pritjecao iz 
inozemstva za financiranje toga novog svjetskog buma. Nitko se izgleda 
nije obazirao na činjenicu da su Sjedinjene Države u tom procesu za samo 
5 godina, do sredine 1980-ih, od najvećeg svjetskog kreditora postale 
zemlja dužnik po prvi put od 1914. Bilo je "jeftino" imati dug, a on je 
rastao geometrijski. Obitelji su uzimale rekordne kredite za kupnju kuća, 
automobila, video rekordera. Vlada je namicala kredite za financiranje 
ogromnih gubitaka prouzročenih smanjenjem poreza i ogromnim 
Reaganovim obrambenim vojnim projektom. Proračunski je deficit 
pod Reaganovim "oporavkom" otkrio pravo stanje zdravlja američkog 
gospodarstva. Američko je gospodarstvo bilo bolesno. 

Godine 1983. godišnji se Vladin deficit popeo na nezamislivih 200 
milijardi dolara. Usporedo s tim rekordnim deficitima širio se i nacionalni 
dug koji je trgovcima obveznica na Wall Streetu i njihovim klijentima 
donosio rekordnu zaradu na kamatama. Otplate kamata na ukupan 
dug američke Vlade udvostručile su se u tih 6 godina, od 52 milijarde iz 
1980. kad je Reagan izabran, popele su se na 142 milijarde 1986., što je 
odgovaralo petini svih Vladinih prihoda. Ali usprkos tim upozoravajućim 
znakovima novac je pritjecao iz Njemačke, Britanije, Nizozemske i Japana 
kako bi se okoristio visokim dolarskim i spekulativnim zaradama na 
nekretninama i burzi. 

Svakome tko je imao osjećaja za historiju ili dugo pamćenje, to je bilo 
nešto jako poznato. Sve se to već dogodilo tokom "sjajnih 20-ih" - dok 
krah burze 1929. godine nije iznenada zaustavio kotač ruleta. 


Kad su se na američkom gospodarskom obzoru počeli skupljati olujni 
oblaci, koji su prijetili nadolazećim predsjedničkim ambicijama američkoga 
potpredsjednika Georgea Busha, opet je nađen spas u nafti. Ovoga puta, 
međutim, na način potpuno različit od anglo-američkih naftnih šokova iz 
1970-ih. Washintgon je očito procijenio "ako možemo podignuti cijene, 
zašto ih ne možemo i sniziti kad to odgovara našim interesima". 

Uspjeli su uvjeriti Saudijsku Arabiju da pokrene "obrnuti naftni 
šok", tj. da preplavi krizno svjetsko tržište nafte ogromnim količinama 
nafte. U proljeće 1986. cijene OPEC-ove nafte potonule su kao olovo 
na ispod 10 dolara po barelu s prosječne razine od 26 dolara od prije 
samo nekoliko mjeseci. Ekonomisti s Wall Streeta magično su proglasili 
konačnu "pobjedu" nad inflacijom, a namjerno su zanemarili ulogu 
nafte u stvaranju inflacije u 1970-im godinama i u njezinu smanjenju u 
1980-tim godinama. Potom, kad je daljnje pojeftinjenje nafte zaprijetilo 
destabiliziranjem vitalnih interesa velikih britanskih i američkih naftaša a 
ne samo malih neovisnih konkurentskih proizvođača nafte, George Bush 
je u martu 1986. potiho otputovao u Riyadh gdje je, kako se kasnije 
saznalo, rekao kralju Fahdu da bi trebao obustaviti rat cijena. Saudijski je 
ministar za naftu šeik Zaki Yamani postao pogodno žrtveno janje jedne 
politike kreirane u Washingtonu, a cijena nafte se stabilizirala na razini 
od 14 do 16 dolara po barelu. Texas i druge države Amerike - proizvodači 
nafte, gurnuti su u depresiju, ali je špekulacija na nekretninama u drugim 
dijelovima Sjedinjenih Država poprimila rekordne razmjere. 


Pad cijene nafte iz 1986. potaknuo je stanje koje se moglo usporediti s 

razdobljem američkog spekulativnog balona iz 1927. do 1929. Kamatne su 
stope još drastičnije pale. Novac je pritjecao da ubere rekordne profite na 
njujorškim burzama. Jedna je nova financijska perverzija postala modom 
na Wall Streetu, takozvani Leveraged Buy-Out (preuzimanje kompanija 
tuđim, posuđenim novcem). Uz opadanje vrijednosti novca i rastuće 
cijene dionica i uz Reaganovu Vladu koja je podupirala religiju "slobodnog 
tržišta", sve je bilo dopušteno. Jedna zdrava, sto godina stara industrijska 
kompanija, vodena na konzervativan način, koja je proizvodila gume ili 
mašine ili tekstil, postala je metom novih korporacijskih "pljačkaša" kako se 
zvalo te strvinare s Wall Streeta. Blještave osobe poput T. Boone Pickensa, 
Mikea Milkena ili Ivana Boeskyja postajale su milijarderima na papiru, 
kao vodeći ljudi u takvom načinu preuzimanja poduzeća. Iz uzvišenih 
institucija poput Harvardskog poslovnog fakulteta (Harvard Bussiness 
School) proklamirana je nova filozofija korporacijskog upravljanja kako bi 
se tom ludilu dale dimenzije razuma, a u ime "efikasnosti" tržišta. U jednom 
tipičnom naletu preuzimanja, preuzimatelj poput Boonea Pickensa došao 
bi s obećanjem da će posuđenim novcem otkupiti kontrolni paket dionica 
u kompaniji koja je vrijedila mnogo više nego što je on posjedovao, poput 
kompanije Union Oil iz Kalifornije ili čak kompanije Gulf Oil. Njegova 
kupnja dionica u toj kompaniji - žrtvi potaknula bi rast cijena dionica. 
Ako bi uspio, to bi značilo da preuzima kompaniju, skoro u potpunosti 
posuđenim novcem, a taj je posuđeni novac potom vraćan, ako je sve išlo 
dobro, izdavanjem obveznica "ispod razine investicija" ("below investment 
grade" bonds), koje su prodavale preuzete zadužene kompanije, a koje 
su opravdano postale poznate pod imenom "obveznice za otpad" ("junk 
bonds"). Ako kompanija bankrotira, te su obveznice postajale otpadnim 
papirom. Ali 1980-ih godina cijene dionica i nekretnina su rasle pa nitko 
nije obraćao pozornost na taj rizik. Reaganove su porezne reforme dovele do 
toga da je kompanijama bilo "profitabilnije" opteretiti se velikim kreditima 
nego izdavati "dionička prava" ("stock egity"'), tj. obične dionice. 


Kamatne stope na te "otpadne dionice" bile su vrlo visoke kako bi se 
privukli kupci. "Morski psi", a to je bio naziv za te napadače - preuzimatelje, 
ubrzo bi "operušali" sredstva preuzete kompanije, rasprodali njezinu 
imovinu radi brze zarade i odjurili do sljedeće žrtve, odnosno kompanije, 
poput jata pirana. Tokom druge polovice 1980-ih godina takvi su potezi 
preplavili Wall Street, dali zamaha kompaniji Dow i doveli korporacije do 
najviših razina zaduženosti od krize iz 1930-ih godina. Međutim, zajmovi 

nisu uzimani radi ulaganja u modernu tehnologiju ili nove tvornice i 
opremu. Bila je to zloćudna posljedica procesa financijskih špekulacija 
dopuštenih tokom godina slobodnog tržišta Reaganovih i Bushovih 
predsjedničkih mandata. 


Tokom desetljeća Reaganova vladanja skoro tisuću milijardi dolara 
otišlo je na spekulativna ulaganja u nekretnine, što je bila rekordna svota, 
odnosno, gotovo dvostruka u odnosu na ranije godine. U želji da osiguraju 
svoje bilance od problema u Latinskoj Americi, banke su izravno po prvi 
put davale zajmove za nekretnine umjesto tradicionalnog davanja kredita 
korporacijama. 


Štedne i kreditne banke koje su tokom godina depresije ustanovljene 
kao posebno regulirane banke kako bi pružile siguran izvor dugogodišnjih 
hipotekarnih kredita za kupnju kuća i stanova, bile su "deregulirane" ranih 
1980-ih godina kao dio politike poticanja "slobodnog tržišta" Wall Streeta 
koju je uveo ministar financija Donald Regan. Bilo im je dopušteno 
"davati ponude" za velike depozite, nazvane brokerskim depozitima, po 
visokim cijenama. Reaganova je Vlada skinula sva regulatorna ograničenja 
u oktobru 1982. kad je prihvaćen Zakon Garn-St. Germain. Po tom je 
zakonu štednim i kreditnim bankama bilo dopušteno ulagati sredstva u 
bilo kakve projekte po njihovu izboru uz potpuno jamstvo američke Vlade 
za osiguranje svote rizika od 100.000 dolara po računu u slučaju propalih 
ulaganja. 

Dok je potpisivao taj novi Zakon Garn-St.Germain, predsjednik 
Reagan je, što je bilo proročki, ushićeno rekao prisutnim bankarima 
štednih i kreditnih banaka koji su bili pozvani: "Mislim da smo dobili 
jack-pot", čime je upotrijebio kockarsku metaforu Las Vegasa. Taj jack-pot 
bio je početak kraha štednog i kreditnog bankarskog sistema vrijednog 
1.300 milijardi dolara. 


Novi je zakon otvorio vrata štednim i kreditnim bankama za ogromne 
financijske zloporabe i divlje spekulativne rizike kao nikada ranije. 
Također je pretvorio te banke u idealno sredstvo organiziranog kriminala 
za pranje milijardi dolara od rastućega posla kokaina i narkotika u Americi 
tokom 1980-ih godina. Rijetki su ljudi opazili da je bivša tvrtka Donalda 
Regana, Merrill Lynch, odnosno njezin ured u Luganu, bila optužena za 
pranje milijardi dolara mafijaškog profita od heroina u tzv. operaciji "Pizza 
Connection". 

Divlja klima bezakonja prouzročena deregulacijom stvorila je uslove 
u kojima su normalne, dobro vodene štedne banke bile premašene brzo 
rastućim bankama koje su se bavile sumnjivim novcem koji nitko nije 
dovodio u pitanje. Banke su prale sredstva za tajne operacije CIA-e, kao i 
za tajne operacije organiziranog kriminala obitelji Bonano i drugih - sve 


je bilo jednako. 


Potpredsjednikov sin Neil Bush bio je jedan od direktora banke 
Silverado Savings and Loan u Coloradu , koju je kasnije Vlada optužila 
za nelegalne poslove. Tatin sin Neil imao je osjećaj za dobar ukus i "dao 
ostavku" sedmica dana prije nego što je njegov otac bio nominiran za 


predsjedničkog kandidata Republikanske stranke na izborima 1988.9 


Kako bi se mogao natjecati s novodereguliranim bankama i štednim i 
kreditnim bankama, najkonzervativniji financijski sektor - osiguravajuće 
kompanije za životno osiguranje, počele su u velikoj mjeri tokom 1980-ih 
ulaziti u spekulativne poslove s nekretninama. Ali za razliku od banaka, 
osiguravajuća društva - vjerojatno zbog toga što su uvijek u prošlosti bila 
jako konzervativna, nisu nikad bila stavljena pod državni nadzor. Za 
razliku od banaka, nije bilo nikakvog državnog osiguravajućeg fonda na 
nacionalnoj razini koji bi štitio vlasnike polica životnog osiguranja. Godine 
1989. osiguravajuća su društva držala u svojim knjigama nekretnine čija 
se vrijednost procjenjivala na 260 milijardi dolara, što je bilo ogromno 
povećanje u odnosu na 1980. godinu kad su 


imale nekretnine u vrijednosti od 100 milijardi dolara. Međutim, 
tada su nekretnine zapadale u najgoru depresiju od one tridesetih godina, 
zbog koje su skrahirala osiguravajuća društva, po prvi put u poslijeratnoj 
historiji, jer su uspaničeni vlasnici polica zahtijevali svoj novac. 


Stvarnost se jednostavno sastojala od toga da je njujorška financijska 
moć tako zavladala nad svim ostalim nacionalnim interesima od vremena 
naftnih šokova iz 1970-ih da se u Washingtonu nije čuo nikakav drugi glas 
od vremena meksičke krize iz 1982. Dug je poprimio zastrašujuće razmjere. 
Kad je Reagan pobijedio na izborima krajem 1980., ukupni privatni i javni 
dug u Sjedinjenim Američkim Državama iznosio je 3.873 milijarde dolara. 
Krajem toga desetljeća popeo se na 10.000 milijardi dolara. To je značilo 
da se dug u tom kratkom vremenskom razdoblju povećao za više od 6.000 
milijardi dolara.10 


Kako je taj teret duga bio na leđima razvoja proizvodnog gospodarstva i 

kako su američka industrijska postrojenja i radna snaga propadali, ukupne 
posljedice dva desetljeća dugog nemara postajale su očite u sveopćem 
krahu vitalne javne infrastrukture nacije. Autoputevi su pucali jer nije 
bilo redovitog održavanja, mostovi su konstrukcijski postajali trošni i u 
mnogim su se slučajevima urušavali, u područjima zahvaćenim krizom 
poput Pittsburgha vodoopskrbni su sistemi bili tako zapušteni da je voda 
postala zaražena, bolnice su u velikim gradovima zapale u očajno stanje, 
stambeni je fond za manje imućne obitelji drastično oronuo. Godine 1989. 
Američka udruga građevinskih tvrtki (Associated General Contractors 
of America) procijenila je da su potrebna hitna ulaganja u iznosu od 
neto 3.300 milijardi dolara da bi se samo obnovila javna infrastruktura 
Amerike, koja je bila u stanju raspadanja, tj. da bi se podigla na moderne 
standarde. Nitko u Washingtonu nije bio voljan slušati. Godine 1990. 
Bushova je Vlada predložila privatnu inicijativu "slobodnog tržišta" kako 
bi se riješio taj problem. Washington je imao krizu proračuna. Nepravedna 
je raspodjela dobiti iz vremena Reaganova "oporavka" bila vidljiva u 
izvješću američke Vlade o broju Amerikanaca koji žive "ispod razine 
siromaštva". Godine 1979. kad je Paul Volcker započeo svoj monetarni 
šok usred druge naftne krize, Vlada je zabilježila 24 miliona Amerikanaca 
ispod razine siromaštva, a ta je razina bila utvrđena na dohotku od 6.000 
dolara godišnje. Godine 1988. taj se broj popeo za više od 30%, na 32 
miliona Amerikanaca. Porezna politika Reagana i Busha koncentrirala 
je bogatstvo u ruke jako malobrojne elite, kao nikada ranije u historiji 
Sjedinjenih Američkih Država. Od 1980. prema jednom istraživanju koje 
je proveo Odbor za stanovanje (House Ways and Means Committee) 
američkog Kongresa stvarni se prihod za onih 20% stanovnika na vrhu 
ljestvice povećao za punih 32%. 


Troškovi Američke zdravstvene skrbi, što je bio odraz čudne 
kombinacije "slobodnog poduzetništva" i Vladinih dotacija, narasli su do 
najviših razina u historiji i u ukupnom bruto nacionalnom proizvodu bili 
su dvostruko veći od britanskih. Usprkos tome 37 miliona Amerikanaca 
nije imalo nikakvog zdravstvenog osiguranja. Zdravstvena je skrb u velikim 
američkim gradovima, sa siromašnim četvrtima nezaposlenih crnaca i 
Latino-Amerikanaca, sličila zdravstvenoj skrbi zemalja Trećeg svijeta. A to 
je trebala biti najnaprednija industrijska nacija svijeta. 


Jedanaestogodišnja vladavina premijerke Thatcher u Britaniji dovela 
je do jednako katastrofalnih posljedica. Špekulacije s nekretninama i 

ogromno povećanje "industrije" financijskih usluga u londonskom Cityju 
zamaglili su činjenicu da ekonomska politika premijerke Thatcher provodi 
oštru diskriminaciju na štetu industrijskog razvoja i na štetu modernizacije 
oronule javne infrastrukture poput željeznica i autoputova. Financijska 
deregulacija londonskog Cityja iz 1986., s pravom nazvana velikim 
praskom (Big Bang), bilo je jedno od "dostignuća" s kojima se gospoda 
"Thatcher najviše ponosila. Ali krajem 1980-ih godina sve se razmrsilo. 
Kamatne su stope ponovno postale dvoznamenkaste, industrija je zašla 
u duboki zastoj a kasnije u depresiju goru od svih depresija nakon rata, 
a inflacija je ponovno dosegnula razinu iz vremena kad je premijerka 


Thatcher preuzela vlast 1979. godine. 


Sama za sebe, ekonomija premijerke Thatcher doživjela je neuspjeh, 
kao i njezina sestra blizanka, odnosno Reaganova ekonomija. Ali moćni 
se naftni i financijski interesi Londona i New Yorka nisu ni najmanje 
dali zastrašiti. Njihova je vlast u tom "postindustrijskom" imperiju bila 
globalna, a ne provincijska. Zahtijevali su financijsku deregulaciju u 
cijelom svijetu, u Frankfurtu, Tokiju, gradu Mexiko, Parizu, Milanu, Sao 
Paolu. 


KUspjet ćemo uz pomoć svojih prijatelja" 


(We'H get by with a little help from our friends...) 


Dana 19. oktobra 1987. balon je prsnuo. Toga je dana vrijednost 
dionica kompanije Dow Jones na njujorškoj burzi pala više nego ijednog 
dana u historiji, za 508 bodova. Reaganovu je "oporavku" propalo dno. 

Ali je strategija krila Thatcher-Bush u anglo-američkom ustroju bila još 
netaknuta i odlučna osigurati dovoljne količine sredstava koje će održati 
balon na površini do trenutka u kojemu će novi predsjednik Bush biti u 
mogućnosti nametnuti velebnu strategiju za kraj stoljeća. 


Iako su mnogi komentari od tada tvrdili kako krah burze iz oktobra 
1987. pokazuje da je eventualno ponavljanje krize iz 1930-ih godina 
stvar prošlosti, on je uistinu nagovijestio početak kraja dereguliranih 
financijskih špekulacija koje su anglo-američko stoljeće držale na površini 
od ranih 1970-ih godina. 

George Bush, pred kojim je bila predsjednička kampanja za sljedeće 
izbore iz oktobra 1988., pozvao je upomoć svoga bivšeg voditelja 

kampanje i bliskoga prijatelja, ministra financija Jamesa Bakera, zajedno 
s cijelom moćnom frakcijom američkog ustroja koja će jamčiti, usprkos 
implikacijama kraha iz oktobra 1987., daljnje pritjecanje stranog kapitala 
na američko tržište obveznica i dionica kako bi se u glavama dovoljnog 
broja birača održala iluzija o Reaganovu i Bushovu gospodarskom 
oporavku. 


Izravni apeli Washingtona japanskoj Vladi premijera Nakasonea u 
kojima se tvrdilo da će moguća pobjeda na izborima predsjednika iz 
Demokratske stranke poput Gephardta biti na štetu japanske trgovine 
sa Sjedinjenim Državama, urodili su plodom. Nakasone je napravio 
pritisak na Japansku banku i Ministarstvo financija da budu susretljivi. 
Nakon oktobra 1988. kamatne su stope u Japanu pale, što je privuklo 
japanski kapital na američko tržište obveznica, dionica i nekretnina. 
Milijarde dolara otjecale su iz Tokija u Sjedinjene Države. Tokom 1988. 
dolar je ostao jak, a Bush je dobio mogućnost pobjede na izborima protiv 
demokratskog kandidata Dukakisa. Da bi osigurao japansku potporu, 
Bush je dao privatna uvjeravanja višim dužnosnicima japanske Vlade da će 
Bushova vlada, ako on pobijedi, poboljšati američko-japanske odnose. 


Bushovo je predsjedništvo trebalo biti prva izravna vladavina jednog 
moćnika iz uskog financijskog kruga ustroja s Istočne obale od vremena 
Franklina D. Roosevelta iz ranih 1940-ih. Bushov je zadatak bio da provede 
američko stoljeće kroz najopasnije vode od 1919. U prvim tjednima svog 
mandata odavao je dojam odlučnosti u rješavanju nekih od najbitnijih 
problema nacije. Predložio je drastičnu reorganizaciju američkog sistema 
štednih i kreditnih banaka koji je bio u raspadu, a iskoristio je glas naroda 
nakon čudnog udesa Exxonova naftnog tankera "Valdez" kako bi pridobio 
potporu za niz radikalnih novih kaznenih zakona koji će brigu za okoliš 
pretvoriti u prioritet američke vlade po prvi put od vremena Jimmyja 
Cartera. Kasnije se ispostavilo da su obje te inicijative bile katastrofalne, ali 
je sveopći značajan dojam u ranim mjesecima bio taj da Amerika u Georgeu 
Bushu, za razliku od ostarjelog Reagana, konačno ima predsjednika koji je 
lično stajao na vrhu svjetskih događaja. 


Stvarni je plan nove Bushove Vlade bio preusmjeriti financijski 
pritisak na određene američke saveznike kako bi se "zajednički snosio 
teret" ogromnih američkih dugova. U prvi je plan stavljen argument 
da se Sovjetski Savez raspada i da, kao rezultat toga, ostaje samo jedna 
zemlja s daleko najsnažnijom vojnom moći i veličinom, a to su Sjedinjene 

Američke Države. U toj situaciji, iznesen je argument da Njemačka, Japan 
i drugi veliki ekonomski i vojni saveznici Amerike trebaju povećati svoju 
financijsku potporu za održavanje te supersile. Bila je to slabo prikrivena 
ucjena. 


Ubrzo je postalo jasno da Bushov poziv na stvaranje "ljubaznije i 
nježnije Ameriku" nije bio ništa drugo do retoričko podilaženje glasačkoj 
populaciji koja stari. Ali, onaj Bush koji se uselio u Bijelu kuću ubrzo je 
povukao poteze za uspostavu svoje politike "tvrdog momka", pomoću koje 
je u najvećoj mjeri kreiran izgovor za vojnu invaziju na malu centralno- 
američku republiku, Panamu, u božićnim danima prve godine njegova 
mandata, u decembru 1989. Prema pričama očevidaca, više od 6.000 
Panamaca, većinom siromašnih civila, ubijeno je kad su Specijalne snage 
i bombarderi Sjedinjenih Država napali tu malu zemlju, pod izgovorom 
uhićenja generala Manuela Noreige kojega su teretili da je bio kralj kartela 
droge. 


Bushov ministar unutarnjih poslova Richard Thornburgh, koji je igrao 
jako proturječnu ulogu kao guverner Pennsylvanije u vrijeme događanja 
nuklearnog incidenta Three-Mile Island, formulirao je prije toga jednu 
nevjerovatnu novu doktrinu Sjedinjenih Država. Thornburghova je 
doktrina nalagala da američki FBI i Ministarstvo pravosuđa imaju pravo 
djelovanja na tuđem teritoriju, ako se to procijeni potrebnim, "u toku 
provedbe zakona izvan teritorija SAD-a". U prevedenom smislu to znači da 
je Vlada Sjedinjenih Država izvršnom uredbom, uz izliku da hvata zločince 
na području međunarodne trgovine droge i teroriste, objavila svoje 
jednostrano pravo da ude u Njemačku, Francusku, Panamu ili bilo koji 
drugi dio svijeta koji ona proglasi potrebnim, bez obraćanja pozornosti na 
zakone te suverene države. 


Invazija na Panamu, kolikogod je bila nevjerovatna, rezultirala je 
kamenom šutnjom moralne savjesti civiliziranog svijeta. Smatrali su je 
američkim "poslom". 

U septembru 1989. direktor CIA-e William Webster javno je obznanio 
smiono novo područje djelovanja američke tajne službe. Naglašavajući sve 
veće znakove nastojanja Gorbačovljeva Sovjetskog Saveza da se postigne 
zajednički sporazum o razoružanju s NATO-om i osobito sa Sjedinjenim 
Državama, 


Webster je izvijestio jedan elitni skup Vijeća za svjetske odnose u Los 

Angelesu, 19. septembra te godine, da se CIA preustrojava za nove zadatke 
u posthladnoratovskoj eri. Webster je rekao svojoj publici: "Ekonomska 
pitanja koja sam spomenuo - trgovinske neravnoteže i tehnološki razvitak, 
ilustriraju pitanje koje postaje sve jasnije: naši politički i vojni saveznici 
ujedno su i naši gospodarski suparnici". Nova je misija američke tajne 
službe po cijelom svijetu bila gospodarska špijunaža i druge radnje uperene 
protiv ključnih industrijskih "savezničkih" zemalja, što je zamijenilo lov na 
komunističke operacije i subverzije. 


Pad Berlinskog zida unosi paniku u neke krugove 


Potom su događaji u Istočnoj Europi, u novembru 1989., poprimili 
najdramatičniji i za mnoge u Washingtonu i Londonu potpuno 
neočekivani obrat. Mihail Gorbačov privatno se sastao s Honeckerovim 
komunističkim vodstvom staroga kova u Istočnoj Njemačkoj i manje-više 
im naredio da ustupe mjesto ogromnom narodnom pokretu za slobodu 
koji je preplavljivao Istočnu Njemačku sve od proljeća. Za samo nekoliko 
sedmica zbrisan je stari poredak u DDR-u u jednoj istinski narodnoj 
revoluciji. Moskva je očito shvatila da će joj se nastojanja da silom održi 
skupo i indiferentno carstvo neizbježno obiti o glavu i dovesti do propasti 
same Moskve. 


Pad svjetskih cijena nafte iz 1986. bio je vjerojatno konačni smrtni 
udarac =iluzijama Moskve da bi reforma unutar trule komunističke 
birokracije mogla uspjeti. Sovjetski prihodi od izvoza nafte na Zapad, kao 
glavni izvor deviza od ranih 1970-ih godina, pali su nakon 1986., upravo 
u trenutku kad su zahtjevi za promjenama od strane naroda potaknuli 
Gorbačova da obeća daleko više nego što je mogao ispuniti. Gospodarski 
haos koji se potom dogodio bio je najvećim čimbenikom koji je potaknuo 
moskovsko vodstvo da prekine veze sa satelitskim zemljama Istočne 
Europe, članicama Varšavskog pakta. Moskva se nadala da će ujedinjena 
Njemačka, pod jakim gospodarskim vodstvom Zapadne Njemačke, biti 
pogodan partner koji će pomoći oporavku propadajućega sovjetskog 
sistema. 

Iako je službeni Washington stavio masku javnog odobravanja 
dramatičnoga završetka četrdesetogodišnje komunističke vladavine u 
Istočnoj Europi, privatno je Bush, koji je i sam bio bivši direktor CIA-e 
i čije je gledište na svjetsku politiku oblikovao podzemni svijet američke 

tajne službe, bio je smrtni protivnik uspjeha revolucije u Istočnoj Europi. 
U Britaniji je krilo torijevske stranke Margaret Ihatcher bilo u jednakoj 
mjeri uznemireno mogućnošću pojave onoga što su neki tamo čak nazivali 
"četvrtim njemačkih Reichom." 


Jedan visoko kotirajući glas britanskog ustroja, Peregrine Worsthorne, 
urednik utjecajnoga londonskog Sunday Telegrapha, izrazio je misli 
'Thatcheričine frakcije konzervativnih torijevaca glede pojave nove 
Njemačke. Worsthorne je posinak bivšega guvernera Engleske banke 
Montagua Normana. Norman je za vrijeme rata održavao vezu s Hitlerovim 
ministrom financija Hjalmarom Schachtom i usko surađivao s bankom J. 
P. Morgan iz New Yorka nakon 1919. godine u nametanju strahotnog 
Dawesova plana naplate ratnih šteta poraženoj Njemačkoj. 


U svom glavnom uvodniku pod naslovom "Stari njemački problem" od 
22. jula 1990. Worsthorne se cinično prisjetio Montagua Normana. "Moj 
očuh Montagu Norman, koji je kao guverner Engleske banke tako puno 
učinio da pomogne njemačkom gospodarstvu nakon Prvog svjetskog rata, 
poživio je dovoljno dugo da vidi prve početke njemačkog gospodarskog 
čuda". Worsthorne se prisjetio Normanova komentara kratko prije njegove 
smrti: "Oduvijek sam znao da ćemo pobijediti zločeste Nijemce; ali volio 
bih kad bismo mogli biti tako sigurni da ćemo to isto učiniti i s dobrim 
Nijemcima". 

Potom je Worsthorne prešao na stvar. "Pretpostavimo da ujedinjena 
Njemačka kani biti dobar div, što onda? Pretpostavimo da ujedinjena 
Njemačka nauči Ruse da postanu dobar div, što onda?... Uistinu, prijetnja 
bi mogla biti opasnija, umjesto bezopasnija. Jer, za miloga Boga, kako je 
moguće organizirati ikakvu učinkovitu obranu od ujedinjene Njemačke 
koja nakani pobijediti na pošten način? Njemačka će postati jako moćna, 
a moć, kao što nas je naučio lord Acton, kvari... Njemačka konačno 
ima izvrsnu priliku postati glavnim akterom koji će slavenstvo vratiti u 
zajednicu naroda." 

Vrijedno je napomenuti da je Worsthorneov Sundaj Telegraph u 
vlasništvu anglo-američkog holdinga Hollinger Corporation, u čijem su 
odboru i dr. Henry Kissinger i bivši britanski ministar vanjskih poslova 
Rupert lord Carrington, koji je također i poslovni partner u Kissingerovoj 
konzultantskoj tvrtki u New Yorku, Kissinger Associates. 


Opisujući kontroverzne usporedbe ministra vanjskih poslova u Vladi 

premijerke Thatcher, Nicholasa Ridlevja, koji je bio primoran dati ostavku 
zato što je javno usporedio Kohlovu Vladu s Hitlerovim Reichom, 
Worsthorne je svoju tiradu protiv implikacija ujedinjene Njemačke završio 
riječima: "Mr. Ridley je govorio gluposti, ali možda u njegovoj gluposti 
ima više pameti nego što se može i sanjati... Možda bi 

uloga Britanije trebala biti da zadrži dovoljno neovisnosti da bude 
slobodna, u pravom trenutku, iskoristiti te nepravde. Dok bude činila 
dobro, Njemačka će sebi stvoriti jednako puno neprijatelja kao u vrijeme 
kad je činila zlo, a jedan od neprijatelja može lahko biti i Amerika... Prije 
ili kasnije, politika ravnoteže moći bit će opet na djelu. To bi mogla biti 
prilika za Britaniju koja ima iskustva u politici ravnoteže moći..." 


Toga je ljeta, prema izvješćima iz Londona, Vlada premijerke Thatcher 
osnovala novu jedinicu britanske obavještajne službe kako bi znatno 
unaprijedila svoje aktivnosti u Njemačkoj. Nadalje, Bushova je Vlada 
napravila poteze radi poboljšanja svoje sposobnosti kontroliranja događaja 
u Njemačkoj. Na jednom posebnom sastanku Udruženja bivših časnika 
obavještajne službe, održanom u Washingtonu u proljeće 1990. , viši časnik 
CIA-e Theodore Shackley, čovjek koji je bio upleten u destabiliziranje 
iranskoga šaha i ilegalne operacije preprodaje oružja i droge organizacije 
Iran-Contra, rekao je svojim profesionalcima iz američke obavještajne 
službe da trebaju početi vrbovati članove bivše neprijateljske istočno- 
njemačke tajne službe Stasi i s njom povezanih organizacija i izgraditi 
središta američke tajne službe u Berlinu. 

Dugoročne implikacije pada berlinskog zida i moguća modernizacija 
nerazvijenih ekonomskih potencijala Istočne Europe i Sovjetskog Saveza 
uz pomoć nove ujedinjene Njemačke bile su uznemiravajuće jasne 
političkim stratezima u Londonu i New Yorku. U svom tjednom izvješću 
investitorima, kao i financijskoj zajednici općenito, David Hale, američki 
ekonomist s navodnim bliskim vezama s Bushovim Ministarstvom 
financija, upozorio je u januaru 1990. na strateške "opasnosti" za američko 
financijsko tržište u slučaju da ujedinjenje Njemačke uspije: "Jedna od 
najneobičnijih značajki ekonomskog istraživanja Wall Streeta tokom 
posljednjih sedmica je njegova spokojnost glede potencijalnih posljedica 
ekonomskog razvitka Istočne Europe na globalnu financijsku ravnotežu, 
koja je omogućila Americi da uzme više od tisuću milijardi dolara 
inozemnih kredita tokom 1980-ih. 


Hale je potom napomenuo: "Uistinu, kad se bude pisala financijska 

historija 1990-ih, analitičari će vjerojatno gledati na pad Berlinskog zida 
kao na financijski šok koji se može usporediti s dugo očekivanim tokijskim 
potresom. Rušenje Berlinskoga zida simboliziralo je prevrat koji bi u 
konačnici mogao usmjeriti stotine milijardi dolara kapitala prema regiji 
koja je bila samo jedan manji čimbenik na svjetskom kreditnom tržištu 
tokom šest desetljeća. Niti Amerikance", zaključio je Hale u jednoj poruci 
koju je navodno razdijelio mnogima na zamolbu utjecajnih vašingtonskih 
krugova, "treba tješiti činjenica da je i sama Njemačka posljednjih godina 
bila tek skroman ulagač u Sjedinjene Države. Najveći je ulagač u Sjedinjene 
Države od 1987. godine bila Britanija (preko 100 milijardi dolara u 
poslove preuzimanja kompanija), a Britanci ne bi mogli poduzeti tako 
velika ulaganja da im nisu bili dostupni viškovi njemačkih ušteđevina."11 


Dana 29. novembra 1989., nekoliko dana nakon pada Berlinskoga 
zida, visoko profesionalni ubojice digle su u zrak zaštićeni automobil 
predsjednika Deutsche Banke Alfreda Herrhausena, ključnog savjetnika 
Kohlove Vlade, koji je samo nekoliko dana ranije u Wall Street Joumalu 
govorio o planovima za pretvaranje Istočne Njemačke u najmoderniju 
gospodarsku regiju Europe za samo jedno desetljeće. 


Upućeni su Nijemci Herrhausenovo ubojstvo shvatili kao izravan odjek 
ubojstva Walthera Rathenaua od prije šezdeset godina, tvorca Rapallskog 
plana za industrijalizaciju Rusije pomoću njemačke industrijske 
tehnologije. Ali, bonska je Vlada proslijedila s planom ujedinjenja 
Njemačke i s razgovorima o pomoći privredne obnove oronule sovjetske 
ekonomije, što je bio jedan od uslova moskovskog prihvaćanja ujedinjenja 
Njemačke. 

Krajem oktobra njemački se kancelar obratio naciji sa svojim snom 
o izgradnji moderne željezničke veze koja će povezivati Pariz, Hannover 
i Berlin, zatim ići dalje do Varšave i konačno Moskve, i o temeljima za 
infrastrukturu nove Europe. Stari je De Gaulleov koncept Europe koja 
surađuje od "Atlantika do Urala" iznenada postao stvarna vjerojatnost po 
prvi put od 1948. 


U toj su klimi promatrači u londonskom Cityu opazili dramatičan 
porast neformalnih sastanaka između Francuza i Britanaca na razini viših 
poslovnih i političkih dužnosnika. Britanska je strategija trebala igrati 
na latentan strah Francuza od jake Njemačke. Francuski socijalistički 
predsjednik Mitterrand, koji je cijeloga života bio anglofil i naginjao 
Britaniji, bio je spreman slušati. Britanija je počela potiho obnavljati stari 

Dvojni sporazum iz doba prije 1914. godine i pripremati teren za novu 
SEntante Cordiale" protiv "njemačke prijetnje". Ali, stvarna se strateška 
bitka vodila daleko od središnje Europe. 


Negdje tokom 1989. donesena je odluka za poduzimanjem snažne 
ofenzive, čije će poprište biti Srednji istok i njegove ogromne zalihe 
nafte. Opet su, kao i u vrijeme 1970-ih godina, američki i britanski 
stratezi odlučili da se ozbiljna prijetnja koja dolazi od gospodarskog rasta 
kontinentalne Europe mora osujetiti preko anglo-američkog "naftnog 
oružja". Oblik koji će ta politika poprimiti uskoro će zapanjiti cijeli svijet. 


Saddam: sredstvo za stvaranje novoga svjetskog poretka 


Viši su krugovi Vlada premijerke Thatcher i predsjednika Busha odlučili 
stvoriti izgovor koji će Sjedinjenim Državama i Britaniji dati mogućnost 
da uspostave izravnu vojnu prisutnost na ključnoj tački svjetske, a osobito 
kontinentalno-europske opskrbe naftom. 

Domaće privredne i financijske poteškoće u Britaniji i Sjedinjenim 
Državama dodale su tom planu početkom 1990. godine jednu posebnu 
crtu očaja. Ekonomska se "revolucija" premijerke Thatcher naglo urušavala 
nakon kraha burze u oktobru 1987. , a rastuće su kamatne stope u Britaniji 
izazvale najgoru krizu u poslijeratnom razdoblju na području nekretnina, 
industrije i bankarstva. U Sjedinjenim Državama George Bush se sučio s 
proračunskim deficitom koji je izmicao kontroli, s bankama u propadanju, 
rastućom nezaposlenošću i jednom sveopćom depresijom koju su neki 
unutar Bijele kuće privatno uspoređivali s velikom depresijom iz 1930-ih 
godina. 

Irak, država sa 16 miliona stanovnika, izišao je iz osmogodišnjeg 
uzaludnog rata protiv Irana, koji je postigao samo to da je zapadnim 
proizvođačima oružja poslužio kao ogromno smetlište kako bi održali 
ogromnu prodaju oružja Srednjem istoku. Washington je 1980. godine 
potajno potaknuo Saddama Husseina da napadne Iran tako što je 
dostavljao Iraku lažne tajne informacije koje su pokazivale brz uspjeh rata. 
Do 1989. iračko je gospodarstvo bilo u ruševinama, a ulaganja u industriju 
i poljoprivredu bila su uvelike zaustavljenja tokom toga skupog rata, čiji su 
procijenjeni troškovi iznosili milijun ili više ljudskih života na obje strane. 


Ali Irak je, za razliku od Homeinijeva Irana, izišao iz rata s ogromnim 


293 


E William Engdahl: Stoljeće rata 


teretom ratnog duga. Godine 1988. raznim je kreditorima bio dužan po 
prilici 65 milijardi dolara. Veliki je dio toga duga otpadao na Kuvajt i 
Saudijsku Arabiju, kao i na Sovjetski Savez i zemlje Istočne Europe, koje su 
očekivale otplatu duga putem isporuke iračke nafte. Ostatak duga otpadao 
je uglavnom na francuske, britanske i američke bankare. Francuska je, 
nakon Sovjetskog Saveza, bila drugi po veličini opskrbljivač oružja za 
Irak. 


Anglo-američki plan je bio da uvuku iračkog predsjednika Saddama 
Husseina u klopku kojoj neće moći odoljeti kako bi se stvorio izgovor za 
vojnu intervenciju Sjedinjenih Država i Britanije, s navodnim ciljem da 
osiguraju svjetske zalihe nafte. U junu 1989. jedna je delegacija na vrhu, iz 
organizacije poznate pod imenom Američko-irački poslovni forum (United 
States-Irag Business Forum), u kojoj su bili Alan Stoga iz Kissingerove 
tvrtke Kissinger Associates, viši dužnosnici Bankers' Trusta, Mobil Oila, 
Occidental Petroleuma i drugih velikih američkih multinacionalnih 
kompanija, posjetila Bagdad na poziv Saddama Husseina. Saddam je želio 
razgovarati o iračkom poslijeratnom planu razvoja iračkih poljoprivrednih 
i industrijskih potencijala. 

Irak je imao petogodišnji plan vrijedan 40 milijardi dolara za 
izgradnju velikog projekta navodnjavanja i brane na rijeci Badush, koji 
bi omogućio Iraku da postane samodostatan u proizvodnji hrane; u 
to je vrijeme Irak ovisio o žitu koje je uvozio preko američke državne 
korporacije Commodity Credit Corporation, a 1989. godine uvezao je 
žita u vrijednosti od čak 1 milijarde dolara. Osim toga, Irak je predložio 
američkoj skupini velika ulaganja u izgradnju petrohemijske industrije, 
postrojenja za proizvodnju umjetnih gnojiva, jednog postrojenje za 
proizvodnju čelika i željeza i jednog postrojenja za montažu automobila, 
što je bio dio iračkih nastojanja radi razvitka zemlje. Američki su poslovni 
ljudi rekli Sadamu da mora najprije restrukturirati svoj vanjski dug i kao 
protuuslugu pristati privatiziran iračke zalihe nafte ili njihov najveći dio. 
Prema najboljim britanskim i američkim geofizičkim proračunima, Irak je 
vjerojatno bio najveći neistraženi naftni predio svijeta, uz mogući izuzetak 
Sovjetskog Saveza.12 

Saddam je, što se moglo predvidjeti, odbio američku "ponudu" da 
preda suverenitet nad iračkom naftom u zamjenu za nejasna obećanja 
budućih zajmova. Krajem 1989. nekih 2,3 milijarde dolara kredita Iraku, 
koje je odobrila Bushova Vlada, koji je bio namjerno proveden kao kredit 

podružnice talijanske banke Banco Nationale del Lavoro u Atlanti u državi 
Georgiji, bilo je naglo obustavljeno. Obustava kredita bila je popraćena 
nizom senzacionalističkih navoda u londonskom časopisu Financial 
Times, u kojima se tvrdilo da Irak tajno koristi taj novac za izgradnju svog 
ratnog stroja. 


Posljedice razgovora sa Stogovom skupinom i izjave koju je dala 
Banco Nationale del Lavoro bila je potpuna obustava zapadnih kredita 
Iraku početkom 1990. godine. U toj je kritičnoj situaciji na scenu stupio 
kuvajtski emir, saveznik Ministarstva vanjskih poslova Njezina kraljevskog 
veličanstva sve od kraja prošloga stoljeća. London i Washington već su 
ranije dali upute emiru da dio ogromnih naftnih prihoda Kuvajta usmjeri 
u kredite Iraku kako Irak tokom osmogodišnjeg iračko-iranskog rata ne 
bi došao u situaciju da zatraži mir. U to je vrijeme cinični anglo-američki 
plan bio da se iračko-iranski rat nastavi na mrtvoj točci i da se održi 
dovoljno "strateških tenzija" radi apsorbiranja velikih isporuka zapadnog 
oružja Iraku i Iranu, kako su otkrili naknadno izbijeni skandali. 


Ali, početkom proljeća 1990. "misija" Kuvajta se promijenila. Emiratu 
je rečeno da preplavi naftna tržišta OPEC-ovom naftom, čime je prekršen 
sporazum o maksimalnim količinama proizvodnje nafte na razini zemalja 
članica OPEC-a, koji je bio postignut radi stabiliziranja svjetskih cijena 
nafte nakon kraha iz 1986/87. U ljeto 1990. Kuvajt je uspio sniziti cijenu 
nafte sa zastrašujuće razine od 19 dolara po barelu na nešto više od 13 
dolara po barelu. Uzastopni diplomatski napori Iraka i drugih zemalja 
članica OPEC-a da nagovore emira, šeika Al-Sabaha i ministra za naftu 
Ali Khalifa Al-Sabaha da obustave namjerni ekonomski pritisak na Irak i 
druge zemlje OPEC-a koje su bile u velikim ekonomskim poteškoćama, 
nisu naišle na razumijevanje. Toga su juna trgovci naftom predviđali 
ponavljanje stanja iz 1986. godine. Na vidiku su bile cijene nafte ispod 
10 dolara po barelu. Irak nije čak bio u stanju servisirati svoj stari dug ni 
financirati uvoz potrebnih količina hrane. 


Već u februaru 1990. godine irački je predsjednik Saddam Hussein 
rekao svojim kolegama, sudionicima na sastanku Arapskog vijeću za 
suradnju (Arab Cooperation Council) u Amanu u Jordanu, na kojemu su 
bili prisutni predsjednici tih dviju zemalja plus Egipat i Sjeverni Jemen, 
da pad starog komunističkog poretka u Istočnoj Europi i očita pojava 
Sjedinjenih Država kao jedine vojne "supersile" predstavljaju posebnu 
opasnost za arapski svijet. 

Jako uznemiren, Saddam je ukazao na činjenicu da, usprkos jasnom 
završetku iračko-iranskoga rata od prije godinu dana, američke vojne 
snage i ratni brodovi u Zaljevu ne pokazuju nikakvih znakova povlačenja. 
Umjesto toga, zloslutno je primijetio: "Sjedinjene Države daju puno izjava 
da tu kane ostati." Napomenuo je sve veću zaokupljenost Sovjetskog 
Saveza svojim unutarnjim problemima: "U situaciji kad je Sovjetski Savez 
zaokupljen svojim unutarnjim problemima, kad je (iračko-iranski| rat 
prestao, ne postoji nikakve izravne prijetnje, a Sjedinjene Države, osobito 
u ovo vrijeme, ponavljaju da će tu ostati, onda je to nešto čemu treba 
pridati pozornosti." 


Sadam je svoju primjedbu te februara zaključio izjavom da arapske 
zemlje bogate naftom trebaju ujediniti snage i iskoristiti svoje "posjedovanje 
energetskog izvora kakvog nema na svijetu... Mislim da bismo trebali 
uspostaviti čvrste odnose s Europom, Japanom i Sovjetskim Savezom na 
način da nam taj element bude od koristi što je prije moguće."13 


Ako je postojao ikakav element koji je učvrstio odlučnost vodećih 
krugova anglo-američkog ustroja da proslijede sa svojim planovima 
drastične nove vojne akcije na Srednjem Istoku, bio je to ovaj Saddamov 
govor. Dana 27. jula 1990., kad su napetosti između Iraka i Kuvajta 
oko cijene nafte bile na vrhuncu, američka veleposlanica u Bagdadu, 
April Glaspie zatražila je sastanak sa Saddamom Husseinom u Bagdadu 
radi razgovora o toj napetoj situaciji. Prema službenom iračkom zapisu 
toga razgovora, koji je bagdadska Vlada kasnije objavila, a američki 
Kongres potvrdio nakon skoro godinu dana, Glaspie je rekla Saddamu 
da Washington neće zauzimati stajalište u eventualnom sukobu između 
Iraka i Kuvajta. Nije prošla ni sedmica dana, a iračke su snage okupirale 
grad Kuwait. Kuvajtska je kraljevska obitelj Al-Sabah dobrano prije toga 
pobjegla i uspjela izvući svoje Rolls Royce, zlato i druge vrijednosti, jer, 
prema riječima jednog ojađenog bivšeg dužnosnika kuvajtske Vlade u 
izgnanstvu u Europi: "CIA ja kraljevsku obitelj na vrijeme obavijestila da 
iziđe iz zemlje, ali su Al-Sabahovi 'pogodno"' zaboravili vojsci svoje zemlje 
prenijeti informaciju da se sprema invazija na Kuvajt." 


Kroz nekoliko sati nakon okupacije Kuvajta, Engleska banka i američka 
Vlada poduzele su mjere zamrzavanja svih kuvajtskih sredstava koja su se 
nalazila u, kako se tada vjerovalo, najvećem svjetskom pojedinačnom 
fondu, Kuwait Investmenet Offceu (Kuvajtskom investicijskom uredu), 
sa sjedištem u Londonu. Ukupni iznos tih sredstava držan je u tajnosti, ali 

se iz pouzdanih izvora saznalo da je bio dobrano iznad 100-150 milijardi 
dolara. 

Ono što je uslijedilo sljedećih šest mjeseci spada među najciničnije 
sračunate poteze novije historije. Usprkos prvotnim izjavama koje je 
podržala britanska Vlada premijerke Thatcher da će Sjedinjene Države 
samo poslati vojne snage za obranu Saudijske Arabije od navodne prijetnje 
od iračke invazije (za koje je kasnije otkriveno da su bile fabricirane u 
Washingtonu), predsjednik Bush, koji je prve sate odluke početkom 
avgusta proveo s gospodom Thatcher (u Aspenu u državi Colorado, kako 
je to bilo dolično), objavio je ono što je uskoro počeo nazivati svojim 
"Novim svjetskim poretkom". 

Bush je 11. septembra izjavio: "Iz ovih nemirnih vremena može izrasti 
jedan novi svjetski poredak, pod Ujedinjenim narodima koji djeluju 
sukladno viziji njihovih utemeljitelja. Nalazimo se u jedinstvenom i 
izvanrednom trenutku. Ova kriza u Perzijskom zaljevu, koliko god je 
ozbiljna, također nam pruža rijetku priliku da krenemo prema historijskom 
razdoblju suradnje. Jedan novi svjetski poredak danas se bori za svoje 
rođenje. Svijet potpuno različit od onoga koji poznajemo." 


Nove dokaze o tome da George Bush i Margaret Thatcher nisu nikada 
imali drugih namjera do vojnog "rješenja" iračko-kuvajtske krize dao je 
nekoliko mjeseci kasnije u svojem osobnom viđenju događaja posebni 
sovjetski izaslanik za Srednji istok Jevgenij Primakov. U jednom opsežnom 
intervjuu objavljenom u časopisu Time 4. marta 1991. godine, nekoliko 
dana nakon prestanka razornog bombardiranja Iraka, Primakov, osobni 
izaslanik sovjetskog predsjednika Gorbačova, opisao je svoj sastanak sa 
Saddamom Husseinom i ministrom vanjskim poslova Tarikom Azizom, 
održan u Bagdadu prvih dana oktobra 1990. Primakov je bio uvjeren 
da "se rat mogao izbjeći". Primakov je za Time ispričao svoju naknadnu 
posredničku misiju u Washingtonu, gdje se 19. oktobra sastao s Georgeom 
Bushom, ministrom vanjskih poslova Bakerom i drugim najvišim 
dužnosnicima Bijele kuće. Primakov je rekao da je Bush slušao s očitim 
zanimanjem, ali je nekoliko sati kasnije poslao Primakovu jasnu poruku 
da Washington nije zainteresiran za daljnje istraživanje novih mogućnosti 
rješavanja krize na Bliskom Istoku. 


Kad je bio na odlasku iz Washingtona, Primakov je dobio upute da 
se zaustavi u Londonu i da na isti način izvijesti premijerku Margaret 
"Thatcher. Primakovljeva je priča bila znakovita: "Premijerka nas je primila 

u svojoj rezidenciji izvan Londona, u Cheguersu. Pažljivo je slušala 
informacije koje sam joj iznosio, bez prekidanja. A potom, dobar sat 
vremena, nije dopuštala nikome da prekine njezin monolog u kojemu je, 
na najsažetiji način, iznijela stajalište koje je dobivalo sve veću važnost: da 
se stvari ne ograničavaju na povlačenje iračkih snaga iz Kuvajta, nego da 
se Iraku zada razoran udarac, "da se slomi vrat" Saddamu i uništi ukupan 
vojni, a možda i industrijski potencijal te zemlje." 

Nakon više mjeseci podmićivanja i pritisaka na ključne članice Vijeća 
sigurnosti Ujedinjenih naroda, na arapske zemlje, Tursku i druge, da se 
nametne ne samo potpuni ekonomski embargo protiv Iraka, nego da 
se upotrijebi i sila za oslobađanje Kuvajta, Bush je 29. januara 1991. u 
svojem izvješću o stanju nacije rekao američkome Kongresu: "Svijet dakle 
može iskoristiti priliku sadašnje krize u Perzijskom zaljevu za ostvarenje 
dugogodišnjeg sna o novom svjetskom poretku." 


Ali kako su se u Saudijskoj Arabiji koncentrirale najveće vojne snage od 
Vijetnamskoga rata, koje su se pripremale za sveopće bombardiranje Iraka 
u početnim danima januara 1991., dobar je broj upućenih glasova unutar 
vašingtonskog ustroja počeo dvojiti u konačnu mudrost Bushova jasnog 
vojnog cilja. U jednom televizijskom intervjuu 12. novembra 1990. bivši 
je ministar mornarice u Reaganovoj Vladi, James H. Webb, izjavio: "Svrha 
naše prisutnosti u Perzijskom zaljevu je da unaprijedimo Novi svjetski 
poredak Bushove Vlade, i to mi se ne dopada." 


Webb jejošjednom iskoristio priliku i desetak sedmica kasnije, u jednom 
komentaru u Wall Street Journalu od 31. januara, izjavio: "Bushova Vlada, 
uz pomoć novinskih napada sa svih strana... nesmanjenom žestinom uvlači 
naš narod u rat. Čovjek se mora prisjetiti Williama Randolpha Hearsta, 
koji nas je nagovarao da uđemo u rat sa Španjolcima, kako bi mogao 
povući paralelu s novinskim pritiskom koji je prethodio našemu sadašnjem 
sukobu. Čovjek mora ići čak i dalje, možda do Meksičkog rata, ako želi 
naći predsjednika koji tako lakomo žudi da zemlju izvrgne opasnosti u 
situaciji kad nije napadnuta." 


Bivši američki ambasador u Saudijskoj Arabiji James Akins, ugledni 
vašingtonski stručnjak za pitanja Srednjega istoka, također je javno 
istupio protiv Bushova ratnog plana protiv Iraka. Akins je, u jednom 
potpisanom članku objavljenom u Los-Angeles Timesu 12. septembra, 
samo nekoliko dana nakon Bushove odluke da pošalje američke snage u 
obranu" Saudijske Arabije od prijeteće iračke invazije, naglasio da Bijela 

kuća ima neki "viši cilj". Akins je iznio optužbe da je američki ministar 
obrane Cheney namjerno pogrešno obavijestio saudijskoga kralja Fahda o 
postojanju opasnosti od takve invazije kako bi Amerika dobila dopuštenje 
za stacioniranje svojih vojnih snaga na saudijskom teritoriju, čemu su 
se Saudijci desetljećima oštro opirali. Godine 1975. Akins je napisao: 
"Ministar vanjskih poslova Henry Kissinger potaknuo je planove za 
iznalaženje izlike za slanje američkih snaga radi okupacije vitalnih naftnih 
polja na Srednjem istoku". Napomenuo je da se Kissinger, koji je tada bio 
njegov pretpostavljeni, opirao Akinsovim oštrim napadima na takve ideje. 
Henry Kissinger, u to vrijeme američki ministar vanjskih poslova, imao 
je drugačije gledište i moja karijera u Ministarstvu vanjskih poslova nije 
poslije toga dugo trajala... U Bushovoj Vladi ima ljudi koji će reći da su 
uslovi povoljniji sada nego 1975." 


Značajno je napomenuti da je 1990. godine Laurence Eagleburger, 
bivši predsjednik Kissingerove tvrtke Kissinger Associates, bio zamjenik 
ministra vanjskih poslova Jamesa Bakera, a bivši je Kissingerov namještenik 
Brent Scowcroft bio u to vrijeme Bushov savjetnik za nacionalnu sigurnost 
u Bijeloj kući. Za vrijeme priprema Zaljevskog rata Kissingerovo je gledište 
bilo dominantno u oblikovanju američke vanjske politike. Nadalje, u to 
je vrijeme Kissinger u tisku zagovarao rat protiv Iraka. Predsjednikova je 
ratna mobilizacija u medijima učinkovito istisnula drukčija mišljenja u 
domaćoj javnosti. 


Stvarna meta: neovisnost Europe i Japana 


Kroz kratko je vrijeme mislećim ljudima u Europi i drugdje postalo 
jasno da George Bush zapravo ima potpuno drugi cilj od jednostavne 
obrane američkih i zapadnih naftnih interesa u Saudijskoj Arabiji. Bushovi 
su nevjerovatno vulgarni javni istupi, u kojima je izazivao Sadama Huseina 
i uspoređivao ga s "Hitlerom modernoga doba", bili potpuno proizvoljni. 


Washington i London poduzeli su neviđenu propagandu i pritisak 
protiv pobornika Iraka na Zapadu tokom rata i šestomjesečnih priprema za 
taj rat, ali ne i protiv Sovjetskog Saveza i Francuske, tj. zemalja koje su bile 
najveći opskrbljivači naoružanja za Irak. Meta je, preciznije, bila Njemačka, 
tj. njemačka industrija visoke tehnologije koja je bila od vitalnog interesa 
za izgradnju Istočne Europe i Sovjetskog Saveza. Francuska i SSSR, koji su, 
zajedno s Kinom, Sjedinjenim Državama i Britanijom, bili zemlje stalne 

članice Vijeća sigurnosti Ujedinjenih naroda, pristali su glasovati, zajedno 
s Washingtonom i Britanijom, za ulazak u rat nakon isteka ultimatuma 
od 17. januara. Razna izvješća povezana s Washingtonom diskretno su 
ispuštala ulogu tih dviju zemalja u Iraku. 


Umjesto toga, preko kanala koji su bili izravno povezani s britanskom 
i američkom tajnom službom, hamburški list Der Spiegel i utjecajni 
republikanski senatori poput Jessa Helmsa, otpočeli su otvorenu ofenzivu 
protiv Njemačke, optužujući Njemačku da je njezin izvoz tehnologije, koja 
se popularno zvala tehnologijom "dvojne primjene", omogućio Sadamovoj 
vojsci da ispaljuje sovjetske rakete Scud na izraelske ciljeve. 

U jednoj od mnogih tragičnih zabilješki o historiji toga rata, londonski 
je Times izvijestio 6. februara, oko tri tjedna nakon početka bombardiranja 
Iraka u Operaciji pustinjska oluja, da je "željeznica Berlin-Bagdad, nekad 
sjajna željeznička mreža, uništena u Zaljevskom ratu. Nesmanjeno 
savezničko bombardiranje iračkih mostova, željezničkih čvorova i ranžirnih 
kolodvora pretvorilo je u ruševine jednu od rijetkih velikih željezničkih 
mreža na Srednjem istoku", piše, i dodaje s posebnim prizvukom: "Stara 
je željeznica Berlin-Bagdad bila središtem strateškog nadmetanja između 
Britanije i Njemačke." 

Zapanjena bonska Vlada, koja je i sama bila usred složene situacije oko 
ponovnog ujedinjenja s bivšom Istočnom Njemačkom, bila je prisiljena 
preusmjeravati dragocjeno vrijeme, pozornost i financijska sredstva s hitnih 
poslova oko ujedinjenja kako bi se usredotočila na Novi svjetski poredak 
Georgea Busha i Margaret Thatcher. Krajem januara, američki je ministar 
vanjskih poslova James Baker otišao u misiju prikupljanja financijskih 
sredstava, koja je bila obilježena jednim od najvećih pritisaka u historiji, 
kako bi izvukao obećanja Njemačke, Japana, Kuvajta i Saudijske Arabije 
koja će jamčiti ukupan iznos od 54,5 milijardi dolara za plaćanje troškova 
onoga što je dobilo ime Operacija pustinjska oluja. 

Nakon završetka napada bivši američki pomoćnik ministra obrane u 
Reaganovoj Vladi Lawrence J. Korb otkrio je na jednoj konferenciji za 
novinare početkom aprila u Washingtonu da je američka Vlada namjerno 
sakrila stvarne troškova Zaljevskoga rata kako bi izbjegla smanjenje 
prihoda u domaćemu proračunu tako što je priloge saveznika koristila 
kao "izvanproračunska" sredstva. Neki su upućeni ljudi procijenili da su 
Sjedinjene Države izišle iz cijele afere oko Zaljevskog rata s neto "profitom" 
od mogućih 19 milijardi dolara, kad se uračunaju svi prilozi saveznika. 

Ogroman priljev stranog novca tokom prvih mjeseci 1991., zajedno sa 6,6 
milijardi koje je Njemačka platila u gotovini, uvelike je doprinio porastu 
američkog dolara, koji je samo nekoliko sedmica prije toga pao na najnižu 
razinu poslije Drugog svjetskog rata, tj. na 1,44 njemačke marke. Osim 
toga, prije završetka Zaljevskog rata počeli su se potpisivati veliki ugovori 
sa zemljama Srednjeg istoka o prodaji američkog oružja, uz veliku ljutnju 
europskih tržišta oružja. 

Bushova je Vlada slavodobitno izjavila da se Amerika dokazala kao 
najjača sila svijeta. Njegova su hvalisanja bila šuplja za one ljude u Americi 
koji su stajali u sve duljim redovima za nezaposlene i za one ljude u Istočnoj 
Europi kojima je oduzeta nada za dobivanje zapadnih kredita za izgradnju 
infrastrukture i modernizaciju gospodarstva. 


Gospodarstva su Istočne Europe bila uništena posljedicama zaljevske 
Operacije pustinjska oluja i ogromnim poskupljenjem nafte na svjetskom 
tržištu tokom 1990, kad je cijena dosegla 30 dolara po barelu, što je 
prouzročeno prekidom dogovorenih isporuka nafte iz Iraka. Ranije, tj. 
do januara 1991., zemlje Istočne Europe, preko svojih trgovinskih veza sa 
Sovjetskim Savezom, plaćale su naftu putem izvoza svojih industrijskih i 
poljoprivrednih proizvoda u Sovjetski Savez. Dana 1. januara taj je sistem 
prestao postojati, a za kupnju ruske nafte bili su potrebni zapadni dolari. 
Irak je bio dužan Bugarskoj, Mađarskoj i drugim istočnim zemljama 
preko 1 milijardu dolara, koji su, kao posljedica Zaljevskog rata, postali 
neplativi. 

U martu 1990. talijanski je časopis 30 Days intervjuirao jednog 
profesora koji je bio povezan s Washingtonom, Gianfranca Miglioa. Miglio 
je izjavio: "Sjedinjene Države su uvidjele da, ako žele izbjeći nazadovanje 
slično onome u Sovjetskom Savezu, moraju držati korak s potencijalnim 
neprijateljima u budućnosti. Tu su uključeni Japan i europski kontinent 
ujedinjen oko njemačke privredne moći... Sjedinjene Države nisu mogle 
prihvatiti ideju Europe kakva je danas, kontinent koji ne samo da može 
prilično sretno živjeti bez Amerike, nego biti gospodarski i tehnološki jači." 
Iz toga su razloga, izjavio je Miglio, fAmerikanci okrenuli svoju pozornost 
na Srednji istok, na stjecanje kontrole nad arapskom naftom o kojoj ovise 
Japan i Njemačka." 

Bivši ministar poljoprivrede u Vladi Charlesa de Gaullea, Edgar 
Pisani, direktor Instituta za arapski svijet (Institut du Monde Arabe) u 
Parizu, rekao je jednom njemačkom novinaru dnevnika die Tageszeitung 

18. februara, u jeku najvećega bombardiranja Iraka od strane američkih, 
britanskih i francuskih zrakoplova: "Volio bih da se to ne događa. Duboko 
sam šokiran činjenicom da je neka nacija moćna samo po tome što 
ima oružje. SAD, koje u svojim gospodarskim poslovima imaju velikih 
poteškoća, uspjele su ušutkati Japan i Europu, jer su te zemlje vojno slabe. 
Dokle će svijet prihvaćati stanje u kojemu razne zemlje moraju plaćati 
vojsku zemlje koja uvodi svoj Svjetski poredak. Japan, Njemačka i zemlje 
bogate naftom plaćaju tu vojsku..." 


Jasno, iako prikriveno, aludirajući na tragično bezumlje politike 
ravnoteže moći, koju predvodi Britanija, njemački je predsjednik Richard 
von Weizsacker rekao berlinskom dnevniku Det Tagesspiegel, malo nakon 
Zaljevskog rata: "Ranije smo već imali politiku ravnoteže moći među 
europskim narodima, koja je završila perverzijama nacionalnog socijalizma 
i imala za posljedicu dva svjetska rata. Potom je došlo vrijeme prevlasti 
dviju supersila." Von Weizsacker je pozvao Europu da iskoristi jedinstvenu 
priliku da konačno okonča to ludilo ravnoteže moći putem ostvarenja 
"neispunjene vizije De Gaullea za Europu od Atlantika do Urala." 


Operacija pustinjska oluja i Zaljevski rat predsjednika Busha i 
premijerke Thatcher učinili su neprocjenjivu štetu Iraku i njegovu narodu, 
Kuvajtu i svjetskom gospodarstvu, ali je bilo znakova da nisu ispunili 
primarni cilj - vraćanje kontinentalne Europe u novi svjetski poredak 
Georgea Busha i Margaret Thatcher. 

Pogovor 


Ova je knjiga napisana za vrijeme Zaljevskog rata 1991., koji je bio 
odgovor saveznika, na čelu s Georgeom Bushom, na iračku invaziju na 
Kuvajt. Od 1991. u tom predjelu svijeta, koji je Sir Halford Mackinder 
nazivao srcem Euroazije -koje obuhvaća Rusiju i Kavkaz, vodi se jaka 
geopolitička bitka oko pitanja nafte i naftovodnih puteva. Ruski je režim, 
pod vodstvom cara novog doba po imenu Borisa Jeljcina, nemilosrdno 
krenuo u pohod prema ponovnoj uspostavi kontrole nad ključnim 
predjelima svog "bliskog susjedstva'. S Vladimirom Putinom, direktorom 
ruskog FSB-a, organizacije koja je naslijedila KGB, kao predsjednikom 
Vlade, Rusija se na kraju stoljeća bori za uspostavu svog identiteta, u 
svijetu u kojem više nema nepovredivu vlast zastrašujuće nuklearne 
supersile. Ruska borba za identitetom uključuje okrutno gušenje, pomoću 
vojne sile, islamskih manjina u ruskim pokrajinama Čečeniji i Dagestanu, 
pod parolom borbe protiv terorizma. 

Zanimljivo je da su se pojavili dokazi koji upućuju na London i 
krugove britanskih obavještajnih službi, krugove povezane s bivšom 
konzervativnom premijerkom, danas barunicom Thatcher, koji su igrali 
bitnu tajnu ulogu u potpaljivanju vatre na Kavkazu. Na isti su način 
britanske obavještajne službe optužene da su igrale mračnu ulogu u bivšoj 
Jugoslaviji i u samoj Srbiji u vrijeme sukoba oko Kosova. 


Uvježbani borci čečenskog vode lokalnih postrojbi Šamila Basajeva 
napravili su pohod na Dagestan u avgustu 1999. i prkosno proglasili 
nezavisnu Islamsku Republiku Dagestan. Malo je ljudi bilo svjesno da iza 
te neobične avanture Basajeva stoji financijska i druga potpora, između 
ostalih, i nekih vodećih figura britanskog ustroja londonskoga Cityja 
među kojima je i bivši suradnik gospode Thatcher lord McAlpine. Ili 
da ta ista skupina iz britanskog ustroja koristi pakistanskog političara 
Imrama Khana, zeta pokojnog Sir Jamesa Goldsmitha, za podgrijavanje 
separatističkih ideja među muslimanima u kavkaskim predjelima Rusije. 


Dublje istraživanje britanskih interesa i s njima povezanih islamskih 
separatističkih pokreta ne mora iči jako daleko pa da postane jasno da je, 
još jedanput u ovome stoljeću, naftna geopolitika u središtu britanskih 
proračuna.. 


I Čečenija i Dagestan su zemljopisno smještene na sredini svakog 

mogućeg naftovodnog puta, bilo iz područja nepreglednih netaknutih 
nalazišta nafte u Kazahstanu, bilo iz ogromnih podmorskih naftnih polja 
blizu Bakua u Kaspijskom jezeru. Neki geolozi pretpostavljaju da to 
područje sadrži bogatstva nafte i plina koja bi mogla premašiti sva nalazišta 
u Sjevernom moru i Aljasci i koja bi po svojoj veličini mogla dosegnuti 
naftna bogatstva Srednjeg istoka. 

U nekim moskovskim krugovima nije prošla nezapaženo činjenica da je 
British Petroleum tokom prethodnih mjeseci, prije izbijanja borbi između 
Čečenije i Dagestana, priskrbio većinsku kontrolu nad naftom u predjelu 
Kaspijskog jezera, tako što je preuzeo dvije američke naftne kompanije 
-Amoco i ARCO. Odjednom je Kaspijsko jezero bilo na rubu da postane 
Britansko jezero. 


Tko bi u konačnici imao koristi od islamskog vojnog djelovanja u 
Čečeniji i Dagestanu protiv središnje vlasti u Moskvi? Kako su se strahote 
u južnim dijelovima Rusije širile u posljednjim mjesecima 1999., to su 
pitanje postavljali bivši predsjednik vlade Jevgenij Primakov i drugi u 
Rusiji. Činilo se da je jedini valjan zaključak taj da bi eliminiranje svake 
uloge Rusije iz kaspijske nafte u konačnici dopustilo nastavak britanske 
politike haosa i ekonomske nestabilnosti u Centralnoj Aziji i na Balkanu. 


Tako bi britanska geopolitička omča oko naftnih bogatstava i 
gospodarskog stanja u Centralnoj Aziji dala Londonu potencijalno 
odlučujuću kartu za još jednu geopolitičku arenu od ogromne važnosti u 
budućnosti - Europsku monetarnu uniju. Sve dotle dok su zemlje Istočne 
Europe i Rusija u haosu, gospodarski bi bila oslabljena Njemačka i druge 
zemlje europskoga kontinenta, što bi samoj Britaniji osiguralo mogući 
ulazak u Europsku monetarnu uniju s pozicije moči, a ne slabosti. 


Odluku 15 zemalja Europske zajednice na sastanku na vrhu u 
Maastrichtu u Nizozemskoj u decembru 1991. o potpisivanju Sporazuma 
o Europskoj zajednici, različite su zemlje donijele iz različitih pobuda. 
Njemački je kancelar Helmut Kohl potpisao taj dokument, kojim se 
uspostavlja nestanak nacionalnog suvereniteta na području monetarne 
politike i središnje banke, tek pod najjačim pritiskom francuskog 
predsjednika Mitteranda. Mitterand je prije toga od Kohla i Njemačke 
iznudio obećanje za uspostavu jedinstvene nadnacionalne europske valute, 
što je uništilo moćnu njemačku marku, kao i za uspostavu nadnacionalne 
Europske središnje banke, a sve je to bila cijena za dobivanje nevoljke 
francuske suglasnosti za ratificiranje sporazuma 4+2, kojim je dopušteno 

ujedinjenje dviju njemačkih država. Nekoliko mjeseci nakon okončanja 
Sporazuma iz Maastrichta, bliski savjetnik bivše premijerke Thatcher lord 
Tebbit u jednom je razgovoru za novine izjavio: "Maastricht je napravljen 
s ciljem da se stavi pod kontrolu opasnost da se njemački oklopnjaci opet 
ne počnu valjati Europom." 


Ali, kako su se nakon Maastrichta stvari počele odvijati i kako je 
Britanija u ljeto 1992. bila prisiljena napustiti Europski monetarni 
sistem u trenutku kad se sama zaplela u jednu od najjačih unutarnjih 
političkih borbi oko budućnosti svog neformalnog carstva, geopolitika 
projekta Europske monetarne unije poprimila je jednu drukčiju, daleko 
nestabilniju dimenziju. Godine 1994. najbliskiji savjetnici Helmuta Kohla, 
ljudi iz vodećih njemačkih banaka, među kojima su bile banke Hilman 
Kopper i Deutsche Bank i drugi uvjerili su kancelara da u toj situaciji, 
kad je Britanija izišla iz predložene monetarne unije, pred njemačkom 
industrijom stoji zlatna mogućnost izgradnje jedne privredne sfere u kojoj 
bi Njemačka mogla vladati u nadolazećim desetljećima. 

Kad je projekt "euro" dobio novoga gorljivog pobornika u njemačkoj 
Vladi kancelara Kohla, iznenada se pretvorio u projekt koji bi se uistinu 
mogao ostvariti. Obuzdavanje Njemačke više nije trebalo biti glavnom 
zadaćom kao u doba francuskog Sporazuma iz Locarna iz 1920-ih godina. 
Njemački su političari sve više vidjeli mogućnost jake, prodorne uloge 
Njemačke u nadolazećoj Europskoj središnjoj banci. Sjedište te banke, 
kako je odlučeno nakon jakog političkog nadmetanja između Pariza i 
Bonna, bit će Frankfurt. Njezin će prvi predsjednik biti čovjek blizak 
monetarnoj filozofiji njemačke Bundesbanke - nizozemski direktor 
središnje banke Wim Duisenberg. 


Kako se 1996.-1997. približavao krajnji rok za osnivanje te nove 
Europske središnje banke, Francuska je čini se potisnula svoja razilaženja s 
Njemačkom u interesu konačnog stvaranja nove valute - eura. Međutim, 
iza kulisa, Francuska i francuske banke igrale su daleko mračniju ulogu u 
stvaranju eura. Bila je to francuska parodija britanske geopolitike. 


Počevši u svibnju 1997., jako daleko od Pariza i Europske unije, 
mala je azijska zemlja Tajland postala središtem agresivnih financijskih 
špekulanata. Nominalni je razlog bio taj da je Tajland dopustio da mu 
gospodarstvo postane nekonkurentno tako što je predugo vezao vrijednost 
svoje valute baht na američki dolar. Ubrzo su novine u Aziji i po cijelom 
svijetu počele donositi priče o tome kako "George Soros i drugi dvojbeni 

fondovi" špekuliraju na krahu tajlandskog bahta. 


Međutim ono što je malo ljudi izvan jako tajnovitoga svijeta dvojbenih 
fondova znalo bila je činjenica da Soros, koji je imao američku putovnicu i 
čiji su uredi bili u New Yorku, špekulira sredstvima posuđenim od biranih 
francuskih, nizozemskih i drugih europskih banaka, istih onih banaka koje 
su uložile stotine miliona u uspjeh sumnjivog eura. Veliki privatni ulagači 
u dvojbeni Sorosov fond i u još tri dvojbena fonda koji su imali vodeću 
ulogu u spekulativnim napadima u Aziji i na drugim ključnim tržištima 
nisu bili američki nego europski građani. Ti su privatni ulagači u elitne 
zakutne fondove koji su napadali Aziju uživali tajnost egzotičnih Karipskih 
otoka, kako bi izbjegli američke poreze i vladinu kontrolu. 


Kao što je kasnije dokazao ugledni japanski časopis Foresight, dvojbena 
sredstva koja su 1997. i 1998. napala Aziju, Rusiju i druga tržišta bila 
su integralnim dijelom europskih, osobito francuskih nastojanja radi 
lansiranja eura. Zapažena je jednostavna činjenica da je početkom 1997. 
kad je izbila "azijska kriza" uvelike prevladavalo mišljenje da nema izgleda 
da euro bude prihvaćen. Krajem 1997. situacija se stubokom promijenila, 
što je bila izravna posljedica kraha azijskih valuta i gospodarstava. Američki 
investicijski fondovi, koji su samo nekoliko mjeseci ranije smatrali azijsko 
gospodarsko čudo najboljim mjestom za svoja ulaganja, odjednom su bili 
obezglavljeni. Tako je stvorena prilika da se nova valuta - euro prikaže kao 
alternativna mogućnost ulaganja. 


Kriza se u Aziji kao plamteća vatra prenijela u Indoneziju, na Filipine, u 
Južnu Koreju i u konačnici, na samom početku 1998., zaprijetila Maleziji 
i Hong Kongu pa čak i Kini. Potom je George Soros napao rusku rublju 
kao "precijenjenu". Međutim, pad rublje u avgustu 1998. i potpuno 
neočekivan prestanak otplate kredita od strane Rusije doveo je europske 
banke i dvojbene fondove, koje su te banke potajno financirale, na rub 
propasti. Tokom nekoliko strašnih sedmica u septembru i oktobru 1998. 
cijelom je projektu eura prijetila propast zbog nesolventnosti dvojbenog 
fonda Long-Term Capital Management, koji je, što većina svijeta 
nije znala, bio dobio milijune dolara od jedne elitne skupine banaka 
kontinentalne Europe, uključujući i najveće francuske i švicarske banke, 
pa čak i Talijansku banku, kako bi se stvorio privid da će euro uspjeti. 


Kako se približavao kraj stoljeća, svijet je bio u previranju. Balkan 
je nakon kosovske krize postao preplavljena mogućnostima novih 
geopolitičkih eksplozija. Kavkaz je sve ubrzanije postajao šireća ratna zona. 


268 


Pakistan je proživljavao vojni režim čija politika velikom dijelu svijeta nije 
bila nimalo jasna. Kina, koja je samo dvije godine ranije bila središtem 
zapadnih ulagača, očito se počela okretati prema unutra, što je bila reakcija 
na ekonomske poteškoće izazvane azijskom krizom i na prestanak dotoka 
prijeko potrebnih financijskih sredstava iz prekomorskih zemalja. 


Jedina preostala supersila - Sjedinjene Države, većini je svijeta izvan 
Amerike izgledala kao potpun paradoks. Njezin predsjednik Bil Clinton 
uspio se održati na vlasti usprkos najvećim mogućim naporima njegovih 
političkih neprijatelja iz američke Republikanske stranke i iz inozemstva, 
osobito iz Britanije. Mnogi ljudi izvan Sjedinjenih Država bili su 
ogorčeni ulogom Sjedinjenih Država na Kosovu. Neki su mislili da su 
Sjedinjene Države morale više učiniti na vojnom planu radi rušenja režima 
Slobodana Miloševića. Drugi su navodili službene zapisnike konferencije 
iz Rambouilleta pred sam početak vazdušnih napada NATO-a 1999. kao 
"konačan dokaz" da Sjedinjene Države opet igraju igru koju predvodi 
britanska geopolitika. Britanski premijer Tony Blair, kao blijeda kopija 
Winstona Churchilla od prije nekoliko desetljeća, uporno je nastojao 
uvjeriti svijet, osobito Clintona, ali bez uspjeha, da je novi hladni rat 
neizbježan. London je zapravo uznemiravala spoznaja da je kraj hladnoga 
rata iz 1989. godine sa sobom donio, na strani Sjedinjenih Država, i 
kraj ideje anglo-američkih "posebnih odnosa". Hoće li Tony Blair moći 
ponovno uspostaviti takve odnose sa sinom britanskog prijatelja Georgea 
Busha? Hoće li neiskusni Bush postati predsjednikom? Na samom kraju 
1999. to nije bilo nimalo jasno. Sjedinjene Države su na kraju dvadesetoga 
stoljeća i same ušle u dubok proces ponovnog osmišljavanja svoje uloge u 
svijetu, deset godina nakon svršetka hladnoga rata. Tokom četiri desetljeća 
hladnoga rata dobronamjerni je stav običnog američkog građanina 
prema svijetu bio iskrivljena prizmom hladnoratovske netrpeljivosti, 
koju je potaknuo britanski geopolitičar Winston Churchill u Fultonu u 
državi Missouri 1946. godine svojim govorom o željeznoj zavjesi. Neki 
su iskoristili "borbu protiv komunizma" s ciljem da Sjedinjene Države 
pretvore u suprotnost onome što su željeli njihovi utemeljitelji, članovi 
Ustavotvorne skupštine Sjedinjenih Američkih Država iz 1797. godine, 
čija je želja utjelovljena u Deklaraciji o nezavisnosti Ihomasa Jeffersona. 
Tok Clintonova predsjedničkog mandata od 1992. godine pokazao je da 
ti britanski geopolitički napori nisu uspjeli. Ipak nije sasvim jasno tko će 
našlijediti Clintona na izborima u novembru 2000. godine ni kakva će biti 

politika tog novog predsjednika. 


S padom željezne zavjese krajem 1989. godine, iz ekonomske truleži 
jednog već dugo vremena iscrpljenog i neučinkovitog sistema, Sjedinjene 
su Države bile suočene s jednim novim svijetom. Jednostavne postavke 
"slobodnog poduzetništva", koje je u vrijeme hladnoga rata proglasila 
Margaret Ihatcher, nisu više bile dovoljne za rješavanje ogromnih složenih 
problema ekonomske transformacije u bivšim komunističkim zemljama. 
Same su Sjedinjene Države, često utemeljeno, bile predmetom ljutnje i 
ogorčenja velikog dijela ostatka svijeta. 

Ipak, kako se kraj stoljeća približavao, pojavljivao se mali tračak 
nade u nekim jasnim znakovima koji su pokazivali da Sjedinjene Države 
pokušavaju, na svoj poseban i često proturječan način, ispraviti neke 
od najgorih vidova svoje politike iz vremena hladnog rata. Trjezniji su 
promatrači shvatili da nije realno očekivati od Washingtona da bude 
svjetski policajac ni sredstvo za rješavanje svjetskih problema. Ali, kako se 
sin Georgea Busha počeo krajem 1999. natjecati za predsjednika, isto je 
tako bilo jasno da geopolitičke postavke koje su pokretale minulo Stoljeća 
rata još nisu ni izdaleka prevladane. 


E. William Engdahl Wiesbaden, Njemačka novembra, 1999. 

STOLJEĆE RATA 


Anglo-američka naftna politika 
i novi svjetski poredak 


Ovo nije obična knjiga o povijesti nafte. Ovo je neobična priča kako 
su neki moćni financijski krugovi uspostavili moć nafte kao hladno sra- 
čunato oružje u svom arsenalu svjetske političke moći. Već u vrijeme 
izbijanja Prvoga svjetskog rata Engleska je bila u uskom vodećem krugu 
onih koji su nakanili steći kontrolu nad poznatim nalazištima toga no- 
voga xXcrnog Zlatac. 

Na temelju nafte ustrojili su se i posebni odnosie između Britanije i 
Sjedinjenih Američkih Država, uspostavljeni nakon Versajske mirovne 
konferencije iz 1919. godine. Te su dvije zemlje objedinile moć nafte i 
međunarodnih financija u jedan od najpogubnijih vidova političke 
hegemonije u povijesti svijeta. Knjiga otkriva način na koji se taj anglo- 
američki znovi svjetski poredake oblikovao oko nevidljivih niti strateške 
kontrole nad naftom i sirovinama. Knjiga također otkriva šokantne ido 
sada nepoznate detalje o tajnom sastanku u Saltsjobadenu u Švedskoj 
1973. na kojemu je iznesen prijedlog za poskupljenjem nafte od 400% 
kako bi se učvrstilo poljuljano carstvo dolara. 

Autor osvjetljava ulogu naftne politike u uspostavi novoga poslije- 
ratnoga xneformalnog carstvaa neokolonijalizma, čime daje provoka- 
tivan pregled povijesti posljednjih stotinu godina, dok u isto vrijeme 
uspješno izbjegava uobičajene klišeje sdesnogx i xlijevogxe. 


OSVRTI NA KNJIGU 


sOVva knjiga nije za plašljive i rastresene. Ona ide u srž... Ona je is- 
tančano djelo koje bolje od drugih djela definira prave korijene proble- 
ma našega društva... 


pukovnik Fletcher Prouty, USAF (Ratno zrakoplovstvo SAD-a) u mi- 
rovini, autor knjige The Secret Teamx ii filma o životu Johna F. Kennedyja 


sMr XG 


2. jedna od najzanimljivijih knjiga koju sam do sada čitao. Ova će 
knjiga šokirati ljude,ali je potrebna.William Engdahl otkrio je zajedničku 
nit koja povezuje stotine događaja što se na prvi pogled čine nepo- 
vezanima...ona je u potpunosti iznad mojih standarda knjige vrijedne 
čitanja... 

Leon D.Richardson,financijski izvjestitelj za Daleki istok,industrijalac, 
član savjetodavnog odbora na Sloan School of Management, MIT 
(poslovni fakultet Sloan, Massachusetts Institut of Tehnology) 


2..Intelektualno prodorna u prikazu uvjeta u kojima političari mo- 
dernoga svijeta moraju djelovati. Savršeno poznavanje materije koje 
rasvjetljava žalostan niz zločina i budalaština nekolicine ljudi koji su 
svoju polugu moći napregnuli do krajnjih granica. 

Preporučam ovu knjigu svima koji žele saznati tko uistinu vlada svi- 
jetom, kakvi se sustavi nalaze iza podsustava što su nam dostupni u dnev- 
nim medijama i koji su korijeni sadašnjih globalnih političkih dilema.a 

dr. Frederick Wills, bivši ministar vanjskih poslova Gvajane 





